
PROLÓGUS 
Cassio. 


A véres kezemre, majd a feleségem élettelen testére meredek. 
Lassan becsukom az ajtót, arra az esetre, ha Daniele erre járna. 
Nem kell ebből többet látnia. Összetörve hevernek Gaia ernyedt 
teste mellett a vörös rózsák, amelyeket a szobalány a nyolcadik 
évfordulónkra vásárolt neki. Vörös rózsák, akár a vér, amely 
beszennyezte az ágyneműt és a feleségem fehér ruháját. 

Felveszem a telefont, felhívom az apámat. 

- Cassio, nem vacsorázni mész Gaiával? 

— Gaia halott. 

Csönd. 

- Megismételnéd? 

— Gala halott. 

— Cassio... 

- Valakinek fel kell takarítania, mielőtt a gyerekek meglátják. 
Küldj egy takarítócsapatot, és értesítsd Lucát! 


EGY 
(Cassie 


Amikor az ember felesége meghal, szomorúságot és kétségbeesést 
kellene éreznie, de én csak haragot és neheztelést érzek, miközben 
figyelem, ahogy a koporsót leeresztik a sírba. 

Gaiával nyolc évig voltunk házasok. Az évfordulónk napján a 
halála vetett véget a házasságunknak. Méltó vég egy olyan 
köteléknek, amely a kezdet kezdetétől balsorsra volt ítélve. Talán a 
sors akarta úgy, hogy ez legyen a nyár legforróbb napja. Izzadság 
csorog a homlokomon és a halántékomon, de könny nem 
csatlakozik hozzá. 

Apám erősít a szorításán a vállamon. Vajon önmagát akarja 
megtámasztani vagy engem? A harmadik szívrohama óta sápadt a 
bőre, és Gaia halála nem segített a dolgon. Aggodalmasan néz rám. 
Hályog homályosítja el a szemét. Minden múló nappal egyre jobban 
elenyészik. Minél gyengébb, nekem annál erősebbé kell válnom. Ha 
sebezhetőnek tűnsz, a maffia élve felfal. 

Odabiccentek neki, aztán acélos arckifejezéssel visszafordulok a 
sír felé. 


A Famiglia minden kisfőnöke megjelent. Még Luca Vitiello, a 
Capónk is eljött New Yorkból a feleségével. Mindnyájuk arca komor 
- tökéletes maszk, akárcsak az enyém. Hamarosan részvétüket 
nyilvánítják nekem, megnyugtatóan hamis szavakat suttognak, 
miközben már most keringenek a pletykák a feleségem korai 
haláláról. 

Örülök, hogy sem Daniele, sem Simona nem elég idősek ahhoz, 
hogy megértsék, amit hallanak. Nem fogják fel, hogy meghalt az 
anyjuk. Még a kétéves Daniele sem érti a , halott" szó véglegességét. 
És Simona... anya nélkül maradt négy hónaposan. 

A düh újabb hulláma sugárzik végig bennem, de elfojtom. A 
körülöttem lévő férfiak között kevés a barát, a legtöbben a 
gyengeség jeleit kutatják. Fiatal kisfőnök vagyok, sokak szemében 
túl fiatal, de Luca bízik benne, hogy vasmarokkal irányítom 
Philadelphiát. Nem fogok csalódást okozni neki vagy az apámnak. 

A temetés után a házamban gyűlünk össze ebédre. Sybil, a 
házvezetőnőm odaadja nekem Simonát. A pici lányom egész éjszaka 
sírt, de most mélyen alszik a karomban. Daniele a lábamba 
kapaszkodik, zavartnak látszik. Gaia halála óta most először keresi 
a közelségemet. Érzem magamon az együttérző tekinteteket. 
Egyedül két kicsi gyerekkel, egy fiatal kisfőnök... Keresik a 
páncélomon a legkisebb repedéseket is. 

Az anyám szomorú arccal hozzám lép, és elveszi tőlem Simonát. 
Felajánlotta, hogy gondoskodik a gyerekeimről, de hatvannégy éves, 
és az apámmal is törődnie kell. A húgaim körénk gyűlnek, 
gügyögnek Danielének. Mia felveszi és a mellére szorítja őt. A 
húgaim is felajánlották a segítségüket, de nekik is vannak 
kisgyerekeik, akikről gondoskodniuk kell, és nem is laknak a 
közelben - Miát kivéve. 

- Fáradtnak látszol, fiam -— jegyzi meg az apám csöndesen. 


- Nem sokat aludtam az elmúlt pár éjszaka. 

Az anyjuk halála óta sem Daniele, sem Simona nem aludt 
egyszerre két óránál többet. A fejemben felvillan Gaia véres 
ruhájának a képe, de elhessegetem. 

- Anyát kell találnod a gyerekeidnek - mondja az apám, és a 
sétabotjára támaszkodik. 

- Mansueto! - tiltakozik halkan az anyám. - Csak ma temettük el 
Gaiát. 

Az apám megpaskolja az anyám karját, de közben rám néz. Tudja, 
nincs szükségem időre, hogy meggyászoljam Gaiát, de be kell 
tartanunk az illendőség szabályait. Arról nem is beszélve, hogy 
magam sem vagyok biztos benne, akarok-e másik asszonyt az 
életembe. De nem számít, hogy mit akarok. Az életemet minden 
tekintetben megkövesedett szabályok és hagyományok irányítják. 

- A gyerekeknek anyára van szükségük, neked pedig valakire, aki 
a gondodat viseli — közli az apám. 

- Gaia soha nem viselte a gondját — motyogja Mia. Ő sem bocsátott 
meg a néhai feleségemnek. 

— Ne itt, ne ma! - csattanok fel. Mia becsukja a száját. 

- Gondolom, már ki is néztél valakit Cassiónak - mondja 
apánknak a szemét forgatva Ilaria, a legidősebb húgom. 

- Már minden kapitány és kisfőnök megkereste apát, akinek 
eladósorban lévő lánya van - jegyzi meg csöndesen Mia. 

Az apám még nem beszélt nekem erről, mert tudta, hogy nem 
hallgatnám meg. Miának azonban valószínűleg igaza van. Keresett 
árucikk vagyok - az egyetlen nőtlen kisfőnök a Famigliában. 

Luca és a felesége, Aria lépnek hozzánk. Intek a családnak, hogy 
maradjanak csöndben. Luca ismét kezet ráz velem, Aria a 
gyerekeimre mosolyog. 

- Szólj, ha egy időre vissza kell lépned a kötelezettségeidtől — 


mondja Luca. 

- Nem - vágom rá azonnal. Ha most feladom a pozíciómat, akkor 
soha nem kapom vissza. Philadelphia az én városom, és én fogok 
uralkodni fölötte. 

Luca biccent. 

- Tudom, hogy ez nem a megfelelő alkalom megvitatni a dolgokat, 
de megkeresett Felix, a nagybátyám. 

Az apám bólint, mintha tudná, mit fog mondani Luca. 

-— Észszerű ötlet. 

Intek nekik, hogy kövessenek a kertbe. 

-— Miről van szó? 

- Ha nem ismerném a feleséged halálának a körülményeit, akkor 
nem hoztam volna szóba ma a dolgot. Tiszteletlenség. 

Luca csak azt tudta, amit én mondtam neki. 

Az apám megcsóválja a fejét. 

- Nem várhatjuk ki az illendő egy évet. Az unokáimnak anyára 
van szükségük. 

- Mi az, amiről beszélnünk kell? - kérdezem Lucát, mert már 
belefáradtam, hogy az apám és ő tudja, mi történik, én meg a 
sötétben tapogatózom. 

- Felix nagybátyámnak van egy lánya, akit még nem ígértek oda 
senkinek. Ő lehetne a feleséged. A Philadelphia és Baltimore közötti 
szövetség megerősítené a hatalmadat, Cassio - feleli Luca. 

Felix Rizzo kisfőnökként irányítja Baltimore-t. Azzal nyerte el a 
pozíciót, hogy feleségül vette Luca egyik nagynénjét -— nem azért, 
mert jól végezte a munkát -, de elviselhető ember. Nem emlékszem 
a lányára. 

— Miért nincs még férjnél? 

Egy magas rangú maffiózó lányaként már évekkel ezelőtt oda 


kellett volna ígérniük valakinek a Famigliából..., hacsak nincs 
valami baj vele. 

Luca és az apám összenéznek, ami azonnal megszólaltatja 
bennem a vészcsengőt. 

- Az egyik kapitány fiának ígérték, de a fiút megölték az egyik 
Bratva támadásban tavaly. 

Az aggodalmas arcomat látva apám gyorsan hozzáteszi: 

- Nem ismerte a fiút. Csak egyszer találkozott vele tizenkét éves 
korában. 

Van még más is. 

- November elején feleségül veheted. Így az esküvő nem lenne 
időben túl közel Gaia temetéséhez. 

- Miért november? 

— Akkor lesz tizennyolc éves - feleli Luca. 

Az apámra és Lucára meredek. Elment az eszük?! 

- A lány majdnem tizennégy évvel fiatalabb nálam! 

- A körülményeidet figyelembe véve ő a legjobb választás, Cassio 
- mondja az apám esedezve. — A magas rangú maffiózók összes 
szóba jöhető lánya még fiatalabb, és a korábbi tapasztalataid 
alapján kétlem, hogy hajlandó lennél elvenni egy özvegyet. 

Az arcom megkeményedik. 

- A mai nap nem a legmegfelelőbb ennek a megvitatására. 

Luca biccent. 

- Ne várj túl sokáig! Felix a lehető leghamarabb párt akar találni 
Giuliának. 

Feszülten bólintok, aztán visszamegyek a házba. Az anyám 
próbálja megnyugtatni Simonát, aki sírni kezdett, és Mia éppen 
kilép a nappaliból a hisztiző Danielével. Feleségre van szükségem. 
Ma azonban nem vagyok olyan mentális állapotban, hogy 
meghozzak egy ilyen döntést. 


Faro átnyújt nekem egy Martinit, aztán a velem szemben álló 
fotelbe rogy az irodámban. 

— Szarul nézel ki, Cassio. 

Feszes mosolyt villantok rá. 

- Újabb álmatlan éjszaka. 

Az italába kortyol, és rosszallóan néz rám. 

- Mondj igent Rizzónak! Feleségre van szükséged. Szerezhetsz 
egyet nem egészen négy hónap alatt. Kétségbeesetten a 
családtagjának akar tudni téged, hogy mentse a szerencsétlen 
seggét, különben nem várna már hetek óta, hogy dönts végre. Biztos 
vagyok benne, hogy mostanra már tudott volna férjet találni a 
lányának. 

Egyetlen korttyal ledöntöm a Martinim felét. 

- Majdnem tizennégy év van közöttünk. Tudod, hogy meg kell 
várnom, amíg a lány betölti a tizennyolcat. 

- Akkor egy özvegyet kell elvenned. Tényleg olyan nőt akarsz, aki 
egy másik férfiért van oda, azok után, ami Gaiával történt? -— 
kérdezi csöndesen. 

Grimaszolok. Mostanában inkább igyekeztem elfeledkezni 
Gaiáról, és már Daniele sem kérdezgetett többet az anyjáról, mert 
rájött, hogy nem fog visszajönni. Azóta átkozottul csöndes lett, 
egyetlen szót sem ejtett ki a száján. 

- Nem - vágom rá nyersen. - Özvegy nem kell. 

Nem csupán azt nem akarom kockáztatni, hogy ugyanaz 
megismétlődjön, de a piacon lévő összes özvegynek vannak már 
gyerekei, és nem akarom, hogy az enyémeknek osztozniuk kelljen 


az új asszony figyelmén. Minden gondoskodásra és szeretetre 
szükségük van, amit csak megkaphatnak. Szenvednek, és nem 
számít, hogy mennyire igyekszem, én nem vagyok olyan ember, aki 
megadhatja nekik, amire szükségük van. 

- Az isten szerelmére, hívd fel Rizzót! Mi a probléma? A lány 
hamarosan nagykorú lesz. 

Faróra meredek. 

- Más férfi gyilkolni is hajlandó lenne az esélyért, hogy ismét egy 
szexi lány bújjon az ágyába, te meg játszod itt az áldozatot, amikor 
ezüsttálcán kínálnak fel neked egyet. 

- Ha nem lennénk gyerekkori barátok, akkor az egyik ujjadtól 
megszabadítanálak ezért a hangnemért - figyelmeztetem. 

- Akkor szerencse, hogy barátok vagyunk - vág vissza Faro, és 


felemeli a poharát. 


Egy újabb visítással töltött éjszaka után, reggel felhívom Felixet. 

— Helló, Felix, Cassio vagyok. 

- Cassio, örülök, hogy hallom a hangodat. Feltételezem, hogy 
döntésre jutottál a lányommal való elköteleződést illetően. 

- Szeretném feleségül venni. — Ez nem teljesen igaz. A lány az 
egyetlen esélyem, hogy megőrizzem az ép elmémet. -— Nem várhatok 
sokáig. Tudod, hogy két kisgyerekem van, akiknek anyára van 
szükségük. 

- Természetesen. Giulia nagyon gondoskodó. Az esküvőt 
megtarthatjuk november elején, egy nappal Giulia tizennyolcadik 
születésnapi partija után. 

A fogamat csikorgatom. 


- Rendben. Ez méltányos. 

- — Szeretném, ha előtte  megismerkednél vele, hogy 
megbeszélhessük a lakodalom részleteit. Rengeteg munka lesz 
megszervezni egy ilyen nagyszabású esküvőt ilyen rövid idő alatt. 

- Ragaszkodsz hozzá, hogy nagy ünnepség legyen? 

- Igen. Giulia az egyetlen lányom, és a feleségem valami 
különlegeset akar szervezni neki. A fiunk esetében nem tudott 
olyan sokat tervezgetni, mint amennyit akart. Arról nem is beszélve, 
hogy a mi státuszunkban ez egy fontos társasági esemény, Cassio. 

- Nem tudok részt venni a szervezésben. Így is elég sok a dolgom, 
szóval, a feleségednek kell gondoskodnia mindenről. 

- Az nem gond. Beszéljük meg a részleteket, amikor eljössz 
hozzánk, jó? Mikor tudsz sort keríteni rá? 

Sybil úgy tervezte, hogy a házamban tölti a hétvégét, hogy 
vigyázzon a gyerekekre. 

- Két nap múlva, de nem maradhatok sokáig. 

— Tökéletes. Helyes döntést hoztál, Cassio. Giulia csodálatos. 


Giulia 


Apu furán viselkedik vacsora közben. Úgy bámul rám, mintha 
mondani akarna valamit, de végül nem teszi. Anyu meg úgy néz ki, 
mint aki meghívót kapott egy exkluzív nyári Chanel kiárusításra. 

Miután végzek a vacsorával, várom, hogy apu elbocsásson. 
Szeretném befejezni a festményt, amit reggel kezdtem el. Most, hogy 
elvégeztem a középiskolát, arra használom a szabadidőmet, hogy 
fejlesszem az alkotókészségemet. 

Apu megköszörüli a torkát. 


-— Beszélnünk kell veled. 

-— Rendben - felelem lassan. 

Legutóbb, amikor apu így kezdett el egy beszélgetést, azt közölte 
velem, hogy a vőlegényemet megölték egy Bratva támadásban. Nem 
rázott meg úgy a dolog, ahogyan kellett volna, tekintve, hogy közös 
jövőt terveztünk, de csak egyszer találkoztam vele, és annak is sok 
éve volt már. Anyu volt az egyetlen, aki keserű könnyet ejtett, főleg 
azért, mert a fiú halála azt jelentette, hogy tizenhét évesen vőlegény 
nélkül maradtam. Ennek pedig botrányszaga volt. 

- Találtunk neked egy új férjet. 

— 0! 

Nem mintha nem számítottam volna rá, hogy hamarosan férjhez 
adnak, de a korom miatt reméltem, hogy engem is bevonnak majd a 
jövendőbelim kiválasztásának folyamatába. 

— Egy kisfőnök az! - bukik ki anyuból, miközben rám vigyorog. 

Felugrik a szemöldököm. Nem csoda, hogy anyu ennyire lelkes. A 
néhai vőlegényem csak egy kapitány fia volt, amiben nem volt 
semmi izgató - anyu véleménye szerint. 

Töröm a fejemet, hogy melyik kisfőnök hasonló korú, mint én, de 
nem jut eszembe senki. 

— Ki az? 

Apu kerüli a tekintetemet. 

— Cassio Moretti. 

Leesik az állam. Apu gyakran beszélt nekem az üzletről, ha ki 
kellett öntenie a lelkét, mert anyut nem érdekelték a részletek. A 
Moretti név hetek óta közszájon forgott. A Famiglia legkegyetlenebb 
kisfőnöke elveszítette a feleségét, és most egyedül kellett nevelnie a 
két kisgyerekét. Elképesztő pletykák keringenek arról, hogyan és 
miért halt meg a felesége, de csak a Capo ismeri a részleteket. Van, 
aki azt mondja, hogy Moretti dühében ölte meg a feleségét, míg 


mások szerint az asszonynak lett elege abból, hogy a férje szigorú 
szabályai szerint éljen. Még olyanok is akadnak, akik azon 
spekulálnak, hogy az asszony öngyilkos lett, csak hogy meneküljön 
a férje kegyetlenségétől. Egyik pletyka sem késztetett arra, hogy 
megismerjem ezt a férfit, arra meg még kevésbé, hogy feleségül 
menjek hozzá. 

- De sokkal idősebb nálam - jegyzem meg végül. 

- Tizenhárom évvel, Giulia. Ereje teljében lévő férfi — korhol anyu. 

— Miért engem akar? 

Még nem is találkoztam vele. Nem ismer engem. És ami még 
rosszabb: fogalmam sincs, hogy kell gyereket nevelni. 

- Rizzo vagy. Két fontos család egyesítése mindig kívánatos - feleli 
anyu. 

Apura nézek, de ő a borospoharába mered. Az utolsó dolog, amit 
Cassio Morettiről mondott, az volt, hogy Luca azért csinált belőle 
kisfőnököt, mert ők ketten egyformák - mindketten könyörtelen, 
született zsarnokok és akkorák, mint egy-egy bika. 

És most egy ilyen férfihoz ad engem. 

- Mikor? - kérdezem. Anyu izgatottságából ítélve már a 
részleteket is biztos eldöntötték. 

- Egy nappal a születésnapod után - feleli anyu. 

- Csodálkozom, hogy megvárjátok, amíg nagykorú leszek. Nem 
mintha egyébként általában törvénytisztelő társaság lennénk. 

Anyu lebiggyeszti a száját. 

- Remélem, felhagysz ezzel a csípős stílussal, mielőtt 
megismerkedsz Cassióval. Egy hozzá hasonló férfi nem fogja 
tolerálni a szemtelenségedet. 

Ökölbe szorul a kezem az asztal alatt. Valószínűleg anyu erőltette 
ezt a házasságot. Mindig is próbált javítani a Famigliában betöltött 
helyzetünkön. 


Anyu elmosolyodik, aztán feláll. 

- Jobb lesz, ha elkezdek helyszínt keresni. Ez lesz az év eseménye! 

Megpaskolja az arcomat, mintha cuki kis pudli lennék, ami díjat 
nyert neki egy kutyakiállításon. A savanyú arcom láttán összevonja 
a szemöldökét. 

- Nem vagyok biztos benne, hogy Cassio értékelni fogja a 
mogorvaságodat... vagy a frufrudat. 

— Giulia jól néz ki, Egidia — közli határozottan apu. 

— Csinos és fiatal, de nem néz ki úgy, mint egy kifinomult úrinő. 

- Ha Cassio úrinőt akar, akkor nem kellene nála sokkal fiatalabb 
nőt feleségül vennie — motyogom. 

Anyu levegő után kapkod, és úgy szorítja a szívére a kezét, mintha 
a korai halálát okoztam volna. Apu köhögéssel próbálja leplezni, 
hogy nevet. 

De anyut nem tudja becsapni, figyelmeztetőn apura bök. 

- Térítsd észre a lányodat! Ismered Cassiót. Mindig mondtam, 
hogy legyél szigorúbb vele. 

Azzal sarkon fordul, és heves szoknyasuhogással távozik. 

Apu felsóhajt, és fáradtan elmosolyodik. 

- Az anyád csak a legjobbat akarja neked. 

- Azt akarja, ami a pozíciónk szempontjából a legjobb. Miért lenne 
jó nekem, hogy feleségül megyek egy kegyetlen vénemberhez, apu? 

- Gyere - mondja apu, miközben feláll -, sétáljunk egyet a 
kertben! 

Követem őt. A karját nyújtja, én pedig belekarolok. A levegő meleg 
és párás, úgy főbe kólint, mint egy faltörő golyó. 

- Cassio nem olyan öreg, Giulia. Csak harmincegy éves. 

Próbálok hasonló korú férfiakra gondolni, de soha nem figyeltem 
igazán a férfiakra. Luca nem hasonló korú? Mondjuk, nem vigasztal 
az unokabátyám gondolata, mert Luca halálosan megrémít. Ha 


Cassio is ilyen... 

Mi van, ha egy undorító, dagadt vadállat? Felnézek apura. Barna 
szeme ellágyul. 

- Ne nézz rám úgy, mintha elárultalak volna! Cassio feleségének 
lenni nem olyan rossz, mint gondolod. 

- Született zsarnok. Így emlegetted őt. Emlékszel? 

Apu bűntudatosan bólint. 

-— Az embereivel és az ellenségeivel, nem veled. 

- Hogy lehetsz ebben ennyire biztos? Miért halt meg a felesége? 
Hogyan? Mi van, ha ő ölte meg? Vagy olyan borzalmasan 
bántalmazta őt, hogy az asszony eldobta az életét? 

Mély levegőt veszek, próbálom megnyugtatni magam. 

Apu kisimítja a frufrumat az arcomból. 

- Még soha nem láttalak ennyire ijedtnek -— sóhajt fel. — Luca 
biztosított róla, hogy Cassiónak nincs köze a felesége halálához. 

- Megbízol Lucában? Nem te mondtad nekem, hogy próbálja 
megerősíteni a hatalmát? 

- Nem lett volna szabad olyan sokat mondanom neked. 

- És hogy lehet Luca biztos abban, hogy mi történt Mrs. 
Morettivel? Tudod, hogy megy ez. Még egy Capo sem avatkozik 
családi ügyekbe. 

Apu megragadja a vállamat. 

- Cassio egyetlen ujjal sem nyúl hozzád, ha jót akar magának! 

Mindketten tudjuk, hogy apu semmit sem tehet, mihelyt feleségül 
megyek Cassióhoz. És ha őszinték vagyunk, akkor azt is, hogy apu 
nem olyan alkat, aki megkockáztatná, hogy eleve kudarcra ítélt 
összetűzésbe keveredjen. Luca Cassiót pártolná apámmal szemben. 
Ha választania kellene kettejük közül, akkor biztosan apu húzná a 
rövidebbet. 


— Holnap eljön, hogy megismerkedjen veled. 
Döbbenten lépek egyet hátra. 
- Holnap? 


KETTŐ 
Giulia 


Anyu teljesen világossá tette, hogy addig nem fogok találkozni 
Cassióval, amíg hivatalosan bemutatnak bennünket egymásnak a 
vacsoránál. Egész délután a szobámban kellene maradnom, 
miközben a szüleim és a jövendőbeli férjem megvitatják a jövőmet, 
mintha kétéves gyerek lennék, választási lehetőség nélkül. Ám én, 
amikor meghallom a csengőt, a kedvenc — farmer 
kertésznadrágomban és a napraforgókkal díszített fehér ujjatlan 
pólómban kiosonok a szobámból. Mezítláb, lábujjhegyen kitipegek a 
felső lépcsőfordulóra, elkerülve minden egyes nyikorgó parkettát. 

Letérdelek, kicsire összehúzom magam, és átkukucskálok a korlát 
résén. A hangokból ítélve a szüleim két férfit üdvözölnek. Az apám 
lép be a képbe, hivatalos mosollyal az arcán, az anyám követi, 
akiről sugárzik az öröm. Aztán két férfi kerül a látómezőmbe. 

Nem nehéz kitalálni, melyikük Cassio. Az apám és a másik férfi 
fölé tornyosul. Most már értem, miért hasonlítják Lucához. Széles és 
magas, és a sötétkék, háromrészes öltönyében csak még 
imponálóbb. Az arckifejezése acélos, még a szempilláját rebegtető 


anyám sem képes mosolyt csalni az arcára. Az a benyomásom, hogy 
legalább a társa szívesen van itt. Cassio nem tűnik öregnek - és 
egyértelműen nem kövér. Az izmai még a ruha alatt is tisztán 
látszanak. Az arca csupa éles szög és sötét borosta. Szándékosan 
meghagyott borosta, nem az a fajta, amely arról árulkodik, hogy 
valakinek nincs ideje vagy kedve borotválkozással bíbelődni. 

Cassio megnyerő, felnőtt férfi, nagy hatalmú vezető, én meg épp 
csak befejeztem a középiskolát. Miről kellene beszélgetnünk? 

Én szeretem a modern művészetet, a rajzolást és a pilatest. 
Kétlem, hogy ezek a dolgok számítanak egy hozzá hasonló férfinak. 
Valószínűleg a kínzás és a pénzmosás a kedvenc időtöltése - és talán 
néha egy alkalmi kurva. Szorongás vesz rajtam erőt. Nem egészen 
négy hónap múlva le kell feküdnöm ezzel a férfival, ezzel az 
idegennel. Egy férfival, aki talán halálba kergette a feleségét. 

Bűntudat hasít belém. Feltételezésekbe bocsátkozom. Cassio 
elveszítette a feleségét, és egyedül kell gondoskodnia a gyerekeiről. 
Mi van, ha gyászol? Mondjuk, nem úgy tűnik. 

Ugyanakkor, figyelembe véve, hogy a férfiak a mi világunkban 
fiatal koruktól megtanulják elrejteni a valódi érzelmeiket, ez még 
nem jelent semmit. 

- Miért nem megyünk be a dolgozószobámba, hogy igyunk egy 
pohárral a legjobb konyakombáól, és csevegjünk a házasságról? - int 
apu a szobája felé. 

Cassio biccent. 

- Megnézem, minden rendben megy-e a konyhában. A séfünk 
igazi lakomát készít ma estére - teszi hozzá anyu lelkesen. 

Cassio és a társa feszülten anyámra mosolyognak. 

Nevetett vajon valaha ez a férfi a szemével és a szívével? 

Megvárom, amíg mindnyájan eltűnnek a szemem elől, majd 


lesietek a földszintre, és besurranok a könyvtárba, amely 
közvetlenül a dolgozószoba mellett van. A két szobát összekötő 
ajtóra tapasztom a fülemet, hogy kihallgassam a beszélgetést. 

- Ez a szövetség mindkettőnk számára előnyös — mondja apu. 

— Beszéltél már Giuliával? 

A szívverésem felgyorsul, amikor először hallom meg a nevemet 
Cassio mély hangján. Életem végéig hallani fogom tőle. 

Apu megköszörüli a torkát. Anélkül is tudom, mennyire kínosan 
érzi magát, hogy látnám. 

— Igen, tegnap este. 

-— Hogy reagált? 

- Giulia tisztában van vele, mekkora megtiszteltetés feleségül 
menni egy kisfőnökhöz. 

A szememet forgatom. Tényleg nagyon szeretném látni az 
arcukat. 

- Ez nem válasz a kérdésemre, Felix — jegyzi meg Cassio némi 
bosszúsággal a hangjában. -— Nemcsak a feleségem lesz, hanem a 
gyermekeim anyja. Ezzel tisztában vagy, ugye? 

- Giulia nagyon gondoskodó és felelősségteljes... nő. - Nem 
könnyen ejti ki ezt a szót, és nekem is beletelik egy kis időbe, amíg 
rájövök, hogy rám gondol. Még nem érzem magam nőnek. - Néha 
vigyázott a bátyja gyermekére, és élvezte. 

Néha pár percig játszottam a bátyám gyerekével, amikor eljöttek 
hozzánk, de soha nem cseréltem pelenkát vagy etettem meg. 

— Biztosíthatlak, hogy Giulia minden igényedet kielégíti. 

Az arcom felforrósodik. Egy pillanatig csend van. Vajon Cassio és 
a társa is félreértették apu szavait, mint én? 

Apu ismét megköszörüli a torkát. 

- Mondtad már Lucának? 


- Igen, a tegnapi telefonbeszélgetésünk után. 

Elkezdik megtárgyalni a hamarosan esedékes találkozót a 
Capóval, az én gondolataim pedig rögtön elkalandoznak. 

- Haza kell telefonálnom. És Faróval szeretnénk egy kicsit lazítani 
a vacsora előtt. Hosszú napunk volt -— mondja Cassio. 

- Természetesen. Menjetek át azon az ajtón, a könyvtár nagyon 
csöndes. Még van egy óránk, mielőtt bemutatlak a lányomnak. 

A közeledő léptek hallatán elugrom az ajtótól. Amikor megmozdul 
a kilincs, gyorsan beszaladok az egyik könyvespolc mögé, és 
nekinyomom magam. Ahogy az ajtó felé pillantok, látom, hogy 
Cassio és Faro belépnek. Apu ismét erőltetetten rájuk mosolyog, 
aztán becsukja az ajtót, bezárva engem velük. Hogy juthatnék ki a 
könyvtárból, majd fel az emeletre, ha ezek itt tanyáznak? 

- Na? - kérdezi Faro. 

Cassio beljebb jön, közelebb hozzám. A homlokát ráncolja, de az 
ébersége egy része eltűnőben van. 

- Kimerítő. Különösen Mrs. Rizzo. Remélem, a lánya nem rá 
hasonlít. 

Felháborodottan biggyesztem le az ajkamat. Igaz, hogy anyu 
fárasztó, de akkor is bosszantanak Cassio szavai. 

- Láttál róla fényképet? 

Faro kuncogva felvesz egy bekeretezett fényképet a kisasztalról. 

Átkukucskálok a könyvek között, és a rémülettől elkerekedik a 
szemem. Feltartja a képet, hogy Cassio is láthassa. Azon a képen 
kilencéves vagyok, és szélesen vigyorogva mutogatom a 
fogszabályzómat. Pöttyös ruha és piros gumicsizma van rajtam, a 
copfomban két apró napraforgó. Apu imádja rólam ezt a képet, és 
anyu zsémbelése ellenére nem hajlandó eltenni szem elől. Most azt 
kívánom, bárcsak hallgatott volna anyura. 

- Baszódj meg, Faro! Tedd azt le! — szól rá Cassio élesen, amitől 


megrándul az arcom. - Kibaszott pedofilnak érzem magam, ha arra 
a gyerekre nézek. 

Faro leteszi a képet. 

— Helyes kölyök. Rosszabb is lehetne. 

- Őszintén remélem, hogy megszabadult attól a fogszabályzótól 
meg a borzalmas frufrutól. 

A frufrumra kapom a kezemet. Düh és megalázottság keveréke 
önt el. 

— Jól megy a kisiskolás kinézethez - jegyzi meg Faro. 

- Nem akarok egy átkozott iskolás lányt kefélni. 

Megrándulok, a könyököm egy könyvnek ütődik, ami leesik a 
polcról. 

Ó, ne! A helyiségre csend ereszkedik. 

Kétségbeesetten nézek körül, hogy hová menekülhetnék. 
Lehorgasztott fejjel próbálok átslisszolni a következő sorba, de túl 
késő. Egy árnyék borul rám, és egy kemény testbe ütközöm, amitől a 
polcnak tántorodom. A farkcsontom a kemény fának csapódik, és 
felkiáltok a fájdalomtól. 

Felkapom a fejemet, az arcom ég. 

- Elnézést, uram! - bukik ki belőlem. Pokolba az előkelő 
nevelésemmel! 

Cassio dühös arccal mered rám, de aztán látom, hogy felismer. 

Ami az első benyomásokat illeti, ez simábban is mehetett volna. 


Cassia 


-— Elnézést, uram! 
Lenézek az előttem álló lányra. Hatalmas kék szemmel és elnyílt 


ajakkal figyel. Aztán rádöbbenek, hogy ki ő. Giulia Rizzo, a 
jövendőbeli feleségem. 

Szó nélkül bámulom. Faro mellettem visszafojtja a nevetést, de én 
közel sem érzem viccesnek a helyzetet. Ez a nő -ány -, aki nem 
egészen három hónap múlva a feleségem lesz, épp az imént szólított 
, uramnak". 

A tekintetem végigsiklik a testén, a pucér lábfején, a karcsú lábán, 
a ronda farmerruhán és a virágos borzalmon, amit visel. A szemem 
végül megállapodik az arcán. Még mindig megvan a frufruja, de a 
haja többi része hosszú és hullámos, és leomlik a meztelen vállára. 

Mivel nem mozdulok, hogy elmehessen mellettem, felnéz, majd 
megmerevedik, nyilvánvalóan meglepi a rendíthetetlen figyelmem. 

Be kell vallanom, hogy nem is néz ki olyan rosszul a Írufru. 
Nagyon csinos lány. Kedves lány. És ez a probléma. Ebben az 
öltözékben tinédzsernek néz ki, nem felnőtt nőnek - egyértelműen 
nem feleségnek és anyának. 

Reszkető kézzel érinti meg a frufruját, pír ömlik el az arcán. 

Biztosan hallotta, amit mondtam. 

Felsóhajtok. Ez rossz ötlet volt. Az elejétől kezdve tudtam, de a 
megállapodás megszületett, és most már nincs visszaút. A feleségem 
lesz, és remélhetőleg soha többé nem szólít majd uramnak. 

Leejti a karját, és felegyenesedik. 

- Bocsásson meg, uram, nem akarom megsérteni, de nem szabad 
felügyelet nélkül egyedül maradnia velem, különösen nem ilyen 
közel állnia hozzám. 

Faro rám néz, és látszik rajta, hogy mindjárt összepisili magát. 

Összehúzott szemmel meredek Giuliára. Nem lépek hátra, de el 
kell ismernem, tetszik, hogy a hatalmam ellenére bátran 
szembeszáll velem. 

- Tudod, hogy ki vagyok? 


- Igen, a philadelphiai kisfőnök, csakhogy felettem az apám 
rendelkezik, nem maga, de még ha nem is lenne így, a tisztesség 
tiltja, hogy egyedül legyek egy olyan férfival, aki nem a férjem. 

— Ez igaz - jegyzem meg nyugodtan. - De nem egészen négy hónap 
múlva a feleségem leszel. 

Giulia felemeli az állát, hogy magasabbnak tűnjön. Hatásos volt az 
előadása, bár a remegő ujjai és az elkerekedett szeme elárulja a 
félelmét. 

- Ahogy én látom..., kémkedtél utánunk. Bizalmas beszélgetést 
folytattunk, amelybe engedély nélkül beleütötted az orrodat - 
mondom halk hangon. 

Elfordítja a tekintetét. 

- A könyvtárban voltam, amikor bejöttek, és megijesztettek 
engem. 

Faro nevetni kezd mellettem. Dühös tekintettel elhallgattatom, és 
felsóhajtok. Nincs türelmem ilyen drámákhoz. Hetek óta alig alszom 
éjszakánként. A szobalányok átveszik tőlem a munka nehezét, de 
Simona sírása így is felébreszt. A gyerekeimnek anyára van 
szükségük, nem egy másik gyerekre, akiről szintén gondoskodni 
kell. 

- Faro, adnál nekünk egy percet? 

Giulia bizonytalanul méreget, még mindig a polchoz szorítva. 
Ellépek tőle, hogy illendő távolságot tartsak. Faro távozik, és 
becsukja az ajtót. 

-— Ez nem illendő - jegyzi meg Giulia lágy hangon. 

- Pár szót akarok váltani veled. Később velünk lesznek a szüleid 
is, és nem lesz időnk beszélgetni. 

- Az anyám fog beszélni. Kimerítő ezen a téren. 

Ugrat engem? Kíváncsiság és gyanakvás sugárzik az arcáról. 

- Azt nem a te fülednek szántam. - A fotelek felé intek. -— 


Beszélgetsz velem? 

Oldalra biccenti a fejét, mintha próbálna megérteni engem. 

- Természetesen. 

Megvárom, hogy leüljön, mielőtt én is helyet foglalok. Keresztbe 
teszi a lábát, aztán ismét megigazítja a Írufruját, de elpirul, amikor 
észreveszi, hogy figyelem. Megrándul az orra. 

- Értékelném, ha nem tenne említést az anyámnak erről... 

— Ne szólíts uramnak —- morgom. 

A döbbenettől megrándul az arca. 

- Akkor minek kellene szólítanom? 

- Mi lenne, ha Cassiónak hívnál? Hamarosan a férjed leszek. 

Szaggatott sóhaj szakad fel belőle. 

- Novemberben. 

— Igen. Mihelyt betöltöd a tizennyolcat. 

- Mi a különbség? Hogy leszek pár hónap múlva használható 
feleség, ha most nem vagyok az? 

- Mindenképpen túl fiatal vagy, de kényelmesebben érzem 
magam, ha akkor veszlek el, amikor már hivatalosan is nagykorú 
vagy. 

Lebiggyeszti az ajkát, és megcsóválja a fejét. 

- Két kisgyerekem van, akikről gondoskodnom kell. Daniele 
kétéves, addigra már majdnem három, Simona pedig tízhónapos 
lesz, amikor összeházasodunk. 

-— Tud fényképet mutatni? - kérdezi, ami meglep. 

Előveszem a telefonomat, és megmutatom neki a háttérképet: a 
fénykép nem sokkal Gaia halála előtt készült, de ő nincs rajta. 
Daniele a karjában tartja a négyhónapos húgát. 

Figyelem Giulia arcát. A tekintete ellágyul, és elmosolyodik — 
gondtalan, őszinte mosollyal, Nem olyan mosoly, amilyet a 
köreinkbe tartozó nők részéről megszoktam. Ez is arról árulkodik, 


mennyire fiatal. Még nem volt megcsömörlött és óvatos. 

- Imádnivalók. És milyen édes, ahogy a karjában tartja a húgát. — 
Rám mosolyog, aztán elkomolyodik. - Részvétem. Én... 

- Nem akarok a halott feleségemről beszélni -— sziszegem. 

Gyorsan bólint, és az ajkába harap. Basszus, miért kell ilyen 
édesnek és ártatlannak tűnnie? Olyan sok tinilány van, aki annyi 
sminket vakol az arcára, hogy tíz évvel idősebbnek tűnik a koránál 
- de Giulia nem. Tizenhétnek látszik, és nem fog csodával határos 
módon idősebbnek tűnni négy hónap múlva sem, amikor betölti a 
tizennyolcat. Meg kell majd kérnem az anyját, hogy jó vastagon 
sminkelje ki az esküvőnk napjára. 

A füle mögé tűri a haját, kivillantva egy napraforgós fülbevalót. 

—- Mindig így öltözöl? - intek a ruházatára. 

Végignéz magán, és apró ránc jelenik meg a homlokán. 

— Szeretem a ruhákat. 

A pír elmélyül az arcán, amikor rám néz. 

- Én is szeretem a ruhákat - mondom neki. - Az elegáns ruhákat, 
amelyek illenek egy nőhöz. Elvárom tőled, hogy a jövőben 
elegánsabban öltözz. Bizonyos imázst kell mutatnod a külvilág felé. 
Ha megadod a méreteidet, akkor küldök majd valakit, hogy 
megújítsa a ruhatáradat. 

Rám mered. 

- Megértetted? - kérdezem, amikor csendben marad. 

Pislog, aztán bólint. 

- Akkor jó. Nem lesz hivatalos eljegyzési ünnepség. Nincs időm 
ilyesmire, és nem akarok megjelenni veled a nyilvánosság előtt, 
mielőtt nagykorú leszel. 

- Találkozni fogok a gyerekeivel, mielőtt összeházasodunk? Vagy 
láthatom az otthonát? 

- Nem. Nem találkozunk novemberig, és majd az esküvőnk 


másnapján ismerkedsz meg Danielével és Simonával. 

- Nem gondolja, hogy jó lenne, ha megismernénk egymást, mielőtt 
összeházasodunk? 

- Nem hiszem, hogy ez bármit is számítana - felelem éles hangon. 

Elfordítja a fejét. 

- Van még valami, amit elvár tőlem, a ruhatáram lecserélésén 
kívül? 

Megfordul a fejemben, hogy megkérem, kezdjen el fogamzásgátló 
tablettát szedni, mert nem akarok több gyereket, de nem tudom 
rávenni magam, hogy ilyesmiről beszéljek egy korabeli lánnyal, ami 
nevetséges, mivel le kell majd fektetnem a nászéjszakánkon. 

Felállok. 

- Nem. Most pedig valószínűleg menned kellene, mielőtt a szüleid 
rájönnek, hogy kettesben voltunk. 

Feláll, és egy pillanatig csak néz rám, miközben összefonja maga 
előtt a karját. Megfordul, majd egyetlen további szó nélkül távozik. 
Miután Giulia kimegy, Faro visszajön. 

Felvonja a szemöldökét. 

- Mit mondtál neki? Úgy nézett ki, mint aki mindjárt sírva fakad. 

Összeráncolom a homlokomat. 

- Semmit. 

- Kétlem, de ha te mondod... 


HÁROM 
Giulia 


Még mindig remegek, amikor belépek a hálószobámba a Cassióval 
való első találkozásom után. Intenzív és hideg volt, a dominanciáról 
már nem is beszélve. Rám parancsol, hogy cseréljem le a 
ruhatáramat? Hogy merészeli? 

— Hát itt vagy! Hol voltál? - kérdezi anyu, és a gardróbszoba felé 
terel. — Ideje készülődni. Az isten szerelmére, Giulia, mi van rajtad? 

Rángatni kezdi a ruhámat, amíg végül vetkőzni kezdek, még 
mindig transzban. Anyu kíváncsian néz rám. 

— Mi van veled? 

- Semmi - felelem csöndesen. 

Anyu a ruhaválaszték felé fordul, amelyet biztosan még azelőtt 
terített ki a padra, hogy megjöttem. 

- Nem tudom elhinni, hogy egyetlen tisztességes ruhád sincs. 

Mindig igyekeztem kerülni a hivatalos eseményeket, mert 
gyűlölöm az őszintétlen smúzolást és a vendégek alattomos 
hozzáállását. 

— Mi a baj a ruháimmal? 


Anyu kiválasztja a három legkevésbé mókás ruhát. Mindegyik a 
kedvenc, retro Audrey Hepburn-stílusomban készült. Felemel egy 
fehér pöttyös, égkék ruhát. 

- Nincs semmid, ami egyszínű? 

-— Nincs - felelem. Még soha nem vette észre, hogyan öltözködöm? 

Apunak köszönhettem a szabadságot, hogy azt viselhettem, amit 
akartam. Bár konzervatív férfi, nehezére esett nemet mondani 
nekem. Anyunak nem volt választása, meg kellett hajolnia az 
akarata előtt. 

Anyu felsóhajt, aztán átnyújtja nekem a kék ruhát. 

- Ez illik a szemedhez. Reménykedjünk, hogy Cassiót nem 
tántorítja el ez a nevetséges stílus. 

Szó nélkül felveszem a ruhát, miközben Cassio szavai járnak a 
fejemben az öltözékemről és a frufrumról. 

- Sminkeld ki magad, Giulia. Idősebbnek kell látszanod. 

Dühösen meredek rá, de már úton van kifelé. 

- És magas sarkút vegyél fel! 

Mély levegőt veszek, és pislogok, hogy elfojtsam a sírást. Eddig 
olyan szerencsés voltam. Szívesebben tettem úgy, mintha nem 
ismerném a szervezett bűnözők életét, de tudtam, hogy mi történik 
a zárt ajtók mögött. A mi világunk kegyetlen. Apu jó volt hozzám, de 
láttam, hogy hány unokatestvéremet bántalmazta az apja, és hogy 
bántak a nagybátyáim a feleségeikkel. 

A korábbi vőlegényem hasonló korú volt, mint én, egy csöndes, 
szinte félénk fiú, akit apu azért választott, hogy megvédjen engem. 
Vele szemben állhattam volna a sarat egy házasságban. Ez azonban 
Cassio esetében nehéz feladatnak ígérkezik. Nem akartam megadni 
magam a negatív érzéseknek, de folyamatos fájdalomként éreztem 
a mellemben a félelmet. 

Felkapok egy kék magas sarkú cipőt, és a fésülködőasztalomhoz 


lépek. Üveges tekintettel meredek a tükörbe. A szokásosnál több 
sminket teszek fel, de sokkal kevesebbet, mint amennyit anyu és 
Cassio valószínűleg elvár. 

Mire lemegyek a földszintre a hivatalos bemutatkozásra, sikerül 
megnyugtatnom magam. Még mindig ég a szemem, mivel majdnem 
sírtam, de a mosolyom nem remeg, miközben lefelé lépkedek a 
lépcsőn apu, Cassio és Faro felé. 

Apu megfogja és megszorítja a kezemet, ahogy a jövendőbeli 
férjem felé vezet. Cassio arckifejezése maga az ellenőrzés alatt 
tartott udvariasság, ahogy néz engem. A szeme sötétkék, mint az 
óceán mélye, és az az érzésem, ugyanolyan könnyen el is tudna 
nyelni, mint a feneketlen tenger. Amikor a ruhámra néz, rosszallás 
villan át az arcán. 

- Cassio, hadd mutassam be a lányomat, Giuliát. 

Apu hangjában némi figyelmeztetés cseng, ami azonnal lepattan 
Cassio sztoikus viselkedéséről. 

- Örülök, hogy megismerlek, Giulia. 

A szája szinte nem létező mosolyra húzódik, miközben megfogja 
és megcsókolja a kezemet. Remegek. 

A sötétkék szeme rám villan, és kihúzom magam. 

- Enyém a megtiszteltetés, u... Cassio. 

Apu aggodalmas tekintettel néz Cassióra, aztán rám. Talán végre 
rájött, hogy egy farkasnak vetett oda engem. Egy sötét pillantással 
próbálja megfélemlíteni a jövendő férjemet, de egy birka attól nem 
válik ragadozóvá, hogy farkasbundát visel, és apu soha nem volt 
több prédánál a mi köreink vérszomjas szörnyetegei között. 

Cassio felegyenesedik, ügyet sem vetve apura, és a kísérője felé 
int. 

- Ő Faro, a jobbkezem és consiglierém. 

A kezemet nyújtom, de Faro nem rázza meg, csak udvariasan 


biccent. Leejtem a karomat, és közelebb lépek apuhoz, aki az 
arcomat nézi. Habozni látszik, én pedig beteges elégedettséget érzek 
a nyilvánvaló belső küzdelme miatt. 

-— Küldök egy új ruhatárat Giuliának. Szólj, kérlek, a feleségednek, 
hogy vegye le a lányod méreteit — közli Cassio. - Nőre van 
szükségem az oldalamon, nem egy lányra. 

Ez már túl sok apunak. 

- Talán ez az egész egy tévedés, és fel kellene mondanom a 
megállapodásunkat. 

Cassio apu elé lép, és olyan tekintettel néz le rá, hogy felfordul a 
gyomrom. 

- Kezet ráztunk az eljegyzésre, Felix. Megvitattuk az ügyet 
Lucával. Mindenről megegyeztünk. Mivel úgy döntöttünk, hogy nem 
lesz külön gyűrűs eljegyzés, Giulia most már a menyasszonyom, és 
közlöm veled, hogy senki sem fogja megakadályozni ezt a 
házasságot, a legkevésbé te. 

Lehet, hogy Cassio nem akart engem, de azt biztosan nem 
engedné meg, hogy bárki elvegyen tőle. 

Visszatartom a lélegzetemet. Ez apu otthona, és ezt a várost ő 
irányítja. Csak Luca előtt hajt fejet, egy másik kisfőnök előtt 
biztosan nem. 

Legalábbis így kellene lennie. 

Ám apu megköszörüli a torkát, és lehorgasztja a fejét. 

- Nem áll szándékomban érvényteleníteni a megállapodásunkat. 
Csak felhoztam egy érvet. 

Milyen érvet? 

Cassio arckifejezése ugyanezt kérdezi. Anyu ebben a pillanatban 
tolakodik be, és abszolút fogalma sincs róla, hogy mi folyik itt. 

— Kész a vacsora! 

Amikor meglát minket, lehervad az arcáról a mosoly. 


Cassio a karját nyújtja nekem. Apura pillantok, de kerüli a 
tekintetemet. Az üzenet világos: a mai naptól kezdve Cassio mutatja 
az utat. 

A vőlegényem erős karjára tetszem a kezemet. Ha apu nem tud 
többé megvédeni, akkor nekem kell megvédenem magam. Cassio az 
étkezőbe vezet anyu nyomában, aki az esküvőnk lehetséges 
színtémáját ecseteli. Cassiót ez valószínűleg a legkevésbé sem 
érdekli. Férfiként nem is kell úgy tennie, mintha ez másképp lenne — 
ellentétben velem, a boldog, jövendőbeli feleséggel. 

Amikor az ebédlőasztalhoz érünk, Cassio kihúzza nekem a széket. 

— Köszönöm. 

Lehanyatlom, és lesimítom a ruhámat. 

Cassio velem szemben foglal helyet. A tekintete egy pillanatig 
elidőzik a frufrumon, aztán a virágos fülbevalómon, valószínűleg 
eldöntötte, milyen új frizurát és milyen ékszert rendel nekem. 

Azzá a feleséggé akar változtatni, akit kíván magának. 
Megformáz, mint az agyagot. Talán azt gondolja, hogy a korom 
miatt gerinctelen marionettbáb vagyok, aki meghajol majd, ha a 
mestere a legcsekélyebb mértékben megrántja a madzagot. 

A szemébe nézek. Jártas vagyok a mosolygás és a kedvesség 
kifinomult művészetében - hiszen a mi világunkban ez az egyetlen 
módja annak, hogy egy nő elérje, amit akar. Vajon Cassiónál is 
működni fog? Apu mindig elolvadt, amikor megrebegtettem a 
pillámat, de van egy olyan érzésem, hogy Cassiót nem lehet ilyen 
könnyen befolyásolni. 


Egy héttel később két csomag érkezik a küszöbünkre, tele ruhákkal, 


szoknyákkal és blúzokkal. Anyu alig bírja elfojtani az izgalmát, 
miközben kipakolja Max Mara, Chanel, Ted Baker és sok más 
kedvenc tervezője ruháit. A ruhák nagyon elegánsak. Egyáltalán 
nem illenek hozzám. 

Megértem, hogy Cassiónak muszáj bizonyos imázst mutatnia a 
külvilág felé, és hivatalos eseményeken természetesen nem 
viselném a napraforgós ruhámat. De jólesett volna, ha engem kér 
meg, hogy vegyek pár elegáns ruhát, és nem ő vásároltatta volna 
meg ezeket, mintha egyáltalán nem számítana a véleményem - bár 
nyilvánvalóan erről van szó. 


Cassia 


Elrepült a négy hónap novemberig - álmatlan éjszakák, könnyes 
hisztik és nehéz munkanapok végtelen soraként. 

A legénybúcsú reggelén lekuporodom Daniele elé. Az iPadjére 
mered, az egyik kedvenc sorozatát nézi. A haja elöl kócos, hátul meg 
összecsomósodott, de nem volt hajlandó megengedni Sybilnek, hogy 
megfésülje. Nem volt türelmem az ölemben tartani, amíg Sybil 
megcsinálta volna. Rövidre kell majd vágatnunk az esküvő után. 

— Beszélnem kell veled, Daniele. 

Nem néz fel. Az iPadjéért nyúlok, de elrántja. 

— Add azt ide! 

Behúzza a vállát. Ez az egyetlen reakciója. Megfogom a készüléket 
és elhúzom. 

- Valaki hamarosan hozzánk költözik. Ő lesz az új anyukád. Ő fog 
gondoskodni rólad és Simonáról. 

Daniele felhúzza az orrát, és rám veti magát, apró öklével a 


combomat püfölve. 

- Ebből elég! — bömbölöm, és megragadom a két karját. 

A haragom azonnal eltűnik, amint meglátom, hogy könny 
patakzik az arcán. 

- Daniele! 

Próbálom a mellemre ölelni, de elhúzódik. Végül eleresztem. A 
Gaia halála utáni napokban Daniele kereste a közelségemet; most 
ismét ügyet sem vet rám. Nem tudom, mit mondott neki Gaia a 
halála előtt, de nyilvánvaló, hogy Daniele neheztel rám miatta. 

Leteszem elé az iPadet, aztán felegyenesedem. Egyetlen további 
szó nélkül távozom, és felmegyek Simona szobájába. A dadus kisiet. 
Pár nap múlva végre megszabadulhatok a dadusoktól, és Giulia 
viseli majd gondját Simonának. A kiságy fölé hajolok. Simona felnéz 
rám, és mosolyog a fogatlan szájával. Óvatosan az apró teste alá 
csúsztom a tenyeremet, és a karomba veszem. A mellemhez 
szorítom, megsimogatom a sötétszőke haját. Daniele és a lányom is 
az anyjuk hajszínét és szemét örökölte. Megpuszilom Simona 
homlokát, és eszembe jut, amikor ezt először megtettem két nappal 
a születése után. Gaia nem engedte, hogy jelen legyek a lányunk 
születésénél, és csak a második nap engedett a közelébe. Ismét 
feléled bennem a harag, mint mindig, amikor eszembe jut a múlt. 
Simona gügyögött, és újra megpusziltam a homlokát. Sírt, amikor a 
húgaimon, az anyámon vagy rajtam kívül valaki más tartotta a 
karjában. Csak remélni mertem, hogy hamar hozzászokik majd 
Giulia jelenlétéhez. 

Visszafektetem a kiságyba, bár a szívem majd megszakad a 
sírásától. Muszáj felkészülnöm a találkozóra Lucával, utána pedig a 
legénybúcsúra. 


Egy órával a Faro által szervezett legénybúcsú hivatalos kezdete 
előtt ülök le az irodámban Lucával. A feleségével együtt egy nappal 
korábban érkezett, hogy lássa, miképpen áll az üzlet 
Philadelphiában. Nincs oka aggódni. Inkább lemondtam az alvásról, 
de gondoskodtam róla, hogy minden simán menjen a városomban. 
Luca és én is a fotelekben telepedünk le az irodámban. Meglepett, 
hogy elfogadta a meghívást a  legénybúcsúmra. Kissé 
visszahúzódott, amióta feleségül vette Ariát. 

- A nagynéném nagyon kitett magáért az esküvőszervezésnél -— 
jegyzi meg Luca, és hátradől a fotelben. -— Mindenre gondolt, a 
galamboktól kezdve a jégszobrokon keresztül a selyemágyneműig. 

Fehér selyemágynemű. Ágynemű, amelyet be kell piszkítanom a 
fiatal feleségem vérével a nászéjszakánkon. 

A scotchomba kortyolok, aztán leeresztem a poharat. 

- Nem lesz lepedőbemutatás, mert nem fogok lefeküdni Giuliával. 

Luca lassan leereszti a poharát, összehúzza a szürke szemét. 
Tudja, hogy ez nem Gaia miatt van, bár a halála óta nem voltam 
másik nővel. 

- Ez a hagyomány. Évszázadok óta. 

- Tudom, és tiszteletben is tartom a hagyományainkat, de ezúttal 
nem lesz lepedőbemutatás. 

Ezek a szavak akár a vesztemet is okozhatják. Nincs jogom ahhoz, 
hogy figyelmen kívül hagyjam a hagyományokat. Csak Luca hozhat 
meg egy ilyen döntést, és nyilvánvaló volt, hogy nem fogja 
megtenni. Fontolóra vettem, hogy lefeküdjek Giuliával. Nagyon 
csinos, de képtelen vagyok kiverni a fejemből az ártatlan, 
elkerekedett szemét, vagy azt, hogy milyen fiatalnak látszott abban 


a nevetséges ruhában, smink nélkül. A múltban mindig korombeli 
nőkkel volt dolgom - felnőtt nőkkel, akik el tudták viselni, amit 
kaptak tőlem. 

- Az első házasságodnál nem jelentett problémát, hogy kövesd a 
hagyományainkat. Ez nem olyasmi, amit csak akkor követsz, ha 
jónak látod - figyelmeztet Luca éles hangon. 

- Amikor legutóbb megnősültem, a nő korban közel állt hozzám. 
Majdnem tizennégy évvel idősebb vagyok, mint a jövendőbeli 
feleségem. , Uramnak" szólított, amikor először meglátott. Csak egy 
lány. 

- Nagykorú, Cassio. Ma van a születésnapja. 

Bólintok. 

- Tudod, hogy megteszem, amire kérsz. Tudod, hogy könyörület 
nélkül irányítom Philadelphiát, ahogy azt elvárod tőlem, de vannak 
határok, amelyeket még én sem szívesen lépek át, és nem fogom 
magam egy lányra erőltetni. 

- A lány nagykorú, és senki sem mondja, hogy erőszakot kell 
alkalmaznod - ismétli meg Luca, és én elveszítem a fejem. 

Lecsapom a poharat az asztalra. 

- Igen, nagykorú, mégis úgy érzem, hogy kényszerítem őt. Nem 
hiheted őszintén, hogy önként bújik majd az ágyamba. Talán 
behódol, mert tudja, hogy ez az egyetlen választása, de ez nem 
jelent beleegyezést. Nekem is van egy lányom, Luca, és nem 
akarnám, hogy egy nála tizennégy évvel idősebb férfival legyen. 

Luca hosszú ideig néz rám, talán azt fontolgatja, hogy golyót 
ereszt a fejembe. Nem tolerálja az engedetlenséget. 

- Be fogod mutatni a lepedőt a nászéjszakád után, Cassio. — 
Nyitom a számat, hogy ismét visszautasítsam. — Nincs vita. Az már 
tőled függ, hogyan vérezed össze a lepedőt. 


Gyanakodva hátradőlök. 

— Mit akarsz ezzel mondani? 

- Nem akarok mondani semmit - feleli Luca. — Csak azt mondom, 
hogy véres lepedőt akarok látni, és én, valamint mindenki más is a 
feleséged tisztességének és a te  könyörtelenségednek a 
bizonyítékaként fogja ez fogadni, ahogyan elvárható. 

Talán tévedek, de eléggé biztos vagyok benne, hogy Luca azt 
sugalmazza, hogy másképp vérezzem össze a lepedőt. Ismét a 
scotchba kortyolok, és eltűnődöm, vajon Lucának van-e tapasztalata 
vérfoltok hamisításában. Ott voltam, amikor bemutatták a lepedőt a 
nászéjszakája után Ariával, és bármennyire is igyekeztem, nem 
tudtam elképzelni, hogy Luca bárkit megkíméljen. A szemtanúja 
voltam, amikor kitépte egy férfi nyelvét, mert tiszteletlen volt 
Ariával, és akkor is ott voltam, amikor szétzúzta a nagybátyja 
torkát. Talán csak tesztel engem. Talán azért sugall ilyesmit, hogy 
kiderítse, nem vagyok-e túl gyenge ahhoz, hogy lefektessem a 
feleségemet. Ebben a világban nőttem fel, így megtanultam 
felismerni a figyelmeztető jeleket. Ha elbukom a Capóm tesztjén, 
akkor elkerülhetetlen a vég. Az egyetlen elfogadható módon 
távolítanak el a pozíciómból -— megölnek. Bár nem félek a haláltól, 
gyűlölöm a gondolatot, hogy mit jelentene ez Daniele és Simona 
számára. Kegyetlenül elveszítették az édesanyjukat. Borzalmas 
traumát okozna a gyerekeimnek, ha én is magukra hagynám őket. 

Fatális lenne a gyengeség bármiféle jelét mutatni ebben a 
helyzetben. Nem fogom a gyermekeim egészségét vagy a kisfőnöki 
pozíciómat kockáztatni. 

Az italomba kortyolok. 

- Megteszem, amit kérsz tőlem, Luca, ahogyan az apám és én is 
mindig tettem. 

Luca biccent, de a feszültség megmarad kettőnk között. 


Vigyáznom kell magamra, amíg újra bizonyítok neki. 


NÉGY 
Cassio. 


Faro átnyújt nekem egy flaskát. 

— A tiéd. 

Megigazítom a nyakkendőmet, mielőtt elveszem az ajándékot. 

- Ma nem fogok semmi erőset inni. 

- Arra gondoltam, jól jönne neked valami, ami fejbe kólint, ha 
esetleg valami olyan ostobaságot fontolgatnál, mint ismét 
elutasítani a véres lepedő hagyományát. 

A zakóm belső zsebébe dugom a flaskát. 

- Ne kezdd megint! 

Faro mereven néz. 

- Csak ígérd meg, hogy nem próbálkozol azzal az álvérezéses 
baromsággal. Luca csalinak szánta. Higgy nekem, ő megbaszta a 
feleségét a nászéjszakájukon, még ha az asszony keservesen 
zokogott is. Ő ilyen, és ezt várja el tőled is. És ugyan már, Cassio, te 
is ilyen ember vagy, szóval ne próbálj jobbnak látszani csak azért, 
mert bűntudatot érzel Gaia miatt. 

Torkon ragadom. 


- Barátok vagyunk, Faro, de a főnököd is vagyok, szóval mutass 
némi tiszteletet! 

Faro köpködni kezd, barna szeme könnybe lábad. 

- Csak próbállak életben tartani. Giulia nagykorú, felnőtt nő. Csak 
ez számít. 

- Meg fogom kefélni, szóval szállj le rólam! -— csikorgom, és 
eleresztem. 

Az első és egyetlen, négy hónappal ezelőtti találkozásunk óta nem 
láttam Giuliát, de tudom, hogy még mindig fiatalnak fog látszani — 
fiatalabbnak, mint amilyet szerettem volna. Egypár hónap nem 
változtathatott ezen. Csak azt remélhettem, hogy az anyja követte az 
utasításaimat, és elég sminket pakolt az arcára ahhoz, hogy 
idősebbnek látsszon. 

Faro elvigyorodik. 

- Tegyél meg nekem egy szívességet, és élvezd is, rendben? Ma 
éjjel egy szűk fiatal punci öleli majd körbe a farkadat. 

Kimegyek a szobából, mielőtt még ismét nekiesnék. 


A templom előterében várom Giuliát. Faro a jobbomon áll, vele 
szemben várakozik Giulia egyik barátnője, aki rettentően fiatalnak 
látszik. Emlékeztet a jövendőbeli feleségem korára. 

Megszólal a zene, és a templom bejárata felé fordítom a 
figyelmemet, ahol Felix lép be Giuliával az oldalán. Giulia elegáns, 
hosszú fehér ruhát visel hosszú ujjú, csipkés felsőrésszel. A haja fel 
van kötve, a frufrut kivéve. 

Bágyadtan mosolyog, ahogy az apja felém vezeti, de a feszültség 
tapintható. Amikor megáll előttem, észreveszem, hogy apró 


napraforgókat fontak a hajába és a menyasszonyi csokorba. A 
szemembe néz, és egy pillanatra engedetlenség jele villan a 
tekintetében, ami meglep. Aztán az apja átadja őt nekem, és Giulia 
még feszültebbé válik, a mosolya elhalványul. 

Egy csöppet idősebbnek látszik a sminknek és az elegáns ruhának 
köszönhetően. A finom csontú, nyirkos keze az enyémben és a 
szeméből sugárzó ártatlanság azonban emlékeztet a korára. 

A fiatalsága ellenére büszkén felemeli a fejét, és nyugodtnak 
tűnik. Csak én érzem, hogy remeg. Határozottan mondja ki az 
, igent", mintha ez a házasság valóban az ő választása lenne. 

A gyűrűcsere közben Giulia végig habozva nézeget rám. Nem 
tudom, mit keres. Talán sóvárgást vagy esetleg szomorúságot. 
Eszembe jut az első esküvőm. A szomorúság nem szerepelt az 
érzéseim között, amikor Gaiára gondoltam. 

- Megcsókolhatod a feleségedet - jelenti ki a pap. 

Giulia szeme alig észrevehetően elkerekedik, mintha meglepné, 
hogy ez is a ceremónia része. Több száz szempár figyel bennünket, 
az egyik a Capómé. Giulia tarkójára teszem a kezemet, és lehajolok. 
Megmerevedik, csak a szeme csukódik le egy pillanatra, mielőtt 
keményen a szájára szorítom a számat. Addig a pillanatig a fizikai 
közelség Giuliával valami olyasmi volt, amire kényszerítenem 
kellett magam, küzdelem, hogy elfelejtsem a korát és a terheket, 
amelyeket magammal cipeltem. Most azonban, ahogy a puha ajka 
az enyémhez ér, és megérzem az édes illatát, hirtelen mélyen 
elrejtett vágy éled fel bennem. Nem fog gondot okozni, hogy ma este 
magamévá tegyem. Egyértelműen nem leszek jobb ember a jövőben 
sem. 

Elhúzódom, mire Giulia kinyitja a szemét. Nem fordítja el a 
tekintetét rólam, miközben lassan pír önti el az arcát. Aztán apró, 
szégyenlős mosolyra húzódik a szája. Olyan átkozottul ártatlan! 


Felegyenesedem, elfordulok a csinos, fiatal arcától. A szemem 
sarkából látom a zavart arckifejezését, mielőtt végigvezetem a 
széksorok között, ki a templomból, hogy fogadjuk a jókívánságokat. 

Természetesen Faro az első, aki gratulál nekem. Kihívó mosollyal 
paskolja meg a vállamat. 

- És milyen volt az első kóstoló a fiatal feleségedből? - kérdezi 
halkan. 

Morcosan nézek rá. Nagyon jól tudja, hogy ritkán osztok meg 
ilyen információt. Ez természetesen nem akadályozta meg abban, 
hogy megkérdezze. Hátralép, Giulia felé fordul, és kissé meghajol. 
Giulia válaszmosolya arról a fajta óvatlan barátságosságról 
árulkodik, ami ismét a korát bizonyítja. A feleségemként meg kell 
tanulnia tartózkodóbbnak lenni. Gaia tökéletes háziasszony és 
trófeafeleség volt, józan és a társasági etikett mestere, 
szemrebbenés nélkül tudott hazudni, olyan valaki volt, aki az egyik 
pillanatban rád mosolygott, hogy aztán a következőben hátba 
szúrjon. Giulia nem ilyen. Gyorsan fel kell nőnie, megtanulnia, mit 
jelent egy kisfőnök feleségének lenni. 

A tekintetem elidőzik a kontyába tűzött apró napraforgókon. 
Ezeknek kell elsőként menniük. Túl vidámak, túl huncutak. Semmi 
olyasmi, amit értékelek. A napraforgós fülbevaló még rosszabb. Azt 
az ékszert kellett volna viselnie, amelyet én küldtem neki. Lehajolok 
hozzá. 

- Miért nem a gyémánt fülbevalót viseled, amit vásároltam 
neked? 


Gyiutla 


Megrándulok a hangjából sugárzó hideg rosszallástól. 

Anyu és apu felénk tartanak, hogy gratuláljanak, így nem sok 
időm marad válaszolni. 

— Nem illett a virágokhoz. 

Hetekig harcoltam anyuval azért, hogy napraforgó is kerüljön a 
menyasszonyi csokromba. Apu végül a javamra döntötte el a vitát, 
mint általában. 

- Nem lett volna szabad napraforgót választanod. Ha legközelebb 
küldök neked valamit, akkor elvárom, hogy viseld is. 

Csak pislogok, túlságosan megdöbbentem ahhoz, hogy válaszoljak. 
Cassio felegyenesedik. Részéről a dolog el van intézve. Parancsot 
adott, és természetesen elvárja, hogy engedelmeskedjek. Kétsége 
sincs afelől, hogy ezt fogom tenni. Az arckifejezése acélkemény, 
amikor kezet fog apuval. 

Anyu megüölel, elvonja a tekintetemet a férjemről. Összeráncolja a 
homlokát. 

-— Mutasd, hogy boldog vagy, Giulia — suttogja. -— Nem érted, milyen 
szerencsés vagy? Soha nem hittem volna, hogy sikerül egy 
kisfőnökhöz adni téged, mivel már mindegyik nős. Ez olyan nagy 
szerencse! 

A mosolyom merev. Mi ebben a szerencse? Az, hogy Gaia Moretti 
meghalt, és maga után hagyott két kisgyereket? Az, hogy egy olyan 
férfihoz adtak feleségül, aki talán felelős az asszony haláláért? 

Anyu arca eltorzul. 

- Az isten szerelmére, próbálkozz keményebben, hogy boldognak 
tűnj! Ne tedd ezt tönkre nekünk! 

Anyu észre sem veszi, hogy milyen kegyetlen. 

Szerencsére apu közbelép, és megölel. A karjába omlok. Mi ketten 
mindig közel álltunk egymáshoz, de a neheztelésem újabban 
beárnyékolta a kapcsolatunkat. 


- Gyönyörű vagy. 

- Nem hiszem, hogy Cassio is így gondolja — motyogom. 

Apu elhúzódik, fürkészőn néz az arcomba. A bűntudata és az 
aggodalma még tovább súlyosbítja az egyébként is nehéz szívemet. 

- Biztos vagyok benne, hogy értékeli a szépségedet — mondja apu 
csöndesen. 

Megpuszilom apu arcát, és ő vonakodva helyet enged Cassio 
szüleinek. Még soha nem beszéltem velük, és csak távolról láttam 
őket pár társasági eseményen. Mr. Morettinek ugyanolyan sötétkék 
a szeme, mint Cassióé, de az övé fátyolos, és a lenyűgöző méretét 
csökkenti a tény, hogy botra támaszkodik. Cassio édesanyja elegáns 
és gyönyörű a tökéletes kontyba fogott sötétszőke hajával. Mögötte 
várakoznak Cassio húgai, hasonlóan kecsesek és szép tartásúak. 
Nekem is ilyennek kellene lennem. Cassio nem magának akar 
engem. Azt akarja, hogy olyan legyek, amilyet elvár. Az élete 
tartozéka. 


A vacsora alatt alig bírok ételt lekényszeríteni az elszorult 
torkomon. Cassio nem szól hozzám, csak az apámmal és Lucával 
beszél. Úgy ülök mellette, mint egy dísztárgy. 

Talán így a legjobb. Eddig valahányszor szólt hozzám, csak 
parancsolgatott, és még jobban megfélemlített. Szívesebben vettem 
a csöndet, tekintetbe véve, hogy ma éjjel meg kell vele osztanom az 
ágyat. Így is megvolt minden esély arra, hogy elájulok. 

Lopva Cassióra pillantok. A maga szögletes módján vonzó az arca. 
Éles arccsontok, erős áll és sötét borosta. Soha nem láttam őt 
másban, mint háromrészes öltönyben, és nem lehetett nem 


észrevenni az izmait. 

- A bátyám amerikai futballt játszott a középiskolában - suttogja 
Mia, ami meglep. Nem sokat beszéltem még vele. Idegenek voltunk, 
annak ellenére, hogy sógornők lettünk, arról nem is beszélve, hogy 
tíz évvel idősebb nálam. 

Égni kezd az arcom, rádöbbenek, hogy biztos észrevette, amint 
Cassiót bámulom. El sem tudom képzelni Cassiót középiskolásként. 

— Te idén nyáron végeztél, ugye? — kérdezi Mia. 

Bágyadt mosollyal bólintok. 

— Igen. Azt gondoltam, hogy főiskolára mehetek, de... 

— De feleségül kellett menned a bátyámhoz. 

- Mindenképp férjhez kellett volna mennem, de egy kisfőnök 
feleségeként szóba sem jöhet, hogy főiskolára menjek — mondom 
csöndesen. 

Az anyám szívrohamot kapott volna, ha hallja, hogy ilyen őszinte 
vagyok Cassio húgával, de belefáradtam, hogy állandóan próbáljam 
megjátszani magam. 

- Ez igaz. Le fog foglalni, hogy neveld a gyerekeket, szóval nem 
fogsz unatkozni. 

Gyorsabban kezd verni a szívem, mint mindig, amikor arra 
gondolok, hogy két apró emberi lényért leszek felelős. Abszolút 
semmi fogalmam nincs a gyerekekről. Számtalan cikket olvastam a 
gyereknevelésről az elmúlt négy hónapban, de teljesen más dolog 
olvasni, mint csinálni. Az idő legnagyobb részében lánynak éreztem 
magam, nem nőnek, és még kevésbé anyának. 

Mia megérinti a kezemet. 

- Jól megleszel. A közelben lakom. Segíthetek, ha nem tudod, mit 
csinálj. 

Cassio biztosan meghallotta, mert összeráncolja a homlokát. 

— Neked is két kisgyereked van, a harmadik pedig úton. Tele lesz a 


kezed. Giulia mindennel megbirkózik. 

Úgy tűnik, jobban ismer engem önmagamnál. Vagy talán csak rám 
parancsol majd, hogy legyek jó anya? 

Mia felsóhajt, de nem beszél vissza neki. Még jobban összerándul 
a gyomrom. 

Mire eljön az első tánc ideje, olyan merev vagyok, hogy alig 
veszem észre, amikor Cassio kivezet a bálterem közepére. A 
vendégek körülállnak bennünket, figyelnek. A mosolyom a helyén. 
Ha valamit megtanultam az anyámtól, hát azt, hogy mosolyogva 
nézzek szembe a sorscsapásokkal. 

A magasságbeli különbség miatt nem könnyű táncolni. Ha igazi 
pár lennénk, akkor Cassio mellére fektetném az arcomat. Most 
azonban legjobb esetben is csak alkalmi ismerősök vagyunk. Cassio 
zökkenőmentesen vezet ki a táncparkettre, az élet minden területén 
biztos a vezetői képességeiben. Sebesen száguldoznak a 
gondolataim, elképzelem a jövőnket, elképzelem a ma éjszakát. 

— Miért remegsz? - riaszt fel Cassio a merengésből. 

Az érzelemmentes szemébe nézek. Tényleg nem tudja? 

- Miért nem parancsolsz rám, hogy hagyjam abba? A testem talán 
engedelmeskedik az utasításodnak. 

Cassio arca megkeményedik. 

- Elvárom tőled, hogy óvatosabban válogasd meg a szavaidat a 
nyilvánosság előtt. A férjed vagyok, és tisztelni fogsz. 

A mellére siklik a tekintetem, a mosoly az arcomra fagy. 

Cassio a fülemre szorítja a száját, ahogy a tánc véget ért. 

- Megértetted? 

— Megértettem, uram. 

Cassio erősít a szorításán, de nincs lehetősége többet mondani, 
mert apu van soron, hogy táncoljon velem. Egyfolytában azt 


kérdezgeti, hogy mi a baj, de tényleg nem látom semmi okát, hogy 
eláruljam neki. Semmit sem tehet, semmit nem tenne. Anyu ajka 
egyfolytában mozog, amíg a férjemmel táncol. Az elragadtatott 
arcából ítélve az ember azt gondolhatná, hogy ő a boldog 
menyasszony. 

- Én következem - mondja Christian. 

Kissé ellazul a mosolyom, ahogy a bátyám átveszi az irányítást. 
Gyorsan rám mosolyog, amikor táncolni kezdünk. Ritkán látom őt, 
amióta öt éve betöltötte a tizennyolcat, és elköltözött. A kisfőnökök 
legtöbb fiával ellentétben úgy döntött, hogy nem apu alatt dolgozik 
Baltimore-ban, amíg megörökli a pozíciót. Christian saját nevet akar 
szerezni, és a Morettik alatt dolgozik. 

- Olyan jó újra látni téged — mondom, és szorosabban átölelem. 

Feszülten bólint. 

— Igen. 

- Nem tűnsz boldognak attól, hogy hamarosan ugyanabban a 
városban élek majd, mint te. 

Christian megrázza a fejét. 

- Ezen az áron nem. 

— A Cassióval kötött házasságra gondolsz? 

Christian körülnéz, de Cassio jó messzire táncol tőlünk az egyik 
húgával. 

- Ő nem a megfelelő ember a számodra. 

— Mert túl öreg. 

Christian gúnyosan felnevet. 

- Ez csak a jéghegy csúcsa. 

- Tudod, hogy mi történt Gaiával? 

Nem láttam a bátyámat, amióta megtudtam, hogy férjhez megyek 
Cassióhoz. Túl veszélyes lett volna telefonon keresztül feltenni ezt a 
kérdést. Az ember soha nem tudhatja, hogy lehallgatja-e az FBI. 


- Csak Luca, Mansueto és Cassio tudja — mondja, aztán habozik. 

5 ÉS? 

- És a takarítócsapat. Nem sokkal később mindketten meghaltak 
egy tragikus autóbalesetben. 

Egy pillanatig biztos vagyok benne, hogy rosszul hallottam. A 
látásom kezd elhomályosodni. 

- Apu azt mondta, hogy Cassio keze nincs benne a felesége 
halálában. 

Düh suhan át Christian arcán. 

- Apunak szüksége van Cassio támogatására, hogy hatalmon 
maradjon. Apu gyenge főnök. Csak idő kérdése, hogy mások 
megpróbálják eltávolítani. De Cassióval a családban kétszer is 
meggondolják majd. Ha már én lennék hatalmon, akkor nem 
adtalak volna neki téged. Magam tartanám kézben az embereinket. 

Hatalmi játszmák. Ez nem olyasmi, aminek a része akarok lenni, 
de a hozzájárulásom nélkül gyaloggá váltam ebben a halálos 
játszmában. 

— Pár éve már Cassio alatt dolgozol. Tényleg ennyire rossz ember? 

Megbánás villan fel Christian arcán. 

- Semmit sem lett volna szabad mondanom. 

A karjába mélyesztem az ujjaimat. 

— Áruld el, kérlek! Fel kell készülnöm. 

Ámbár hogyan képes az ember felkészülni erre? 

- Hatékony és brutális. Nem tűri az engedetlenséget. Az irányítása 
alatt tartja az embereit. Kevés embert tisztelnek annyira a 
köreinkben, mint őt. Pillanatnyilag ő a legjobb kisfőnök a 
Famigliában. — Christian megcsóválja a fejét. — Beszélnem kell vele. 

- Ne! - suttogom halálra váltan. Ha igaz, amit Christian mond, 
akkor Cassio nem engedné, hogy a bátyám beavatkozzon. Christian 


bátor ember, és egy nap majd jó kisfőnök lesz, de hogy az életét 
kockáztassa értem? Nem engedem meg. - Ígérd meg, hogy nem 
mondasz semmit! Esküdj meg! 

- Segíteni akarok neked. 

- Akkor mondd meg, mit csináljak, hogy ez a házasság működjön. 

Christian örömtelenül felnevet. 

- Honnan tudhatnám? - A táncunk véget ér, és a bátyám elhallgat, 
undor ül ki az arcára. -— Engedelmeskedj neki. 

Kétségbeesés fojtogat. Négy hónappal ezelőtt az volt a legfőbb 
problémám, hogy milyen pilatestanfolyamot válasszak, és vajon 
találok-e rá időt, hogy befejezzek egy festményt. Most pedig amiatt 
aggódom, hogyan nyerjem el a férjem tetszését, aki talán megölte a 
feleségét és valószínűleg az embereket is, akik segítettek utána 
feltakarítani a helyszínt. 


ÖT 
Giulia 


A bátyámmal való tánc után semmire sem vágyom jobban, mint 
hogy találjak egy csöndes sarkot, ahol összeszedhetem magam, de 
Cassio apja felém biceg. 

Rámosolygok, miközben a bátyám kurta biccentéssel elsomfordál. 
Mr. Moretti a kezét nyújtja. 

- Megtiszteled ezt az öregembert azzal, hogy táncolhat a 
menyasszonnyal? 

—- Természetesen, Mr. Moretti - felelem, és pukedlizem. 

— Mansueto, kérlek. Most már egy család vagyunk. 

Bólintok, és megfogom a kezét, azon tűnődve, vajon hogy fog ez 
menni a botjával. Sóvárogva elmosolyodik. 

- Egy helyben kell táncolnunk, ha nem bánod, ifjú hölgy. 

Ismét bólintok, és közelebb lépek. Odanyújtja a botját egy 
férfinak, akit nem ismerek, és gyengéden megérinti a hátamat. 
Aztán ringatózni kezdünk a zenére. 

- Nagyon csöndes vagy. Annak alapján, amit hallottam, nem vagy 
egy csöndes lány. 


Ég az arcom, azon tűnődöm, vajon kitől szerezte ezt az 
információmorzsát. Christiantől? Biztosan nem az anyámtól. 

Mansueto tekintete kedves, de a híre félelmetes, akár a fiáé. 

- A fiam híre büszkeséggel tölt el — kezd bele, mintha olvasna a 
gondolataimban, ami megrémít. - Tudom, hogy gond nélkül 
irányítja majd Philadelphiát a halálom után is. De ez a hírnév egy 
fiatal nőt felkavarhat, különösen, ha annyira fiatal, mint te. 

Nem tudom, hogy mit mondjak. Úgy érzem, ellent kellene 
mondanom neki, mert a hagyomány azt diktálja, hogy úgy tegyek, 
mintha nem kavarna fel a férjem, de ez hazugság lenne, és én 
sajnos rosszul hazudok - anyu legnagyobb bánatára. 

- A feleségemmel arra neveltük a fiunkat, hogy tisztelje a nőket, 
és amennyire tudom, Így is tesz. 

Amennyire én tudom, azok állnak nyerésre, akik arra fogadtak, 
hogy a fia dührohamában megölte a feleségét. Nem úgy nézett ki, 
mint aki így elveszíti a fejét, de nem véletlenül tartják az egyik 
legkegyetlenebb vezetőnek a köreinkben, és Christian szavai csak 
megerősítették a félelmeimet. 

- Köszönöm, hogy elmondtad nekem - mondom, mert valamit 
mondanom kell. Nem érzem úgy, hogy megvigasztalt. A dal véget ér, 
és abbahagyjuk a ringatózást. Faro a balomon áll a legutolsó 
táncpartnerével. Elkapom a tekintetét, és arra gondolok, hogy 
vőfélyként és consigliereként táncolni akar velem. 

Bocsánatkérő mosollyal rázza a fejét. 

- Ha egyszer majd belefáradok az életbe, felkérlek táncolni — 
mondja, azzal megfordul, és egy másik nőt kér fel. 

Döbbenten meredek Mansuetóra. 

Felnevet. 

-— Gyere, menjünk vissza az asztalunkhoz! 

- Mi volt ez? - kérdezem, miközben lassan visszasétálunk az 


asztalhoz, ahol Cassio még mindig Lucával beszélget, mintha ez egy 
üzleti találkozó lenne, nem az esküvőnk. 

- Attól tartok, a fiam kissé territoriális. Táncolhatsz a 
családtagokkal, de, kérlek, tartózkodj attól, hogy más férfiakhoz 
közeledj. Nem szívesen lennék egy konfliktus szemtanúja az 
esküvődön. 

Várom, hogy elkezdjen nevetni, vagy bármit csinálni, ami arra 
utal, hogy viccel, de nem teszi. Mindketten megállunk. 

- Azt hiszem, megyek, felfrissítem magam. 

Bólint, de az arckifejezése elárulja, hogy tudja, menekülni akarok. 
Apró mosollyal sarkon fordulok, és kisietek a bálteremből. 

Elszaladok a mosdók mellett, aztán a sarkon befordulok egy 
elhagyott folyosóra, a falnak dőlök, és lassan lecsúszom a padlóra. A 
ruhám felgyűrődik körülöttem, mint egy tiszta fehér buborék. 

Nem túl méltóságteljes viselkedés, és ha valaki így találna, abból 
botrány lenne, amit anyu soha nem bocsátana meg nekem. 
Képtelen vagyok rávenni magam, hogy érdekeljen. Ez az én életem. 

Nem tudom, mennyi ideje ücsöröghetek itt így, a kevés választási 
lehetőségemet latolgatva, amikor lépteket hallok a folyosón. Ebben 
a ruhában esélyem sincs gyorsan felállni, ezért nem is próbálkozom 
vele. 

Mia fordul be a sarkon, és amint észrevesz, aggódó arccal elindul 
felém. Meglep, amikor leül mellém az elegáns hosszú ruhájában és 
a nagy pocakjával. 

- Cassio nehéz ember, Giulia. Nem fogok hazudni. 

Kuncogok. A nehézzel tudok mit kezdeni. A nehezen túlmutató 
személyiségjegyek azok, amelyek aggasztanak. 


Cassia 


Egész este a feleségemen tartottam az egyik szememet. Nem érzi 
magát kényelmesen a közelemben. Ezt nyilvánvalóvá tette a 
remegése a táncunk közben. Ez a reakció nem sok jót vetít előre a 
ma éjszakát illetően. 

Giulia kisietett a helyiségből, miután táncolt az apámmal, és az 
apám odajön hozzám. 

- Megbocsátanál nekünk egy pillanatra, Luca? Váltanom kell egy 
szót a fiammal. 

- Táncolok Ariával. -— Luca kurtán biccent, aztán a feleségéhez 
indul. 

— Mi a baj? 

- A kislány halálosan fél. Próbál bátornak tűnni, ahogyan 
tanították, de látom a szemében. 

A tekintetem az ajtón nyugszik, amelyen keresztül Giulia eltűnt. 

- Ne hívd őt kislánynak, apa. Ettől csak még öregebbnek érzem 
magam. 

Apám kuncogni kezd. 

- Talán jó is, hogy így van. Legalább nem felejted el, hogy olyan 
feleséget kaptál, aki nemrég még maga is gyermek volt, ezért jónak 
kell lenned hozzá. 

A homlokomat ráncolom. 

- Nem áll szándékomban nem jónak lenni hozzá. 

Bár kétségtelenül nehéz lesz jónak lenni hozzá. 

- Talán el kellene ezt mondanod neki, beszélni vele a ma éjszaka 
előtt. Bölcs dolog lenne előre elhessegetni a félelmei egy részét. 

Összeszorítom a számat. 

- Nem fogom megvitatni veled a nászéjszakámat, apa. 


Apám elmosolyodik. 

- És ezt meg is köszönöm. Menj, beszélj vele, Cassio! Tedd meg ezt 
az apró szívességet az apádnak. 

— Váltok vele pár szót, ha visszajön. 

- A kegyetlenségnek is megvan a helye, Cassio. A házasság nem 
az. 

Elegem van. 

- Újra beszélni akarsz Gaiáról? Ma? 

-— Amiatt aggódom, hogy elfelejted, Giulia nem Gaia. 

- Úgy tűnik, jobban ismered a feleségemet, mint én. 

Elsétálok, bár ez tiszteletlenség, de az apám többé már nem 
kisfőnök. Ebben a tekintetben nincs szükségem az útmutatására, 
ahogyan a házasságomat illetően sem. Mia keményen rám néz a 
helyiség túlsó végéből, aztán ő is kioson. 

Giulia már egy ideje távol van... 

Felsóhajtok, és elindulok, hogy megkeressem a feleségemet. A 
mosdóhoz megyek, aztán követem a halk női hangokat egy újabb 
sarkon túl. Megtorpanok. Mia és Giulia a földön ülnek, a drága 
ruháik elterülnek körülöttük. Egymás mellett látva őket még 
nyilvánvalóbbá válik Giulia kora. A húgom fiatalabb nálam, de még 
így is sokkal idősebbnek látszik, mint a feleségem. Kijózanító 
felismerés. 

Mihelyt Giulia észrevesz, keskeny válla azonnal megfeszül. 
Közelebb masírozom. 

- Hadd beszéljek a feleségemmel! - förmedek Miára. 

Giulia és köztem cikázik a tekintete, aztán kinyújtja a kezét. 
Talpra segítem. 

- Mi lenne, ha most az egyszer férj lennél, nem pedig maffiózó? — 
suttogja az orra alatt. 


Ügyet sem vetek rá. Mihelyt eltűnik a sarok mögött, kinyújtom a 
kezemet. 

-— Mi lenne, ha szívnánk egy kis friss levegőt? 

Giulia megfogja a kezemet. Vékony, remegő ujjai nyirkosak. 
Talpra segítem, aztán a hátára teszem a kezemet. Nem szól semmit, 
miközben visszavezetem a bálterembe, a franciaablak felé, amely a 
szálloda teraszára nyílik. Az anyja szeme elkerekedik, és az órára 
pillant, mintha attól tartana, hogy a megszabott idő előtt a lányára 
vetem magam a kertben. Az odakint beszélgető vendégek azonnal 
bemennek, hogy teret adjanak nekünk. Jó messzire állok meg az 
ablakoktól, aztán lenézek a feleségemre. Átkozottul cuki és csinos 
azzal a fÍrufruval, ami rendben is lenne, ha ugyanakkor nem tűnne 
tőle még ártatlanabbnak és fiatalabbnak. 

-— Az apám azt mondta, hogy félsz. 

Lehet, hogy tapintatosabb módon is felhozhattam volna a témát, 
de ez nem tartozik az erősségeim közé. 

A szeme kitágul, eltátja azt a vörös ajkát. 

- Én... Én nem... Én... 

Az alsó ajkába harap, és elfordítja a tekintetét. A hold fénye 
kiemeli a sima, makulátlan és puhának látszó bőrét. 

- Rám néznél? 

Felemeli a szemét. Végighúzom a hüvelykujjamat a kezén a 
gyűrűig, amitől kissé megborzong. 

- Az a gyűrű az enyémmé tett téged. 

Megfeszül, és rájövök, hogy más szavakat kellett volna 
választanom, valamit, amitől nem tűnnék ősembernek, aki jogot 
formál rá - nem mintha nem ez lett volna az igazság. Ma éjjel a 
magamévá teszem őt, ha másért nem, hát azért, hogy kövessem a 
hagyományt, amelyet egyikünk sem kerülhet meg, és Giulia valóban 


az enyém, de nem ezt akartam mondani. Nem tudtam, mit mondjak 
neki, ami megnyugtatná. Gaia és én nem sokat beszélgettünk. Ő 
kiabált vagy sírt, néha pedig hízelgett, ha valamit akart. 

- A hagyomány kötelez bennünket, Giulia. Nemcsak téged, hanem 
engem is. 

Megesküdtem, hogy védelmezni fogom őt, ahogyan egy férjnek 
védenie kell a feleségét, és minden tőlem telhetőt megteszek, hogy 
ezúttal jobb munkát végezzek. 

- Ismerem a hagyományainkat — mondja gyorsan, szégyenkezve. 

- Nem a véres lepedőről beszélek. 

Nyel egyet. 

- Akkor miről beszélsz? 

- Arról, hogy a feleségemként neked is jár a védelmem. 

Giulia oldalra biccenti a fejét, kíváncsian méreget. 

- Rendben. 

Nem vagyok benne biztos, hogy megértette, de soha nem voltam 
bőbeszédű ember, ha érzelmekről volt szó. Minden tőlem telhetőt 
megteszek, hogy helyesen bánjak vele. 

Csönd telepszik ránk. Érzem, hogy Giulia mondani akar valamit, 
talán még azt is akarja, hogy én mondjak többet, de csöndben 
maradok. Nem ismerem a fiatal feleségemet, és fogalmam sincs, mit 
csinál egész nap, azon kívül, hogy vásárolgat és más nőkkel 
találkozik. Tinédzser, én pedig nem vagyok az. Még az ő korában 
sem viselkedtem tinédzserként. 

- Menjünk vissza. Várnak a vendégeink. Már majdnem éjfél van. 

Megfeszül, de követ befelé. 


HAT 
(Cassie 


Luca nagybátyjai - és azok a kisfőnöktársaim, akiket a legkevésbé 
állhattam - követelik elsőként, hogy vigyem ágyba a feleségemet. 

Guilia és én éppen a húgaimmal és az ő szüleivel álldogálunk, 
amikor az első kiáltás túlharsogja a zenét. 

Elismerő üvöltések és taps hallatszik, és aztán kórusban hangzik 
fel a legtöbb férfi szájából, hogy , fektesd le". 

Giulia apja és bátyja nincs közöttük. Christian szinte fenyegetőn 
néz rám. Máskor megfelelően reagálnék az ilyen fajta 
tiszteletlenségre. Most azonban nem ennek van itt az ideje. Bátrabb 
ember, mint az apja. Ezt a javára kell írnom. 

Giulia a borospoharát szorongatja, és feszengve a húgomra, Miára 
mosolyog. 

Mia szorosan megölel. 

- Ne akard, hogy szétrúgjam a segged, bátyó! Legyél jó ehhez a 
lányhoz. Olyan cuki. 

Kiszabadítom magam a húgom öleléséből. Nem fogom megvitatni 
vele a szexuális életemet. 


Felix keményen rám néz, de mindketten tudjuk, hogy bármi is 
történik, az többé nem az ő felelőssége. Nyilvánvalóan szereti a 
lányát, de szereti a hatalmat is, és ha választania kellett a kettő 
között... 

A feleségemhez fordulok, belefáradtam, hogy mindenki beleüti a 
dolgát a házasságunkba. Giulia szégyenlősen néz rám, az arca 
vöröslik. Kinyújtom a kezemet, és tétovázás nélkül megfogja. Izzad 
a tenyere. 

- Készen állsz rá, hogy felmenjünk az emeletre? — mormogom 
lehajolva, hogy csak ő hallhassa a szavaimat. 

Nyel egyet, de bólint. 

A családunkhoz fordulok. 

- Megbocsátotok nekünk? 

Mielőtt Guiliával távoznánk, Egidia még egyszer megöleli a lányát, 
és suttog valamit a fülébe, amitől vad pír ömlik el a feleségem 
arcán. 

Még mindig a borospoharat szorongatja, miközben engedi, hogy 
elvezessem. Most sem beszélünk. Fontolgatom, hogy mondok 
valami megnyugtatót, de az az igazság, hogy nincs mit mondani, és 
egyébként sem vagyok az a fajta férfi, aki ilyesmiket mond. 

Giulia a borába kortyol. Minimum az ötödik pohárnál tart. 

- Mit mondott az anyád? - kérdezem, hogy kitöltsem a kettőnk 
közötti csendet, miközben felmegyünk a lifttel a ma éjszakára kivett 
lakosztályba. Kinyílik az ajtó, és kilépünk rajta. 

Újabb korty. Megállok, és elveszem tőle a poharat. Végül 
mégiscsak hamisítanom kell azokat az átkozott vérfoltokat, ha 
részeg. 

— Ennyi elég. 

— Ez csak gyömbér. 

Meglepetten kortyolok a pohárból. 


Giulia a válláról lógó apró fehér retiküllel játszadozik. 

- Csak egy pohár habzóbort ittam a fogadáson. Nem akartam 
berúgni. 

Rám néz azzal a hatalmas kék szemével. 

- Mit mondott az anyád? - kérdezem újra, és végigvezetem a 
folyosón a lakosztályig. Kinyitom a zárat. 

Giulia lebiggyeszti a száját. 

- Azt, hogy a kedvedben kell járnom, és meg kell próbálnom 
palástolni a tapasztalatlanságomat. — Fúj egyet. — De pillanatnyilag 
csak próbálok nem elájulni a félelemtől. 

Elkerekedik a szeme. 

Kinyitom az ajtót, és intek Giuliának, hogy menjen be. Követem, 
és aztán egyedül vagyunk a lakosztályunkban. A nappali rész 
hatalmas, két kanapéval és egy ebédlőasztallal, amelyre leteszem 
Giulia poharát. Nem ezt a szobát használtuk volna, de az a szokás, 
hogy a szálloda legnagyobb lakosztályát vegyük ki, még akkor is, ha 
csak egy hálószobára van szükségünk. Lenézek a fiatal feleségemre, 
aki éppen az imént volt sebezhetően őszinte velem. 

- Nem kell félned, Giulia. Előttünk áll az egész éjszaka. 

Giulia körülnéz, a tekintete elidőzik a bal oldali ajtón, amelyik a 
hálószobánkba nyílik. 

- Gondolod, hogy jobb lesz, ha húzzuk az időt? 

Nem tudom, hogyan segíthetne ez Giuliának. 

- Áruld el, mi segítene enyhíteni a félelmedet? 

Átgondolja a választ. 

- Ha úgy érezhetném, hogy van választásom. 

-— Van választásod - felelem, és közelebb lépek hozzá. 

- Valóban? - suttogja, és felnéz rám. - Tényleg adnál nekem 
választási lehetőséget? 

Adni akartam neki választási lehetőséget. De nem mutathattam 


gyengeséget, Luca előtt semmiképpen, azután nem, hogy már 
bizonyságot tettem erről a megbeszélésünkön. Nem lehetett oka rá, 
hogy kételkedjen bennem. Még akkor sem, ha a feleségem csinos 
arca és cuki mosolya meggyengíthette az elhatározásomat. De egy 
nem létező választási lehetőség is tűnhet választási lehetőségnek. 

- Tudom, mit várnak el, Cassio. Tudom, mit jelentene neked és az 
apámnak, ha nem mutatnánk be reggel a lepedőt. 

Nyel egyet. 

A karjához érek, érzem, ahogy a melegsége átsugárzik a vékony 
anyagon. 

-— Akkor legyen ez a választásod. 

Kutatóan néz a szemembe. 

-— Rendben - feleli csöndesen. 

Megkönnyebbüléssel tölt el az észszerűsége. Legalább ennyiben 
különbözik a néhai feleségemtől. Meglep, amikor buzdítás nélkül 
elindul a hálószoba felé. Pár lépéssel lemaradva követem. Most 
először engedem meg magamnak, hogy nőként tekintsek rá - ezt 
mindenáron kerültem egészen mostanáig, de a ma éjszaka miatt 
szükségszerű. 

A ruha kiemeli a keskeny derekát, a csípője és a popsija gyönyörű 
ívét. A hálószobába érve Giulia megtorpan, és hátranéz a válla 
fölött. A nyilvánvaló idegessége ellenére elmosolyodik, mielőtt 
letenné a retiküljét a széles franciaágy előtt álló padra. A tekintete 
egy pillanatra megállapodik az ágyon, a pír elmélyül az arcán, aztán 
megköszörüli a torkát. 

Közelebb lépek hozzá. Az orromat megcsapja az eperillat, és 
eltűnődöm, vajon ugyanolyan édes-e az íze, mint amilyet a 
parfümválasztása sugall. Végignézek a hosszú ujjú felsőrész 
bonyolult csipkéjén, elidőzve a melle halmain. 

-— Ki kell vágnom téged a ruhádból -— mondom, ahogy előveszem a 


késemet a mellkasomon lévő tartóból. Újabb tradíció, amelyet nem 
kerülhetünk meg. 

A homlokát ráncolva méregeti a pengét, aztán bólint. Megfordul, 
és oldalra dönti a fejét, hogy a haja ne takarja el a csipkét a 
tarkóján. A nyaka hosszú és elegáns, tökéletesen makulátlan, és 
ellen kell állnom a kísértésnek, hogy rászorítsam a számat, és a 
sajátomként jelöljem meg. Könnyebbnek tűnt megkímélni őt, 
amikor még nem voltunk házasok. Most viszont nevetségesnek 
tűnik, hogy egyáltalán eljátszottam a gondolattal. Elfordítja a fejét, 
és felkukucskál rám a hosszú szempillája alól, a szeméből sugárzik 
az idegesség. 

- Minden rendben? - kérdezi csöndesen. 

- Természetesen - vágok vissza, élesebben, mint akartam, mert 
dühös vagyok magamra. Visszafordítja a fejét, és megmerevedik. 

A nyelvem hegyén van a bocsánatkérés. De nem hagyja el. A 
csipke alá dugom az ujjamat, hogy felemeljem a bőréről. Libabőr 
pettyezi a teste minden négyzetcentiméterét, ahol hozzáérek a puha 
bőréhez. Lenyomom a pengét, és átvágom a minden valószínűség 
szerint drága anyagot. A felharsanó sercegés megugrasztja Giuliát. 
Abban a pillanatban hátralépek, ahogy a kés a szoknyarészhez ér. 

Giulia lassan lehámozza magáról a ruhát, háttal nekem, és 
képtelen vagyok elfordítani a tekintetemet, ahogy centiről centire 
feltárul a selymes háta. Nincs rajta melltartó, csak egy nagyon apró 
fehér csipketanga. A szemem megpihen a tökéletes seggén, a kerek 
halmokon, amelyekbe bele akarom mélyeszteni a fogamat és 
temetni a farkamat, a farkamat, ami megkeményedik, ahogy nézem 
őt. 

- Nem baj, ha felfrissítem magam? 

A hangja áttör az erősödő vágyamon. 

— Dehogy. 


Giulia megkockáztat egy pillantást az arcomra a hangomból 
sugárzó nyerseség hallatán. Aztán besiet a fürdőszobába. Átkozottul 
ostoba dolog volt halálra rémíteni a fiatal feleségemet, mielőtt a 
magamévá kell tennem őt. 

Meglazítom a nyakkendőmet, a padhoz sétálok és lerogyok rá. A 
jegygyűrűm az előzőhöz hasonló, és mintha gúnyolódna velem. 
Lefektetem magam mellé a nyakkendőt, hallgatom a zubogó víz 
hangját. Giuliának türelemre és gondoskodásra lesz szüksége. Egyik 
sem tartozik az erősségeim közé. A Gaia körüli zűrzavar óta 
végképp nem. A combomra támasztom a könyökömet, próbálok 
olyan elmeállapotba kerülni, ami lehetővé teszi, hogy helyesen 
bánjak a fiatal feleségemmel. Nem akarom, hogy nehezteljen rám. 

Kinyílik az ajtó, felpillantok Giuliára. Sötétkék selyem hálóinget 
visel, amely a térdéig ér, és átöleli a karcsú testét. A haja puha 
barna fürtökben omlik a vállára, megszabadult a túl cuki 
napraforgóktól. Giulia nem mozdul az ajtókeretből, idegesen 
lesimítja a frufruját, aztán húzgálni kezdi a padlón a pucér lábát. 

— Most mi következik? 

A szemébe nézek. Tőlem várja az irányítást, és ez az egyetlen 
dolog, amelyet nem esik nehezemre megadni neki. Teljes 
magasságomban kiegyenesedem, és felé nyújtom a kezemet. 

— Gyere ide! 

Szemmel láthatóan nagy levegőt vesz, és közelebb lép, míg végül 
egyenesen előttem áll. Az eperillat még hangsúlyosabb, mint 
korábban, és bár soha életemben nem voltam az édes dolgok 
embere, hirtelen vágyni kezdek rá. 

A tenyerembe fogom a fejét, ő visszafojtja a lélegzetét. Egy 
pillanatig csak figyelmesen nézem a csinos arcát, mielőtt lehajolok, 
és egyszerű csókot nyomok a szájára, hogy lássam, miképpen 
reagál. Mozdulatlan marad. Végighúzom a hüvelykujjamat az 


arccsontján, majd megismétlem a csókot, mire ellágyul. 

- Miért van még mindig rajtad a zakó? - kérdezi a harmadik 
egyszerű csók után. 

Elhúzódom, lelököm magamról a zakót, és a padra hajítom. Giulia 
végignéz rajtam. 

- És a mellény? 

Elfojtok egy mosolyt, és elkezdtem kigombolni a mellényt. Nem 
úgy viselkedik, mint amitől féltem, és nem is úgy, ahogy annak 
idején Gaia. Az utolsó gomb nem engedelmeskedik, de mielőtt még 
dühbe gurulhatnék, Giulia félresöpri a kezemet, és az elegáns 
ujjaival kigombolja. A mellényt is a padra hajítom. 

Giuliából apró lélegzet bukik ki. 

- Nagyon erősnek látszol. 

Felnyújta a kezét, mintha meg akarná tapogatni a bicepszemet, 
aztán tétovázik. Megragadom a kezét, a karomra szorítom, aztán 
megfeszítem a bicepszemet. 

Giulia halkan felnevet, és az én ajkam is megrándul. Felpillant, 
aztán mögém siklik a tekintete. Ismét megfogom a kezét, és 
közelebb vezetem az ágyhoz. 

— Feküdj le! 

Hátradől az ágyon, szemmel láthatóan feszültebbé válik. Lerúgom 
a cipőmet, aztán elnyúlok mellette. Megmarkolom a csípőjét, 
közelebb húzom magamhoz, és fölé hajolok. 

Idegesség suhan át a gyönyörű arcán. A testére koncentrálok, nem 
az arcára, és megpuszilom a nyakát. Mozdulatlan marad, 
visszatartja a lélegzetét. Nem a legjobb reakció, de lehetne rosszabb 
is. Újabb csókot nyomok a füle alá, és meglepetésemre megrándul, 
majd kuncogás tör ki belőle. 

Egy tinédzser lány kuncogása. Abbahagyom, amit csinálok, és 
ránézek. Az alsó ajkába harap, az arckifejezése zavar és bizonytalan 


mosoly között rekedt. Olyan átkozottul fiatalnak látszik. Nagykorú, 
a seggem! A jog szerint nagykorúnak számít, de a bolondossága, a 
reakciója, az arckifejezése... nem felnőtt nőre vall, hanem egy 
lányra, aki úton van afelé, hogy nővé váljon. 

Feltámaszkodom, elfojtok egy sóhajt. 

- Elnézést - szabadkozik gyorsan. - Nem akartam nevetni. 
Csiklandós vagyok. 

Bizonytalanul méreget, hirtelen elárad a tekintetében a 
szorongás. A dolgok nem úgy alakulnak, ahogyan reméltem. A 
sminktől és az elegáns ruhától idősebbnek tűnt, de most, egy 
szemernyi festék nélkül és hálóingben ordít róla, hogy csak egy 
tinédzser. 

Mindig megteszem, amit kell. Bárkit megfenyegetek, megkínzok, 
meggyilkolok, ehhez képest gyerekjátéknak kellene lennie, hogy 
lefektessem a feleségemet. 

Ügyet sem vetek a bocsánatkérésére, és felállok. Minél hamarabb 
túl vagyok ezen, annál jobb. Leveszem az ingemet, a nadrágomat és 
a zoknimat. Amikor a bokszerhez érek, észreveszem Giulia 
tekintetét. A szeme hatalmasra tágul, amitől még fiatalabbnak és 
ártatlanabbnak látszik. A tekintete elragadtatással vegyes félelmet 
tükröz. 

Eleresztem az alsónadrágom derekát, és úgy döntök, jobb, ha 
egyelőre rejtve marad a farkam. Ha felsikít a félelemtől, amikor 
meglátja, akkor közlöm Lucával, hogy bassza meg magát az átkozott 
lepedőn, és akkor tuti az én vérem festi majd vörösre az anyagot. 

Az ágy szélére kuporodom, a térde után nyúlok, és gyengéden 
megérintem. 

Ismét megrándul, és az ajkába harap, próbálva visszafojtani a 
kuncogást. 

- Elég biztos vagyok benne, hogy tudok egy helyet, ahol nem vagy 


csiklandós - jegyzem meg kajánul. 

Lebiggyeszti az ajkát. 

- Nem tudhatod... — elkerekedik a szeme. — Úgy érted... 

Levegő után kapkod. Legalább megértette a megjegyzésemet. 
Kiakadtam volna, ha értetlenül mered rám. 

Az ágyra térdelek. Azt akarom, hogy eléggé ellazuljon ahhoz, hogy 
minimális legyen a fájdalom. Az előző feleségem végigsírta az első 
alkalmat, és tényleg nem akartam újra átélni ezt a tapasztalatot. 

Csak annyira tolom fel a hálóingét, hogy elérjem a bugyiját. Amint 
meglátom a combja közötti völgyet, az ölem ismerős módon 
megfeszül. Megérintem a csípőjét, és az alsóneműje alá dugom az 
ujjaimat. 

Tökéletesen mozdulatlan marad, elnyílt ajakkal figyel engem. A 
halálom lesz ez az átkozott ártatlanság. 

- Levehetem? 

Költői kérdés volt — mind a ketten tudtuk, hogy mi következik. 

- Mi van, ha nemet mondok? Számítana? - kérdezi némi 
pimaszsággal a hangjában. 

- Jobban éreznéd magad, ha annak ellenére folytatnám, hogy 
nemet mondasz? Nekem biztosan nem segítene. 

- Kétlem, hogy érdekelne téged. Neked biztosan nem fog annyira 
fájni, mint nekem. 

Elönt a düh. Ráfekszem, a válla mellé támaszkodva. Felkapja a 
kezét, mintha védekezni akarna, aztán a mellemre nyomja a puha 
tenyerét. Kitágul a  pupillája,a majd a tekintete lesiklik a 
mellizmomra, és az ujjai megremegnek. 

- Ide hallgass! Igazad van, neked lesz kényelmetlen, de 
garantálom, hogy ezen nem segít a szemtelenkedés. Jobb lesz, ha 
együttműködsz velem. 

- Nem csupán a fájdalomról van szó. A férfiak egészen mostanáig 


csak a kezemet csókolhatták meg, vagy táncolhattak velem társasági 
eseményeken, de semmi többet nem tehettek. És most itt vagy te, 
felettem, félig meztelenül, és én is félig meztelen vagyok, és 
hamarosan mindketten meztelenek leszünk, és te mindjárt... 

Mély levegőt vesz. 

- Tudom - felelem csöndesen. — Ne kezdj sírni. 

A foga közé veszi az alsó ajkát. 

- Nem fogok sírni - jelenti ki határozottan egy pillanat múlva. 
Aztán felnéz rám. -— Miért érdekel? Rosszabbat is láttál már, mint 
sírni valakit. 

Így van. Sokkal rosszabbat, és le se szartam. De Giulia fiatal volt, 
túl fiatal és a feleségem, a nő, akinek a gyermekeim anyjává kell 
válnia. Basszus! Micsoda zűrzavar! 

Giulia az ajkát harapdálja, nem néz rám, a távolba mered 
valamire, amit csak ő láthat. 

— Giulia - mormogom, és megállapodik rajtam a tekintete. — Segíts 
nekem ebben. 

Néz azzal a hatalmas szemével, majd lassan bólint. 

Megkönnyebbülök. Lehajtom a fejemet, és megcsókolom az ajkát. 
Aztán újra. A harmadik csóknál Giulia ajka tétován mozogni kezd az 
enyémen, és a számba szívom a pompás, telt alsó ajkát. Aprócska 
hang szakad ki belőle, és lehunyja a szemét. A nyelvem addig 
simogatja, amíg kinyitja a száját, én pedig beléhatolok, első 
alkalommal ízlelve meg a feleségemet. A pokolba, olyan 
hihetetlenül édes, hogy bele fogok pusztulni. Nem hagyom abba a 
csókot, de a bordáira teszem a tenyeremet. 

Felpattan a szemhéja, és kissé megrándul. Elhúzódom a szájától, 
és figyelem őt, miközben finoman simogatom az oldalát - puha 
érintés, ígéret, hogy óvatosan fogok bánni vele. 

- Hagyod, hogy levetkőztesselek? 


Ismét egy néma bólintás. A bokámra ülök, és segítek Giuliának 
felülni. Aztán megfogom a hálóinge alját, és felfelé húzom. Felemeli 
a karját, hogy áthúzhassam a fején. A padlóra hajítom a lenge 
holmit, és ismét Giuliára fordítom a figyelmemet. Lazán összefonja 
a karját a mellén. Cuki módon harapdálja az ajkát, és közben lassan 
leereszti a karját, tökéletes képet nyújtva nekem a melléről. 

Istenem, milyen pompásan fest! 

Gyengéden végighúzom az ujjperceimet a csinos mellei közötti 
mélyedésben. Giulia megrándul, felhúzza az orrát, elfojt egy újabb 
kuncogást. Elvörösödik az arca. 

- Sajnálom. 

— Ne - felelem kissé mélyebb hangon. 

Inkább kuncogjon, mint sírjon, és most hálás vagyok, mert nem 
úgy tűnt, mintha mindjárt sírva fakadna. 

- Nagyon szép vagy — mondom neki. 

Mert ez az igazság, és mert nem akarom, hogy feszélyezve érezze 
magát. Csak még feszültebbé válna tőle. 

— Köszönöm. 

- Szívesen -— mormogom, miközben megsimogatom a melle külső 
részét. A mellbimbói megkeményednek, és az egész arcát elönti a 
pír. Örülök, hogy nem hallgattam a lelkiismeretemre, és nem 
kértem meg Lucát, hogy mondjuk le az esküvőt, mert Giulia túl 
fiatal hozzám. Ebben a pillanatban döbbenek rá, hogy örökre az 
enyém lesz. 

A hüvelykujjammal megsimítom a mellbimbóját, és Giulia levegő 
után kap. Megismétlem a mozdulatot, és elfojtok egy nyögést, 
amikor az ujjam alatt megérzem a tökéletes gömböcskét. 

— Tetszik? 

— Igen. Jó érzés. 

Lecsúsztatom a kezemet a bugyijához. 


— Dőlj hátra! 

Megteszi, és szemmel láthatóan merevebbé válik a teste. 
Megfeszülnek a hasizmai, és visszatartja a lélegzetét. 

- Nincs ok a feszültségre. Csak lehúzom a bugyidat. 

Lassan lehúzom róla, és megkönnyebbülés, majd vágy önt el. A 
legtöbb nő teljesen legyantáztatta volna magát a nászéjszakájára, és 
bár élvezem az ilyesmit, Giulia esetében csak még jobban 
kihangsúlyozta volna a korát. Szerencsére hagyott egy apró, 
sötétbarna háromszöget a szeméremdombján. 

- Tudom, hogy nem ez a hagyomány, de nem akartam... 

- Tökéletes -— vágok közbe rekedten. 

Szégyenlősen méreget, összeszorítja a lábát. Engedem magamnak, 
hogy megcsodáljam, aztán lehajolok, és nyomok egy puszit a hasára, 
miközben mély levegőt veszek, és ismét megcsap az epres testápoló 
illata, amellyel korábban biztosan bekente magát. Az én kis 
feleségem mindenhol édes. 

- Tárd szét nekem a lábadat! 

— Miért? 

Felpillantok, és  elfojtom a  makacssága miatt érzett 
türelmetlenséget, amikor meglátom az aggodalmat a csinos arcán. 

— Giulia. 

Éppen csak széttárja a lábát, így kissé széjjelebb kell löknöm, hogy 
közé mászhassak, és kinyújtózhassak. Aztán megnézem a feleségem 
punciját. Basszus! Teljes erővel visszatér a vágyam. Előrehajolok, de 
Giulia megfeszül, és kinyújtott kezét a homlokomra teszi, hogy 
megállítson. Egy pillanatig nem vagyok benne biztos, nem robban-e 
ki belőlem a nevetés. Ez a helyzet még az én önuralmam számára is 
túl sok. 

— Mit csinálsz? 

- Próbálok segíteni neked, hogy ellazulj. 


Lenéz rám. 

-— De... miért? 

— Mert a legtöbb nő nagyon élvezi. Azt hiszem, te is fogod. 

Felhúzza az orrát, mintha valami mocskos dolgot mondtam volna. 

- Akkor meg fogsz... csókolni engem odalenn? 

Kuncogok, nem bírom megállni. 

- Igen, meg foglak csókolni odalenn, és nyalogatni és szívogatni, 
és remélhetőleg ugyanannyira élvezed majd, mint én. 

Felugrik a szemöldöke. A combjára hajtom a fejemet, elfojtva egy 
újabb kuncogást. A bőre puha a borostás arcom alatt, és a 
tekintetem ismét megtalálja a tökéletes punciját. Megfogom a kezét, 
és elhúzom a homlokomról. 

- Most meg foglak csókolni. 

Feltámaszkodom, és közelebb hajolok. Giulia visszafojtja a 
lélegzetét, és annyira megfeszül a teste, hogy biztos vagyok benne, 
bármelyik pillanatban kettétörhet. Az ajkam a selymes redőkhöz ér, 
és Giulia megrándul, élesen beszívva a levegőt. 

Felpillantok rá. 

-— Csiklandozott? - kérdezem rekedten. 

Giulia összeszorítja a szemét, és nagyon mozdulatlan. 

-— Nem. 

Megpuszilom ugyanazt a pontot, egy kissé jobban odanyomva az 
ajkamat. A puncija illata még édesebb, és abszolút ellenállhatatlan. 
Ismét egy éles levegővétel. Egyik csókot a másik után nyomom a 
puncijára, időt adva neki arra, hogy hozzászokjon a figyelemhez. 
Semmilyen módon nem reagál, csak a lélegzete válik szaggatottá. 
Nem vagyok biztos benne, hogy élvezi. Megsimogatom a combja 
belső oldalát, és kissé megnyomom, hogy tárja szét jobban a lábát, 
hogy jobban hozzá férjek, de ellenáll. Ismét fellobban a 
frusztrációm, de elfojtom. Tizennyolc. Fiatal és tapasztalatlan. 


— Engedj, Giulia! 

Érzem, ahogy ellazul a lába, és végre teljesen széttárja. A szexuális 
izgalom jele csillog az ölén, és elönt a megkönnyebbülés. Lehajtom a 
fejemet, és végighúzom a nyelvemet az érzékeny redőkön. Giulia 
keze ismét kinyúlik, de ezúttal nem lök el magától, csak remegő 
ujjakkal a fejembe kapaszkodik. Nem húzódom közelebb, a nyelvem 
hegyével körözök a csiklóján. Levegő után kap, az ujjai 
rángatóznak. Nem sietek, adok magamnak időt, hogy 
kitapasztaljam, mit élvez, de Giulia nagyon csöndes és feszült, ami 
megnehezíti a dolgomat. A csiklója egyértelműen működik, amikor 
végighúzom rajta a nyelvemet. A légzése elmélyül, a teste reagál a 
becézgetésemre, de tizenöt perc után nyilvánvalóvá válik, túl ideges 
ahhoz, hogy elélvezzen. Megcsókolom a belső combját. 

- Gondolod, hogy el tudsz élvezni? 

Megrázza a fejét. 

- Nem. Sajnálom. 

Az arcáról süt a heves szégyenkezés. 

- Ne tedd. Idő kell hozzá - egy pillanatra elhallgatok, mert tudom, 
mi jön ezután. - Készen állsz? 

Tudom, hogy nem, mert nem élvezett el. Nedves volt, 
egyértelműen annyira nedves, amilyenné csak tehettem az adott 
körülmények között. Giulia nyel egyet, aztán aprót bólint. 

Felállok az ágyról, és kibújok a bokszeremből. A farkam 
egyértelműen készen áll. Giulia illata, íze és látványa egyenesen 
belé irányította a vért. 

- Ó, a francba! - suttogja Giulia. 

Felugrik a szemöldököm, és egy másodpercig biztos vagyok 
benne, hogy harsogó nevetésben török ki. Elfojtom, és az ágyra 
térdelek. 

— Ki fogsz tágulni. 


Az arca kétkedő marad, és ami még rosszabb..., félelmet sugárzik. 
Basszus! Túl kell esnünk rajta. Csak még feszültebb lesz, ha aggódni 
kezd amiatt, mennyire fog fájni. 


gy 


HÉT 
(Cassie 


- Szedsz gyógyszert? - kérdezem. 

Nem a legromantikusabb dolog ilyesmit felhozni egy ilyen 
helyzetben, de a mai nap előtt képtelen voltam rávenni magam, 
hogy feltegyem ezt a kérdést a tinédzser feleségemnek. 

Gyors bólintás. 

Fölé mászom, és a bejáratához igazítom a farkamat, de Giulia 
hátrahúzódik. Legszívesebben üvöltenék a Írusztrációtól. 

— Giulia — könyörgöm neki. 

-— Átölelnél? 

Egy átkozott pillanatra kihagy a szívem. Bólintok, és a 
könyökömre ereszkedem, aztán bedugom az egyik karomat a 
feleségem lapockája alá, és a mellemre ölelem. 

- Így? -— mormogom. 

Az arca csak centiméterekre van az enyémtől. Felnéz rám, a 
segítségemet, a védelmemet, a közelségemet kérve. Megcsókolom a 
szája sarkát, aztán az alsó és a felső ajkát, miközben úgy mozdítom 
a csípőmet, hogy a makkom a bejáratához érjen. Visszatartja a 


lélegzetét. Kisimítom a frufruját az izzadt homlokából. 

— Fújd ki a levegőt. 

Megteszi, és pár centire beléhatolok. 

Elborul az arca a kényelmetlenségtől, és a bicepszembe markol. 

— Szólj, ha túl sok, és kitalálunk valamit — hallom a hangomat, és 
legszívesebben seggbe rúgnám magam, de Giulia hálásan 
elmosolyodik, és érzem, ahogy a hüvelye egészen kicsit ellazul. 
Lassan mélyebbre hatolok, még akkor is, amikor összeszorítja a 
szemét, és kifújja a levegőt. Nagyon megfeszül, és tudom, hogy ez a 
rész fáj majd a legjobban. Megpuszilom a halántékát, és 
előrenyomulok, teljesen belécsúszom. Megrándul és levegő után 
kap, szaggatottá válik a légzése. 

Kifújom a levegőt, próbálok mozdulatlan maradni, de eléggé 
biztos vagyok benne, hogy a hüvelye bármelyik másodpercben fejni 
kezdi a farkamat. Basszus, nagyon szűk! 

— Giulia? Hogy érzed magad? 

Rám néz. 

- Rendben vagyok - feleli remegősen. — Fura... magamban érezni 
téged. Nagyon tele vagyok. 

Elmosolyodom az elemzése hallatán. 

— Badarságokat beszélek, igaz? 

Megrázom a fejemet, és megsimogatom az arcát, aztán mozogni 
kezdek, apró, sekélyes lökésekkel, amelyek fokozatosan egyre 
keményebbek lesznek. Minden alkalommal megfeszül, de nem sír, 
nem nyöszörög vagy zokog, és ezért hálás vagyok. Nem kell hozzá 
sok idő, hogy elérjem a kritikus pontot, és nem is próbálom 
visszafogni magam, mert tudom, hogy Giulia is örülni fog, ha vége 
lesz. 

Megfeszül a testem, kitágulnak a golyóim, és belélövellek. Levegő 
után kap, és én megmerevedem fölötte. Aztán a párnára szorítom a 


homlokomat a feje mellett. Nagyon nyugodtan fekszik alattam, 
várom a zokogást, a sírást, és ismét megkönnyebbülök, mert egyiket 
sem hallom. Nagyon lassan húzódom ki, és legördülök róla, de 
szorosan mellette maradok. Az oldalára fordul, szembe velem. 

- Köszönöm - suttogja. 

A kipirult arcát fürkészem. 

— Mit? 

Azt nem köszönhette, hogy orgazmushoz juttattam, mert 
egyértelműen nem így volt, de hamarosan megteszem. Sok 
alkalommal. 

— Amiért türelmes és óvatos voltál. 

A homlokomat ráncolom. 

— Miért ne lettem volna? 

Gaia szerette kijátszani a bűntudat-kártyát, gyakran sírt, hogy 
rosszul érezzem magam, még olyankor is, amikor próbáltam 
mindent rendesen csinálni. 

- A nők pletykálnak. Néhány férfi azért nem teszi, mert ettől 
dominánsnak érzi magát, mások azért, mert élvezik, ha fájdalmat 
okoznak, páran pedig gondoskodni akarnak róla, hogy a vérfolt 
nagy legyen, hogy ezzel le tudják nyűgözni... 

A szavai meglepnek, szinte érett nőre vallanak. 

- Nem azzal kell kimutatnom a dominanciámat, hogy fájdalmat 
okozok neked szex közben. Kisfőnök vagyok, naponta döntök 
emberek sorsa fölött. És bár élvezem, ha fájdalmat okozok, amikor 
erre szükség van, nem szeretek nőket vagy gyerekeket bántani. Ami 
az utolsó magyarázatot illeti, lehet, hogy néhány férfi azt hiszi, a 
vérfolt azt bizonyítja a közönségnek, hogy nagy a farkuk, de 
valójában csak azt mutatja, fogalmuk sincs, hogyan használják. 

Giulia felnevet. A mosolya csipkelődővé válik. 

-— Te tudod? 


Mély nevetés dörög a mellemben. 

- Hogyan használjam a pöcsömet? 

Elpirul, de bólint. 

- Azt hiszem, igen. Tudom, hogy a mai nem volt élvezetes a 
számodra, de hamarosan az lesz. 

Elgondolkodva oldalra biccenti a fejét. 

- Rendben. 

Végignézek magamon. Vér mocskolja be a farkamat. Felülök, és a 
kezemet nyújtom Giuliának. 

— Fel tudsz ülni egy pillanatra? 

A homlokát ráncolja, de engedelmeskedik. 

- Miért? - aztán kitágul a pupillája, és végigsiklik a tekintete a 
testén. - Ó! 

— Csak várj pár pillanatig. 

Felhúzza az orrát. 

-— Elég gusztustalan. 

- Tudom. De ez a hagyomány. 

Ismét kisimítom a haját az arcából, és Giulia érdeklődve figyel. 
Megdöbbentően kék a szeme, mint a tiszta nyári ég, és egy cseppet 
felfelé kunkorodik az orra hegye, amitől szemérmesnek látszik. 

- Csinosnak találsz engem? - kérdezi, és a telt alsó ajkába harap. 

— Igen. 

A hüvelykujjammal megsimogatom a kézfejét — nem is vettem 
észre, hogy még mindig fogom. 

- Ó! - leheli. - Nem voltam benne biztos. Nem tettél úgy, mintha 
különösebben érdekelne a dolog. 

Szerencse, hogy az évek során tökéletesítettem a pókerarcot, ami 
szükséges rossz az én munkámhoz . 

- Eddig is és most is nagyon vonzónak talállak. 


- Hm. Általában jó vagyok abban, hogy megállapítsam az ilyesmit. 
A legtöbb férfi egyértelműen kimutatja az érdeklődését. Mohóvá 
válik a tekintetük, mintha fel akarnák falni az embert. 

Valami dühös és sötét horgad fel a mellemben. 

- Gyakran megtörtént..., hogy férfiak így néztek rád? Mintha fel 
akartak volna falni téged? 

A hangom a legjobb akaratom ellenére is élesebbé válik, mint 
korábban. 

Giulia oldalra biccenti a fejét, azon a nyugodt módján figyel. 

- Alkalmanként. Néha férfiak, akik meglátogatták az apámat, 
néha idegenek, amikor házon kívül voltam a testőreimmel. Nem 
mintha bárki is próbálkozott volna nálam valaha. 

- Akkor jó — morgom. 

Felugrik a szemöldöke. 

— Féltékeny vagy? 

— Birtokló. Nem szívesen osztozom. Vagy inkább egyáltalán nem. 

Felnevet. 

-— Mi olyan vicces? Halálosan komoly vagyok. 

A szemét forgatja! Vissza sem tudok emlékezni az utolsó 
alkalomra, amikor valaki a szemét merészelte forgatni rám. 

- Féltékeny vagy olyan férfiakra, akik távolról néznek engem, 
amikor pontosan tudod, hogy te csókoltál meg először ma a 
templomban? Soha nem kellett osztoznod rajtam, és a jövőben sem 
kell. 

— Te néztél valaha úgy férfira? — faggatom. 

- Nem - feleli habozás nélkül. 

- A védett környezet nem teszi vakká az embert. 

Lebiggyeszti az ajkát. 

- Soha nem néztem egy férfira elég hosszú ideig ahhoz, hogy 
véleményt alakítsak ki róla. Nem tűnt bölcs lépésnek, mivel nem én 


döntöttem el, hogy ki lesz a férjem. 
Ez az igazság. Nem volt beleszólása. 


Giulia 


Cassio kiül az ágy szélére. 

- Megmosakszom. 

A tekintetem végigsiklik az izmos testén, megbabonáznak a 
kemény felületek, a hasa redői, a keskeny csípője. Vonz a teste, ami 
nagy megkönnyebbülés. Még lejjebb csúszik a tekintetem, és a 
péniszét borító vér láttán elönt a forróság. Elfordulok. Így is túl 
sokáig bámultam. Végignézek magamon, az arcom megrándul a 
mocsok látványától a belső combomon - vér és sperma undorító 
elegye. Lecsúszom az ágyról, a rendetlen ágyneműre meredek. 
Apró, rémült hang szakad fel belőlem. 

- Minden rendben? - dörmögi Cassio valahonnan mögülem. 

Megfordulok, grimaszt vágok. 

- Tényleg be kell mutatnunk ezt a lepedőt? 

- Ezért feküdtünk le egymással. 

Aú! 

-— Szóval, csak a lepedőbemutatás miatt feküdtél le velem? 

Most, hogy házasok vagyunk, azt akarom, hogy Cassio vonzódjon 
hozzám. Rettenetes sorsnak tűnik olyan emberrel leélni az életem, 
aki nem tud hozzám érni. Egyértelműen élvezem a teste látványát. 
Az érintése még ismeretlen, a szex pedig fájdalmas, de nem volt 
akkora megpróbáltatás, mint amilyennek az anyám és néhány 
nagynéném leírta. El tudom képzelni, hogy nagyon is élvezem, 
különösen Cassio szájával a combom között. 


Cassio furán néz rám, mintha ismeretlen teremtmény lennék. 
Aztán kuncogva megcsóválja a fejét. 

— Férfi vagyok. 

Elindulok felé, mivel nekem is szükségem van egy zuhanyra. A 
lábam köze ragad és sajog. 

— Ez egy válasz? - kérdezem kíváncsian. 

Cassio belép a fürdőszobába, én követem. A tekintete végigsiklik a 
testemen, és ismeretlen borzongás fut végig a gerincemen. Most, 
hogy látott meztelenül, már nem igazán látom értelmét, hogy 
eltakarjam magam, és nem úgy tűnik, mintha ez zavarná. Épp 
ellenkezőleg. 

Meggyorsítom a lépteimet, amikor érzem, hogy valami kicsorog 
belőlem, majd szabályosan beugrom a zuhany alá. Felsóhajtok, 
ellazulok, örülök, hogy lemoshatom a piszkot. 

- Zuhanyozhatsz először - ajánlja Cassio. 

- Zuhanyozhatunk együtt - pirulok el. - Úgy értem, miért 
pazaroljuk a vizet? Van elég hely kettőnk számára is. 

Cassio szája sarka megrándul. 

- Takarékoskodjunk a vízzel, igaz? 

A zuhanyzóba lép. Így már nincs is olyan sok hely, mint 
gondoltam, és hirtelen rádöbbenek, hogy annak ellenére, ami 
történt, még mindig nagyon idegenek vagyunk egymás számára. A 
tusfürdőre koncentrálok, próbálok ügyet sem vetni Cassio 
jelenlétére, miközben beszappanozom magam, de ez képtelenség. 
Cassio mindenhol ott van. A testéből áradó forróság perzseli a 
hátamat. Még mindig érzem magamon a férfias illatát, ami 
elnyomja a tusfürdőét. 

Nem szól semmit, csak tisztálkodik. A szemem sarkából látom, 
ahogy lemossa a véremet a farkáról. A víz hamarosan világos 
rózsaszínné válik a lábunknál. Megmosom a lábam közét, és 


megrándul az arcom, mert érzékeny és fájdalmas. 

- Pár nap múlva jobb lesz - jegyzi meg. 

Félig megfordulok, hogy lássam az arcát, de ne ütközzek neki -— 
aminek nem volt értelme, mivel pár perce sokkal közelebb voltunk 
egymáshoz. 

- Olyan sokára? Azt hittem, már holnap reggelre jól leszek. 

A múlt árnyéka suhan át az arcán, óceánkék szeme felkavarodik. 
Mi történhetett a felesége és közte? 

- Majd meglátjuk - csak ennyit mond, aztán elzárja a vizet. 
Törölközőért nyúl, és odanyújtja nekem, mielőtt fog egy másikat 
magának. Kilép a zuhanyzóból, és megtörölközik. 

Figyelem őt, miközben a törölközőbe burkolózom. Fizikailag 
olyan közel voltunk egymáshoz, amennyire csak két ember lehet, de 
érzelmileg világok választanak el bennünket egymástól. Ismét 
lefekszünk majd egymással -— mert láttam a vágyat Cassio szemében, 
és mert én is akarom. Érzelmi síkon viszont nehéz lesz közel kerülni 
a férjemhez, ezt már most is meg tudom állapítani. 

A mosdóhoz megy, és megmossa a fogát. Figyelni e tevékenység 
közben intimebbnek érződik, mint meztelennek lenni előtte. 
Semmit sem lehet leolvasni az arcáról. Csak szex közben volt egy 
rövid ideig másmilyen az arckifejezése.  Kislisszanok a 
fürdőszobából, hogy adjak neki egy kis időt. Már elvégeztem a 
lefekvés előtti rutint. Nagyjából sikerült szárazon tartani a hajamat 
a zuhanyzásunk alatt, és nem akartam úgy megszárítani a 
hajszárítóval, hogy ő is ott van. Hogyan érezhettem ezeket a 
hétköznapi dolgokat túl személyesnek azután, amit tettünk? 

A padra hajítom a törölközőt, felveszem a padlóról a hálóingemet 
és áthúzom a fejemen. Próbálok ügyet sem vetni a lepedőn 
éktelenkedő foltokra, de akkor is látom, mert képtelen vagyok nem 


látni. Bebújok a paplan alá. 

Korábban fáradt voltam. Most már nem. A testem még mindig 
zümmög az adrenalintól. A tekintetem végigsiklik Cassión, amikor 
tíz perccel később kilép a fürdőszobából egy csípőjén lecsúszó 
fekete pizsamanadrágban. Sok férfi meghízik a házasságkötés után, 
nem annyira, hogy a Capója megjegyzést tegyen rá, de annyira igen, 
hogy a háj elrejtse az izmokat, amelyekért olyan keményen 
megdolgozott — fiatalabb korában. Cassio — nem. Minden 
négyzetcentimétere színtiszta izom. Ebben a férfiban semmi sem 
puha - sem a teste, sem az arckifejezése vagy a szeme. Ha észre is 
veszi a néma vizsgálódásomat, nem tesz rá megjegyzést. Csak 
bebújik az ágyba, annyi helyet hagyva kettőnk között, hogy még 
valaki elférne. 

Nem fogunk összebújni? Ilyesmit várnék egy házasságtól. 

Az elmúlt pár évben hiányoztak az összebújások az életemből. 
Nem lehetett fiúm, aki ezt megadhatta volna nekem, és túl öreg 
voltam ahhoz, hogy ilyen közelséget keressek az apámmal. Az 
anyám pedig eleve soha nem volt az a fajta, aki fizikai jelekkel 
mutatja ki a szeretetét. 

Azt reméltem, a házasság megnyitja az ajtót a szeretet előtt, ami 
túlmutat a szexen. Azt szerettem volna, ha átölelnek, hozzám 
bújnak. Talán butaság volt azt hinnem, hogy Cassio olyan valaki, aki 
hajlamos erre. 

Felém fordítja a fejét, de a hátán fekve marad. 

- Mi van? Nem kell félned, hogy ismét próbálkozom. Teljesítettük 
a kötelességünket. 

Kötelesség. 

Becsület. Kötelesség.  Megszámolni sem tudom, hányszor 
hallottam ezt a két szót életemben. 

- Nem erről van szó... — suttogom. — Én csak... én... 


Cassio összeráncolja sötét szemöldökét. 

- Nem vagyok gondolatolvasó, Giulia, és nincs hozzá türelmem, 
hogy találgassam, mi jár a fejedben. 

A hangja goromba. 

Könny égeti a szememet az elutasítására. 

Halkan felsóhajt, felkönyököl, és lenéz rám. 

- Fájdalmaid vannak? Jobban bántottalak, mint gondoltam? 

Természetesen azt gondolja, hogy valami fizikai probléma zavar. 

— Giulia? 

Erős keze a meztelen vállamhoz ér, és megborzongok a gyengéd 
érintés alatt. Félreérti a reakciómat, elhúzza a kezét, de 
megragadom. 

— Lehetne... 

Nem kérhetek arra egy olyan férfit, mint Cassio, hogy bújjon össze 
velem. Ehelyett én húzódom közelebb hozzá, hogy érezzem a 
melegét. Az ujjaim még mindig a kezét markolják. 

- Lehetnénk közel egymáshoz egy kis ideig? 

Egy pillanatig nem reagál, csak néz engem azzal az óceánkék 
szemével. Aztán egy szó nélkül visszafekszik a hátára, de ezúttal 
felemeli a karját, hogy helyet csináljon nekem. Közelebb húzódom, 
míg végül teljesen hozzábújok, az arcomat az erős mellkasára 
fektetem, az egyik lábamat átvetem az izmos combján. Jó az illata, 
olyan jó. Erős, meleg és férfias. A kezemet idétlenül a mellemre 
szorítom, mert nem tudom, hová tegyem. Cassio átkarol, először 
lazán, aztán szorosabban, amikor apró sóhaj szakad fel belőlem. 
Összeszedem a bátorságomat, és a mellére teszem az egyik kezemet. 
Az ujjaim hamar nyugtalanná válnak - kíváncsivá. 

Egészen a mai napig nem engedték meg nekem, hogy férfihoz 
érjek, felfedezzem a testét. Lustán simogatni kezdtem a mellét 


borító gyér szőrt, rájövök, hogy kellemes érzés. A magazinokban 
csak szőrtelen mellkasú férfiakat láttam, és próbáltam elképzelni, 
hogy az milyen érzés lenne. Cassio igazi férfi volt, szőrös testtel. 
Nem mintha nagyon szőrös lett volna... nem volt az. Az ujjaim 
lejjebb kalandoznak a hasán, követik a szőrzetet, amíg leérek a 
pizsama derekáig. 

Cassio megragadja a kezemet. 

— Giulia. 

Mély, sötét és szinte fájdalmas a hangja. Visszahúzódik, lehajtja a 
fejét, pont, amikor én felemelem az enyémet. Az arcomat vizslatja. 

Mit csinálok rosszul? Nem szereti, hogy így érek hozzá? 

Inkább érzem, mint hallom a nyögést. Majdnem olyan, mint egy 
elkínzott nevetés. Pislogok, próbálom megfejteni a férjemet. 
Felemeli a kezemet, és határozottan a szegycsontjára szorítja a 
tenyeremet. 

— Ez itt marad. 

Visszahajtja a fejét a párnára, aztán lekapcsolja a lámpákat. 

— Sajnálom, ha kínos helyzetbe hoztalak. Nem akartam. 

Cassio felmordul, szinte mintha kuncogna. 

- Nem érzem magam kínosan, és tudom, hogy nem direkt 
csináltad. Pontosan ez a baj. Most pedig aludj! 

Ez utóbbi parancs volt. 

Megpróbálom megfejteni a szavait, de feladom. Én sem vagyok 
gondolatolvasó. Ásítok, közelebb bújok hozzá, és lehunyom a 
szememet. Csend ereszkedik ránk, és lassan egyenletessé válik a 
légzésem, ahogy elönt a fáradtság. 

Cassio megfeszül. 

- Így fogsz elaludni? 

— Te akartad, hogy aludjak. 


- Akarom is. A saját oldaladon, nem a karomban. 

A gyomrom összerándul. Nem szabadna, hogy ennyire fájjon. 
Cassio a férjem, de csak névleg. Nem érzek erősen iránta - 
egyáltalán nem is ismerem őt. Nem szólok egy szót sem, nehogy 
többet áruljak el, mint szeretnék, csak olyan messzire húzódom 
tőle, amennyire csak bírok. 

Az ágy nekem jutó fele hideg, nem meleg, mint Cassióé. Elfojtom a 
fájdalmamat és a vágyakozást, próbálok szabályosan lélegezni. De a 
szememből ömlik a könny. 

Ki tudom venni Cassio fejének körvonalát, és tudom, hogy figyel 
engem. Némi megnyugvást jelent, hogy a sötétség elrejti az 
arckifejezésemet, mert van egy olyan érzésem, tudja, hogy sírok, 
abból, ahogyan lélegzem. 

- Nem tudok úgy aludni, ha valaki van a közelemben. Bárki - 
mormogja. 

Bólintok, mivel szó sem lehet róla, hogy megszólaljak. 

- Azt hiszem, jellemző, hogy a második nászéjszakám ugyanúgy 
végződik, mint az első - síró feleséggel mellettem az ágyban. 


NYOLC 
(Cassie 


Nem vagyok a fizikai kontaktus nagy rajongója, és gyakran még az 
ágyat sem osztottam meg az elhunyt feleségemmel. Nem mintha ő 
valaha is arról álmodozott volna, hogy a közelemben legyen 
éjszakánként. Soha nem titkolta, hogy vonakodik a közelemben 
lenni, főleg amikor lefeküdtünk egymással - kivéve, ha akart tőlem 
valamit. 

Giulia igényelte a közelségemet, és én megtagadtam tőle. 

A kora reggeli fény megvilágítja a felpuffadt arcát. A szempilláját 
beszáradt könny ragasztja a bőréhez. Közel volt, álmában közelebb 
húzódott, amíg végül majdnem egymáshoz értünk. Észszerűtlen 
vágyat érzek, hogy megérintsem őt - és nem szexuális értelemben. 
A könyökömre támaszkodva nézem, ahogy békésen alszik. Mint oly 
sok korábbi éjszakán, az álmaimban Gaia vérrel borított teste 
kísértett. Szinte soha nem álmodtam azokról az emberekről, akiket 
megöltem, de a halott feleségem még mindig betölti az éjszakáimat. 

Giulia mocorogni kezd, lágy sóhajra nyílik az ajka. 
Feltápászkodom, a padlóra teszem a lábamat, hátat fordítok neki. 


Az ágy megmozdul. A vállam fölött Giuliára pillantok, aki felül, 
megdörzsöli a kócos haj keretezte arcát. Észreveszi, hogy figyelem, 
és a szemembe néz. Tétován elmosolyodik. A kora reggeli fény nem 
túl kedves hozzám, mert Giulia abszolút bájosan fest, nagyon 
tinédzserlányos módon. 

A pokolba! 

Felállok. 

- Készülődnünk kell. Az asszonyok hamarosan jönnek a 
lepedőért. 

Giulia felveszi az órámat az éjjeliszekrényről. 

- Csak nyolc óra van. Tényleg úgy gondolod, hogy ilyen korán 
zavarni fognak bennünket a nászéjszakánk után? 

Valószínűleg nem, de nem áll szándékomban az ágyban 
vesztegetni az időmet. Jó néhány megbeszélést szerveztem mára, a 
legfontosabbat Lucával ebédre. Ki kell használnom az alkalmat, 
hogy a városban van. Felveszem a telefonomat az éjjeliszekrényről, 
és küldök egy sms-t Miának, hogy harminc percen belül jöhetnek a 
lepedőért. A kíváncsiskodó válasz azonnal érkezik. 


Még a nászéjszakád után sem maradsz tovább ágyban? 
Ne üsd az orrod a dolgomba - csak ennyit válaszolok. 


Leteszem a telefont, ügyet sem vetek rá, hogy Giulia mustrál. 
Rajtakaptam, hogy tegnap éjjel és ma reggel is figyelt engem. Ez 
meglepett. Természetesen kellemes meglepetés volt, hiszen úgy 
tűnt, vonzódik a testemhez, nem pedig borzad tőlem, mint Gaia. 

- Mia és a többiek harminc percen belül itt lesznek. Akarsz 
elsőként zuhanyozni? Addig én megborotválkozhatok. 

Giulia az ajkába harap, elfordítja a fejét, aztán bólint. 


- Rendben. 

Lelöki magáról a paplant, és feláll. Végisiklik rajta a tekintetem, és 
egy pillanatra megfordul a fejemben, hogy szólok Miának, 
tulajdonképpen várhatnak. Giulia hihetetlenül szép, és túlságosan is 
csábít a gondolat, hogy újra a szűk puncijába fúrjam magam, de a 
vérfoltos lepedő emlékeztet, hogy miért nem fog ez megtörténni. 

Giulia tizenöt perccel később már fel van öltözve, én pedig 
indulok zuhanyozni. Egy olyan ruhát választott, amelyet én küldtem 
a szüleinek, egy elegáns, hosszú ujjú, térdig érő vörös darabot, ami 
kiemelte a karcsú alakját. Ettől persze még nem látszott hasonló 
korúnak, mint én, de legalább annyira fiatalnak sem, mint amilyen 
valójában volt. 

- Eltüntessem sminkkel a felpuffadt szememet, vagy azt akarod, 
hogy az emberek tudják, hogy sírtam? 

Megtorpanok a zuhanyzóban, ahova éppen belépni készültem. Az 
ajtóban álldogáló feleségem felé fordulok, és összeráncolom a 
homlokomat. 

- Nem akartam, hogy sírj. Miért akarnám, hogy az emberek 
tudják, hogy ezt tetted? 

Csak vállat von, az arcomat fürkészi. 

- Azt gondoltam, talán el akarod velük hitetni, hogy elég fájdalmat 
okoztál ahhoz, hogy sírjak. 

Végiggondolom a dolgot. A férfiak odalenn téves következtetést 
vonnának le, és félnének tőlem. Nem tisztességes fontolgatni a 
kérdést, de a férfiak sem tisztességesek odalenn, ahogyan én sem. 

- Így is félnek tőlem..., és jó okkal. Nem akarom, hogy a húgaim 
rám másszanak, amit biztosan megtennének, ha látnák, hogy sírtál, 
ezért inkább fedd el sminkkel. 

Egy pillanatig még rám mered, és nem tudom, miért. Idegesítő. 

- Rendben. Nem akarlak feltartani. Tudom, milyen sok ma a 


dolgod. 

Némi rosszallást érzek ki a hangjából. Nem reagált, amikor 
közöltem vele, hogy üzleti megbeszélésekkel töltöm majd a napot 
késő délutánig, amikor hazamegyünk a gyerekeimhez. 

- Sokat dolgozom, Giulia, és nem fogok magyarázkodni neked. 
Asszonyként az a dolgod, hogy neveld a gyerekeimet, de én nem 
engedhetem meg magamnak ezt a luxust. 

Düh villan fel a szemében, de végül megfordul, és távozik. 

Nincs kedvem hozzá, hogy egy tinédzser bolondériáival 
foglalkozzam. Jobban teszi, ha gyorsan levetkőzi őket. 

Tizenöt perccel később megjelenek egy újabb háromrészes sötét 
öltönyben, és Giuliát a lakosztályunk nappalijában, a kanapén 
találom, a telefonján pötyög. Lágyan mosolyog. Fölé állok. 

— Kivel beszélsz? 

Felkapja a fejét, a homlokát ráncolja. 

— Tessék? 

— Kivel beszélsz? 

Aggodalom suhan át az arcán, de nem érdekel, zavarja-e, hogy 
fölé tornyosulok. 

— Kivel? — morgom. 

-— Miával, a húgoddal. 

A telefonért nyúlok, és Giulia tiltakozás nélkül elengedi. 


Elnézést kérek a bátyám gorombaságáért, mivel tudom, 
hogy ő soha nem fog. Azt mondanám, azért, mert férfi, 
de a fajfejűségének semmi köze az Y-kromoszómához. 


Giulia feláll. 
-— Az igazat mondtam neked. 
Végigfutom ez előző üzeneteket, hogy lássam, mit írt Giulia a 


húgomnak, de csak annyit, hogy még hozzám kell szoknia, miután 
Mia megkérdezte tőle, hogy jól van-e. 

Giulia megcsóválja a fejét, aztán felsóhajt. 

- A házasság alapja a bizalom. 

- Honnan tudhatnád? - Tényleg közölni akart velem valamit a 
kapcsolatokról? —- Azt hiszem, többet tudok nálad a házasság 
működéséről, kislány. 

Megbántódottság sugárzik az arcáról. 

- Kíváncsi vagyok, Gaia egyetértene-e. 

Gyorsan becsukja a száját, elkerekedik a szeme. 

Elönt a harag, de ugyanabban a pillanatban kopogás hallatszik. 
Lenyelem a dühömet, az ajtóhoz indulok, örülök, hogy ez eltávolít 
Giuliától. Feltépem az ajtót, érzem, hogy lüktet a vér a 
halántékomban. 

Mia arcáról lehervad a mosoly, amikor észrevesz. A tekintete 
mögém siklik. 

- Minden rendben? - suttogja. 

Szélesebbre tárom az ajtót. Mia mögött Ilaria, Giulia anyja, Aria és 
több más nő várja a lepedő ünnepélyes átvételét. 

- Gyertek be. Fogjátok a lepedőt. Nem érek rá egész reggel. 

— Nyers, mint mindig - jegyzi meg Ilaria, ahogy elsétál mellettem. 

Mia tétovázik, ami nem is baj. Félrehúzom. 

- Láttam, hogy írtál a feleségemnek. 

Mia fúj egyet. 

- Kémkedsz utána? 

- Maradj távol a házasságomtól, Mia. Csak egyszer mondom el. 
Emlékezz, hol a helyed. És főleg ne beszélj Giuliának Gaiáról, 
megértetted? 

Lerázza a kezemet, aztán bólint. 

- Természetesen. 


Giulia az asszonyokra mosolyog, akik szánakozva néznek rá. A 
fiatal feleségemhez lépek, mielőtt az asszonyok valamelyike, 
különösen Mia, kíváncsiskodó beszélgetésbe elegyedhetne vele. 

Giulia gyengéden megérinti a karomat. 

- Elnézést, hogy szóba hoztam a néhai feleségedet, Cassio. Nem 
akartalak felbosszantani. 

Meglepetés önt el. A szeméből és az arcáról komolyság sugárzik. 

Röviden biccentek, és a derekára teszem a kezemet. 

- Gyere! Menjünk le a bankett-terembe, ahol tálalják majd a 
reggelit. 

- Nem kellene megvárnunk, amíg végeznek? - biccent a 
hálószobaajtó felé. Az asszonyok halkan pletykálnak odabenn. 

- Nem akarom végignézni. 

Szégyenlősen mosolyog. 

- Igazad van. 

Habozok, majdnem mondok még valamit, de aztán kivezetem 
Giuliát a lakosztályunkból. Csöndben megyünk le a lifttel, de 
Giuliából kézzelfogható feszültség árad. 

- A legrosszabbon túl vagyunk. 

Felkapja a fejét, az alka megrándul. 

- A nászéjszakánkról beszélsz? 

Oldalra biccentem a fejemet, tanulmányozom őt. Szemmel 
láthatóan próbálja elfojtani a nevetést. 

- Nem kell úgy tenned, mintha nem féltél volna nagyon az 
éjszakától. Éreztem a remegésedet. 

- Megrémített, így igaz. De vége, és nem volt olyan kellemetlen, 
mint gondoltam. 

Felszökik a szemöldököm, nem tudom mire vélni a feleségem 
őszinteségét. Bár házasok vagyunk, még hozzá kell szoknom az 
egyenességéhez. 


— Az jó, gondolom. 

Apró nevetéssel hozzám dől. 

— Igen, én is így gondolom. 

A lift ajtaja kinyílik, rövidre vágva furcsa beszélgetésünket. A 
legnagyobb bankett-terembe vezetem Giuliát, amely már tömve van 
az én és Giulia családjához tartozó férfiakkal, valamint a Famiglia 
legfontosabb tagjaival. 

- Kezdődjön a húsbemutató - motyogja Giulia az orra alatt. 

Figyelmeztetőn megszorítom az oldalát, bár el kell fojtanom egy 
mosolyt. 

- Most már a feleségem vagy, és ennek megfelelően kell 
viselkedned. Nem engedhetem meg a nyilvános arcvesztést. 

Giulia megfeszül. 

- Tudom. 

Nem kellett volna aggódnom. Giulia örökölte az anyja tehetségét, 
így bárkivel, még idegenekkel is el tud beszélgetni, de Egidiával 
ellentétben ő elbűvölő és kedves, mindenkit könnyedén az ujjai 
köré csavar. Sok férfi méregeti, ami felbőszít, de egyikük sem mer 
még csak kezet fogni sem vele. 

Faro rám kacsint, miközben a kapitányaink közül beszélget 
párral. Ügyet sem vetek rá, és az ajtó felé fordítom a figyelmemet, 
amikor az anyám és Giulia anyja belépnek a lepedővel a kezükben. 
A helyiség oldalához viszik, és két székre terítik. 

Giulia torkából apró, fojtott hang szakad fel, és mélyvörösre pirul 
az arca, amint meglátja. 

-— Ez megalázó. 

Lebámulok. Nem szégyenkezem, de nekem sem tetszik, hogy 
kiteregetjük a magánéletünknek ezt a részét a nyilvánosság előtt. 
Gaiánál nem érdekelt, talán azért, mert fiatal voltam, és le akartam 
nyűgözni őket. 


— A tisztességed bizonyítéka, nem kell szégyellned. 

- És a könyörtelenséged jele, nem? 

Kissé megrándul a szája, és a szemében felvillan az a meglepő 
csillogás, mintha titkos viccet mondott volna. 

- Gondolom, igen. Tekintetbe véve a korodat, lelkiismeret- 
furdalást kellene éreznem. A természetemet igazolja, hogy nincs 
így. 

Miután az izgalom és a taps lecsendesedik, Giuliával elindulunk 
az asztalunk felé a közvetlen családunk, valamint Luca és a felesége 
társaságában. Giuliát azonnal megöleli az anyja. Az apja 
megpaskolja a vállamat, fürkészőn néz a szemembe. Bármit is 
keres, egy ismerősökkel teli helyiségben nem fogok kimutatni 
semmit. 

Mia megölel, bár a nyilvánosság előtt nem szeretem az ilyesmit . 

- Nagyon remélem, hogy igyekeztél tisztességes emberi lényként 
viselkedni ezzel a lánnyal. 

Nem vagyok benne biztos, hogy tudok-e egyáltalán tisztességesen 
viselkedni. Nem tartozik a természetemhez, de Giuliával nem 
voltam türelmetlen vagy durva. 

— Törődj a saját dolgoddal! 

Mia összehúzza a szemét. Meg sem tudom számolni, hányszor 
mondtam már ezt neki, de sosem teljesíti az óhajomat. 

- Minden rendben? - suttogja Giulia, amikor helyet foglalunk az 
asztalfőn. 

Közelebb hajolok. 

- A húgom aggódott, hogy nem voltam rendes veled. 

— A lepedő miatt? - kérdezi rémült hangon. 

— A természetem miatt. 

Giulia oldalra biccenti a fejét azon a kíváncsi módon. A hajának 
olyan az illata, mint egy eperföldnek nyáron, és elönt az őrült vágy, 


hogy belefúrjam az orromat. 

- Rendes voltál. 

Az ujjai hegyével a combomon nyugvó kezemhez ér. Érzem 
magamon a többiek tekintetét, ezért visszafordulok az asztalhoz. 
Christian, Felix és az apám érdeklődéssel méregetnek. Megfeszül az 
arcom. 


Giulia 


Cassio nyilvánvalóan kínosan érzi magát bármiféle érzelem 
nyilvános kimutatásától. Hamarosan Lucával és a többi kisfőnökkel 
kezd beszélgetni, így a kíváncsi anyám társaságára kényszerülök. 
Idővel sikerül leráznom őt is meg a nagynénéimet is, és elbújok a 
mosdóban. 

Itt talál rám Mia húsz perccel később. 

- Nyomasztó, nem igaz? - kérdezi, miután kijövök a fülkéből, és 
mindketten megigazítottuk a sminkünket. 

— Az. 

- Jól vagy? Nekem bevallhatod, ha nem. Cassio a bátyám, de 
elsősorban nő vagyok. 

Bólintok, eszembe jutnak Cassio szavai és a vonakodása, hogy 
bevonjon másokat a magánéletünkbe. 

-— Jól vagyok, de köszönöm. 

Bágyadtan rám mosolyog. 

- Ne hagyd, hogy olyasvalakivé változtasson, aki nem vagy. A 
világunknak szüksége van hozzád hasonló lányokra. 

Gyorsan megölelem, a bátyjával ellentétben ő nem bánja, és 
viszonozza az ölelésemet. Örülök, hogy magam mellett tudhatom, 


de nekem kell megtalálnom a helyemet Cassio életében, ahogy 
elvárja tőlem. 


Majdnem este nyolc óra, mire végre behajtunk Cassio hatalmas 
házához, egy fenséges, háromszintes, barna homokkő épület elé. A 
verandát fehér oszlopok ékesítik, fehérek az ablakkeretek, és öreg, 
görbe fák állnak az előkertben. Cassio leparkol az egyik dupla 
garázsba, a bal oldalra. 

Kiszáll, és kinyitja nekem az ajtót. Az idegességtől görcsbe rándul 
a gyomrom. Most már ez az otthonom, és hamarosan 
megismerkedem a gyerekeivel, akiket én fogok felnevelni. Cassio 
ismét a derekamra teszi a kezét, miközben a fenséges fehér bejárati 
ajtóhoz vezet. A személyzet közül valaki már reggel összeszedte a 
holmimat, és elhozta ide. 

Szaggatott sóhaj szakad ki belőlem, amikor Cassio a zárba illeszti 
a kulcsot. Rám villan a tekintete. 

— Ez az otthonod. 

Reszkető mosollyal nézek rá, mert tudom, hogy komolyan 
gondolja. Ám annak alapján, ahogy eddig viselkedett, biztosra 
veszem, hogy ezeken a falakon belül kizárólag az ő szabályai az 
érvényesek. A legcsekélyebb hatalomért és szabadságért is meg kell 
majd küzdenem - magától nem fog lemondani róluk. 

Kinyitja az ajtót, és int, hogy lépjek be. Megteszem, próbálom 
kitalálni, milyen illatot érzek, ahogy végignézek a fehér és szürke 
márványpadlón. Majdnem szívrohamot kapok az éles ugatástól, 
amikor egy apró, vöröses-barnás szőrgolyó robban ki a hallból, és 
Cassio nadrágszárába akaszkodik. A pici kutya morogva rángatja az 


anyagot. Pislogok, aztán az ajkamba harapok, hogy elfojtsam a 
nevetést. Túl vicces látvány ahhoz, hogy ne legyen szórakoztató. 

- Basszus! — vicsorog Cassio. — Sybill, nem megmondtam, hogy 
tartsd elzárva az átkozott kutyát?! 

Az arcomról lefagy a mosoly. Cassio lehajol, és próbálja elkapni a 
kutya grabancát, de az aprócska jószág csettint a fogával, és 
megharapja az ujját. Düh suhan át Cassio arcán, végül sikerül 
elkapnia a kutyát, és felemeli a levegőbe. A kutya egyet nyikkan, 
aztán elhallgat, és csak lóg Cassio markában. A férjemen látszik, 
hogy azt fontolgatja, lelövi, vagy megfojtja az erős markával. 

Megérintem a karját, nagyon féltem azt a tehetetlen állatot. 

- Ne bántsd! 

Cassio felkapja a fejét, ugyanazzal a dühvel mered rám, erre 
leejtem a kezemet, de nem hátrálok meg. 

Lépések hangzanak fel, és egy ötvenes évei elején járó, sötét hajú 
nő szalad felénk, aztán hirtelen megtorpan, és a padlóra meredve 
olaszul kezd káromkodni. Kutyakakiba lépett, ami megmagyarázza 
a szagot. Teljesen beborította a lapos talpú fekete cipőjét. 

- Ennyi - morogja Cassio. — Holnapra tűnjön el ez az izé! 

- Sajnálom, Mr. Moretti. Bementem a szobájába, hogy 
kitakarítsam, de kisurrant. Egész nap próbáltam elkapni, de túl 
gyors. És Daniele ismét elbújt előlem. Nem tudom... — felém pillant, 
és elhallgat. 

Cassio ügyet sem vet rá, egyszerűen elsétál. Követem a fenséges, 
halszálkás parkettával lerakott nappaliba, aztán figyelem, ahogy a 
férjem kinyitja a teraszajtót, leejti odakinn a kutyát, aztán becsukja 
az ajtót. A kutya az üvegen keresztül kukucskál vissza. 

- Ezt nem teheted -— mondom elborzadva. 

Sybil tekintete világosan elárulja, hogy csukva kell tartanom a 
számat. Cassio azonban ügyet sem vet a megjegyzésemre. 


- Takarítsd fel a kutyaszart! — parancsol Sybilre, miközben a 
bárszekrényhez lép, tölt magának egy italt, és lerogy a konyakszínű 
bőrkanapéra. Képtelen vagyok levenni a szememet az apró 
kutyáról, ahogy ott ül a novemberi hidegben, az orrát az üvegre 
szorítva. Sybil elsiet, hogy teljesítse a gazdája parancsát. 

A nappali közepén állok, nem tudom, mit tegyek. Egy dolog biztos: 
nem hagyom azt a kutyát megfagyni odakinn. Cassio a ház ura, és a 
társadalmunk szemében az én uram is. 

A teraszajtóhoz sétálok. 

— Ne! 

Bár nem mondta hangosan, a szó így is abszolút parancsoló volt. 
Cassio megszokta, hogy az élet minden területén parancsokat 
osztogat, és rendíthetetlen engedelmességet vár el. 

Nem nézek rá. Ha látnám az éles tekintetét és az erőt sugárzó 
arcát, akkor biztosan elveszíteném a bátorságomat. Ez nem 
történhet meg. Ez egy új élet kezdete, és a sorsom megpecsételődne, 
ha hagynám, hogy átgázoljon rajtam. 

— Guilia, ne! 

A hangja figyelmeztető. Vagy mi lesz? Feláll a kanapéról, amikor 
kinyitom az ajtót, és felveszem a reszkető szőrgombócot. A kutya 
csöndben marad, ahogy a mellemhez szorítom. Érzem, hogy a szőre 
össze van csomósodva a több hónapos elhanyagoltságtól. 

Cassio fölém tornyosul, elállja az utamat. Felemelem a fejemet, 
hogy a dühös szemébe nézzek. 

- Az az izé odakinn marad! - a tekintete szigorú, de én állom. — 
Parancsot adtam neked. 

Parancsot? 

- Úgy tűnik, ugyanolyan rosszul vagyok idomítva, mint a kutyád. 

A fejemben felhangzik anyám figyelmeztetése a szemtelenségről. 


Túl késő, na nem mintha bármit is vissza akarnék szívni. 

Meglepetés, aztán harag villan fel Cassio arcán. 

- Tedd le! Nem engedem meg, hogy behozd. 

Megengedni. Parancs. A felesége vagyok, nem a rabszolgája. De 
hiszen kisfőnök, így valószínűleg nem érti a különbséget. 

- Ha a kutya nem jöhet be, akkor kinn maradok vele. 
Melegíthetjük egymást. 

Megfordulok, hogy az egyik fotelhez menjek, de Cassio kinyújtja a 
karját, és megállít. 

Összerándulok. Az apám soha nem ütött meg. Az anyám is csak 
kétszer. Nem első kézből szerzett tapasztalat miatt rándultam össze, 
de láttam már rá példát, hogy férfiak nőket és gyerekeket ütnek 
meg. A nagybátyáim különösen erőszakos fajták. Gyakran előfordul 
a mi köreinkben. 

Cassio a homlokát ráncolja, és az ujjai gyengéden összezárulnak a 
könyökömön. Kíváncsian nézek rá. 

- Szükségtelen volt összerándulnod, és nem akarom, hogy még 
egyszer megtörténjen, rendben? 

- Nem akarod, hogy így reagáljak, vagy nem lesz okom így 
reagálni? 

Halvány mosoly suhan át Cassio arcán, mielőtt a szigorú tekintet 
visszatér. Lehajol, hogy egy magasságban legyen a szemünk. 

- Soha nem lesz rá okod. 

-— Biztos vagy benne? 

Inkább azért mondtam, hogy bosszantsam, de apró mosollyal 
lágyítottam a szavaimat. 

— Abszolút. 

— Akkor jó. 

Zavartan mered rám. Ilyen rejtély vagyok a számára? 


-— Most pedig tedd le a kutyát! 

Széles mosoly ömlik el az arcomon. 

- Nem. 

Nem hisz a fülének. Elereszti a könyökömet, a hüvelyk- és a 
mutatóujja közé veszi az államat, és még közelebb húzza magához 
az arcomat. Ezúttal nem rándulok össze, és látom rajta, hogy ez 
tetszik neki. 

- Parancsot adtam neked. A férjed vagyok, és a szavam a törvény. 

- Tudom. És ha ragaszkodsz hozzá, hogy a kutya odakinn 
maradjon, akkor én is azt teszem. 

Cassio összehúzza a szemét. Érzem a leheletén a fűszeres alkohol 
illatát, és őrült vágyat érzek, hogy megkóstoljam az ízét az ajkán. 

- Szerinted tényleg elhiszem, hogy kinn töltöd az éjszakát a 
hidegben egy kutya kedvéért? 

Makacsul nézek rá vissza. 

Kirobban belőle a nevetés. 

- Azt hiszem, tényleg megtennéd. A szüleid nem említették a 
makacsságot, amikor elkótyavetyéltek téged. 

- Alig várták, hogy férjhez adjanak a Famiglia legkegyetlenebb 
kisfőnökéhez — mormogom. 

- A legkegyetlenebb kisfőnök, hm? Így hívnak engem? 

- Ők igen, és mások is. 

- Miért mondtak volna neked ilyesmit a szüleid a jövendő 
férjedről? 

- Hogy beálljak a sorba. Az anyám aggódott, hogy agyonversz, ha 
szemtelen leszek. 

Valami átsuhan Cassio arcán, a múlt árnyéka. 

- Nem lett volna szabad halálra rémíteniük téged az esküvőnk 
előtt. 

- Akkor ez hazugság? - suttogom. Valami okból közelibbnek tűnik 


a szája, mint az előbb. 

- A kegyetlenség mértékét nem lehet lemérni. 

— Ez azt jelenti, hogy igaz. 

Nem mond nekem ellent. Semmit sem tudok leolvasni az arcáról. 
Ösztönösen közelebb hajolok, a szájához érintem az ajkamat, aztán 
kinyújtom a nyelvemet, és megízlelem a száján az italt. Füstös és 
édes. 

Cassio megmerevedik, és még intenzívebbé válik a tekintete. 

— Mi volt ez? 

A hangja mély csikorgás, mindenütt érzem. 

— Egy csók? 

Nincs túl sok tapasztalatom, de nem hittem, hogy egy egyszerű 
csókot is el tudok szúrni. 

- Próbálsz befolyásolni a testeddel? 

Elkerekedik a szemem. 

- Nem. Éreztem az alkohol illatát a leheleteden, és kíváncsi voltam 
az ízére. 

Cassio kuncog. 

- Furcsa lány vagy — megrándul a szája. — Nő. 

Lenéz a kutyára a karomban. Az állat békésen bújik hozzám. 
Cassio egyetlen szó nélkül megfordul, és visszatér az asztalon álló 
whiskyjéhez. Belépek a nappaliba, és becsukom az ajtót. A kutyát 
simogatva követem a férjemet. 

- Hogy hívják? 

— Loulou - feleli Cassio fura hangsúllyal. Megállok mellette. 

- Megkóstolhatom a whiskydet? 

Cassio átható tekintettel mered rám. 

-— Még soha nem ittál whiskyt? 

- Nem. Az apám nem engedte, hogy alkoholt igyak. Az 


esküvőnkön ittam először. 

- Sok első tapasztalat egyetlen napra. — Az elmélkedő mordulás 
hallatán apró borzongás fut végig a hátamon. - Még nem vagy elég 
idős a tömény italhoz. 

Az ajkam elnyílik a méltatlankodástól. Komolyan beszél? 

Mielőtt még valami gúnyos megjegyzést tehetnék, ledönti az ital 
maradékát, a tarkómra teszi a kezét, és az ajkamra szorítja a száját. 
Először gyengéden, miközben fürkészőn néz a szemembe. A 
bicepszébe kapaszkodom, és lábujjhegyre állok - engedélyt adva 
neki. Aztán igazán megcsókol, a nyelve simogatja az enyémet, 
felfedezi a számat. A whisky íze kavarog a számban, elkábít - de 
nem annyira, mint a csók. Istenem, a csókja lángra lobbant! 

Amikor elhúzódik, teljesen kábult vagyok. Csak Loulou 
fészkelődése a karomban ránt vissza a valóságba. 

Cassio átnéz a fejem felett. 

— Mi van, Sybil? 

Megpördülök. Sybil az ajtóban áll, a kezét tördeli, és mindenhová 
néz, csak rám nem. Biztosan rajtakapott bennünket csókolózás 
közben, és elönt a szégyen, bár nem csináltunk semmi illetlenséget 
vagy tilalmasat, mivel házasok vagyunk. 

- A gyerekek alszanak, és feltakarítottam. Óhajt még valamit? 

— Nem, elmehetsz. 

Nem tetszett a lekezelő hangsúly. Bár Sybil az alkalmazottja, ez 
nem jelenti azt, hogy úgy kell beszélnie vele, mint egy 
kiképzőtisztnek. Sybil bólint, futólag rám mosolyog, és távozik. 

- Láthatom a gyerekeidet? 

Cassio a homlokát ráncolja. 

- A kutya itt marad, és csöndben kell maradnunk. Nem akarom, 
hogy felébredjenek. 

- Hova tegyem Loulout? 


- Be szoktuk zárni az egyik szobába, mert nem tud viselkedni. 

Összeszorítom a számat, követem Cassiót, aki kivezet az előtérbe, 
és egy ajtóra mutat. 

Kinyitom, és összeszorul a szívem. Az apró ablakból és a falaknál 
álló polcokból ítélve raktárhelyiség lehet. Egy szétszaggatott 
kosáron, egy alomtálcán és két üres tálon kívül más nem utal arra, 
hogy egy kutya lakik itt. Nincsenek játékok. Felveszem az egyik 
tálat, és Cassió felé nyújtom. 

- Megtöltenéd vízzel? 

Cassio a tálra mered, aztán rám. 

— Kérlek! 

Loulou körülményeinek változniuk kell, és változni is fognak, de 
most vagyok itt először. Okosan kell megvívnom a harcot a 
férjemmel. Fogja a tálat, és eltűnik. A széttépett kosárhoz lépek, és 
beleteszem Loulout. Összegömbölyödik. A kosár állapotából ítélve 
azon vezette le a dühét. Nem is csoda, mivel valószínűleg az ideje 
nagy részét egyedül tölti ebben a helyiségben. Mi történt ebben a 
házban? A kutya fejét simogatom, amikor Cassio visszatér a vizes 
tállal. Leteszi, és amint hátralép, Loulou odaüget, és inni kezd. 

Felegyenesedem. Nem bírom tovább visszafogni magam. 

— Mióta van bezárva ebbe a szobába? 

Cassio arca megfeszül. 

- A kutya kezelhetetlen. Nem tűröm, hogy kaki és pisi legyen 
mindenhol, azt meg pláne, hogy a fogát csattogtassa a gyerekeimre 
és mindenki másra. 

- Hogyan várhatod el Louloutól, hogy viselkedjen, amikor senki 
sem viseli gondját? Nem gép, hanem egy élőlény, és abból, amit 
eddig láttam, nem úgy kezeltétek, ahogyan kellett volna. Ha állatod 
van, akkor gondját viseled, és nem úgy bánsz vele, mint egy 
tárggyal, amit betehetsz egy sarokba, és elővehetsz, amikor kedved 


van hozzá. 

- Nem én akartam a kutyát! Hanem Gaia, és aztán rám maradt, 
mint minden más. 

Összezárja a száját, és zihálva lélegzik, mintha többet mondott 
volna, mint amennyit akart. Loulou a kitörés hallatán a kosarába 
bújik. 

Nem hátrálok. 

- Akkor miért nem adtad oda valakinek, aki akarja őt? 

A hangom nyugodt marad. Nem lett volna bölcs dolog haraggal 
viszonozni Cassióét. 

A férjem a fejét csóválja. 

— Menjünk fel. Sok dolgom lesz holnap. 

— Miért? - kérdezem újra, és megérintem a karját. 

- Mert Daniele elveszítette az anyját. Nem akartam, hogy ezt is 
elveszítse! 

- Azt hittem, hogy Loulou a fogát csattogtatja rá. 

- Úgy van - feleli Cassio. —- Nem is mehet Daniele közelébe. 

- Akkor miért... 

— Elég! 

Cassio hangjával acélt lehetett volna vágni. Az ajtó felé int. 
Kisétálok az apró helyiségből. Cassio becsukja az ajtót, ismét 
bezárva Loulout. 

- Sybil sétáltatja? 

Cassio összeszorítja a fogát, miközben felvezet a lépcsőn. 

- Nem. Ott az alomtálca a szobában. 

— Sétáltatni kell. Nem macska. 

Cassio tekintete világossá teszi, hogy azt várja, most rögtön 
hallgassak el. 

-— Majd én sétáltatom. Van pórázotok, ugye? 

A második lépcsőfordulónál megtorpan, egy ér lüktet a 


halántékán. 

- Nem lesz időd kutyát sétáltatni. A gyerekeim gondját kell 
viselned. 

Az ő gyerekei. Úgy hangzik, mintha a dadusa lennék - azzal a 
bónusszal, hogy lefekszem vele. 

-— A gyerekeknek is szükségük van friss levegőre. 

Leereszkedően néz rám, mintha illúziókba ringatott gyerek 
lennék, akinek dorgálásra van szüksége. Nem gondolja, hogy képes 
leszek megbirkózni a gyerekeivel, egy kutyával meg pláne nem. 

Talán igaza van, de egyikünknek muszáj próbálkoznia. 
Bármennyire is tűnik úgy, hogy az irányítása alatt tartja a katonáit, 
a városát és az életét, az az érzésem, hogy a saját otthona és családja 
kicsúszott a keze közül. Képtelen helyrehozni, talán már fel is adta a 
reményt, hogy helyrehozható. És most itt vagyok én, akinek fogalma 
sincs a kutyákról vagy a gyerekekről, azon kívül, amit könyvekben 
olvastam, és meg kellene birkóznom az egésszel. 

Az eljegyzésünk óta eltelt hónapokban a nászéjszakánktól 
rettegtem. Most már naivitásnak tűnik, hogy egyetlen egyszerű 
szexuális aktus ennyire felzaklatott. A megvívandó csatáim közül az 
a legkisebb, hogy Cassióval aludjak. Az elképzelhető legijesztőbb 
kihívás az, hogy rendbe hozzam a családját, egyáltalán családot 
csináljak belőle valahogy. 

Cassio kimerült és gyanakvó szemébe nézek, és megfogadom 
magamnak, hogy sikerülni fog. 


KILENC 
(Cassie 


Harag zümmög a bőröm alatt. Giulia nyugodtan néz rám, azt hiszi, 
hogy mindent tud. Ez a fiatalság egyik előnye - a hit, hogy tudod, 
hogyan működik a világ, és a meggyőződés, hogy azt a magad 
ideáljai szerint alakíthatod. Hamarosan rá fog jönni, hogy az 
ideálok csupán tinédzser bolondságok. 

— Gyere! - csikorgom. Nem akarom rajta kiélni az elmúlt hónapok 
frusztrációját. Végtére is az én hibám, hogy hozzájárultam ehhez a 
házassághoz, hogy azt gondoltam, egy tizennyolc éves lányból 
feleség és anya lehet. Felfordul a gyomrom a gondolattól, hogy 
Giuliából Gaia 2.0 lehet. 

Giulia nyitja a száját, hogy mondjon még valamit, de 
figyelmeztetőn rámeredek. Meg kell tanulnia, mikor hallgasson. 
Lebiggyeszti az ajkát, de csöndben marad. 

Először Daniele szobájához vezetem. Kinyitom az ajtót, de nem 
kapcsolom fel a lámpát. Daniele ágya üres. 

— Hol van? - suttogja Giulia aggódva, miközben az ágyhoz siet. 

Összeszorul a szívem. Sarkon fordulok, kimegyek, és 


végigmasírozom a folyosón, Giuliával a nyomomban. 

— Cassio? 

Nem szólok semmit - nem bírok. 

A bal oldali utolsó szoba ajtaja résnyire nyitva van, ahogy 
sejtettem. Belököm. A besugárzó fény megvilágítja Daniele apró 
alakját a hatalmas franciaágyon. Összegömbölyödve fekszik az 
ágytakarón, félig betakarózva a saját pokrócával. Mély levegőt 
veszek, gyűlölöm a bűntudatot, amely a bensőmet sorvasztja. 
Jobban kellett volna kezelnem a Gaia iránt táplált haragot. 

Érzem magamon Giulia tekintetét, a milliárdnyi kérdést, amelyet 
fel akar tenni. A szoba csendjében még a ki nem mondott szavai is 
frusztrálnak. Pár tétova lépést tesz Daniele felé. Kinyújtom a kezem, 
és erősebben markolom meg a felkarját, mint szándékoztam. 
Összerándul, olyan sebzett tekintettel néz rám, aminek semmi köze 
a durva szorításhoz. Azonnal eleresztem, aztán az ágy felé indulok. 
Egy pillanatig nézem a fiam könnyáztatta arcát. Csak kétéves, egy 
hónap múlva lesz három, ami olyan kor, amikor még szabad sírni. 
Hamarosan már nem lesz az. 

Lehajolok, óvatosan felveszem, próbálom nem felébreszteni. 
Amikor felveszem, Daniele általában elhúzódik, és sírni kezd. Most 
azonban nem ébred fel. Apró feje a mellemre hanyatlik, ahogy 
magamhoz ölelem, bepólyálja a takaró. 

Giulia egyetlen szó nélkül követ, ahogy kisétálok a hálószobából, 
és visszaviszem Danielét a sajátjába. Leteszem az ágyába, 
betakarom, és gyengéden megsimogatom a haját. Érzem, hogy 
Giulia az ajtóból figyel, felegyenesedem hát, és elindulok felé. 
Hátralép, hogy be tudjam csukni az ajtót. 

Giulia az arcomat tanulmányozza, a szeméből szánalom sugárzik. 

-— Minden éjjel bemegy a hálószobádba? 

- Nem az enyém - nyögöm ki. - Gaiáé. Én a fő hálószobában 


alszom. 

- Ó! - látszik Giulia arcán, hogy nem érti. — Nem egy szobában 
aludtál a néhai feleségeddel? 

A fogaimat csikorgatom, próbálom elfojtani a düh és a 
szomorúság nehéz érzését. 

— Nem. 

Simona szobája felé indulok. Giulia utánam siet. Nem tudja ejteni 
a témát. Kíváncsi. 

— Miért nem akarsz egy szobában aludni senkivel? 

Dühösen meredek rá. 

- Mert Gaia nem akart egy ágyban aludni velem. Most pedig 
fejezd be a kérdezősködést! 

A hangom éles és fenyegető - olyan, amilyet a katonákkal 
szemben alkalmazok, akik feldühítenek, nem a feleségemmel. 

Elfordulok Giulia megbántott arcától. Túlzott erővel ragadom meg 
a kilincset, ahogy belököm az ajtót. Nem várok Giuliára, átsétálok a 
szobán a kiságy felé. Simona mélyen alszik. A sötétség egy része 
felszáll a mellemből, de soha nem az egész. Nem is tudok már 
visszaemlékezni azokra az időkre, amikor nem a sötétség uralta a 
gondolataimat. Megsimogatom a lányom pufók arcát a 
hüvelykujjammal, aztán lehajolok, és megpuszilom a homlokát. Már 
kifelé tartok, amikor Giulia megszólal. 

- És a bébiőr? 

Megdermedek. Igaza van. Ma van az első alkalom, hogy Sybil vagy 
valamelyik szobalány nem maradt itt éjszakára. Éjszakára mindig 
magukkal vitték a bébiőrt. Simona sírása így is felébresztett, és csak 
akkor nyugodott meg, ha én dajkáltam. Visszalépek a kiságyhoz, és 
felveszem a bébiőrt a szekrényről. 

- Honnan tudtad? - kérdezem, miután visszaértünk a folyosóra, 
és becsuktam az ajtót. 


Giulia vállat von. 

- Olvastam a bébiőrökről, és amikor megláttam odabenn, arra 
gondoltam, hogy szükségünk lesz rá. — Az ajkába harap. - Eddig 
soha nem vitted magaddal? 

Lenézek az apró készülékre. 

- Nem, Gaia vagy Sybil tartotta magánál éjszakára... 

Elharapom a mondat végét, és Giuliának nyújtom a bébiőrt. 
Összeráncolt homlokkal veszi el. 

- A legcsöndesebb hangot is közvetíti, de nem kell felkelned, amíg 
Simona sírni nem kezd. 

Giulia csak bólint, semmit nem szól, bár érzem, hogy akar. Örülök 
a csöndnek. A folyosó felé biccentek. 

- Bújjunk ágyba. Korán kell kelnem, és Simona valószínűleg fel 
fog minket ébreszteni párszor ma éjjel. 

A fő hálószoba felé vezetem Giuliát, és közben azon tűnődöm, 
vajon meddig akar majd itt aludni, mielőtt átköltözik az egyik 
vendégszobába. Felkapcsolom a lámpákat, és intek Giuliának, hogy 
lépjen be. Beslisszan mellettem a hatalmas helyiségbe. Kíváncsian 
körülnéz. A három bőröndje a gardróbszoba ajtaja mellett áll. 

- Mondtam Sybilnek, hogy valószínűleg magad akarod elpakolni a 
ruháidat. 

- Igen, köszönöm. Így tudni fogom, hogy mi hol van - feleli 
szórakozottan, miközben az ablakhoz lép, és kikukucskál. 

Túl sötét van ahhoz, hogy sokat lehessen látni a kert általános 
körvonalán kívül. Giulia aprónak látszik, és ellen kell állnom a 
kísértésnek, hogy odalépjek hozzá, és megérintsem a vállát. Múlt 
éjjel elfogadta a közelségemet, de nem fogom ismét ráerőltetni. 

Megköszörülöm a torkomat, mire Giulia megfordul. A tekintete a 
bal oldalon álló, sötét fa franciaágyra siklik. Alig észrevehetően 
megfeszül az arca. 


- Elkészülök - sziszegem összeszorított foggal, és elindulok a 
fürdőszobába. 

Magam sem tudom, miért voltam ennyire ingerült ma este. Már 
majdnem egy éve görcsbe feszülten élek. Egyre nehezebb és 
nehezebb elfojtani az érzelmek áradatát. Csak egyszer engedtem 
szabadjára a frusztrációmat, és annyira jó érzés volt, olyan kurva jó 
érzés. Az vezetett ehhez a ponthoz, és végeredményben azt okozta, 
hogy a gyermekeim elveszítették az anyjukat. Igyekeztem 
megfékezni ezeket a veszélyes gondolatokat, mosni kezdtem a 
fogamat, és készülődni a lefekvéshez. Ágyba bújni egy másik nővel, 
aki nem akar engem. 

Giulia egyelőre jobban leplezi a neheztelését, mint Gaia valaha. 
Ám nem érezhet mást, mint neheztelést, tekintve, hogy feleségül 
kényszerítették hozzám. Világos volt, mit érez, amiért ma éjjel is 
meg kell velem osztania az ágyát. Zaklatottságot. Szükségtelen volt 
aggódnia. Bár sötét éhséget érzek a fiatal feleségem csinos puncija 
iránt, olyan ember vagyok, aki tud uralkodni magán. Irtóztam a 
gondolattól, hogy ismét olyan nővel feküdjek le, aki nem akar 
engem. A Gaiával töltött évek elég rosszak voltak. Még amikor ő 
közeledett is hozzám szexért - ami csak akkor fordult elő, ha 
valamilyen hátsó szándéka volt -, akkor sem akart lefeküdni velem. 
Még csak nem is gondolt rám, miközben keféltem. 

A düh újabb hulláma rántja görcsbe a bensőmet. A mosdóba 
köpöm a fogkrémet, aztán megmosom az arcomat, és 
pizsamanadrágba bújok. A haragom nem csökken, amikor 
visszamegyek a hálószobába. Giulia selyem hálóinget visel fel 
aprócska napraforgókkal. Egy fényképet néz a fehér strandról, 
amely a Long Beach Islanden lévő nyaralómban készült egy 
gyönyörű tavaszi napon. Egy fényképet, amelynek az lenne a célja, 
hogy megnyugtasson. 


Hiába. Észszerűtlen volt dühbe gurulni a ruhaválasztása miatt, 
különösen, mivel kivételesen csinosan festett a hálóingében, mégis 
elvesztettem a fejem. 

- Nem megmondtam neked, hogy szabadulj meg azoktól a 
napraforgós borzalmaktól? 

Giulia megijed, és megpördül. A haja puha gyűrűkben omlik a 
meztelen vállára. A szeme kitágul - olyan kék, mint az ég a feje 
fölött lógó fényképen. 

- Hogy mondod? 

Rengeteg düh volt bennem, ami ugyan még csak nem is Giuliára 
irányult, de még hangosabban bömbölt a mellemben, amióta 
megláttam Danielét az anyja ágyában. Minden éjszaka odament, 
akárhányszor mondtam neki, hogy ne tegye. 

- Küldtem neked ruhákat. Elvárom, hogy azokat viseld. 

Giulia felemeli az állát. 

- Megértem, hogy a nyilvánosság előtt hölgyként kell kinéznem, 
de nem látom be, hogy itthon miért ne viselhetném azokat a 
holmikat, amelyeket szeretek. Az, hogy a feleséged vagyok, még 
nem jelenti, hogy nincs személyiségem. Nem leszek valaki más csak 
azért, mert nem tetszik neked, aki vagyok. Te döntöttél úgy, hogy 
feleségül veszel engem. Nem alakíthatsz olyan feleséggé, amilyet 
akarsz. Nem irányíthatsz mindent, még akkor sem, ha azt hiszed, 
hogy muszáj. 

Milyen öntudatos. 

Becserkészem. 

Hátraveti a fejét, és a haragos szemembe néz. Libabőrös, és 
megkeményedett mellbimbója a hálóing vékony anyagának feszül. 

- Valóban? Több száz férfit és egy teljes várost irányítok, de te azt 
hiszed, hogy téged nem irányíthatlak? 

Közelebb lépek, a falhoz szorítom Giuliát. 


- Ne próbálj megfélemlíteni -— közli, és próbál elmenni mellettem. 
Kinyújtom a karomat, a falnak támaszkodom a feje mellett, mintha 
ketrecbe zárnám. 

- Engedelmeskedni fogsz nekem. 

A karomra mered, aztán felnéz. Közelebb lép, míg végül majdnem 
egymáshoz érünk, ami meglep. 

— Mit fogsz csinálni, ha nem engedelmeskedem? 

Megcsapja az orromat az az átkozott eperillat. Átkarolom a 
derekát, magamhoz rántom, és durván megcsókolom. Megfeszül az 
ölelésemben, levegő után kap. Mi a francot csinálok? 


Giulia 


Megmerevedem, váratlanul ér a hirtelen közelség. Hogy képes 
megcsókolni, amikor dühös? 

Élesen beszívja a levegőt, megfordul, tesz pár lépést, aztán 
óvatosan rám néz. 

- Nincs okod félni. Nem fogom rád kényszeríteni magam. Múlt 
éjjel muszáj volt, de nem fogok újra próbálkozni nálad, amíg nem 
akarod. 

A hangja fáradt, mintha biztos lenne benne, hogy soha nem 
akarom majd. Mi történt a felesége és közte? Az agyam mélyére 
hessegetem az asszony gondolatát, és az ezzel járó nyugtalanságot. 

Mondanom kellene valamit, de elakad a szavam - a helyzettől, 
Cassio tekintetétől és a csókjától, amit még mindig az ajkamon 
érzek. Olyan, mintha egy áramlat ragadna magával, ami egyre 
gyorsabban és gyorsabban pörög, és én elveszítem az irányítást. 
Tegnap reggel még önmagam voltam, egy tizennyolc éves lány, aki 


szereti a művészetet és a pilatest. Most feleség vagyok, nevelőanya, 
társasági hölgy egy kisfőnök oldalán. A sok új szerep mellett vajon 
marad még hely önmagam számára? 

Cassio rám néz, lassan bólint, mintha az arckifejezésem válaszolt 
volna a kérdésére, amit fel sem tett. Az ágyhoz sétál és lerogy rá. A 
széles válla és a háta tele van hosszú, vékony függőleges hegekkel, 
amelyeket korábban nem vettem észre. Rengeteggel. 

Közelebb lépek, hogy jobban lássam. Cassio nem szól semmit, csak 
néz rám. Az egyik hegre mutatok, aztán gyengéden megérintem, de 
egy másodperccel később elhúzom a kezemet. 

- Megérintheted -— mondja Cassio nyugodtan, de van valami él a 
hangjában. Megsimogatom az ujjaim hegyével a hegeket a 
lapockáján és a hátán. Tudom, hogy néhány apa kínozza a fiát, hogy 
erősebbé váljon. Cassio valóban erős és brutális. Az apja volt ennek 
az oka? 

— Ki tette ezt? Az apád? 

Cassio megrázza a fejét. Elpirulok a nézésétől. Nem tudom, hogy 
miért. 

- Amikor annyi idős lehettem, mint te, pár emberemmel együtt 
fogságba ejtett a Bratva. Megkorbácsoltak, mielőtt egyéb kínzási 
módszerekre tértek át. 

A rideg hangjától kiszárad a szám. 

— Istenem, ez rettenetes! 

Leroskadok mellé az ágy szélére. A pézsmaillata felébreszti 
bennem a vágyat, hogy közelebb hajoljak, végighúzzam az orromat 
a bőrén, és megízleljem. Micsoda nevetséges gondolat! 

— Miért gondoltad, hogy az apám tette? 

- Mert sok maffiózó így teszi erősebbé a fiát. Ismered a 
nagybátyáimat..., a gyerekeik bántalmazása a kedvenc sportjuk. 


Cassio tekintete elidőzik a térdemen lévő apró hegen, aztán 
felsiklik a külső combomon, majd az egyik felkaromon lévőre. Nem 
feltűnőek, de mivel ilyen közel ülünk egymáshoz, nem lehet őket 
nem észrevenni. 

- Van egy a vállamon is - mondom, és megfordulok, hogy 
megmutassam neki a heget. - Négy sebhely. A tieidhez képest nem 
sok. 

Volt valami a tekintetében, amitől hevesebben kezdett el verni a 
szívem. Valami sötét ólálkodott a mélyben. 

— Azok a sebhelyek... — mormogja. — Az apád csinálta? 

Ó! Most már értettem a tekintetét. 

- Nem - vágom rá gyorsan, és gondolkodás nélkül a kezére teszem 
a kezemet. A tekintete lesiklik a kezünkre, aztán vissza rám. -— Soha 
nem ütött meg. Nem tenné. Imád engem. 

Hiúságnak hangzik, de ez az igazság. Az apám egyértelműen 
erőszakos ember, de nem otthon, nem az anyámmal és velem. 

Cassio kuncog. 

- Értem is, hogy miért. 

Az ajkamba harapok, meglepnek a szavai. 

- Akkor ki okozta neked azokat a hegeket? 

- Gyerekkoromban imádtam fára mászni. Volt pár öreg, magas fa 
a kertünkben. Szerettem felmászni rájuk. Nem lett volna szabad, de 
állandóan kiszöktem a házból. Egy alkalommal nem figyeltem, és 
leestem. Eltörtem pár csontomat, és felhasogatott egy tüskés bokor a 
fa alatt. Ennyi. Apu utána kivágatta azokat a fákat. 

- A szavaidból úgy tűnik, mintha Felix jó apa lenne, ami 
ellentmond annak a véleménynek, amelyet általánosságban 
kialakítottam róla. 

Nem sértődöm megg a szavain. A többi kisfőnök nem tisztelte aput. 
Christian nem egyszer panaszkodott emiatt. 


- Ő sem kedvel téged különösebben. 

Cassio  felnevet, mély, szívből jövő nevetéssel, amitől 
elvigyorodom. 

- Nekem adott téged. Furcsa mód az utálat kimutatására. 

Finoman összeér a karunk. Cassio olyan meleg, olyan magas, 
olyan erős. A borostájával, a szögletes állával és az éles 
arccsontjával maga a megtestesült férfiasság. Mindig olyan lánynak 
tartottam magam, akit inkább a balett-táncos típus vonz, a 
szemüveges tudós, a művelt sakkozó. Nagyot tévedtem, mert Cassio 
teste ébresztette fel bennem a vágyat. A tekintetem elidőzik a 
Famiglia tetoválásán a mellén, közvetlenül a szíve fölött. 


Vérben született, vérben esküdött 
Élve lépek be, és holtan távozom. 


Gondolkodás nélkül végighúzom az ujjamat a tekervényes betűkön. 
A mellszőre csiklandozza az ujjaim hegyét, és minden egyes 
idegvégződést felvillanyoz a testemben. Cassio megmerevedik az 
érintésemtől, de a tekintete éget. Vágyom rá, ismét érezni akarom 
az erős testét magamon, a borostáját, ahogy a combom belsejét 
karcolja, a forró ajkát a lábam között. 

Elönt a forróság. 

Felnézek. Cassio mellkasa hullámzik. Nem mozdul. Várja, hogy 
mondjak valamit, csináljak valamit, de nem tudom, hogyan. Ismét 
elönt a túlterheltség érzése. 

Leejtem a kezemet. 

Cassio megköszörüli a torkát. 

- Korán kell kelnem. Aludnunk kellene. 

- Igen - felelem gyorsan, aztán négykézlábra állok, hogy 
átmásszak a saját oldalamra. 


Cassio élesen levegő után kap, mire összerándulok, és 
rádöbbenek, hogy milyen meggondolatlanul cselekedtem. 
Gyakorlatilag kidugtam a seggemet, és négykézlábra ereszkedtem 
előtte. Szinte érzem, ahogy elpattannak a húrok, amelyek eddig 
visszatartották Cassiót. Egy nyögéssel elkapja a derekamat, nyom 
egy csókot egyenesen a seggemre, aztán magára húz. Az ajkam már 
elnyílt a meglepetéstől, amikor a nyelve a számba hatol. A nagy 
kezével megfogja a tarkómat, egy helyben tart. 

Az ölem lüktet Cassio csókjának vad forróságától, az erős 
combjának érintésétől a seggem alatt, és az irántam érzett vágyának 
erősödő nyomásától. 

A buborékunkat éles sírás hasítja szét. Elrándulunk egymástól. 
Cassio a bébiőrre néz. 

- Simona. 

Felállok az öléből. A lábam mintha gumiból lenne, a bugyim az 
ölemhez tapad. 

A vágyam abban a pillanatban elillan, amint rádöbbenek, hogy az 
én dolgom megvigasztalni a síró babát, és megtenni bármit, amit 
egy ilyen helyzet megkövetel. 


TÍZ 
Cassio. 


Giulia kitágult szemmel néz rám. Az agyam lassabban működik a 
megszokottnál. Most is érzem Giulia ízét a nyelvemen, és a combom 
még meleg a csinos seggétől. Bár megígértem, hogy távol tartom 
magam, gyakorlatilag az első adandó alkalommal az ölembe 
rángattam. Nem állt ellen. Akar engem, vagy csak nem mer 
elutasítani? 

Simona egyre hangosabban sír. 

— Valószínűleg éhes. 

- Igen? 

Giulia dermedten áll, mint egy szarvas a reflektor fényében. 

Felsóhajtok, felállok, és megigazítom a farkamat, hogy ne legyen 
olyan feltűnő. 

— Gyere, mindent megmutatok neked. 

Giulia felvesz egy köntöst, és követ. Úton vagyok lefelé a 
földszintre, hogy elkészítseem a cumisüveget, amikor Giulia 
megtorpan. 

- Nem kellene előbb megvigasztalnunk őt, mielőtt lemegyünk a 


konyhába? 

Megfontolom a dolgot, aztán lassan bólintok. Eddig Sybil 
készítette elő a cumisüveget, míg én gondoskodtam Simonáról. 
Mihelyt Sybil megetette őt, én visszatértem az ágyba. 

Giuliával . Simona szobájához megyünk, és belépünk. 
Felkapcsolom a villanyt. Simona arca eltorzul a sírástól, a bőre már 
kezd vörösödni. Megszakad a szívem a sírásától. Mindig is sírós volt, 
de Gaia halála óta rosszabb a helyzet. Most mintha minden sírása 
egyúttal vádaskodás is lenne, és a bűntudat nehéz súllyal nyomja a 
vállamat. 

A kiságyhoz lépek, felveszem Simonát, és a karomba ölelem. Csak 
rövid időre csendesedik el. Felsóhajtok, és elindulok az ajtó felé, 
ahol Giulia ácsorog bizonytalan arccal. 

- Semmit sem tudsz a gyerekekről, igaz? 

Tétovázik. 

- Csak amit olvastam. 

Erre számítottam. A szülei úgy adták elő, mintha Giulia tapasztalt 
bébiszitter lenne, de ez természetesen csak a taktika része volt. 
Gyengéden ringatom Simonát, miközben elindulok a földszintre, 
Giulia szorosan a nyomomban. Csak remélni merem, hogy Daniele 
nem ébred fel. Nem tudom egyszerre megvigasztalni mindkettőt, 
nem mintha a fiam hagyná, hogy vigasztaljam. 

Elnyomom a Írusztrációmat, belépek a konyhába. Egy ideje már 
nem foglalkoztam a cumisüveggel, de szerencsére Sybil mindent 
előkészített. 

Az üvegek és a tápszer felé intek. 

- Neked kell elkészítened az üveget. 

Giulia rám néz. 

— Sosem csináltam ilyesmit. 

Felsóhajtok, aztán odanyújtom neki Simonát. 


- Akkor fognod kell őt, amíg megmutatom, hogyan kell csinálni. 

Giulia a lányomra pillant, nyel egyet. Szégyen önti el az arcát, 
ahogy a szemembe néz, és pontosan tudom, mit fog mondani. 

- Soha életemben nem tartottam még a karomban kisbabát. 

Egy pillanatra késztetést érzek rá, hogy leteremtsem, de elfojtom a 
vágyat. Giuliának még kevesebb beleszólása volt a házasságunkba, 
mint nekem. Nem az ő hibája, hogy semmit nem tud arról, hogyan 
legyen anya. 

- Nem nehéz. Csak nyújtsd ki a karodat, és vedd el tőlem. 

— Mi van, ha leejtem? Vagy fájdalmat okozok neki? Vagy... 

- Giulia, minden rendben lesz. Nem fogod elejteni, és nem is 
okozol neki fájdalmat. 

Giulia bólint, és végre kinyújtja a karját. Beleteszem Simonát, és 
Giulia azonnal a mellére öleli. 

- Ó, nehezebb, mint gondoltam. 

Mellette maradok, hogy megnézzem, boldogul-e, de Giulia le sem 
veszi a szemét Simonáról. Rémültnek és egy kissé elveszettnek 
tűnik. Aztán Simona azt teszi, amit mindig, valahányszor rajtam, a 
húgaimon vagy az anyámon kívül valaki más tartja a karjában: 
bömbölni kezd, csapkod az apró karjával és lábával, ahogy próbál 
elhúzódni az idegentől. 

Giulia szeme kitágul a félelemtől, és segítségkérőn rám néz. 

Felsóhajtok, és a cumisüvegekhez lépek. 

- Próbáld megvigasztalni. Hozzád kell szoknia. 

Simona soha nem szokta meg Sybilt vagy a többi szobalányt. Az 
álmatlan éjszakákkal töltött hónapok évekké nyúlnak majd, ha 
ugyanez történik Giuliával is, és nem lesz anyafigura a lányom 
életében. Foglalkozni sem akartam ezzel a lehetőséggel. 

— SSSS... SSSS. 

Giulia ringatja Simonát, de messziről lerí róla a szorongás, és ezt 


valószínűleg Simona is érzi. Nem hagyja abba a sírást. Ha 
lehetséges, még jobban zokog. Gyorsan elkészítem a tápszert, 
közben próbálom nem elveszíteni a türelmemet a sírástól. Ebben a 
szent pillanatban fel akarom hívni Felixet, hogy közöljem vele, meg 
fogja bánni, amiért hazudott nekem, megtalálom majd a módját, 
hogy megfizessen érte. A legjobb bosszú természetesen az lenne, ha 
érvényteleníttetném a házasságot, mert Felix becsapott, amikor 
anyát ígért nekem. Giuliához sétálok a cumisüveggel, aki maga is 
közel jár a síráshoz. De ezen a ponton már abszolút tisztességtelen 
lenne érvényteleníteni a házasságot, és nem is csak erről van szó... 
Semmiért a világon nem mondanék le Giuliáról most, hogy már az 
enyém. Lehet, hogy nem anyatípus, akire a gyerekeimnek 
szükségük lenne, de basszus, én rá vágyom! 

Giulia abban a pillanatban megroggyan a megkönnyebbüléstől, 
amikor elveszem tőle Simonát. Simona elcsendesedik a karomban, 
és elfogadja az üveget. Könnyes szemmel néz rám, pufók arca tiszta 
folt. 

- Sajnálom - szabadkozik Giulia. Az arcáról bűntudat sugárzik. 

Nem szólok semmit. Lassan felsétálok az emeletre, vissza Simona 
szobájába. Giulia csöndben marad. Valamit mondanom kellene, 
mondjuk, hogy majd jobb lesz, de nem vagyok benne biztos, hogy ez 
igaz. 

Giulia egész idő alatt figyel engem, amíg a lányomat etetem. 
Simona nyugodt marad, ahogy a mellkasomra ölelem. 

—- Próbáljam ismét megfogni? - kérdezi bizonytalanul. 

- Nem - vágom rá. Nem bírnék elviselni egy újabb sírós hisztit. 

Giulia lassan bólint, félrenéz. Csend ereszkedik ránk, csak a 
cuppogó hangok zavarják meg, ahogy Simona iszik az üvegből. A 
szemem ég a kimerültségtől, mire végez. Próbálom visszatenni a 
kiságyba, de azonnal üvölteni kezd. 


Apró sóhajjal a sarokban lévő hintaszékhez lépek, és leroskadok. 
Felnyög a súlyom alatt. 

— Mehetsz aludni. Nincs szükségem rád. 

Giulia összerándul, mintha pofon ütöttem volna. Megfordul, 
kisétál, és csöndesen becsukja az ajtót. 

Hintázom, és a lányomat nézem, aki tökéletesen ébernek látszik. 
Újabb álmatlan éjszaka elé nézek. 


Simona végül elalszik, így én is tudok aludni két órát, mielőtt reggel 
hatkor megszólal az ébresztőm. Halálosan fáradt vagyok, nyögve 
egyenesedem fel az ágyban. Giulia is felül. Ahogy az első együtt 
töltött éjszakánk után, a szeme most is puffadt a sírástól. Talán 
eleve kudarcra van ítélve a kapcsolatunk, ahogyan Gaiával. 

— Jó reggelt! — köszönt, a füle mögé tűr egy tincset, és megigazítja a 
frufruját. -— Nem hallottam, amikor lefeküdtél. 

— Késő volt. Simona nem akart elaludni. 

Giulia az ajkába harap. 

— Sybil itt lesz ma, ugye? 

Bólintok. 

- Nem kell aggódnod. Egyelőre nem leszel egyedül a 
gyerekeimmel. Sybil megmutatja majd neked, hogyan gondoskodj 
róluk, amíg megtanulod, mit kell tenned. De Sybil elsődleges 
feladata a takarítás és a főzés. 

— Rendben - feleli lágyan. 

- Megyek készülődni. Hétre jönnek a testőreid, így be tudlak 
mutatni nekik, mielőtt elmegyek dolgozni. 

- A néha feleséged testőrei? 


Düh ég a mellkasomban. 

-— Nem. 

Nagyjából ez volt az igazság. 

Giulia felkel az ágyból, de nem veszi le rólam a szemét. 

— Mikor jössz haza ma este? 

- Nem tudom. 

Bemegyek a fürdőszobába, és becsukom az ajtót. A forró zuhany 
sem enyhít a kimerültségemen. 

Míg Giulia készülődik, felöltözöm az egyik szokásos háromrészes 
öltönyömbe, aztán átmegyek Daniele szobájába. Ahogy várható volt, 
nincs odabenn. Gaia ágyán találom, még pizsamában, a tabletjére 
mered. 

- Daniele, tudod, hogy nem szabadna itt lenned. 

Nem reagál, csak behúzza az apró vállát, és kimereszti az állát. 
Odamegyek hozzá, és felveszem. Vonaglik a karomban, de nem 
teszem le. 

- Ebből elég! — csattanok fel. Kezd elfogyni a türelmem az elmúlt 
éjszaka után. 

Daniele csak még keményebben küzd. Összeszorul a mellkasom a 
kétségbeesés és frusztráció elegyétől. 

-— Azonnal fejezd ezt be, Daniele! 

Megdermed, ahogy Giulia is, aki a hálószobánkba vezető ajtóból 
figyel. 

Simona bömbölni kezd a szobájában. Másodpercekkel később a 
kutya hangosan ugatni kezd a földszinten. Megtorpanok, és egy 
pillanatig biztos vagyok benne, hogy kiborulok. Nagyot nyelek, 
Giuliához lépek, és leteszem elé Danielét. 

- Öltöztesd fel, és ne hagyd, hogy az egész napot a tabletjével 
töltse. Simonáról majd én gondoskodom. 

Nem várom megg a válaszát. 


Hátat fordítok neki és a fiam vádló kis arcának, és indulok a 
lányomhoz. Odabenn egypár szívverésnyi ideig a hűvös fának 
támasztom a homlokomat, amíg elég nyugodtnak érzem magam 
ahhoz, hogy megvigasztaljam a pici lányomat. 


Gyiulla 


Dermedten állok, lenézek a kisfiúra. Mi történt? Daniele úgy küzdött 
Cassio szorítása ellen, mintha rettegett volna az apjától. És egy 
másodpercig úgy tűnt, hogy Cassio elveszíti az önuralmát. 

Loulou tovább ugat a földszinten, de Simona végül elcsendesedik, 
valószínűleg azért, mert Cassio kivette őt a kiságyból. Eszembe jut 
az előző éjszakai zűrzavar, kihúzom hát a vállamat, és lekuporodom 
a kisfiú elé. 

-— Helló, Daniele! Giulia vagyok. 

Daniele csak néz rám azzal a nyomorúságos tejcsokoládé barna 
szemével. Karamellszőke haja kócos gubanc, itt-ott még csomósnak 
is látszik, mintha már hosszú ideje nem fésülték volna ki rendesen. 

— Mit szólnál, ha elkészülnénk? 

Nem reagál, csak rám mered. Összeszorul a gyomrom. Ez a gyerek 
szenved. Az anyja alig pár hónapja halt meg, és az apja szemmel 
láthatóan túl van terhelve. Nem tudtam, mi történt, nem ismerem 
Daniele traunmájának mértékét, de nyilvánvaló, hogy segítségre van 
szüksége. Soványnak is látszik. 

Felegyenesedem, és kinyújtom a kezemet. 

- Megmutatod a szobádat? 

Semmi. Lenéz a kezében szorongatott tabletre, és bekapcsolja. 
Valamiféle játék jelenik meg színes lufikkal. Nem akarom 


erőszakkal becipelni a szobájába, ahogy Cassio valószínűleg tenné. 
Ez nem segítene elnyerni a fiú bizalmát. 

- Kérlek, Daniele, segítenél nekem? Új vagyok itt, így meg kell 
mutatnod a szobádat. Segítesz nekem? - várok kinyújtott kézzel. 

Daniele nem fogja meg a kezemet, vagy néz fel a tabletről, de 
elindul a szobája felé. Követem a helyiségbe. Lerogy az ágyára a 
tablettel a kezében 

Körülnézek, meglátom jobbra a gardróbot. Minden semleges 
színű: a falak, a bútor, a szőnyegek — a polcokon sorakozó színes 
plüssdinókat és az ágyát kivéve. Tennem kell majd valamit ezzel. A 
gyerekekkel kapcsolatos kutatásaim során gyönyörű, 
gyerekszobába való kézzel festett képeket láttam. 

Némi kotorászás után végre találok egy farmernadrágot és egy 
hosszú ujjú felsőt. A fiókokban lévő ruhák zöme melegebb időre 
való, és a legtöbb téli holmi, amit találok, túl kicsinek tűnik Daniele 
számára. Visszatérek hozzá, és letérdelek elé. Lehajtom a fejemet, 
hogy lássam az arcát. A képernyőre összpontosít, de egy pillanatra 
felrebben a szempillája. 

— Fel tudsz öltözni? 

Nem tudom, mikor tanulják meg ezt a gyerekek. A tabletje után 
nyúlok, amikor Daniele nem reagál. Dühösen felüvölt, és elfordul. 

— Fel kell öltöznöd, Daniele. 

Elveszem tőle a tabletet, erre Daniele nekem ugrik, ami teljesen 
váratlanul ér. Mivel térdelek, esélyem sincs megtartani az 
egyensúlyomat. Hátraesem, a hátamon landolok Danielével magam 
fölött, aki harcol velem a tabletért. A körmei felsértik az arcomat. 

— Elég! — bömböli Cassio, és leveszi rólam Danielét. 

Még mindig döbbenten ülő helyzetbe rándulok. Cassio fölöttem 
áll, az oldalához szorítja Danielét, lefogja a kisfiú csapkodó karját. 

- Azt mondtam, hogy elég! 


Daniele lemerevedik az apja markában. Cassio arca viharos. 
Nyelek egyet, és lassan talpra kászálódom. Cassio tekintete az 
arcomra siklik, amely lüktet. Megérintem a fájó pontot, az ujjaim 
hegye véres. 

- A pokolba! - kiált élesen Cassio, remeg a hangja egy érzelemtől, 
amelyet nem tudok azonosítani. 

Lenéz a mozdulatlan fiúra a karjában. Nem Daniele az egyetlen, 
aki szenved. Cassio a pelenkázóasztalhoz lép, amelyet eddig észre 
sem vettem, és leteszi rá Danielét. Felveszem a tabletet a padlóról, 
és az ágyra teszem, mielőtt Cassióhoz lépek. Odanyújtom neki a 
ruhákat, amelyeket kiválasztottam Daniele számára. 

Cassio az asztal felé biccent. Leteszem a ruhákat, és figyelem, 
ahogy Cassio levetkőzteti Danielét, aki még mindig pelenkát hord. 
Elönt a meglepetés. Majdnem háromévesen nem kellene már 
szobatisztának lennie? 

- Tudsz pelenkát cserélni? - kérdezi Cassio, némi éllel a 
hangjában, ami arra utal, hogy sejti a választ. 

Megrázom a fejemet. 

- Meg tudom tanulni. 

Cassio összeszorítja a száját. Gyorsan kicseréi a pelenkát, és 
Daniele meg sem rezdül, csak makacsul oldalra bámul. Cassio 
ezután felöltözteti a fiát. Ahogy sejtettem, a ruhák majdnem túl 
kicsik rá. Nem a bőségükkel van baj, mivel a fiú sovány, de 
egyértelműen túl rövidek. Cassio leteszi Danielét a padlóra, és a fiú 
azonnal a tabletjéhez megy. 

- Egy ideig nem volt szüksége pelenkára, aztán... — Cassio 
elhallgat. 

Aztán Gaia meghalt. 

-— Ezért olyan sovány, és nem beszél? 

Cassio nyel egyet, és megkeményednek az arcvonásai. 


- Igen. Próbáld meg rávenni, hogy többet egyen pár falatnál. 

Cassio az arcomat tanulmányozza, a tekintete ismét elidőzik a 
karmolásokon. 

— Tévedés volt. 

Én. Úgy értette, hogy én voltam tévedés, mert nem az vagyok, 
akire számított. De ő és a családja sem olyan, mint amire én 
számítottam. 

Olyan sok mindent kell rendbe hozni ebben a házban. Danielét, 
akinek traumát okozott az anyja halála és az apja esetleges szerepe 
ebben. Simonát, aki abban a másodpercben visítani kezd, hogy 
hozzáérek. Loulou-t, aki soha nem tanulta meg, hogyan legyen 
családi kutya. És Cassiót, aki olyan démonokkal viaskodik, 
amelyekről fogalmam sincs. 

Cassio megdörzsöli a borostáját, aztán felsóhajt. 

- Ez nem olyan holmi, amelyet én vettem neked. Nem viselheted, 
amikor a testőreiddel találkozol. 

Lenézek. Fekete cicanadrág, fekete, nadrágtartós rakott 
miniszoknya és sárga kasmírpulóver van rajtam. Nem puccos, de 
itthonra elég rendes viselet. 

- Nem látom be, hogy miért kellene kiöltöznöm nekik. 

Cassio szeme felvillan. 

- Ne tedd próbára a türelmemet, Giulia. Most ne! Nem azért 
nősültem meg, hogy még egy makacs gyerekkel kelljen 
megbirkóznom. 

Összeszorítom a fogamat, hogy ne vágjak vissza valami éles 
megjegyzéssel, és sarkon fordulok. Nem akarok harcolni Cassióval, 
de nem vagyok hajlandó felvenni egy olyan lenézően puccos ruhát, 
amikor abszolút semmi okom nincs rá. Nem jutok messzire. Egy kar 
fonódik a derekam köré, durván visszaránt, és egy kemény testhez 
szorulok. Cassio a hasamra nyomja a tenyerét, egy helyben tart, és 


lehajol. 

— Most azonnal át fogsz öltözni. 

A halk parancs úgy rezeg végig a testemen, hogy az egyszerre 
villanyoz fel és rémít meg. 

-— Mi a bajod? 

- Az a bajom, hogy állandóan engedetlen vagy, és a szoknyád túl 
rövid ahhoz, hogy a közelemben légy. 

Felnevetek. Nem tehetek róla. Még az anyám sem tartotta soha túl 
kihívónak vagy szexinek a ruháimat, pedig ő konzervatív. Lehet, 
hogy a miniszoknya rövid volt, de a cicanadrág nem látszott át, és a 
pulóverem egyértelműen nem vallott szexi kalandorra. 

- Nem viccelek — morogja Cassio. 

Ismét felnevetek. 

- Észszerűtlen vagy. 

Cassio megfordít, az egyik karjával átöleli a derekamat, a másik 
kezét a tarkómra teszi. Nem valami intim, szeretetteljes gesztus, 
sokkal inkább dominancia. 

- Ne ellenkezz velem ezen. Nem engedlek az embereim közé 
ebben a szoknyában, amikor nem vagyok veled. Megértetted? 

Dühös birtoklási vágy izzik a szemében. Valószínűleg mondtam 
volna még valamit, de Daniele játékának hangjai emlékeztetnek, 
hogy itt van mögöttünk a szobában. 

- Megértettem - felelem. - Most pedig eressz el! 

Hátralép. Megfordulok, és visszamegyek a hálószobánkba, hogy 
átöltözzek. 


Cassio elégedetten bólint, amikor egy hosszú fekete pantallóban és 


bő, betűrt blúzban térek vissza a földszintre. Úgy érzem, mintha 
jelmezt viselnék. A holmik kényelmetlenek és nem illenek hozzám. 

- . Az embereim a  dolgozószobámban várják, hogy 
megismerkedjenek veled. 

-— Mi a helyzet Simonával? Hol van? 

- Sybillel a konyhában. Le kell hoznod Danielét, miután 
bemutattalak a testőreidnek. Nem maradhat egész nap a 
szobájában. 

-— El kell mennem ruhát vásárolni. Semmi sem jó rá. 

— Akkor tedd azt. Domenico és Elia majd elkísér. 

A kezével a derekamon végigvezet a folyosón egy hatalmas 
ajtóhoz. Loulou ugat, amikor elmegyünk a helyiség mellett, ahová 
be van zárva, és Cassio arca ismét megfeszül. 

A dolgozószobájából csodálatos kilátás nyílik a kertre, amelyet 
olyan gyönyörűen rendben tartottak, mintha egy angol vidéki 
kastélyhoz tartozna, nem egy család otthonához. Azonban 
egyáltalán nem úgy néz ki, mintha használnák. A széles 
karosszékekben két férfi ül egy fényesen csillogó tölgyfa asztallal 
szemben. Mindkettő abban a pillanatban feláll, ahogy Cassióval 
belépünk a helyiségbe. Cassio a derekamon hagyja a kezét, 
miközben az idősebb férfi felé int. 

- Ő Domenico. 

A férfi a hatvanas éveiben járhat, a haja rövid és ősz. Úgy néz ki, 
mint aki a hadseregben szolgált -— egyenes hát, tökéletesen vasalt 
ing, gyakorlatias arckifejezés. 

- Örülök, hogy megismerhetem, Mrs. Moretti. 

Mrs. Moretti. Cassióra, a férjemre nézek. Még nem igazán fogtam 
fel ezt az egészet. 

- Ő pedig Elia. 

A tekintetem követi a férjemét a másik férfira, aki Domenico 


tökéletes ellentéte. Először is fiatal, maximum a húszas évei 
közepén járhat. Hullámos barna haja lazán hátrafésülve. A 
ruházata kiemeli izmos testét, és azonnal elmosolyodik. A mosolya 
lezser, szinte elbűvölő, de a szükséges tiszteletről is árulkodik. 

- Örülök, hogy megismerhetem. 

Cassio rám néz. 

- Én is örülök - vágom rá gyorsan. 

Meg vagyok lepve. Domenico pontosan olyan, amilyennek a 
testőrömet elképzeltem, tekintve, hogy Cassio milyen féltékeny. Elia 
egyértelműen nem ilyen. Talán ez megmagyarázza, miért nem 
akarta Cassio, hogy miniszoknyát viseljek. Ám az nem tűnik 
valószínűnek, hogy olyan embert válasszon a testőrömnek, akiben 
nem bízik meg teljes mértékben. Cassio lételeme az irányítás. Biztos 
a hatalmában. Vagy talán meg akarja erősíteni a hatalmát, és ez egy 
teszt. Csak az a kérdés, hogy kit akar tesztelni, Eliát vagy engem? 


TIZENEGY 
Giulia 


Cassio nem sokkal azután távozott, hogy bemutatott az új 
testőreimnek. Azt hittem, talán együtt reggelizik a gyerekekkel és 
velem, de nyilvánvalóan sosem tesz ilyet. Megriasztott, amikor 
lehajolt, hogy búcsúképpen megcsókoljon. Nem hittem, hogy az a 
fajta férfi, aki nyilvánosan kifejezi a vonzalmát, de az a csók talán a 
dominanciát hivatott mutatni. Akkor is jó volt érezni az ajkát az 
enyémen. 

Miután becsukódik a bejárati ajtó, az előtérben álldogálok, és 
kissé elveszettnek érzem magam. Érzem magamon Elia és 
Domenico tekintetét, akik pár lépéssel mögöttem ácsorognak, 
utasításokra várnak. 

Most már én vagyok a ház úrnője, aki két kisgyerekért és egy 
kutyáért felelős. Próbálok nem pánikba esni, a testőreimre 
mosolygok. 

- Először megreggelizem a gyerekekkel. Utána elmehetünk 
vásárolni. Lenne kedvük csatlakozni hozzánk a reggelinél, vagy van 
esetleg egy olyan helyiség, ahol pinennének addig, amíg szükségem 


lesz a szolgálatukra? 

Domenico bólint. 

— Tartozik egy őrház az ingatlanhoz... 

— Szívesen csatlakozunk - vág a szavába Elia. 

Domenico a homlokát ráncolja, de egy szót sem szól. Elia a 
szemembe néz. Barátságos és nyílt. Domenico viszont mesterien 
alakítja a mogorva testőrt. 


- Rendben. Miért nem mennek előre... — elharapom a mondat 
végét. - Tudják, hol szolgálják fel általában a reggelit? 
Elia elmosolyodik. 


Domenico csak a fejét rázza. 

Zavartan mosolygok. 

-— Jól van, akkor megyek a konyhába, és megkeresem Sybilt. 

Gaia az ebédlőben étkezett, de az a helyiség túl nagy, túl formális 
az én ízlésemnek. A konyha viszont fehér, vidéki stílust idéz a 
hatalmas ablakokkal és a hosszú faasztalokkal, amelyeken látszik, 
hogy használják őket. 

Simona a bébikompjában gurul körbe a konyhában, miközben 
Sybil valamiféle rakott reggeli ételt süt tojással és kolbásszal. 
Simona rosszallóan méreget, de túlságosan lefoglalják a bébikomp 
elejére erősített tálca színes, forgó kerekei. 

- Miért nem foglalnak helyet, amíg lehozom Danielét? - 
kérdezem. Domenico és Elia azonnal lerogynak a székre. 

- Daniele nem reggelizik. Általában elbújik, ha felmegyek érte. 

Sybil felé fordulok. 

- Lehozom őt, ne aggódjon. Megsétáltatta már Loulou-t? 

- Nem. Soha nem is teszem. Ott van neki az almos doboz. 

- Akkor majd kiengedem a kertbe, amíg lesz időm később 
megsétáltatni. 

Sybil elkerekedett szemmel fordul felém. 


— Az úr nem akarja a kertben látni a kutyát. 

-— Tegnap este kitette oda Loulou-t, szóval nem fogja bánni. 

- Nem, nem. Az azért volt, hogy megbüntesse, de nem szabad a 
kertben pisilnie. 

— Nos, ez mostantól megváltozik. 

Elia és Domenico érdeklődve figyelnek. Ismét rájuk mosolygok, 
aztán elindulok az emeletre. 

Van egy olyan érzésem, hogy tudom, mivel csalhatom ki Danielét 
a szobájából. Nincs ott, amikor belépek. Nem találom meg az anyja 
egykori hálószobájában sem, de az ágy alól hangot hallok. 

- Daniele? Kiengedem Loulou-t a kertbe, hogy szaladgálhasson 
egy kicsit. Van kedved velünk jönni? 

Várok, és pár perccel később egy sötétszőke buksi bukkan elő az 
ágy alól. Talpra kecmereg, gyanakodva méreget, és a mellére 
szorítja a tabletjét. 

Kinyújtom a kezemet. 

- Gyere! Loulou biztos alig várja, hogy lássa a kertet. 

Nem fogja meg a kezemet, de követ a földszintre. Elé lépek, 
amikor kinyitom Loulou börtönének az ajtaját. A kutya mögötte vár, 
a padló tele van pisivel és kakival. Felsóhajtok, lehajolok, és 
felveszem az állatot. 

Daniele figyel engem, leesik az álla. Megsimogatom Loulou 
bundáját, és Daniele arcát elönti a vágyakozás. Eszembe jutnak 
Cassio szavai a fogcsattogtatásról, ezért úgy döntök, egyelőre nem 
hagyom, hogy Daniele a kutyához érjen. Mindkettőjüknek gyógyulni 
kell, mielőtt igazi barátok lesznek. 

Daniele igazodik a lépteimhez, ahogy átmegyek a nappalin a 
franciaablakhoz. Hideg novemberi szél fúj az arcomba. Odabenn 
maradok, úgy teszem le Loulou-t kint a teraszra. Egy másodpercig 
nem mozdul, csak felemeli az orrát, és hagyja, hogy a szél rángassa 


a szőrét. Aztán elrohan. Egy pillanatra megáll a szívverésem, mert 
azt hiszem, hogy megpróbál elszökni. De csak futkos, pörög és forog, 
mint egy mezei nyúl. Úgy rohangál, mintha megőrült volna a frissen 
felfedezett szabadságtól. 

Daniele közvetlenül mellettem áll, gyermeki csodálattal figyel 
mindent. 

Leguggolok mellé, bár a nadrág kényelmetlen anyaga megnehezíti 
a dolgomat. 

— Boldog, látod? 

Bólint, de nem veszi le a szemét Loulou-ról. Danielével majdnem 
tíz percig így maradunk, és Loulou csak egyszer áll meg, hogy 
pisiljen, . aztán ismét  eliramodik. Kezdek fázni, ezért 
felegyenesedem, a számba veszem két ujjamat, és füttyentek. 
Daniele felkapja a fejét, pici szája elkerekedik. 

Ismét füttyentek, bár Loulou már üget felém. 

-— Meg akarod tanulni, hogy kell így fütyülni? 

Daniele lassan bólint. 

- Akkor majd megtanítalak. 

Loulou tétován csóválja a farkát, de pár lépés távolságot tart 
Danielétől. Nem tudom, történt-e valami, vagy a kutya csak soha 
nem tanulta meg, hogyan bánjon a gyerekekkel, de remélem, hogy 
mindkettőjüket rendbe hozhatom. 

Danielével belépünk a konyhába. A helyiség bacontől és frissen 
főzött kávétól illatozik, és azonnal összerándul a gyomrom. Nem 
sokat ettem előző este, túlságosan ideges voltam, mielőtt eljöttem az 
új otthonomba. Most viszont majd meghalok az éhségtől. Loulou pár 
lépéssel mögöttünk jön, a lába közé húzott farokkal, látszik rajta, 
hogy mindez mennyire szokatlan neki. Tudom, hogyan érez. 

Sybil a fejét csóválja. 

-— Ez nem jó. Az úrnak nem fog tetszeni. 


Csak mosolygok. 

— Köszönjük a reggelit! 

Simona már a babaszékben ül, de van mellette egy másik is. 

Sybil leteszi a tálat az asztalra, aztán fogja Danielét, aki visítani 
kezd. Hiába küzd, Sybil elveszi tőle a tabletet, és próbálja beültetni a 
székbe. Domenico feláll, hogy segítsen lefogni Danielét. 

- Nem - közlöm határozottan. 

Mindketten rám merednek. Elia ülve marad, engem figyel. 

- Nem fog enni, ha nincs a székben - magyarázza Sybil. 

Elveszem tőle Danielét, ami nem könnyű, mivel annyira küzd, 
aztán leültetem egy székre. 

- Akarsz nagyfiú széken ülni? 

Daniele elcsendesedik. Aztán a tabletre siklik a tekintete. 

- Nem - mondom neki lágyan. -— Megkaphatod a tabletet reggeli 
után, de egyikünk sem játszik evés közben. Nagyfiú vagy, Daniele. 
Ezért nem játszhatsz étkezés közben, és ezért ülhetsz a nagyok 
székén. 

A szemembe néz, és egy pillanatra túl hatalmasnak tűnik a belőle 
sugárzó szomorúság egy ilyen pici gyerekhez. Nyelek egyet. 
Gondolkodás nélkül megsimogatom a fejét. Mozdulatlanná válik. 
Megköszörülöm a torkomat, kiegyenesedem, és közelebb tolom a 
székét az asztalhoz. 

- Hozna egy párnát? - kérdezem Domenicót. Eltűnik, és pár perc 
múlva visszatér egy díszpárnával. 

- Fel kell téged emelnem, hogy Domenico alád tudja tenni a 
párnát, hogy magasabban ülj, rendben? 

Daniele aprót bólint. Megfogom a hónaljánál, és felemelem, aztán 
gyorsan leültetem a párnára. A feje így most felér az asztalig. 

Leülök mellé. Sybil hálásan biccent, aztán visszafordul 
Simonához, aki nem hajlandó engedni, hogy kanállal etessék. 


- Egyenek -— mondom a testőreimnek, mielőtt szedek az ételből. — 
Akarsz egy tányérból enni velem? - kérdezem Danielétől, és egy 
villát nyújtok neki. Pillanatnyi habozás után elveszi. Felszúrok egy 
szelet kolbászt, és a számba tömöm. - Finom. Próbáld ki! 

Daniele csak piszkálja az ételt a villával. Loulou hamarosan 
megjelenik az asztal alatt, nyilvánvalóan azt reméli, hogy kap 
valamit. Mielőtt megakadályozhatnám, Daniele ledob egy darab 
kolbászt a padlóra, és Loulou egy falatra lenyeli. 

— Daniele! — kiált fel Sybil, de felemelem a kezemet. 

Daniele feltolja az állát, és elég egyetlen pillantást vetnem rá, hogy 
tudjam, vissza fog húzódni magába, ha nem csinálok valamit. 

-— Ha etetni akarod Loulou-t, akkor neked is enned kell. Mit szólsz 
ehhez? Minden falatért, amit adsz neki, te is eszel egyet. 

Daniele egy pillanatig fontolgatja a dolgot, aztán gyorsan bólint, és 
felszúrja a villára a legkisebb darab kolbászt a tányérból, majd a 
szájába veszi. Rág és nyel, aztán dob egy újabb falatot Loulou-nak. 

Sybil felsóhajt. 

- Az úrnak ez nem fog tetszeni. A kutyának nem szabadna a 
konyhában lennie, főleg nem ételt kapni az asztalról. 

Valóban nem ideális, de ha ezzel rávehetem Danielét, hogy egyen, 
akkor elfogadom, amíg kitalálom, miért viselkedik így, és módot ad 
rá, hogy rendbe hozzam. Kis híján felnevetek. Hogyan kellene 
rendbe hoznom egy traumatizált gyereket? És egy elhanyagolt 
kutyát? 

Próbálkozással. Csak ennyit tehetek, és meg fogom próbálni, mert 
Simonának, Danielének és Loulu-nak, sőt, talán még Cassiónak is 
szüksége van rám. 


Reggeli után Loulou összegömbölyödik az asztal alatt aludni, 
miután több kolbászt és tojást evett, mint amennyit egy kicsi 
kutyának kellett volna. Domenico és Elia előremegy, hogy 
előkészítsék a kocsit a bevásárló körutunkhoz, míg Sybil elfoglalja 
magát Loulou szobájának a kitakarításával, a helyiség azonban 
mától kezdve nem fogja ezt a szerepet betölteni. Azt akarom, hogy a 
kutya is a család része legyen. 

Egyedül maradok a konyhában Danielével, aki még mindig a 
párna tetején trónol, de most már a tablettel az ölében, Simona 
pedig a babaszékben ficereg. Most már nekem kell ennek a két 
gyereknek a gondját viselni. A felelősség súlya nyomja a vállamat, 
ahogy figyelem őket. Nem érzem magam anyának. Vajon 
elfogadnak majd valaha? Talán engednem kellene az elvárásaimból, 
és inkább a barátjukká válni. Ez az első lépés. 

Simonához lépek, és rámosolygok. Kíváncsian néz. 

— Helló, Simona! Giulia vagyok. 

A reggelire evett banános zabkása egy része az arcára ragadt. Egy 
konyharuháért nyúlok, és a nyálammal kissé megnedvesítem, aztán 
letörlöm Simona arcát. Istenem, olyan leszek, mint a nagynénéim! 
Mindig utáltam, amikor a saját nyálukkal töröltek le valamit. Most 
pedig én is ezt csinálom. Simona tekereg, de nem sír. Ezt apró 
győzelemnek könyvelem el. 

- Kész is — közlöm. -— Most már csak ki kell szabadítanunk téged 
ebből a székből, és felöltöztetni a vásárláshoz. 

A hóna alá nyúlok, kiveszem a székből, aztán a csípőmre ültetem, 
ahogyan másoktól láttam. Simona csöndben van, de hatalmasra 
tágul a szeme, még nem tud engem hova tenni. Daniele kivételesen 
nem a kijelzőt nézi. Komoly tekintetét rám és Simonára szegezi. 

- Nem kell aggódnod a húgodért, Daniele. Mindkettőtöknek 
gondját viselem. 


Sybil felsóhajt az ajtóban. 

— Túl kicsik ahhoz, hogy megértsenek mindent, amit mond nekik. 
Talán kevesebbet kellene magyarázkodnia. Maga a felnőtt, és nem 
kell igazolnia előttük a tetteit. 

Összeráncolom a homlokomat. Nyilvánvalóan úgy gondolja, hogy 
én is csak egy gyerek vagyok, akinek gondját kell viselni. Fiatal és a 
gyerekek terén tapasztalatlan vagyok, de tőlem várják el, hogy a ház 
úrnője legyek. A sarkamra kell állnom. 

- Köszönöm a tanácsát, Sybil, de kizárólag Cassióra és rám 
tartozik, hogyan neveljük Danielét és Simonát. 

Egy pillanatig döbbent csend, aztán Sybil kurtán biccent. 

- Természetesen. 

Minden pórusából helytelenítés árad, és nem is igazán 
hibáztatom érte. Furcsa lehet, ha az ember főnöke egy olyan fiatal 
teremtés, mint én. 

- Nagyon finom volt a reggeli rakottas. Köszönet érte -— mondom 
békeajánlatként. Nem akarom az ellenségemmé tenni Sybilt. 
Minden segítségre szükségem van. 

Meglepetés suhan át Sybil arcán. Aztán bólint, és büszkeség 
szikrája csillog a szemében. 

Simonával a csípőmön Daniele felé nyújtom a kezemet. 

-— Gyere, megyünk vásárolni! Veszünk neked új cipőt és pólókat. 

Daniele visszafordul a tabletjéhez. 

Keresem a módját, hogyan győzzem meg, és a tekintetem Loulou- 
n állapodik meg, aki az asztal alatt alszik. 

- Loulou-nak is veszünk új holmikat. Nem akarsz segíteni nekem, 
hogy kiválasszuk neki a legjobb játékokat? 

Daniele felkapja a fejét, és azonnal leugrik a székről. 

- A tabletnek itt kell maradnia. Nagyon figyelned kell, hogy 
ellenőrizz minden játékot. 


Daniele habozik, a mellére szorítja a tabletet. Aztán lassan leteszi 
a székre, és felém lép. Simona kíváncsian rángatja a fÍrufrumat. 
Daniele nem fogja meg a kezemet, de követ a hallba, ahol Elia vár 
ránk. 

- Nincs szüksége segítségre? -— int Simona felé. 

-— De igen, ami azt illeti. Nem tudom felvenni a cipőmet és segíteni 
Danielének a kabátjával, amíg a kezemben tartom. 

Elia elmosolyodik, és elindul felém. Az ujjai az enyémhez érnek, 
amikor elveszi tőlem Simonát. Valamiért úgy érzem, hogy nem 
véletlenül. Simona azonnal bömbölni kezd, mihelyt Elia a karjába 
veszi, és bár zavar a sírása, titokban büszke vagyok, hogy nálam 
nem sírt. Gyorsan felöltözöm, és kerítek egy dzsekit Danielének, 
aztán elindulunk végre. 

A két gyerekülés közé szorulok a Cadillac hátsó ülésén, Elia és 
Domenico elöl ülnek. Amikor régen vásárolni mentünk, két-három 
óra alatt lezavartuk, de két kisgyerekkel nagyon másként alakulnak 
a dolgok. Végül feladom, hogy felpróbáljam rájuk az összes holmit, 
csak eléjük tartom a darabokat, remélve, hogy jók lesznek rájuk. A 
sírásrohamok ellenére hihetetlenül jó móka gyerekruhát vásárolni. 
Olyan sok cuki darabot kínálnak, hogy még az én petefészkeim is 
majdnem felrobbannak. Alig várom, hogy Cassio lássa, miket 
vettünk, bár egy kicsit aggódom a helyes overallruhák miatt, 
amelyeket Simonának vásároltam. Az egyiknek napraforgós 
gombjai vannak. 

Danielének vettem pár pulóvert bátyusos idézetekkel, és egy picit 
elmosolyodott, amikor elárultam neki, hogy mi van rájuk írva. 

Hat órával, tíz sírásrohammal, három pelenkacserével (ami 
hihetetlenül trükkösnek bizonyul) és tíz bevásárlószatyorral később 
hazaérünk. Hazafelé mindkét gyerek elaludt a kocsiban, és akkor 
sem ébredtek fel, amikor bevittük őket, Simonát én, Danielét Elia. 


Betesszük őket az ágyukba, aztán Elia követ vissza a földszintre. 

- Van érzéke a gyerekekhez. 

- Köszönöm - felelem. Még mindig nem vagyok benne teljesen 
biztos, hogy csak barátságos-e... vagy valami több. Valami 
egyértelműen nem stimmel. 

- Loulou! - hívom a kutyát. 

Kaparászás hallatszik a raktárszoba ajtaja mögül, majd ugatás. 
Felsóhajtok, kinyitom az ajtót. Sybil biztos megint bezárta őt. Sokkal 
később értünk vissza, mint terveztem. Lehet, hogy Loulou megint a 
házban pisilt. Ki kell találnom egy olyan napirendet, ami lehetővé 
teszi, hogy a gyerekeknek és Loulou-nak is a gondját tudjam viselni. 
Kiengedem a kutyát a kertbe, Elia nem mozdul mellőlem. 
Kíváncsian lesek rá. 

- Régóta dolgozik Cassiónak? 

- Testőrként? Nem egészen egy éve. De már majdnem tíz éve 
végzek neki másféle munkát. 

- Gaiára is vigyázott? 

Elia arca azonnal kifejezéstelenné válik. A kert felé biccent. 

- Szabad a kutyának nagy lyukat ásnia? 

Hátrakapom a fejemet. 

— Mi? 

Loulou valóban lyukat ás, az apró testének már a fele eltűnt a 
földben. 

Kiszaladok. 

—- Ne! Nem szabad, Loulou! 

Felkukucskál, aztán folytatja, mintha mi sem történt volna. 
Felkapom, grimaszt vágok, mikor meglátom, hogy milyen piszkos, 
és most már én is. 

Visszamegyek a házba. Föld hullik a padlóra és rám. Világos, hogy 
Loulou bundája menthetetlen. 


— Ideje megfürödni! 

Meglepetésemre Loulou nem küzd ellenem, amikor beteszem a 
kádba. Csak áll, és hagyja, hogy megtörténjen. Megfürdetem, 
hajszárítóval megszárítom, aztán fogom a trimmelőt, amelyet 
vásároltam, és letelepszem a bejárati ajtó előtt a hallban Loulou-val 
az ölemben. Ez a helyiség tűnik a legkönnyebben takaríthatónak. 
Nincs benne szőnyeg. Loulou először tekereg, amikor a testéhez 
közelítek az ollóval, de egy idő után rájön, hogy csak segíteni akarok 
rajta, és ellazul, hagyja, hogy levágjam a szőrét. Annyira 
összetapadt, biztosan viszket tőle a bőre. A kutya feleakkora, mire 
végzek vele, és elképesztően édesen fest. 

- Kész — mondom, és eleresztem. 

Egy másodpercig nem mozdul. Aztán az új kosara felé sprintel, 
amelyet a nappaliba tettem, beleveti magát, és boldogan tekergőzni 
kezd, a levegőbe emeli az apró lábait, mintha érezné a levegőt a 
bőrén. Csak két és fél centis szőr maradt rajta, de van egy olyan 
érzésem, hogy hamar ki fog nőni. Lenézek a ruhámra, tele van 
szőrrel és piszokkal, úgy döntök hát, hogy ideje nekem is 
megtisztálkodni. 

Felsietek az emeletre, és kényelmesebb holmiba öltözöm. Fekete, 
térd fölé érő zoknit, rakott szoknyát és a sárga pulóvert veszem fel. 
Azonnal úgy érzem, hogy önmagam vagyok. 


Cassia 


Ellenőrzöm a legújabb droglaborunkat és a négy illegális kaszinónk 
egyikét, aztán elindulok a szüleimhez, mert az apám találkozót kért 
tőlem. Természetesen tudom, miről van szó. 


Giuliáról. 

Mielőtt kiszállok az autóból, küldök Eliának egy üzenetet. Nem 
sokkal később felhív. 

- Hogy mennek a dolgok? 

- Giulia bizonytalannak tűnik a társaságomban. Úgy tűnik, érzi, 
hogy valami nem stimmel, de nem hiszem, hogy egyelőre tudná, 
hová tegyen. Jó a gyerekekkel és a kutyával. 

— Tényleg? 

- Nagyon türelmes. Egyszerűen igazán kedves. 

Mindenki ezt a kifejezést használja a feleségemre, és a pokolba is, 
tényleg kedves. 

- Hm. Ne nyomulj rá túl gyorsan. Felkeltheti a gyanakvását. 

- Rendben, főnök. 

Leteszem a telefont, és kiszállok az autóból. A szüleim házának 
ajtaja kinyílik, mielőtt megnyomhatnám a csengőt. Az anyámra 
meredek. 

- Az ablaknál leskelődtél? 

Vállat von. 

- Csak azon tűnődtem, mit művelsz a kocsiban. 

- Dolgozom, anyám. Mindig dolgozom. 

- Még ilyen röviddel azután is, hogy feleségül vetted azt a lányt? 

- A lányt Giuliának hívják, és ne hívd többé lánynak. Öregnek 
érzem magam tőle. 

Az anyám megérinti az arcomat. 

- Nem vagy öreg. 

Ellépek tőle. 

— Hol van apa? 

- A szivarszobában. Nem hallgat rám. Nem szólnál neki, hogy 
hagyjon fel ezzel a borzalmas szokással? Már három szívrohama 
volt. A dohányzás nem segít. 


- Apa rám sem fog hallgatni. 

A szivarszobát betölti a kubai szivar vastag, édes aromája. Az 
apám a kandalló előtti fotelban ül, egy pohár whiskyvel az egyik, és 
egy szivarral a másik kezében. 

Elmosolyodik, az arcán elmélyülnek a ráncok. 

- Jó látni téged, Cassio. Foglalj helyet. 

Lerogyok a mellette álló fotelbe, és a fejemet rázom, amikor 
megkínál egy szivarral. Soha nem kedveltem különösebben az ízét. 

- Miről akartál beszélni? 

- Hogy mennek a dolgok odahaza Giuliával? 

Dühösen meredek rá. 

-— Ezért hívtál? Házassági tanácsokat adni? 

Az apám előrehajol, a hamutartóba teszi a szivart. 

- Az embereink csodálnak téged. Félnek is tőled. Néhányan talán 
még gyűlölnek is. Ha a második házasságod is olyan szerencsétlenül 
végződik, mint az első, akkor túlságosan eluralkodhat ez a gyűlölet 
és félelem. 

Feltolom magam a fotelből, de apám a karomra teszi a ráncos 
kezét. 

- Maradj! Öregember vagyok. Jogom van elmondani az igazat a 
fiamnak. 

-— Az igazat, ahogy te látod, apám. 

Vár. 

Felsóhajtok, visszarogyok és hátradőlök. 

- Olyan jól mennek a dolgok, ahogy csak mehetnek, figyelembe 
véve Giulia korát és az egész helyzetet. Semmi ideális nincs benne. 
Próbálom menteni a menthetőt. 

- Menteni a menthetőt - gúnyolódik az apám. - A házasság 
érzelmi kérdés. Ha a legrosszabbra számítasz, akkor a 
legrosszabbat is kapod. 


- Ha a legrosszabbra számítasz, akkor a legrosszabbra készülsz 
fel. Nem fog ismét váratlanul érni. 

- Talán a legjobbat kellene feltételezned Giuliáról. Kedves lány. 
Egyáltalán nem hasonlít Gaiára. 

- Nem tudom, miféle nő Giulia. 

- És ez kinek a hibája? - kérdezi az apám. 

Megcsóválom a fejemet. 

- Van ennek a beszélgetésnek más célja is, mint kritizálni, ahogy 
kezelem a saját házasságaimat? 

- Aggódom miattad, Cassio -— mondja az apám csöndesen, és a 
szeme megtelik szomorúsággal. — Megvan benned minden, amit a 
fiamtól akartam. Erős vagy, igazságos, és soha nem rettensz vissza a 
nehéz döntések meghozatalától. Soha nem kételkedtem benne, hogy 
képes vagy irányítani Philadelphiát. 

- De most igen? 

Az apám válla leesik. Újra a szivarjáért nyúl, bár az arca sápadt. 

- Egy templomnak nem csak egy oszlopra van szüksége, hogy 
állva maradjon. Több is van az életben a munkánál. 

A kandallóban égő tűzbe bámulok. 

— Jelenleg a munka az egyetlen állandóság az életemben. 

Vallomás volt. Megbántam, amint kimondtam. 

Az apám előrehajol, és megpaskolja a lábamat. 

- Akkor változtass rajta! 

Az órámra pillantok. 

- Mennem kell. Christiannel találkozom, hogy megbeszéljük, mit 
derített ki a Tartarus motorosklub új csoportjáról. Úgy nőnek ki, 
mint a gaz. 

Felállok, és az apám ezúttal nem próbál megállítani. 

Az anyám kikísér az ajtóhoz, igyekszik meggyőzni, hogy maradjak 


ebédre, de nincs kedvem további kéretlen beavatkozáshoz. 
Megpuszilom az arcát, aztán kisietek az autómhoz. 

Christiannel egy apró olasz étteremben találkozunk, ahol a város 
legjobb  rizottóját kínálják. Christian már a megszokott 
bokszunkban ül, amikor belépek. Köszönéskép kurtán biccentek, 
amikor becsúszom az ülésre vele szemben. 

- Van valami újság a klubról? 

Christian egy ideig nem szólal meg. 

- Hogy van Giulia? - kérdezi végül, és egy csöppet sem tetszik a 
hangjából kicsendülő figyelmeztető él. 

- Jól van. Giulia most már az én feleségem, Christian. Nem a te 
gondod. Az enyém. 

- Ezt egészen addig el tudom fogadni, amíg megígéred, hogy nem 
fogja úgy végezni, mint Gaia. 

Megrándulok, az asztal fölé hajolok, megragadom a torkát, és 
hátralököm a padon. Az arca elvörösödik, de farkasszemet néz 
velem. 

- Óvatosan, Christian! Ebben a városban az én szavam a törvény. 
Az apád egyébként is korlátozott védelme Baltimore határánál 
véget ér. 

- Nincs szükségem az apám védelmére, különben nem lennék itt, 
és dolgoznék alattad — nyögi ki. — Giulia a kishúgom. Ezután is 
próbálom majd megvédeni, amennyire tőlem telik. 

Megfeszítem az ujjaimat a torkán. 

— Giulia biztonságban van velem. Nincs szüksége a védelmedre. 

Eleresztem őt, hátradőlök, visszatűröm a nyakkendőt a 
mellényem alá, és lesimítom a zakómat. 

Christian a torkát masszírozza. 

- Nem csoda, hogy Luca annyira kedvel téged. Nagyon hasonló a 
habitusotok. 


- A motorosok terveznek valamit. Nézd csak meg, mit csináltak 
New Jersey-ben és New Yorkban. Rajtuk kell tartanunk az egyik 
szemünket. 

- Azt csinálom. Nem könnyű kapcsolatot létesíteni. 

Ezután már csak az üzletről beszélünk, bár világos, hogy Christian 
ennek nem örül. Túl sok ember próbál beavatkozni a 
házasságomba, és ezt egy csöppet sem értékelem. 

Majdnem éjfél van, amikor kinyitom a bejárati ajtót, és belépek a 
hallba. Felkelti a figyelmemet a nappaliból kiszivárgó fény. Elia 
nem ott várna rám. Az őröknek saját kis házuk van a birtokon, ahol 
az éjszakát tölthetik. 

Valami rohan felém. Beletelik egy pillanatba, mire felfogom, hogy 
a kutya az. Ugat, és felkészülök, hogy elkapom, mielőtt még egy 
nadrágomat tönkretehetné. 

- Nem, Loulou! Gyere ide! — parancsol rá Giulia. 

Megjelenik a nappali ajtajában, egy selyemköntösben. Mezítláb 
van, a haja kócos, mintha elaludt volna a kanapén. 

Meglepetésemre a kutya abbahagyja a támadást, és a fiatal 
feleségemhez üget. Giulia lehajol, és megpaskolja. Csak ekkor 
veszem észre, hogy a bundája nagy része eltűnt. 

-— Fodrászhoz vitted? 

Giulia  felnevet, vidámság csillog a szemében, ahogy 
felegyenesedik. 

- Nem, nem ismerek kutyafodrászt. Én vágtam le a szőrét. 
Túlságosan össze volt gubancolódva. Nem bírtam kikefélni. 

Bólintok, nem igazán érdekel a kutya. Csak Daniele miatt nem 
adtam már régen oda valakinek. Minden alkalommal, amikor csak 
ránézek, olyan képek villannak fel a fejemben, amelyekre nem 
akarok visszaemlékezni. Giulia az ajtófélfának dől, kedvesen fest. 

A kutya engedelmesen ül a lábánál, úgy figyel engem, mintha én 


lennék a betolakodó a saját házamban. Körülnézek, hogy lássam, 
miért van még ébren Giulia. 

— Miért vagy fenn? 

Giulia a homlokát ráncolja. 

- Vártam, hogy hazagyere. 

Leveszem a kabátot, és felakasztom, csak utána fordulok vissza 
Giulia felé. 

-— Történt valami? 

Giulia a fejét rázza, és hozzám lép. Lenézek. Mezítláb és lenge 
hálóruhában még nyilvánvalóbbá válik a közöttünk lévő kontraszt. 

A mellemre teszi a kezét, és megborzong. 

- Istenem, nagyon hideg van odakinn! 

Halvány bőrét libabőr lepi el, és a tekintetem a köntös kivágásáig 
és a hálóing dekoltázsáig vándorol. 

- Tél van. — Teljesen felesleges megjegyzés volt, de késő van, és 
Giulia közelsége elhomályosítja az agyamat. - Válaszolj a 
kérdésemre, történt valami? 

Bizonytalanul elmosolyodik. 

- Semmi sem történt, Cassio. De itt akarok lenni, amikor hazatérsz 
a munkából. Nem így kellene lennie? 

Csak bámulok. Senki sem várt rám ébren, amióta elköltöztem a 
szüleim házából, és ha Gaia mégis megtette, az mindig rossz hírt 


jelentett. 

- Nem kell a kötelességednek érezned, hogy megvárj. Sokáig 
dolgozom. 

A derekára teszem a kezemet, és a lépcső felé irányítom. 

- Dugjunk ágyba téged. 


- Nem vagyok gyerek, Cassio. 
A kutya követ bennünket, amikor Giulia a lépcsőre teszi a lábát. 
Elállom az útját. 


- Miért nincs bezárva a szobájába? Nem mehet fel az emeletre. 

- Nem marad többé abban a szobában. 

Felugrik a szemöldököm. Giulia az első lépcsőfokon áll, így 
majdnem olyan magas, mint én. 

- Nem vettem észre, hogy ilyen döntést hoztam volna. 

-— Te nem is, de én igen. 

Megmarkolom a csípőjét. 

- Én vagyok a ház ura. 

Istenem, az őrültbe kerget ez az édes eperillat! 

- Azt várod, hogy minden apróságra engedélyt kérek? Tudom 
kezelni Louloutt, szóval hagyd, hogy kezeljem. 

- Nem megy fel az emeletre - jelentem ki határozottan. 

Giulia bólint, és parancsot ad a kutyának. Meglepetésemre Loulou 
visszaüget a nappaliba. 

— Ott van a kosara. Mától az a menedéke. 

A fejemet csóválva sétálok fel az emeletre. 

Túlságosan kimerült vagyok ehhez a badarsághoz. Gulia csendben 
követ, de szinte érzem, mennyire szüksége van arra, hogy beszéljen. 
Belépünk a hálószobába, és becsukom az ajtót. 

- Hogy mentek a dolgok a gyerekeimmel? 

- Jól. Elmentünk vásárolni. Kezdjük megismerni egymást. 
Próbálok a barátjukká válni... 

- Nem barátra van szükségük. Anya kell nekik. Irányításra van 
szükségük és valakire, aki mutatja az utat. 

- Ha csak erre lenne szükségük, akkor én nem is kellettem volna 
neked, mivel te olyan jó vagy az irányításban - vág vissza. 

Ledermedek a szemtelenségétől. A legtöbb ember anélkül is 
tisztel, hogy bármit tennék érte, de Giulia a lehető legdühítőbb 
módokon száll szembe velem. 

- Lezuhanyozom. Feküdj le, és próbálj meg aludni. 


Nem várok válaszra, eltűnök a fürdőszobában. Szép lassan 
készülök el, remélem, hogy Giulia aludni fog, mire végzek. Meg akar 
ismerni engem. Nem vagyok biztos benne, hogy én is ezt akarom. 

Giulia az ablaknál áll, amikor visszatérek. Elfojtok egy sóhajt. 

-— Miért nem vagy még ágyban? 

Halkan, hitetlenkedve felnevet. 

- Mert úgy gondolom, hogy beszélnünk kell. Házasok vagyunk. 

- Nem látom be, miről kellene beszélnünk. 

Hozzám lép, olyan közel áll meg, hogy az eperillata ismét 
elárasztja az orromat. 

- Rengeteg mindenről. Azt akarom, hogy ez a házasság működjön, 
de ez nem fog menni, ha nem töltünk időt együtt. Általában mindig 
ilyen későn jössz haza? 

- Igen, gyakran. Kisfőnök vagyok, Giulia. 

- Az apám is kisfőnök, ahogy sok nagybátyám, és higgy nekem, 
több mint elég időt pazarolnak a golfpályán vagy a szeretőjükkel. 

Nevetés csiklandozza a torkomat, de elnyomom. 

- Az én munkamorálom nagyon különbözik az övéktől. 

- A feleségedként jogom van követeléseket támasztani, hogy 
működhessen ez a házasság, és azt kérem tőled, hogy legyél itthon 
vacsorára, hogy a gyerekek és én időt tölthessünk veled. 

Ismét felhorgad a dühöm, bár egy kis részemnek tetszik, hogy 
Giulia időt akar tölteni velem. 

- Ez egy érdekházasság. 

Giulia szeme felvillan. 

- Gondolom, neked nagyon kényelmes, hogy a dadusod és a 
személyes élvezeted vagyok anélkül a teher nélkül, hogy beszélgess 
velem. 

Bőszítő nőszemély. Magamhoz húzom, olyan közel kerül a szám 
az övéhez, hogy egy pillanatra majdnem elfeledkezem magamról. 


- — Egyetlenegyszer  szexeltünk, szóval a házasságunk 
gyönyörfaktora eddig igen csekély, ami pedig a dadusi 
képességeidet illeti, egyelőre nem vagyok róluk meggyőződve. 

Felemeli a fejét. 

- Akkor adj vissza a szüleimnek, ha nem vagyok kielégítő. Nem 
kötöttél ki a szerződésben valamiféle visszalépési garanciát? 

- Csak a holttestemen keresztül -— morgom, és magamhoz rántom. 
Durván megcsókolom, beleveszem abba az átkozott édességbe, 
amitől elveszítem az eszemet. Képtelen vagyok kontrollálni magam 
a közelében. Nem is akarom. 

Eszembe jut az ígéretem, elhúzódom tőle, hátratántorodom pár 
lépést. Nem fogom kényszeríteni. 

- Ezt nem kellett volna. 

Giulia arca kipirul. 

- Miért nem? 

A kérdése megdöbbent. 

- Mondtam neked, hogy nem fekszem le veled, amíg nem akarod. 

Giulia nyel egyet, aztán szégyenlősen elmosolyodik. A szemében 
csillogó vágy elárulja, mit fog mondani, még mielőtt kimondaná a 
szavakat. 

— Mi van, ha akarom? 

A hangja halk és tétova. 

A halántékomban lüktet a vér a veszekedésünktől. Nem kicsit 
izgatott fel, de a szavai végleg szétcincálták az önuralmamat. 

A szavaiból csengő igazság ellenére nem tudom elhinni, amit 
mondott. . Megfeszülnek az izmaim. Amikor kiléptem a 
fürdőszobából, kimerült óvatosságot éreztem. Mostanra mohó vágy 
foglalta el a fáradtság helyét, de agyanakvásom megmaradt. 

- Akarod? 

A hangom halk és nehéz a vágytól és az önfegyelemtől. Teszek felé 


egy lépést. Giulia megborzong, kimered a mellbimbója. Fel van 
izgulva vagy fél? Valószínűleg mindkettő. 

Bólint. 

— Igen. 

Teszek egy újabb lépést. A szavaitól vér áramlik a farkamba. A 
kétségeim azonban még nem oszlottak el. 

-— Miért? Az utóbbi alkalom fájdalmas volt számodra. 

- Nem minden - vallja be pirulva. — A szád nem. 

A tekintetem lesiklik az ölére, amelyet elrejt a hálóing, eszembe 
jut az íze, az illata. 

— Basszus! 


TIZENKETTŐ 
Giulia 


— Basszus! 

Cassio úgy néz ki, mint aki elveszítette a csatát önmagával 
szemben. 

Becserkész, a tarkómra teszi a kezét, és az ablakhoz szorít. 

- A számat akarod? 

Szinte éget a szeméből és a hangjából sugárzó vágy ereje. 

Kiszárad a szám. 

— Igen. 

Lehajol, és megcsókol. A szája, a nyelve ugyanúgy a megadásomat 
követeli, mint a többi része. Ellenőrzést akar, és megadom neki, 
hagyom, hogy elemésszen a csókja, míg végül lihegve elrántja a 
száját. 

- Így? 

Kába vagyok, nem tudom követni a szavait. Domináns mosolyra 
húzódik a szája. 

- Így akarod a számat? Vagy valahol máshol? 

- Valahol máshol - nyögöm ki, bár a szavak alig többek egy 


kilégzésnél. 

- A puncidon? - faggat rekedten, aztán egy újabb csókkal 
megakadályozza, hogy válaszoljak. 

A veszekedés talán aláásta az önuralmát - de nem érdekel, mert 
Cassio szájából hihetetlenül szexin hangzik ez a szó. A karjába vesz, 
és az ágyhoz visz, óvatosan lefektet, aztán erős testével a matracba 
nyom. 

Néma sürgetéssel csókol tovább, miközben letolja rólam a bugyit. 
Utána a hálóing következik. Csak annyi időre hagyja abba a csókot, 
amíg áthúzza a fejemen a ruhadarabot. Visszahanyatlom, hagyom, 
hogy megcsodáljon, és meg is teszi. Éhes tekintete végigsiklik a 
testemen. Már kemény a pizsamanadrágjában, és minden 
lélegzetvétellel mozog az izmos hasa. Megmagyarázhatatlan vágyat 
érzek, hogy a nyelvemmel kövessem a nadrág dereka alatt eltűnő 
szőrcsíkot. Távolról eddig is csodáltam a vonzó fiúkat, és valamiféle 
absztrakt, kíváncsi módon értékeltem a külsejüket. De egyikük sem 
hagyott maga után olyan mély benyomást, hogy fantáziáljak róluk, 
amikor magamhoz értem. Cassióra egészen más szinten reagál a 
testem. A kora ellenére, vagy talán éppen azért, ennek az erős 
férfinak a látványa vággyal villanyozza fel a testemet, még mielőtt 
hozzám érne. 

- Olyan átkozottul bájos vagy - nyögi, aztán rám ereszkedik, 
körbevesz a férfias illatával. A meleg, kellemes aroma olyan a 
szervezetem számára, akár a kábítószer. Az ajka birtokló csókban 
forr a számra, mielőtt lejjebb indul. Figyelem, ahogy a szája 
összezárul az egyik mellbimbómon, és levegő után kapok, amikor 
gyengéden megrántja. Felkapom a kezemet, hogy megmarkoljam a 
fejét. 

- Igen! - szalad ki önkéntelenül a számon. 

Cassio felpillant, a szemembe néz, ahogy szívogat. Forró a szája az 


érzékeny bőrömön. Mintha sokk érné az ölemet, összerándulok. 

- Tegnap este is meg kellett volna tennem. 

Istenem, de még mennyire! Csodálatos érzés. Elhelyezkedik a 
lábam között, amelyet habozás nélkül széttárok az erős testének — 
imádom a hatalmas, meleg testét az enyémen. A nagy kezébe veszi a 
mellemet, finoman megszorítja, és közben egy pillanatra sem veszi 
le rólam a szemét - sem én róla. Felizgat a látvány, ahogy ez a férfi 
hozzám ér. 

Gyengéden markolássza a mellemet, figyelemmel, csókokkal, 
nyalogatásokkal és szívogatásokkal kényezteti, míg végül már 
lihegek. Gondolkodás nélkül köréfonom a lábamat, és a hasának 
nyomom az ölemet, dörzsölésre van szükségem. A nedvességem 
bevonja a feszes izmait, és Cassio mély torokhangon felnyög. Diadal 
és éhség villog a szemében. A szája még szenvedélyesebben 
dolgozik a mellemen, míg végül már majd eszemet vesztem, 
annyira vágyom a kielégülésre. Szinte kétségbeesetten dörzsölöm az 
ölemet Cassio hasához, de ez nem elég -— messze nem elég. Több kell, 
de nem tudtam, hogyan kérjem. 

Halk, türelmetlen hang szakad fel a torkomból, az ujjaim Cassio 
vállába vájnak, próbálom szavak nélkül elmondani neki. 

Mintha még jobban elsötétedne a szeme, amikor megérti. 

— Most pedig valami édesre vágyom. 

A homlokomat ráncolom, mire megértem, mire gondol, és szinte 
sírni tudnék a megkönnyebbüléstől. A tenyerére támaszkodik, és 
leveszem a lábamat a derekáról. Lenéz magára, az ujjai hegyével 
letörli a vágyamtól csillogó hasát. Aztán a szájához emeli. 

- Olyan édes, amilyenre emlékszem. Tökéletes. 

Egyet tudok érteni vele. De én ennek az erős, izmos férfinak a 
látványára értem, aki úgy néz le a testemre, mintha látomás lenne. 


Lejjebb csúszik, amíg az arca a puncim fölé ér. Legutóbb ez 
elbizonytalanított, mert nem tudtam, mire számítsak. Most viszont 
egészen más okból érzek idegességet. 

— Mi lesz, ha megint... nem élvezek el? 

Az utolsó három szót suttogom. Cassio tizenöt percet töltött a 
lábam között a nászéjszakánkon, és bár élvezetes volt, nem is 
jártam közel az orgazmushoz. 

A könyökére ereszkedik, aztán a combom alá csúsztatja a 
tenyerét. Megmarkolja a seggemet, ami megriaszt. Elrántja a 
tekintetét az ölemtől, felnéz rám, már magától az arcáról sugárzó 
éhségtől majdnem elélvezek. 

- Ne gondolj rá. Csak lazíts, és hagyd, hogy eljuttassalak odáig. Ne 
siettesd. Csak hagyd, hogy megtörténjen. 

Aztán a várakozó szájához ránt, és... ördög és pokol, csókolózni 
kezd a puncimmal! Ívbe feszül a hátam, szégyentelenül hangos 
nyögés szakad ki belőlem. Gyorsan becsukom a számat, eszembe 
jutnak a gyerekek. 

-— Elnézést! 

- Vastagok a falak, és a szobánk a folyosó másik oldalán van. Ne 
aggódj — mondja rekedten, és a belső combom puha bőréhez dörgöli 
a borostáját. Csillog az ajka és az álla. Képtelen vagyok levenni róla 
a szememet. Nem kellene becsuknom, vagy a plafont bámulnom? 
Nem ezt illik tenni a nőknek? 

Cassio végighúzza a nyelvét a csiklómon, de közben nem veszi le 
rólam a szemét, és ezt is érzem. A hajába markolok, egy helyben 
tartom, bár nem úgy néz ki, mint akinek szándékában áll bárhová is 
menni. Úgy fal, mintha én lennék az utolsó étkezése. 

- Élvezed? -— csikorogja két nyelvcsapás között. 

- Igen - suttogom. Már most is sokkal jobb, mint a múltkor. Talán 
azért, mert lekerült a súly a vállamról - nem érdekelt. -— És te? — 


Levegő után kapok. - Te élvezed? 

Hol rejtőzött egész életemben ez a merész, szexuális lény? 

Cassio sötéten elvigyorodik, nem úgy tűnik, hogy bánja. 
Keményebben szorítja a seggemet, és magasabbra emel, a combom 
közé ékeli a vállát, így a puncim szinte fojtogatja őt. A lábam 
dologtalanul hever a hátán. 

- Nagyon is élvezem. Az ízed. - belém dugja a nyelvét, és 
felnyögök. -— A nyögéseid. — felemeli a fejét. — A csinos puncid 
látványa. Olyan átkozottul csinos! 

Lehajtja a fejét, és figyelem, ahogy a szája összezárul körülöttem. 
Éget a tekintete, ahogy először finoman, aztán erőteljesebben 
szívogat, egyik sokkhullám a másik után éri az ölemet. Egyre 
közelebb és közelebb kerülök, mindig az orgazmus szélére, de még 
nem készen a zuhanásra. Megmarkolom a takarót, kétségbeesetten 
vágyom a megkönnyebbülésre, és már annyira közel vagyok, de 
valami még mindig visszatart. Mintha túl erősen lenne 
összecsomózva bennem valami, ami képtelen kioldódni. 

— Kérlek! — nyögöm ki. 

Cassio kihúzza alólam az egyik kezét. Az ujja hegye a 
bejáratomhoz ér, és amikor ismét meghúzza az ajkával a csiklómat, 
belém nyomul. Összerándulok a kényelmetlen érzéstől, aztán a 
kéjtől. Még mindig nem veszi le rólam a szemét, miközben mozogni 
kezd bennem az ujjával, és szívogatja a csiklómat. A csomó hirtelen 
elenged, kitágul a szemem, beesik a hasam, ahogy átjár a kéj. 
Felkiáltok, karmolom Cassio fejét, ahogy a szájának dörgölőzöm, 
még többet akarok a nyelvéből és az érzékeny belső falamat izgató 
ujjából. Félig zokogok, félig fulladozom és vonaglok Cassio alatt az 
érzés erejétől.  Megérintettem, még  ujjaztam is magam 
kíváncsiságból, de az eredmény mindig legfeljebb mérsékelten volt 
kielégítő. Ez viszont észbontóan csodálatos. 


- Az istenit, igen, így, édesem! — morogja, és majdnem ismét 
elélvezek. Édesemnek szólított? 

Cassio felemeli az arcát, zilált és csillog a vágyamtól. Tovább 
pumpál bennem az ujjával, ami csodálatos, és mintha próbálna 
kioldani egy másik szoros csomót, amelynek még csak a létezéséről 
sem tudtam. Ezúttal nem vér szivárog belőlem. Nincs időm 
elszégyellni magam a vágyam miatt, mert újabb orgazmus felé 
tartok. 

Cassio belém nyomja még egy ujját, és bár elsőre megrándul az 
arcom, hamarosan hihetetlenül jó érzéssé válik. A pumpálása 
ütemére mozgatom a csípőmet. Cassio masszírozza a nagy kezével a 
seggemet, miközben figyeli, ahogy mozognak bennem az ujjai. 

— Olyan csinos — morogja. 

Összerándul a hüvelyem, de Cassio kihúzza az ujjait, mielőtt 
elélvezhetnék. 

Beszívom a levegőt. 

-— El akarok élvezni. 

Cassio sötéten mosolyog, aztán a könyökére támaszkodik, és 
letolja a pizsamanadrágját. 

-— Fogsz is, benned a farkammal. 

Széttárja a lábamat, és közé térdel. Az egyik izmos karjára 
támaszkodik, megmarkolja az erekcióját, és végighúzza a végét a 
bejáratomon. Levegő után kapok, amint megérzem a kemény 
nyomást a csiklómon. Megbabonáz a fölöttem mozgó, tőlem nedves, 
vastag, vörös makk látványa, felkönyökölök, hogy jobban lássam. 

Cassio felpillant. Először zavartan, aztán felismeréssel. Felnyög, és 
kissé megrándul a farka. 

— Basszus! - nagyot nyel. - Látni akarod, ahogy a farkam megadja, 
ami a puncidnak kell? 

Bólintok, mert kiszáradt a szám. Cassio fog egy párnát, a seggem 


alá tolja, hogy jobban lássam magam. Ő is lenéz, és a 
szeméremajkamhoz vezeti a vastag makkját. Lassan húzogatja le és 
fel, elmélyül a légzése, mint az enyém. Olyan fura látvány. Cassio 
erős keze a vágyamtól csillogó hosszú farkán, ahogy simogat vele. 
Ismét kezdek közel érni a csúcshoz, a csomó mélyen bennem próbál 
kioldódni. 

Cassio a bejáratomhoz igazítja a farkát, és kissé belém hatol. 
Összerándulok a behatolásra, bár a testem többért könyörög. Cassio 
engem néz, megnyalja a hüvelykujját, a csiklómra szorítja, és 
körözni kezd rajta, miközben rövid, gyengéd lökésekkel belém 
hatol. 

Az engem simogató hüvelykujjon van egy apró heg. Körbe-körbe 
mozog az ujja, rángatja bennem azt a csomót. Lejjebb siklik a 
tekintetem, oda, ahol Cassio farka a puncimba hatol. Mostanra már 
félig benn van, és minden egyes lökéssel mélyebbre nyomul, míg 
végül teljesen betölt. Gondolkodás nélkül a kemény seggébe 
markolok, érzem, ahogy minden lökésnél megfeszül. A csomó 
darabokra robban bennem az érzés és az ősi aktus látványára, 
ahogy Cassio öle az enyémhez nyomódik, a csípője szétfeszít, 
megfeszülnek a hasán az izmok, és nyers vágy önti el a jóképű 
arcát. Felkiáltok, a kéj óriási erővel önt el, a hüvelyem annyira 
összerándul, hogy Cassio élesen levegő után kap a puncim 
szorításától. Keményebben csapódik belém, ahogy a körmeim a 
hátsójába vájnak, minden egyes lökéssel szinte őrjöngve emeli 
magához a csípőmet, és olyan erősen markolja, hogy biztos 
megmarad a nyoma. Egyre gyorsabban ránt magához, míg végül az 
egymáshoz csapódó testek és a nyögések megtöltik a szobát, ahogy 
dönget. Fájdalom kalimpál bennem, viaskodik a kéj halk 
zümmögésével. 

Cassio előrezuhan, a könyökére támaszkodik. Megmarkolja a 


lábamat, felemeli, és még keményebben dönget. Levegő után kapok, 
aztán felnyögök. Éget a tekintete, hangosan liheg. Rendszertelenné 
válik a mozgása, a nézése vad. Kétségbeesetten kapaszkodom a 
hátába, eluralkodik rajtam a fájdalom és a kéj, az érzés, ahogy a 
nehéz súlya az ágyhoz passzíroz, az izzadságunk és a szex illata. 

— Ki kefél téged? 

Lihegek, összezavar a kérdése. 

- Ki? — morogja, és olyan kemény lökéssel nyomatékosítja a szót, 
ami eltalál egy isteni pontot mélyen bennem. 

Az érzéstől szinte fennakad a szemem. 

— Te - felelem. -— Te, Cassio. 

— Igen. - Még keményebbet lök, aztán élesen beszívja a levegőt, és 
megfeszül. Én is megdermedek a totális teltség érzésétől, nem 
tudom, szétszakadok-e vagy ismét elélvezek. Érzem mélyen 
magamban a magját, és felnyögök. - Igen, az enyém vagy, édesem. A 
tested, de ami még fontosabb, a csinos kis fejed. 

Megpuszilja a halántékomat, aztán legurul rólam a hátára. 

Próbálok levegőhöz jutni, és értelmezni a szavait. Oldalra 
biccentem a fejemet, nézem őt. Csillog a teste, a szőr az erős 
combján összemaszatolódott az izzadságtól és az orgazmusunktól. A 
plafonra mered, zihál a melle. 

Már nem érünk egymáshoz, és lassan falak emelkednek fel - 
ismét idegenekké válunk. A hasamhoz érek, élvezem a jelenléte 
utóízét. 

- Túl durva voltam? Nem akartalak ilyen gyorsan az első 
éjszakánk után magamévá tenni téged. 

Ránézek. A mogorva hangjából kiérződő aggodalom úgy melegíti 
a szívemet, hogy meg sem tudom magyarázni. 

- Nem. Jól vagyok — mosolygok. - Tényleg élveztem. 


Rövid nevetés tör ki Cassióból. 

- Észrevettem - úgy csóválja a fejét, mintha ez képtelenség lenne. 
Az oldalára fordul, megsimogatja az oldalamat, aztán a 
hüvelykujjával a mellbimbómat. - Miért akarna egy ilyen kedves 
lány egy öreg, könyörtelen férfit? 

Szarkasztikusan kérdezi, de érzem a felszín alatt megbúvó 
igazságot. 

Fújok egyet. 

- Nem vagy öreg. - A könyörtelenséget nem említem. Nem 
ismerem őt eléggé ahhoz, hogy ezt kijelenthessem. - És szexi vagy. 

Kuncog, az arcomat kutatja. Lassan leolvad a mosolya, és elhúzza 
a kezét. Nem akarom, hogy ismét idegenekké váljunk. Miért 
lehetnek idegenek közel egymáshoz szex közben, érezhetik úgy, 
hogy összetartoznak, akár fontosak is egymás számára, amikor 
közvetlenül utána nincs közöttük semmi? Állandóan érezni akarom 
ezt a kapcsolatot. Megfordulok, közelebb húzódom Cassióhoz, a 
mellére teszem a kezemet, aztán lassan hagyom lejjebb csúszni, le 
az izmos hasán, követem a szőrcsíkot le a medencéjén, míg a kezem 
a farka tövéhez ér. 

Cassio halkan felnyög, mintha mindjárt elnevetné magát. 

- Nem bírom úgy a tempót, mint egy tinédzser, Giulia. 

Felnézek. Az arckifejezése ellentmond a szavainak, ahogyan a 
félig kemény farka is. 

- Nekem elég jó erőben lévőnek látszol — ugratom. 

Érzem, ahogy ismét összeomlanak a gátak, amelyeket alig pár 
másodperce kezdett felépíteni kettőnk közé. Felbátorodva 
megérintem. A hasa behorpad egy mély lélegzettől, ismét 
megfeszülnek azok a csodás izmok. 

Figyel engem, az egyik kezével a feje alatt, olyan arckifejezéssel, 
amelyet nem tudok értelmezni. Felemelkedem, az ölébe ülök, 


megmámorosodva attól, ahogy a testemet csodálja. Az erős, szőrös 
combja a még mindig érzékeny ölemnek feszül, és hozzá 
dörgölőzöm, az ajkamba harapva az érzéstől. 

Cassio lassan, hitetlenkedve csóválja a fejét, de a tekintete tovább 
sarkall. A markomba fogom a farkát, érzem, ahogy megtelik vérrel 
az érintésemre. 

Cassio nem akarja kiereszteni az ellenőrzést a kezéből, de én azt 
akarom, hogy megtegye, látni akarom, ahogy lemond róla és átadja 
nekem, legalább egy pillanatra. Lehajolok, és a számba veszem a 
makkját. A fogai között szívja be a levegőt, és a tarkómra teszi a 
kezét, a hajamba túr. Ahogy minden más kérdésben, ebben is 
végeztem kutatást. Az internet végtelen lehetőséget kínál a kíváncsi 
agyak számára. Behorpad az arcom, ahogy gyengéden megszívom. 
Próbálok minél többet bevenni belőle a számba, miközben a 
kezemmel simogatom a többi részét. Inkább ügyetlenkedés, mint 
begyakorolt mozdulatok, de eléri a kívánt hatást. Cassio liheg, 
mozog a csípője, megfeszülnek az ujjai a fejbőrömön. Felpillantok, 
és látom, hogy engem néz, az arckifejezése káprázatosan nyílt. Igen! 

Valami megváltozik. A hajamba markol, nem húzza, de közel jár 
hozzá, és lefelé irányítja a fejemet. Felfelé lök a csípőjével, 
visszaveszi az irányítást. Megadom magam neki, annyit veszek a 
számba, amennyit megkövetel, a keze határozottan tartja a fejemet. 
Nem hatol mélyre, egyszer sem ér el a torkomig, tökéletesen 
irányítása alatt tartja a dolgokat. Minden felfelé irányuló lökésnél a 
combjához dörzsölöm magam, keresem a kielégülést. Nem tudom, 
miért nem vagyok zavarban. Nincs értelme. Túlságosan fel vagyok 
izgulva, túlságosan megrészegít Cassio mohó arckifejezése. 

— Elég — morogja. 

A derekamnál fogva magára ültet. Még magamhoz sem térek, 
mikor a farkára húz. 


Mélységesen tévedtem, ha azt hittem, hogy Cassio átadja majd az 
irányítást, ha én vagyok felül. Cassio úgy játszik velem, mint mester 
a bábujával. Megmarkolja a csípőmet, úgy tart, miközben alulról 
döfköd, kényszerít, hogy elviseljem, bármit ad is. Minden lökés 
mélyebb az előzőnél, egy olyan pontot bökdös, amelynek a 
létezéséről sem tudtam. Feladom az irányításért vívott harcot, 
megadom magam Cassio követeléseinek. Ma megkaphatja. Mindig 
lesz holnap. 


Cassia 


Ébren fekszem hosszú idővel azután is, hogy Giulia elaludt, az 
oldalán összegömbölyödve, felém fordulva. Ezúttal nyugodtan 
elfogadta, amikor elhúzódtam tőle aludni a szex után. Így is éreztem 
a teste melegét, az édes illatát, a közelségét, és egy rövid ideig 
fontolgattam, hogy magamhoz húzom. Ehelyett inkább a sötétségbe 
bámulok. Giulia ma ismét meglepett, több szempontból is. Makacs 
és kedves volt. Kiállt magáért anélkül, hogy idegesítő lett volna. 

És a szex... teljesen váratlanul ért. Arra számítottam, hogy kerülni 
fogja a házasságuk fizikai aspektusát, ameddig csak lehet, míg végül 
én közeledem hozzá, mert képtelen vagyok tovább elfojtani a 
vágyamat. Nem akarom megcsalni, és nem is fogom megtenni. A 
teljes kudarc Gaiával... mindent tönkretett. Nem akarom, hogy 
ilyesmi még egyszer megtörténjen, és nem is fog. 

Nem fogom megengedni. 

Nem ismerem Giuliát, és ő sem ismer engem, de az ágyban jól 
együttműködünk. El sem tudok képzelni édesebb győzelmet, mint 
amikor végre először elélvezett. 


Csodálatos és a maga sajátos módján jutalom volt kinyalni az édes 
punciját. Gaia nem akarta, hogy megtegyem neki, tehát nem tettem. 
Majdnem tíz éve Giulia az első nő, akit kinyaltam, és megfogadom 
magamnak, hogy minden áldott este megteszem, ha hagyja. A 
házasságunk rövid ideje alatt máris fiatalabbnak érzem magam. Az 
elmúlt pár hónapban idősebbnek éreztem magam a koromnál, 
kimerültnek és bizalmatlannak. A kezdeti élénkség azonban majd 
fakulni fog. Nem ringathatom illúzióba magam ezzel kapcsolatban. 

Mintha csak erre a cáfolhatatlan tényre akarna emlékeztetni, a 
bébiőrön keresztül felharsan Simona sírása, eloszlatva minden 
reményt, hogy hamarosan elaludhatok. 

Giulia mocorogni kezd mellettem, halk nyögés szalad ki azon az 
édes ajkán. Felkapcsolom a villanyt, és felülök. Újabb álmatlan 
éjszaka. 

Giulia pislog az éles fényben, láthatóan hirtelen nem tudja, hol 
van. 

-— Mi történik? 

-— Simona cumisüveget akar. 

Giulia lassan bólint, és kicsúszik az ágyból. Én is felállok. 

- Aludj nyugodtan. Majd én megoldom. Tudom, hogy holnap 
dolgoznod kell. 

Megállok, figyelem, ahogy kimegy a hálószobánkból. Egy 
pillanattal később követem.  Giuliának nincs tapasztalata 
gyerekekkel, ami múlt éjszaka teljesen nyilvánvalóvá vált. Nem 
vagyok biztos benne, hogy boldogul Simonával. Különösen 
éjszakánként, amikor a lányom követelőző, és az ember idegeire 
megy a sírása. Vajon Giulia elég nyugodt marad, hogy boldoguljon 
vele? 

Nem gondolom, hogy valaha is bántaná a gyerekeimet, nem az a 
fajta, de fiatal. Veszélyes lehet, ha nem tudja, mit csináljon. 


Simona sírása nem marad abba, de lecsendesedik egy kicsit. 
Megállok a szobája ajtajában, és meglep, amit látok. Giulia vett egy 
kengurufélét, amelyik lehetővé teszi, hogy a mellén hordozza 
Simonát, és éppen próbálja megkötni a holmit a hátán. 
Nyilvánvalóan most próbálkozik vele először. Hozzá lépek, és 
segítek neki. Soha nem láttam még ilyen holmit, így egy kicsit 
próbálkoznunk kell, mire sikerül megkötni. 

- Köszönöm - mondja Giulia. -— Ma vettem. Az eladónő azt mondta, 
hogy segít megnyugtatni a babákat, szóval arra gondoltam, hogy 
teszek vele egy próbát. Így a baba közel érezheti magát az 
anyjához... - a mondat végét elharapja. 

Simona felnéz rám, a feje Giulia mellén pihen. 

- Kerítünk neked valamit enni, rendben? — mondja Giulia lágyan, 
és megsimogatja Simona fejét. Aztán rám mosolyog. - 
Visszamehetsz aludni. Szabad a kezem, hogy elkészítsem az üveget. 
Látod? -— emeli fel a kezét. 

Lassan bólintok. Giulia Simona popsijára szorítja a tenyerét, és 
elindul a folyosó felé, közben halkan beszél a lányomhoz, aki egyre 
ritkábban sír fel. Követem őket a földszintre. A kutya beüget 
mögöttünk a konyhába, és leül Giulia mellé, amikor elkezdi 
készíteni a cumisüveget. Giulia gyengéden himbálózik, dúdol, ami a 
jelek szerint megnyugtatóan hat Simonára, de néha még így is 
nyöszörög. 

Giulia hátranéz rám a válla fölött. 

- Még nem bízol bennem, hogy megbirkózom vele, igaz? 

Nem hangzik dühösnek, csak beletörődőnek. 

- Ez nem bizalom kérdése. 

De az. Soha nem voltam nagyon bizakodó típus, mostanra pedig 
szinte teljesen eltűnt belőlem ez a képesség. 

Giulia szomorúan mosolyog. 


- Megértem. Ők jelentik számodra az egész világot. Meg akarod 
védeni őket. - Ellenőrzi a tej hőmérsékletét, aztán kioldja a kenguru 
egyik szíját, hogy oda tudja adni az üveget Simonának, aki azonnal 
szívni kezdi. -— Minden tőlem telhetőt megteszek, hogy gondoskodjak 
róluk. 

Hiszek neki. 

Együtt megyünk vissza az emeletre. Észreveszem, hogy nyitva van 
Gaia régi hálószobájának az ajtaja. Giulia követi a tekintetemet. 

- Mi megleszünk Simonával, komolyan. 

Elindulok a szoba felé. Ahogy várható volt, Daniele 
összegömbölyödve fekszik az ágytakarón egy új, Supermanes 
pizsamában. Elszorul a szívem az apró teste látványától. Én mindig 
csak vért látok, amikor erre az ágyra nézek, de a fiam itt keres 
vigaszt. Felveszem őt. A melegségemhez bújik, és szorosabban 
magamhoz ölelem. Azt kívánom, bárcsak akkor is engedné ezt a 
közelséget, amikor ébren van, ahogyan a múltban tette. Beviszem az 
ágyába, aztán visszatérek Simona szobájába. Giulia a hintaszékben 
ül, és Simonát eteti. 

Az arca szigorúvá válik, amikor észrevesz az ajtóban. 

-— Feküdj le, Cassio! Komolyan mondom. Megoldom. 

Lassan visszavonulok, és ágyba bújok. Nem tart sokáig, hogy 
elaludjak. Csak egy pillanatra ébredek fel, amikor Giulia később 
beoson, de nem tudom biztosan, hány óra van. Olyan közel fekszik 
le hozzám, hogy érzem a melegét, de nem bánom. Már ismét kezdek 
álomba merülni, amikor az ujja hegye gyengéden a kezemhez ér. 


Simona még egyszer felébreszt, de Giulia ragaszkodik hozzá, hogy 


ágyban maradjak, és majd ő gondoskodik a lányomról. 

Talán ezért érzem magam ma reggel nyugodtabbnak, mint hosszú 
ideje bármikor. Az alváshiány ellenére Giulia felkel, amint végzek a 
fürdőszobában, és bemegy utánam. 

Daniele szobájába megyek. Ébren van, mint ilyenkor általában, 
már a tabletje fölött görnyed. Eleinte eldugtam előle, de csak akkor 
látszott legalább messziről boldognak, amikor azzal játszott, ezért 
mindig visszaadtam neki. Nem néz fel, amikor belépek, de leesik a 
kis válla. Lekuporodom az ágya mellé, hogy a szemébe nézhessek. 
Még mindig semmi. 

- Gyerünk, Daniele! Tedd azt le! 

Semmi reakció. Elveszem tőle, és visítani kezd, de felteszem az 
egyik polcra. Felveszem őt, hiába kapálózik. Jobban fáj, hogy nem 
hajlandó a közelemben lenni, mint az a korbács oly sok éve. 

Nyelek egyet, és lerakom a pelenkázóasztalra. A rituálénk volt, 
hogy én ébresztettem őt reggelente. Így volt egészen pici kora óta. 
Mindig imádta a közös reggeleket..., de többé már nem. 

Könnyáztatta szemével elnéz mögöttem. Megfordulok, és Giuliát 
találom az ajtóban, a szeme tele érzelemmel, a kutyával a karján. 

Bejön. 

— Loulou hallotta, hogy sírsz, és feljött, hogy megnézze, mi a baj. 

Daniele elcsendesedik, hatalmas szemmel nézi a kutyát. 

Giulia megáll a pelenkázóasztal mellett, hogy a kutya lenézhessen 
Danielére, Daniele pedig fel rá. Levetkőztetem a fiamat, és most az 
egyszer nem ellenkezik. Nem veszi le az elkerekedett szemét a 
kutyáról, miközben kicserélem a pelenkáját. Giulia ruhákat szed elő 
a gardróbból, és leteszi mellém. Farmer, zokni, ami edzőcipőnek 
látszik, és egy pulóver , Bátyus"? felirattal. 

- Ma felveheted a bátyusos pulóveredet - vigyorog le rá Giulia. 

Daniele szája remegve apró mosolyra húzódik, és egy pillanatra el 


kell fordítanom a fejemet. Megköszörülöm a torkomat. 

- Jó báty vagy. Simonának szüksége van rád. 

Daniele lassan bólint, és hagyja, hogy felöltöztessem. Többé- 
kevésbé fel tud öltözni egyedül is, de ahogy sok minden mást, így 
ezt sem volt hajlandó megtenni az anyja halála óta. Felveszem az 
asztalról, de nem teszem le a földre, ahogy általában szoktam. A 
testemhez szorítom. A szemét továbbra sem veszi le Loulou-ról, de 
legalább nem próbál elmenekülni tőlem. 

- Nézzük meg Simonát —- mondom neki. 

Együtt megyünk be Simona szobájába, és Giulia leteszi Louloutt, 
hogy fel tudja venni a lányomat. A kutya kiüget a szobából, hogy azt 
csinálja, amire kedve szottyan, valószínűleg lepisili a drága 
szőnyegeket. Daniele nyugtalanná válik, amint a kutya eltűnik a 
szeme elől. Leteszem a padlóra, még mielőtt elkezdhetne sírni. 
Azonnal elsétál, valószínűleg azért, hogy megkeresse a tabletet. 
Giulia Simonát tartja, de engem néz. Ma reggel nem dühít fel a 
szeméből sugárzó együttérzés. Inkább csak sóvárgást érzek. 
Simonával a karjában hozzám lép, és megérinti a mellkasomat. 

- Majd megbékél. Adj neki időt. A gyógyuláshoz idő kell. 

Vajon akkor is ilyen optimista lenne, ha tudná, mi történt? 

Az órámra pillantok. 

- Most már mennem kell. - Aztán, magam sem tudom, miért, a 
kezembe fogom az arcát, és könnyű csókot nyomok a szájára. -— 
Értékelem az erőfeszítéseidet. 

Meglepetés suhan át az arcán. Ugyanaz a meglepetés, amelyet én 
is érzek a házasságunk első perce óta. Giulia egyáltalán nem olyan, 
amilyennek vártam. Átadhatná magát a tinédzserhisztinek, ehelyett 
igyekszik kezelni az új életével járó feladatokat. 

Méghozzá kedves és bájos módon. Túl jónak tűnik ahhoz, hogy 
igaz legyen. 


Elhúzódom, és lemegyek a földszintre. Elia az autóm előtt várja a 
további utasításokat. Eszembe jut az előző éjszaka és a ma reggel, és 
némi vonakodás tölt el, amikor az Eliával való egyezségünkre 
gondolok, de ez nem elég ahhoz, hogy lemondjak a dologról. Giulia 
nem tett semmit, amivel ezt kiérdemelte, de bizonyosságra van 
szükségem, mielőtt a bájossága a kisujja köré csavar, és elrejti 
előlem a fájdalmas igazságot. 

A gyerekeim nem élnék túl, ha még egyszer megtörténne az 
anyjuk halálához hasonló. 


TIZENHÁROM 
Giulia 


Sajog a szívem, amikor Cassio reggeli összecsapására gondolok 
Danielével. Nyilvánvaló, hogy fájdalmat okoz neki a fia elutasítása. 
Segítenem kell valahogy, de előbb ki kell derítenem, miért 
viselkedik így Daniele. Azt el sem tudom képzelni, hogy Cassio 
bármilyen módon bántotta volna a fiát. Egyébként nyilvánvalóan 
képes az elképzelhető legaljasabb tettekre. Az üzleti módszereinek 
híre még az én fülemig is eljutott Baltimore-ba, de ahhoz kétség sem 
férhet, hogy szereti a gyerekeit, ez kiderül abból, ahogyan rájuk néz. 
Nem, valami más ez kettejük között. Van egy olyan érzésem, hogy 
Gaiához van köze, ami problémát jelent, mivel Cassio nem hajlandó 
mondani semmit az asszonyról. Daniele egyáltalán nem beszél, és 
biztos vagyok benne, hogy nem lenne bölcs lépés szóba hozni előtte 
az anyját. Simonával a karomban és Danielével a sarkamban 
lemegyek a konyhába. Az arca könnytől maszatos, mert nem találta 
meg a tabletjét. Láttam a polcon a szobájában, de úgy döntök, hogy 
nem adom oda neki. Meg kell tanulnia nélküle létezni. Nem 
egészséges, mennyire ragaszkodik a technológiához. 


Sybil már süti a gofrit. A konyhát betölti a vanília és a meleg 
tészta illata. 

Elia és Domenico még nincsenek itt, de tudom, hogy valahol a 
házban tartózkodnak, különben Cassio nem ment volna el. Loulou 
beslisszan az asztal — alá, valószínűleg a tegnapiak 
megismétlődésében reménykedik, bár az édes dolgok egyértelműen 
nem tesznek jót a kutyáknak. Sybilhez lépek, miközben Daniele 
letérdel az asztal elé, hogy figyelje Loulou-t. 

- Hagyd, hogy ő menjen oda hozzád, Daniele. Szégyenlős. Előbb- 
utóbb odamegy majd. Adj neki időt, rendben? 

Daniele szórakozottan bólint, de nem mozdul. 

-— Sütne egy kis bacont is? 

- A kutyának? - találgat Sybil. 

- Nem akarom kényszeríteni Danielét, hogy egyen. Addig nem, 
amíg nem bízik bennem. Ez az egyetlen mód arra, hogy reggelizzen. 

Sybil bólint. Nem úgy néz ki, mint aki helyesli a dolgot, de kiveszi 
a bacont a hűtőből. 

— Köszönöm. 

Elia hamarosan csatlakozik hozzánk, de Domenico távol marad. 
Meglepetésemre Elia mellettem foglal helyet. Ahogy tegnap, most is 
azonnal elmosolyodik, egy kissé túl intimnek tűnik a nézése, és a 
karja , véletlenül" kétszer is az enyémhez ér. 

Nem én vagyok az egyetlen, aki észreveszi, mert Sybil élesen 
mered rá. 

Ügyet sem vetek rá, nem tudom, mit tegyek. A tervem, hogy 
evésre bírjam Danielét, ugyanúgy működik, mint tegnap. Loulou 
kap egy apró darabka bacont minden falat gofriért és banánért, 
amelyet Daniele megeszik. Szerintem ezzel mindenki jól jár, és 
Loulou egyértelműen egyetért velem. 

- Arra gondoltam, hogy mindnyájan elmehetnénk sétálni, hogy 


Loulou lásson valami újat - fordulok Danieléhez. Azonnal bólint, és 
nyilvánvaló lelkesedése az enyémet is felszítja. 

— Jól hangzik. Kellemes az idő, nincs túl hideg. Ismerek egy remek 
parkot nem túl messze — mondja Elia. 

- Remek - állok fel. — Miért nem mennek előre, és készítenek elő 
mindent, amíg váltok pár szót Sybillel? 

Elia tekintete Sybil és köztem cikázik, aztán feláll, és távozik. 

A mosogatóhoz viszem az edényeket, ahol Sybil súrolja a 
serpenyőt. 

- Cassio és Gaia házasságának első napja óta dolgozik itt, igaz? — 
kérdezem halkan, hogy a gyerekek ne halljanak. Nem tudom 
biztosan, de Sybil arckifejezése megerősíti a feltételezésemet. 

— Igen. 

Kerüli a tekintetemet, bepakolja az edényeket a mosogatógépbe. 

— Milyen nő volt? 

A szüleim természetesen találkoztak  Gaiával hivatalos 
eseményeken. Igazi hölgy volt, mindig stílusos, de ez nem jelent 
semmit. Két teljesen külön dolog a külső megjelenés és ami a zárt 
ajtók mögött történik. 

- Csak dolgoztam neki. Nem ismertem őt. 

Hitetlenkedve meredek rá. 

- Hogyan dolgozhat valakinek évekig úgy, hogy nem ismeri az 
illetőt? 

Sybil bezárja a mosogatógépet, és elfoglalja magát a pultok 
letörlésével. 

- Távolságtartó volt. Soha nem reggelizett a konyhában. Azt 
szerette, ha a lehető leggyorsabban elvégzem a dolgomat, és 
távozom -— megcsóválja a fejét. — Ha többet akar tudni, akkor az urat 
kérdezze. De szerintem nem kellene. 


Simonával a  kenguruban és  Danielével a  babakocsiban 
végigsétálunk a parkon az elkerített kutyafuttatóhoz. Domenico 
tartja a távolságot, úgy tesz, mint aki csak sétálgat, de Elia mellettem 
marad. A külső szemlélő számára egy párnak tűnhetünk. Elia 
egyértelműen rá is játszik, olyan közel sétál hozzám. Loulou 
elrohan, amint eleresztem a pórázról, és hamarosan már együtt 
kergetőzik a többi kutyával. 

-— Fura lehet - kezd bele Elia, és leül mellém a padra. - Egy idegen 
városban élni egy olyan férfival, akit alig ismer. 

Daniele követi a szemével a játszó kutyákat. Ez a megbűvölt 
kifejezés általában csak akkor jelenik meg az arcán, amikor a 
kijelzőre mered. Simona is figyel azzal a nagy szemével. 

- Kislány korom óta erre az életre készítettek fel. Régóta 
ugyanazok a szabályok irányítják a világunkat. 

- Így van, de ez nem jelenti azt, hogy mindig könnyű betartani 
ezeket. 

Elia felé fordulok. Feléleszti a védekező ösztöneimet, ahogyan 
rám néz, mintha arra lenne kíváncsi, mivel tudna felbosszantani. 

- Szokása megszegni a szabályokat? 

Elmosolyodik, mintha titkot akarna elárulni. 

— Felszabadító érzés lehet. 

Flörtöl velem. Loulou vakkant, aztán vinnyog. Odakapom a 
fejemet. Egy nagyobb kutya próbálja meghágni. 

— Segítene rajta? 

Elia nem habozik. Felpattan, és a két kutyához kocog. Ugyanezt 
teszi a másik kutya gazdája, egy fiatal, szemüveges férfi 
hippiszakállal. Ketten együtt sikeresen szétválasztják a kutyákat. 


Meglepetésemre utána beszélgetni kezdenek. 

Elia ugyanúgy mosolyog, ahogyan rám szokott, de a mosolya 
kevésbé várakozó, kevésbé kihívó. Természetes kacérság sugárzik 
belőle, amelyet nem kell erőltetnie. A hippisrác nevet, miközben 
még mindig a nyakörvénél tartja fogva a kis buldogot. Elia 
elvigyorodik, de aztán észreveszi, hogy figyelem, és megváltozik a 
viselkedése. Mond valamit, aztán visszasiet hozzám Loulou-val a 
karjában. 

Az arcát fürkészem. Az imént egy pillanatig úgy nézett ki, mintha 
rajtakaptam volna. Talán Elia megszegi a szabályokat, de nem úgy, 
ahogyan sejtette velem. Most már értem, miért választott Cassio egy 
ilyen vonzó férfit a testőrömnek. Elia nem jelent veszélyt a 
szemében. Akár meztelenül is parádézhatnék egész nap, Eliát egy 
csöppet sem érdekelné. 

Sokkal hamarabb érünk haza, mint terveztük, mert Simona sírni 
kezdett, és az istennek sem hagyta abba. Bármit tettem, nem hagyta, 
hogy megnyugtassam. Emiatt aztán Daniele is rosszkedvű lett, de 
legalább a hisztit megakadályozta Loulou jelenléte. Óráknak érzem, 
mire végre sikerül elaltatni Simonát, és teljesen kimerülök. 
Megfordul a fejemben, hogy felhívom Cassiót, hogy segítsen, mert 
Danielével ellentétben Simona azonnal megnyugszik az apja 
közelében. Most már örülök, hogy nélküle is megoldottam a dolgot. 

Nem akarom, hogy azt higgye, nem tudom kezelni a helyzetet. A 
ruháim csatakosak az izzadságtól, mire lerogyok a kanapéra pár 
perccel azután, hogy Simona elaludt. Daniele a padlón ül a 
tabletjével az ölében. Beadtam a derekamat, és visszaadtam neki. 
Én is sírva fakadtam volna, ha Simonához hasonlóan ő is bömbölni 
kezd. 

Elia odajön hozzám két csészével a kezében. 

- Úgy fest, mint akinek kávéra van szüksége. 


— Egy italra és zuhanyra van szükségem. 

Bár nincs tapasztalatom az alkohollal, hirtelen megértem, miért 
vágynak az emberek egy italra egy ilyen nap után. 

Felnevet, aztán átnyújtja a poharat. 

- Kezdetnek a kávé is jó, nem gondolja? 

Leül mellém, ismét közelebb, mint illendő lenne. Ezúttal nem 
zavar, mert már tudom az igazat. Iszom egy kortyot a 
feketekávéból. Általában tejjel és cukorral ittam, de ez most jólesik. 
Nyíltan figyelem Eliát, nem is próbálom rejtegetni az 
érdeklődésemet. Szűk fehér inget visel, ami kiemeli az izmait, 
felette pedig fekete pisztolytáskát. Eltűnődöm, vajon jól bánik-e a 
fegyverekkel, hogy legalább részben ez volt-e az oka, amiért Cassio 
őt választotta — vagy a jelenléte csak csapda. 

Cassio bízta meg ezzel Eliát. Efelől kétségem sem volt. Cassio 
féltékeny. Ezt maga is elismerte, és Faro és Mansueto is 
megerősítette. Arra azonban nem számítottam, hogy elég féltékeny 
legyen ahhoz, hogy így rászedjen engem. Dühített, de még inkább 
nagyon szomorúvá tett. Ha Cassio ilyen kevéssé bízik bennem, 
akkor nagyon hosszú utat kell megtennünk ahhoz, hogy ez a 
házasság működjön. 

Leteszem a csészét az asztalra, és Elia felé fordulok. Közelebb 
hajolok, figyelem a reakcióját. 

— Azt kérdeztem magamtól... 

Elia tekintete óvatossá válik, de a mosoly nem tűnik el az arcáról. 

— Cassio tudja? — mormogom. 

A mosolya most már kevésbé őszinte. 

— Mit tud? 

- Hogy a férfiakat szereti. 

Elia arca egy pillanatra mindent elárul, mielőtt visszanyeri az 
önuralmát. 


- Nem tudom, miről beszél. 

- Ó, tényleg? Láttam, hogy skubizta azt a pasast a 
kutyafuttatóban. Úgy flörtölt vele, ahogy velem játssza meg a 
flörtölést. Nem vagyok vak. A férfiak a mi köreinkben talán nem 
veszik észre, mert szeretik csak azt látni, amit látni akarnak, de 
engem nem érdekel, hogy a férfiakat vagy a nőket szereti-e. A 
szerelem az szerelem. 

Elia a fejét rázza. 

- Nem skubiztam senkit. Nem mondhat ilyesmit. Tudja, mi fog 
történni velem, ha ilyen pletykák kezdenek terjedni. 

- Egyáltalán nincs szándékomban bárkinek elmondani. Ez a maga 
magánügye. - Hivatalosan nem léteznek meleg maffiózók. 
Nevetséges. A fiúk megtanulják, hogyan leplezzék, ha más fiúk 
tetszenek nekik, különben megölik őket. Ez az egyetlen oka, hogy 
nincsenek meleg férfiak a köreinkben. - De Cassio tudja. 

Szinte látom, ahogy Elia gondolatai száguldanak, hogy elterelje a 
témát. 

- Kinyírna, ha azt gondolná, hogy meleg vagyok. A maffia nem 
tűri a buzikat. 

Elmosolyodom. A sértő kifejezés ügyes húzás, de én nem dőlök be. 

- Nem, kivéve, ha nem veri nagydobra. És néha jól jön, ha az 
embernek meleg katonái vannak, különösen, ha valaki olyan 
féltékeny, mint amilyennek Cassio tűnik. 

Elia nem mond semmit. Látszik rajta, hogy teljesen kibillentettem 
az egyensúlyából. 

— Ez... 

- Nevetséges? Igen, az. Cassio kérte meg, hogy kezdjen ki velem, 
hogy lássa, bekapom-e a csalit? 

Elia a hajába túr. Sarokba szorítottam. Nyilvánvaló, hogy sem ő, 
sem Cassio nem számított arra, hogy rajtakapom őket. Ez még 


jobban feldühít, mint a tény, hogy egyáltalán megpróbálkoztak 
ezzel a trükkel. 

- A testőre vagyok. Az a dolgom, hogy megvédjem magát. 
Cassióval kell beszélnie, ha úgy gondolja, hogy rossz munkát 
végzek. 

A szememet forgatom. 

- Talán át kéne mennie a személyzet szobájába. Most nincs 
kedvem hazugságokat hallgatni. 

Elia biccent, és távozik. Abban a másodpercben hívni fogja 
Cassiót, amint beér a hátsó szobába. A háttámlának dőlök, egy 
pillanatra lehunyom a szememet, kimerültnek érzem magam. A 
blúzom az izzadt hátamra tapad. Egy forró orr ér a karomhoz. 
Kinyitom a szememet, és Loulou-t taláom magam mellett a 
kanapén. Talán vigasztalni akar? Azt olvastam, hogy a kutyák 
megérzik az emberi érzelmeket, de arra nem számítottam, hogy 
Loulou ki is mutatja majd. 

Valószínűleg nem szabad feljönnie a kanapéra, de nem érdekel, 
hogy Cassio helyeselné-e vagy sem. Megpaskolom az ölemet, és a 
kutya összegömbölyödik benne. 

Daniele leteszi a tabletjét, és odajön hozzám. Felmászik a 
kanapéra, és leül mellém. A rövid kis lába el sem éri a bútor szélét. 
Rámosolygok. A tekintete elárulja a kérdést, amelyet hangosan nem 
fogalmaz meg. 

- Jól vagyok, csak fáradt. Loulou próbál vigasztalni, mert 
megérezte. 

Daniele lassan bólint. Óvatosan megsimogatom a fejét, kíváncsi 
vagyok, elhúzódik-e, de nem teszi. Érzem a gubancokat a tarkóján. 
Láttam, mennyire harcolt ellene, amikor Sybil vagy Cassio próbálta 
megfésülni a haját. Annak alapján, amit éreztem, kételkedem 
benne, hogy a fésű segítene. 


— Loulou cukin fest a rövid szőrével, igaz? 

Daniele bólint. 

- Megengeded, hogy egy kicsit levágjam a hajadat? Nem nagyon, 
csak egy kicsit, hogy Loulou ne érezze annyira egyedül magát a 
rövid szőrével. 

Egy még rövidebb bólintás a válasz. Gyengéden leteszem Loulou-t 
a kanapéra, és elmegyek az ollóért. Loulou összegömbölyödve 
fekszik, amikor visszatérek, és ugyan Daniele nagyon közel ül, de 
nem ér hozzá, bár látom rajta, hogy szeretné. 

- Az ölembe ülnél, amíg levágom a hajadat? 

Bólintás. 

Felemelem Danielét, és a térdemre teszem, ahogy leülök. 
Gyengéden megsimogatom a fejét, mielőtt elkezdtem vágni a haját a 
tarkóján. Nem mozdul, csak Loulou-t nézi. Oldalt is levágom a haját, 
csak a feje búbján hagyom meg úgy, ahogy van. 

- Nagyon klasszul nézel ki. 

Daniele az ölemben marad, és tovább simogatom a kis fejét. 

- Remélem, egy nap majd beszélgetsz velem. Szeretném hallani a 
hangodat. Bármiről beszélhetsz velem. Tudok titkot tartani, ha ezt 
szeretnéd. Rendben? 

Hátranéz a válla fölött, tényleg a szemembe néz, és ebben a 
pillanatban sokkal idősebbnek tűnik a majdnem három événél. 

— Az apukád szeret téged. 

Daniele elfordítja a fejét, és lecsúszik a lábamról. Újra leül a 
padlóra a tabletjével. 


Cassio nem jön haza vacsorára. Nem sokkal nyolc után letelepszem 


a kényelmes karosszékbe a kandalló előtt a nappaliban, hogy az 
egyik kedvenc könyvemet olvassam. Megfordul a fejemben, hogy 
tornázzak, vagy befejezzem a legújabb festményemet, de nincs 
hozzá elég energiám. A telefonom a kisasztalon fekszik, azt 
remélem, hogy Cassio küldött üzenetet. Csak az iskolai barátaim 
üzentek, de máris érzem, hogy a barátságunk nem fogja túlélni a 
távolságot. Egyébként sem voltunk soha olyan közeli barátok, hogy 
megosszuk egymással a legsötétebb titkainkat is. Talán kellene egy 
sms-t küldenem Cassiónak, hogy megkérdezzem, mikor ér haza, de 
eddig még nem írtam neki, bár tudtam a telefonszámát. Megfordult 
a fejemben, hogy küldök neki egy képet a kutyafuttatóból, de nem 
tettem. 

Eszembe jut valami. Felkelek, és a márványkandalló bal oldalán 
álló bárszekrényhez megyek. Jó néhány palack skót whisky, gin, 
bourbon és mindenféle más alkohol sorakozik benne, a legtöbbet 
nem is ismerem. Eszembe jutnak Cassio szavai, hogy nem szabadna 
innom, kiválasztom hát a legdrágábbnak látszó scotchos üveget, bár 
ki sem tudnám ejteni a palackon olvasható nevet. Laphroaig, 
limitált kiadás. Töltök magamnak egy jókora adagot, és 
visszaviszem magammal a fotelhez. Leülök, beleszagolok, és 
azonnal köhögni kezdek, meglep az alkohol füstös aromája. 
Belekortyolok, aztán még erősebben köhögni kezdek, könnybe 
lábad a szemem. 

- Ó, istenem! 

Miért iszik ilyesmit valaki a saját akaratából? Talán ez valami 
férfidolog. Összeszedem magam, aztán fogom a telefonomat, az 
ajkamhoz emelem a poharat, kihívóan mosolygok, és készítek egy 
szelfit. Elküldöm Cassiónak. 


Laphroaig szórakoztat engem, amíg te dolgozol 


Szinte azonnal elolvassa az üzenetemet. Nem válaszol. 

Bosszankodva leteszem a poharat és a telefont. 

Tizenöt perccel később kinyílik, majd becsukódik a bejárati ajtó. 
Loulou eddig a kosarában összegömbölyödve feküdt, de most kiront 
a hallba, és felcsattan Cassio helytelenítő hangja. 

-— Loulou! - kiáltom, felkapom a poharat, és iszom még egy jó nagy 
kortyot. 

Loulou beüget a nappaliba, és ismét összegömbölyödik a 
kosarában. Gyorsan átvetem a lábamat a karfán, hogy Cassio lássa a 
térd fölé érő zoknit, amelyet annyira utál. Aztán Cassio megjelenik 
az ajtóban, sötéten és imponálón, pont annak a halálos 
üzletembernek látszik, aki valójában. Tetőtől talpig végigmér, egy 
pillanatig elidőzik a még mindig a számra szorított poháron, a 
virágos overallruhámon és a fekete zoknin. 

Gyorsan elönti a düh, az arca még keményebbé válik. Egy 
másodpercre összerándul a gyomrom a félelemtől, a tudattól, hogy 
semmit nem tudok Gaia haláláról, de nem hagyom, hogy 
eluralkodjon rajtam ez az érzelem. Cassio soha nem tett velem 
semmit. Ennek ellenére elönt az adrenalin, amikor becsukja az 
ajtót. Elindul felém, de nem mozdulok, és iszom még egy kortyot a 
whiskyből. Égeti a torkomat, és forróság izzik a hasamban - nem 
csupán az alkoholtól. A Cassio arcáról sugárzó elemi rosszallás 
olyan módon éleszti fel a testemet, amelyhez még nem tudtam 
hozzászokni. Beszélnünk kell Eliáról, és nem fogom hagyni, hogy a 
szex megakadályozza. 

- Nincs időm játszadozásra, Giulia. Provokálni akartál azzal a 
fényképpel? 

Közvetlenül a karosszék előtt áll meg, magasan és baljósan. 
Lélegzetelállítónak és rémisztőnek látszik. 

- Nem - felelem könnyedén. - Csak informálni akartalak minden 


egyes cselekedetemről, mivel annyira szeretnéd irányítani az 
életem összes területét. 

Fölém hajol, izmos karjával a karfára támaszkodik. A zakó drága 
anyaga a vádlimhoz ér, és bár alig érzem, mégis felvillanyoz. Talán 
az alkohol tesz ennyire érzékennyé Cassio aurája iránt. Dominancia 
és elemi szexiség sugárzik belőle. A tekintete végigsiklik a keresztbe 
tett lábamon, elidőzik a vékony bőrön a meztelen felső combomon. 
Aztán a szemembe néz. Nyelek egyet az intenzív arckifejezése 
láttán, mintha nem tudná eldönteni, hogy felfaljon vagy 
elfenekeljen. 

— Mit akar ez jelenteni? 

- Elia. Ne mondd nekem, hogy nem hívott fel ma. Fogadni 
mernék, hogy óránként vársz tőle jelentést a küldetése állásáról. 

Az erős tenyere valahogy utat talál a szoknyám alja és a térd felett 
érő zokni között kilátszó keskeny, meztelen bőrdarabra. A lábam 
között érzem az érintést, azt akarom, hogy feljebb csússzanak az 
ujjai, de visszafogom magam. Elveszi tőlem a poharat, és ledönti a 
whiskyt. 

- Mondtam neked, nem akarom, hogy töményet igyál. 

- Mert nem vagyok elég idős. 

Cassio leteszi a poharat az asztalra, még közelebb hajol. 

— Giulia. 

A szó egyetlen mély morgás, tele figyelmeztetéssel. Nem érdekel. 
A keze feljebb csúszik a lábamon, a szoknyám alá, és a számra 
tapasztja az övét. Egy másodpercre ívbe feszül a testem, sóvárog az 
érintésért, a csókért és azért, amit ígér. De nem hagyhatom, hogy 
Cassio dühös szexszel elterelje a figyelmemet, bármilyen 
kétségbeesetten akarja is őt a testem. Ellököm a mellénél fogva, 
elszakítom tőle a számat. 


- Nem. Állj le! 

Cassio megsimogatja az ujjai hegyével a bugyimat, amelyet már 
átáztatott a vitánk. Felnyög. 

— Mit teszel velem? 

Én? Én mit teszek? 

Erősebben eltolom magamtól. 

— Állj le, Cassio! 

Rám fókuszál, kisimulnak a vonásai, kifejezéstelenné és 
tartózkodóvá válnak. Felegyenesedik, elrabolja tőlem a melegségét, 
az érintését, az illatát. 

— Beszélnünk kell Eliáról — nyögöm ki. 

Cassio hátralép, és lesimítja a zakóján a ráncokat, mintha semmi 
sem történt volna. 

- Nincs miről beszélni. Szabadon eresztetted a képzeletedet. 

Elönt a düh. Leveszem a lábam a karfáról, és talpra állok. Cassio 
több mint egy fejjel magasabb nálam, így nem érem el azt a hatást, 
amelyet szeretnék. 

- Mégis, mennyire nézel ostobának? 

Cassio felvonja a szemöldökét. 

- Nem tudom, miről beszélsz. 

Horkantok, eszembe jut, hogy Elia pontosan ezeket a szavakat 
használta. 

- Pontosan tudod, hogy miről beszélek, Cassio, mivel Elia azonnal 
felhívott téged, miután tetemre hívtam. 

Cassio a sztoikus nyugalom maszkja mögé rejtőzik, ami csak még 
jobban feldühít. 

- Észszerűtlenül és gyerekesen viselkedsz. 

Valahányszor próbálok beszélni vele, vagy rábírni, hogy adja át az 
irányítást, mindig azzal vádol, hogy gyerek vagyok. De akkor nem 


fordul meg a fejében ez a tény, amikor le akar feküdni velem. 

- A feleségedként jogom van tudni az igazat. Nem érdemlem meg, 
hogy csapdába csaljanak és kémkedjenek utánam. Mi volt a célod 
ezzel az egész játékkal? Azt hitted, hogy rávetem magam az első 
vonzó férfira, aki rám mosolyog? 

Cassio összehúzza a szemét. 

— Szóval, vonzónak találod. 

Elegem van. Hozzá lépek, és rámeredek. 

- Komolyan beszélsz? 

Cassio nem méltat válaszra. Dühítő közönyösséggel kigombolja az 
ingjét. 

- Nézz rám! 

Felemeli a fejét, de kemény marad a tekintete. Bűntudatnak 
semmi jele. Vajon azt hiszi, hogy ez így rendben van? 

- El sem tudom hinni, hogy csalinak használtad Eliát, hogy 
kiderítsd, megcsallak-e. Házasok vagyunk. 

- A házasság nem akadályozott soha senkit. 

- Valóban? - kérdezem kíváncsian, próbálom kitalálni, vajon 
önmagára utalt-e. 

- Én soha nem csalnálak meg. 

- Ó, szóval hinnem kellene neked, de te arra használod a 
testőrömet, hogy tesztelj engem? Nem érted, hogy ez mennyire 
helytelen? 

-— Megteszem, amit szükséges. 

- Szükséges? Szóval, elismered, hogy utasítottad Eliát, hogy 
flörtöljön velem, hogy lásd, hogyan reagálok? Bíznod kellene 
bennem. - A hangomból kicseng a megbántottság. 

- Senkiben sem bízom. 

Először ösztönből haraggal akarok reagálni, éles visszavágással, 
mert nehéz volt a mai nap, és nem volt egy váll, amelyre 


támaszkodhattam volna, csak egy férj, aki gyerekként bánik velem, 
és nem bízik bennem. De a haragom nem változtatott volna 
semmin. Csak még több haraghoz vezetett volna. 

- Nem tudom, mi történt Gaia és közted. Talán amiatt aggódsz, 
hogy olyan vagyok, mint ő. Nem ismertem őt, ezért nem ígérhetem, 
hogy nem vagyok olyan. Azt azonban tudom, hogy ha nem engeded 
meg magadnak, hogy megismerj, akkor soha nem is fogsz bízni 
bennem, és ha nem bízol bennem, akkor ez a házasság 
mindenképpen tönkremegy. - Nyelek egyet, elfordulok a szigorú 
arcától. -— Talán több időre van szükséged. Nyilvánvalóan nem 
akarod a közelségemet, kivéve, ha szexelünk. Nem foglak erőltetni, 
de nem vagyok benne biztos, hogy képes vagyok ezt csinálni. Most 
nem. Megadom neked a teret, amire szükséged van, és átköltözöm a 
Simona melletti szobába. Így egyedül a tiéd lehet az ágy. 


Cassia 


Giulia kisétál a nappaliból. Megdermedek, de nem azért, mert rájött 
a dologra Eliával. Hanem azért, mert ki akar költözni a 
hálószobánkból. Ezúttal ez egyértelműen az én hibám. Nem 
harcoltam Gaiával, amikor évekkel ezelőtt ragaszkodott hozzá, hogy 
saját szobája legyen. Elfogadtam. Nem fogom elkövetni még egyszer 
ugyanezt a hibát, és nem csak azért, mert félek, hogy megismétlődik 
majd a múlt. Az ágyamban akarom Giuliát, közel magamhoz. 

Utána sietek, és a lépcsőn érem utol. Megfogom a könyökét, 
magam felé fordítom. Majdnem elveszíti az egyensúlyát, és a 
vállamba kell kapaszkodnia, hogy ne essen el. Könnyben úszik a 
szeme. Ez már legalább a harmadik alkalom, amikor megríkatom a 


fiatal feleségemet. A házasságban nincs helye kegyetlenségnek. Ezt 
mondta az apám, és biztos vagyok benne, hogy nem vagyok bűnös. 
Ám a kegyetlenség több alakban és formában jelentkezhet. Giulia 
nem tett semmit, amivel kiérdemelte volna a gyanakvásomat, a 
ridegségemet, ám én mégis büntetem őt valaki másnak a bűnéért. 

- Nem fogom hagyni, hogy kiköltözz a hálószobánkból, Giulia. 
Maradsz. 

Giulia fürkészőn mered az arcomba. 

— Miért? Át sem akarsz ölelni éjszakánként. 

Basszus! A szeméből sugárzó megbántottság miatt ismét vágyom 
arra a korbácsra. 

— Maradj! 

A kezembe fogom az arcát. Az érintésembe hajol. Megsimogatom 
az arcát. 

— Miért? 

— Mert azt mondom neked. 

Megrázza a fejét. 

—- Mondj más indokot. 

- Mert a közelemben akarlak tudni. Mert szeretek elaludni az 
eperillatodra éjszakánként. 

Megrándul a szája. 

— Eperillat? 

Lehajolok, a csodás pontra szorítom az arcomat a nyaka és a válla 
között, magamba szívom az édes aromát, aztán megcsókolom a 
bőrét. 

-— Mint egy átkozott eperföld. Nem is szeretem az epret. 

Kuncog, vonaglik a szám alatt. 

- Ki ne szeretné az epret? 

- Én. Becsapnak a külsejükkel. Édességet ígérnek, de a legtöbbször 
keserűek és vizesek. 


Giulia megpróbál eltekergőzni az ajkamtól, amelyet végighúzok a 
nyakán, mert élvezem a fojtott nevetését. 

— Csiklandoz, Cassio. 

Felemelem a fejemet. 

Vidáman csillog a szeme, és elég látni az őszinte örömét ahhoz, 
hogy eltűnjön a lelkemet nyomó súly egy része. 

- Senki nem tud ellenállni egy édes epernek. 

-— Ja - mormogom. - Már én is látom. 

Giulia megcsóválja a fejét. 

- Nem lehet eperillatom. Cseresznyés sampont használok. 

Kuncogok. 

- Nekem az eper. 

- Hát persze! Ha cseresznyét rendelsz, ami epernek bizonyul, 
akkor biztosan. 

Egy csókkal elhallgattatom, de nem olyan durvával, mint amilyet 
a haragom váltott ki. Gyengéd csókkal. Nem hunyja le a szemét, 
nem hagyja, hogy megússzam. 

- Közel akarsz tudni magadhoz éjszakánként? 

— Igen. 

- Rendben. 

Semmi manipuláció, csak egy egyszerű rendben. 

A karomba kapom, és felviszem az emeletre. 

— Cassio... 

— SsssSs..., majd utána beszélünk. 

Nem vitatkozik. A teste abban a pillanatban az enyémhez simul, 
ahogy lefektetem az ágyra. Meg fogom vajon valaha unni az illatát 


és az Ízét? 


Utána elterül rajtam, a kezemet a kemény seggén nyugtatom. A 
frufruja az izzadt homlokára tapad. 

- Most pedig beszélünk - közli, mikor már éppen kezdek 
levegőhöz jutni. 

— Giulia... 

- Megígérted - emlékeztet, és a tekintete belém fojt minden 
tiltakozást. 

- Úgy van. - Vár. Beismerésre, a bűnöm bevallására. — Igazad van. 
Megkértem Eliát, hogy tegye próbára a lojalitásodat. 

Giulia ülő helyzetbe tolja magát, a hasamra telepszik. Imádom, 
hogy nem szégyelli a testét, és imádom csodálni őt. Az arckifejezése 
egyértelműen elárulja, hogy nem egy második menetre készül. 
Fölöttem akar lenni, hogy jobban a kezében érezze az irányítást. 
Megadom neki. Megmarkolom a csípőjét, muszáj megérintenem. 

- Tegye próbára a lojalitásomat? Azt mondtad egy másik férfinak, 
hogy kezdjen ki velem, hogy kiderítsd, hajlandó vagyok-e megcsalni 
téged. 

Keserűség tölti be a gondolataimat. 

- Senkiben sem bízom, nem csak benned nem. 

- A feleséged vagyok, Cassio. Bíznunk kell egymásban. Nem 
akarom, hogy idegenek legyünk, akik egy fedél alatt élnek. Azt 
akarom, hogy ez a házasság működjön, nemcsak miattunk, hanem 
Simona és Daniele kedvéért is. Boldog családra van szükségük. 

— Boldog család - ismétlem meg. 

A gyerekeim soha nem tapasztalták meg, milyen egy boldog 
család. Gaiával egy ideig sikerült eltitkolnunk, hogy ki nem állhatjuk 
egymást, de az utolsó pár évben rosszabbra fordultak a dolgok. 

- Ezt akarom - suttogja szenvedélyesen, és lehajol, míg az arca 
egészen közel kerül az enyémhez. 

- Én is - mondom. De realista vagyok, és pár év múlva Giulia is az 


lesz. 

- De nem hiszel benne. 

Felnézek Giulia reménykedő, kedves arcába, és tényleg boldog 
családot akarok. 

- Ez nem hit kérdése. 

- De az. Ha hiszel benne, ha dolgozol érte, akkor valósággá válik. 

Vágyakozva elmosolyodom, eltűnődöm, vajon én voltam-e valaha 
ilyen optimista. 

- Ne a fiatalságomat okold miatta -— figyelmeztet, és dühösen 
felvillan a szeme. - Pozitívnak lenni nem a fiatalok tulajdonsága. Te 
magad döntöttél úgy, hogy morgós vénember leszel. 

Kirobban belőlem a nevetés. Giulia elmosolyodik. Aztán őszintén 
reménykedővé válik az arca. 

- Azt akarom, hogy boldog légy, Cassio. Azt akarom, hogy 
mindnyájan boldogok legyünk. 

— Mit akarsz, mit tegyek? - kérdezem gondolkodás nélkül. 

Giulia fiatal. Nem leszek felelős a boldogtalanságáért, legalábbis 
akarattal nem. Nem vagyok teljesen biztos benne, hogy van 
beleszólásom a dologba. Gaiánál azt hittem, hogy megtettem 
minden tőlem telhetőt azért, hogy boldog legyen. Utólag ítélve nem 
volt elég, de az egyébként is lehetetlen kihívás volt a számomra. 

- Engedd magadnak, hogy bízz bennem. 

Végigsimítok a gerince finom csomóin, aztán a tarkójára teszem a 
kezemet, és lehúzom magamhoz egy csókra. 

- Megpróbálom. 

- Kezdhetnéd azzal, hogy elmondod nekem, mi történt Gaiával, és 
miért viselkedik Daniele úgy, ahogy. 

Megrázom a fejemet. 

— Az a múlt, és semmi köze kettőnkhöz. 

Giulia szomorúan elmosolyodik. Ugyanúgy tudja, mint én, hogy 


mindenhez köze van kettőnk között, de ez nem olyasmi, amit 
megosztanék vele. Nem lenne semmi értelme, csak tönkretenné a 
lassan bontakozó kapcsolatunkat. Giulia fiatal. Talán ezért is vagyok 
hajlandó egyáltalán próbálkozni. Nem akarok én lenni az, aki 
elpusztítja a kedvességét. 

-— Rendben. 

Nem volt rendben. Ez világosan látszik Giulia testbeszédén. 

- Mi mást tehetek? 

- Tölts időt a gyerekekkel és velem. Családi időt. Gyere haza 
vacsorára, maradj itthon szombatonként. Meg akarlak ismerni, 
megtudni, mit szeretsz csinálni a szabadidődben, mit élvezel. 

Próbálom felidézni, mikor csináltam utoljára olyasmit, amit 
élveztem, aminek nem volt köze a munkámhoz, de nem megy. 

- Ne mondd nekem, hogy nincs semmi a munkán kívül, amit 
szeretsz csinálni. Kell hogy legyen valami, amit élvezel a kínzáson 
és gyilkoláson kívül. 

Olyan gátlástalanul beszél. Üdítő színfolt. Hümmögök, 
keményebben szorítom a tarkóját. 

- Mind a kettőben jó vagyok. 

- Abba nem is kételkedem - suttogja borzongva. - Én szeretek 
festeni és pilatesezni. 

Az ujjaim ellazulnak a nyakán. 

— Festeni? 

- Igen, vásznakat. Csendéletet, tájképet, állatokat. Emberi testben 
nem vagyok olyan jó, de próbálok fejlődni. Ez van abban a hatalmas 
csomagban. A vásznaim. 

Nem fordítottam sok figyelmet Giulia holmijára. Talán némi 
érdeklődést kellett volna mutatnom a feleségem élete iránt, mielőtt 
belerángattam a saját káoszomba. 

- És a pilates segít fittnek maradni, és a mentális egészségem 


szempontjából is hasznos -— elhallgat. — Úgy nézel rám, mintha 
ostobaságokat beszélnék. 

- Nem így van. Csak újra meg újra meglepsz. 

- Jó vagy rossz értelemben? 

- Jóban. 

Vállat von. 

— Akkor jó. 

Az volt. De a jó dolgoknak mindig ára van. 

— Festettél, amióta megérkeztél ide? 

- Nem, lefoglalt, hogy berendezkedjek, és a gyerekek meg Loulou 
is megdolgoztatnak. - Elgondolkodva oldalra biccenti a fejét. — És 
szükségem van egy helyiségre, ahol festhetek. A kipárolgást féken 
kell tartani. 

- Van egy üres helyiség a dolgozószobám mellett. Kellemes kilátás 
nyílik a kertre, és van közvetlen kijárata a teraszra. 

Giulia arca felragyog. Leereszkedik, összefonja a karját a 
mellkasomon, és rátámasztja az állát. 

- Köszönöm. 

-— Hogy alakulnak a dolgok a gyerekekkel? 

Összeszorítja a száját, de nem tudom, miért. 

— Mi a baj? 

- Semmi - feleli, bár nyilvánvalóan van valami baj. — Kezdjük 
megismerni egymást. Azt hiszem, Loulou-n keresztül elnyerhetem 
Daniele bizalmát, és ma Simona is sírás nélkül hagyta, hogy a 
karomban vigyem. 

— Ami a kutyát illeti... 

Giulia azonnal felül. 

- Nem akarom elajándékozni Loulou-t, és nem fogom bezárni egy 
szobába. Egyáltalán mi vele a bajod? 

— Azon kívül, hogy nincs megnevelve? 


— Az aligha az ő hibája. Gaia tanította valaha? 

Megfeszülök. 

-— A kutya nehéz időszakban érkezett. 

- Azt hiszem, Loulou segítségére lesz a családnak, és tényleg 
kedvelem őt. 

- Akkor tartsd meg, de neveld is meg. 

— Elia a testőröm marad? 

- Természetesen, jó választás. 

- Mert nem érdeklik a nők. 

Összehúzom a szememet, eltűnődöm, vajon hogy jött rá. Félreérti 
az arckifejezésemet. Az arca megfeszül az aggodalomtól. 

- Tudtad, ugye? 

— Természetesen, ezért is lehet a testőröd. 

Giulia fúj egyet. 

-— Bizalom? 

Sötéten elmosolyodom, aztán megnedvesítem a hüvelykujjamat, 
és arra a pici rózsaszín gombra nyomom a duzzogó ajka kellős 
közepén. 

- Dolgozni fogunk rajta. De még ha benned meg is bízom, ez nem 
jelenti, hogy a körülötted lévő férfiakban is. 

A szeméremajka közé nyomom a hüvelykujjamat, összegyűjtöm a 
nedvességét, mielőtt ismét végigsimítok a csiklóján. 

Giulia hátradől, a combomra támaszkodik, hogy jobban hozzá és a 
csodálatos kilátáshoz férjek. Incselkedővé válik a mosolya, amikor a 
farkam a derekához ér. 

- Mégsem vagy olyan öregember, hm? 

Gyorsabban körözök a csiklóján, élvezem, ahogy Giulia csípője 
mozog, kergeti az ujjamat. A harmincas éveim elején járok, 
egyértelműen nem vagyok öreg, még ha az elmúlt hónapokban 
annak éreztem is magam, különösen Giuliához képest. 


— Sokat kell bepótolnom. 

Kíváncsiság suhan át az arcán, és azonnal megbánom a 
szavaimat. 

— Szopjál le! — parancsolok rá, mielőtt bármit kérdezhetne. 

Felvonja a szemöldökét, megjátszott felháborodással lebiggyeszti 
az ajkát. 

- Először mondj valamit, amit szeretsz csinálni. Egy hobbit. 

— Azon kívül, hogy kinyallak? 

Megcsóválja a fejét, nyitja a száját, nyilvánvalóan azért, hogy 
valami szemtelenséggel vágjon vissza, de a combjánál fogva 
megragadom, és megfordítom. Meglepetésében felkiált, a lélegzete 
forró a farkamon, a segge felvillan előttem. Figyelmeztetésképp a 
seggére csapok, aztán megharapom. Giulia elfojtott sikollyal 
megrándul. 

- Ebben a házban én hozom a szabályokat, édesem, különösen az 
ágyban. 

Borzongás fut végig a gerincén. Megmasszírozom a seggét, 
élvezem a vágya látványát. 

Megmarkolja a farkamat, és hirtelen a szájába szív, mire egy 
nyögéssel megrándulok. Ugyanolyan váratlanul ereszt el, ahogy 
beszopott. 

- Mondj nekem valamit -— követeli csöndesen, mielőtt ismét 
mélyen a szájába vesz. 

Figyelmeztetésképpen megszorítom a seggét. 

- Szopjál! Ne beszélj! 

A számba veszem a szeméremajkát. A nyögése vibrál a 
golyóimban, mielőtt a szájába veszi őket. 

- Egyetlen dolgot. 

Kettőnk közé csúsztatja a karját. A mellkasomhoz ér, aztán az 
államnak nyomja az ujjait. Hátrahúzódom, hogy nézzem, ahogy 


Giulia magába dugja két ujját. Már a látványtól majdnem azonnal 
elélvezek. Kidugja a nyelvét, felnyalja az előváladékot. 

—- Ouid pro guo. 

Kuncogok, aztán élesen kifújom a levegőt, ahogy végighúzza a 
fogait a farkam érzékeny alsó részén, és az ujjai tovább pumpálnak 
a puncijában. 

- Régebben biliárdoztam — morgom. 

Olyan kétségbeesetten vágyom a szájára, olyan kétségbeesetten 
látni akarom, ahogy az ujjaival dugja azt az édes puncit, hogy ebben 
a pillanatban bármit elmondanék neki. 

A válla fölött diadalittasan rám mosolyog. Ezt nem tűrhetem. A 
puncijához szorítom a számat, a nyelvem csatára kel az ujjaival a 
dominanciáért. Hangosan felnyög, de a hang elhal, amikor 
visszanyomom a száját a farkamra, az ujjaim a selymes hajába 
markolnak. Feljebb lököm a csípőmet, mélyebbre, mint előtte. 
Nehezen boldogul vele, de nem hátrál meg. Az ujjai pumpálnak a 
puncijában, és a nyelvem incselkedik velük és a szeméremajkával, a 
csiklójával, minden finom négyzetcentiméterével, amelyet csak 
elérek. Rángatózni kezd fölöttem, nyög a farkam körül. Tovább 
döfködöm a száját. El akarom húzni, de a teste darabokra hullik 
fölöttem, az ujjai kergetik az orgazmust, és az ízével a számban 
képtelen vagyok visszafogni magam. 

Megfeszülök, az ujjaim összerándulnak a nyakán, és a lökéseim 
egyenetlenné válnak, ahogy erőteljesebben elélvezek, mint valaha 
életemben. A forró szája maga a tökély a farkam körül, ahogy 
próbál nyelni. Giulia rám hanyatlik, ellazulnak az ujjai, és én is 
kifacsarva heverek az ágyon, hevesen ver a szívem. Giulia egy 
pillanat múlva elhúzódik, és köhög. 

Basszus! Lefogtam, és a szájába élveztem. Nem is kérdeztem meg 
tőle, hogy nem bánja-e. Kissé felülök, de Giulia még mindig ott 


hever, az arcával a combomon, levegő után kapkodva. Oldalra 
simítom a haját, hogy lássam az arcát. Csukva van a szeme, az arca 
VÖTÖS. 

— Jól vagy? 

Felnyílik a szemhéja, és felkunkorodik a szája széle. 

— Ja, és te? 

Lebámulok a rajtam fekvő lányra, asszonyra, a feleségemre, és 
elámulok a furaságán. Az ilyesmit általában nem értékelem, ám 
most mégis itt vagyok, és képtelen vagyok ellenállni a testének és a 
varázserejének. A hüvelykujjammal megsimogatom a vörös ajkát. 
Megharapdálja a bőrömet a fogával, és szemérmesen rám néz. 

- Meg kell tanítanod biliárdozni. 

-— Van egy biliárdasztal a szivarszobában. 

- Kérlek, ne mondd, hogy szivarozol! Az apám és a nagybátyáim 
igen, és a nagyapám is szivarozott. Rájuk emlékeztetne, ha érezném 
rajtad a szagát. 

Ezt a legkevésbé sem akarom - az isteni fiatal feleségemet a 
családjához tartozó hátborzongató öreg férfiakra emlékeztetni, és 
eléggé biztos voltam benne, hogy ezt ő is tudja. Még szerencse, hogy 
egyébként sem szeretem a szivart. 

- Ha nem szereted az illatát, akkor nem fogom szívni. 

Összehúzza a szemét, amikor elmosolyodik. 

— Miért van olyan érzésem, hogy eleve nem kedveled a szivart? 

Feltápászkodik, visszamászik mellém, a mellemhez bújik, a 
vállamra fekteti az arcát. 

—- Megtanítasz? 

- Nem ez lesz az első dolog, amire megtanítalak, akkor miért ne? — 
válaszolom mély, birtokló hangon. 

A szemét forgatja. Azt kívánom, bárcsak mondhatnám, hogy 
bosszant vele. 


-— Játszhatunk most egy menetet? 

- Késő van. Korán kell kelnem. 

- Ugyan már! Még tizenegy óra sincs. Szórakoztasd a fiatal 
feleségedet! 

- Rendben - felelem legnagyobb meglepetésemre. 

Giulia jól játssza ki a kártyáit, és ezt ő is tudja, ám mégsem érzem 
úgy, hogy kijátszanak. Nem azért csinálja, hogy túltegyen rajtam, 
vagy valami még kevésbé nemes célból, csak... a huncut önmagát 
adja. Felülök, felültetem magammal Giuliát is. Hálás csókot nyom a 
számra, és felkel az ágyból, csodálnivalóan tele energiával. Nehéz 
ellenállni a  lelkesedésének.  Kiülök az ágy szélére, és 
felegyenesedem, a tekintete láttán elnyomok egy önelégült vigyort. 
Giulia soha nem is próbálta rejtegetni, hogy tetszik neki a testem. 
Felveszem a padlóról a pizsamanadrágomat, és felhúzom. 

Giulia belebújik a hálóingébe, fogja a bébiőrt, aztán az ajtó felé 
siet, kinyújtva a kezét. Kuncogva csóválom a fejemet, megfogom a 
kezét, és hagyom, hogy lerángasson a földszintre. Vissza sem tudok 
már emlékezni, hogy voltam-e valaha ilyen spontán. Talán 
tinédzserként, de az mintha egy örökkévalósággal ezelőtt lett volna. 

Giulia szeme elkerekedik, amikor belépünk a szivarszobába, ami 
ritkán funkcionált ekként - csak olyankor, amikor az apám vagy az 
üzletfeleim ragaszkodtak egy szivarhoz. Érezni lehet a füst halvány 
illatát, de nem nagyon erős, mert Sybil mindig csodát művel a 
légfrissítővel. 

Eleinte biliárdoztam magamban vagy Faróval, de ez is mintha egy 
örökkévalósággal ezelőtt történt volna. Mostanában a munka tölti ki 
minden ébren töltött percemet, mivel próbálom megakadályozni, 
hogy az emberek Gaiáról beszéljenek - hogy újabb incidenst 
okoztam, amelyről beszélni lehet. Azonban a brutalitásom a 
munkában ritkán von el elég figyelmet a feleségem halálát övező 


pletykákról - de ez végül is megszokott dolog. 

Giulia alaposan körülnéz. A kandalló előtt álló négy fotelen kívül 
egy profi biliárdasztal áll a szobában. Giulia a dákókhoz szalad, és 
felvesz egyet. 

- Megmutatod? 

Basszus, de még mennyire! Kevésbé szórakoztató dolgok miatt is 
voltak már álmatlan éjszakáim, mint megtanítani  Giuliát 


biliárdozni. 


Giulia az asztal fölé hajol, próbálja eltalálni a nyolcadik golyót. 
Kidugja a nyelvét, annyira koncentrál. A hátának szorítom a 
mellkasomat. Újra és újra a megfelelő lyukba lököm a golyókat, a 
kezem vezeti Giuliáét, miközben belökjük a nyolcadik golyót. Giulia 
vigyorog, hátrafordul, és lelkes csókot nyom az ajkamra. 

Simona sírása bömböl fel a hangszóróból, emlékeztetve, hogy az 
életünk nem csak biliárddal és szexszel töltött éjszakákról szól. 
Felegyenesedem, ismét a vállamra nehezedik a kötelezettségeim 
súlya, és vele együtt az aggodalom, hogy ez nem marad tartós. 
Giulia felkapja a bébiőrt, és elindulunk fel Simona szobájába. 

Simona sírása szokás szerint minden múló másodperccel egyre 
hangosabb, és minél tovább sír, annál nehezebb megnyugtatni. 
Giulia felkapcsolja a lámpát, és besétál a szobába, de én az ajtóban 
várok, kíváncsi vagyok, hogy boldogul. 

Giulia a kiságy fölé hajol, felveszi és a mellére öleli a lányomat. 
Mindig én szoktam kivenni az ágyából, amikor sír. 

Simona elhallgat, és felnéz a fiatal feleségemre. Várok az 
elkerülhetetlen kitörésre, az iméntinél is hangosabb sírásra, de 


Simona csak halkan felkiált. 

- Ssss! Te vagy a legcukibb apróság a világon. — És aztán Giulia 
megpuszilja a lányom bal orcáját, aztán a jobbat. — Az elképzelhető 
legcukibb pufók pofikával. 

Zakatol a szívem a mellemben, szaggatott staccatóval, amelyet a 
fülemben érzek. Képtelen vagyok megmozdulni. Simona 
megragadja és megrántja Giulia frufruját, de a feleségem csak 
nevet, és kifújja a levegőt, amitől felszáll a haja, Simona szeme 
pedig elkerekedik. Aztán kuncogni kezd. 

Simona kuncog. 

Giulia felnéz, és elmosolyodik, őszintén, boldogan és 
reménykedőn. Sarkon fordulok, és elindulok. 

- Elkészítem az üveget - erősködöm. 

Giulia követ a földszintre, bár azt kívánom, inkább ne tenné. 
Egész idő alatt figyel engem, amíg elkészítem a tápszert. Érzem a 
levegőben, hogy fel szeretne tenni pár kérdést. De nem teszi, csak 
gügyög tovább a lányomnak. 

Odamegyek hozzá, amikor elkészül a cumisüveg. Felém hajol. 

- Miért nem eteted meg, míg én tartom őt? 

Belenézek abba a kék szempárba, és arra emlékeztet, ahogy akkor 
éreztem magam, amikor a dűnéken álltam a nyaralóm előtt, és az 
óceánt kémleltem. 


TIZENNÉGY 
Giulia 


Cassio betartja az ígéretét. Másnap hazajön vacsoraidőre. Őszintén 
szólva meglep. Nem gondoltam volna, hogy betartja az ígéretet, 
amelyet akkor tett, amikor meztelenül feküdtem rajta. Talán nekem 
is gondjaim vannak a bizalommal, amelyeken dolgoznom kell. 

Meglepettnek tűnik, amikor besétál a konyhába, ahol az utóbbi 
pár napban vacsorázunk. Sybil feláll a székből, nyilvánvalóan nem 
tudja, hogy viselkedjen. Elia is feláll, és biccent, aztán fogja a 
tányérját, és kimegy a hátsó ajtón, valószínűleg az őrházba. 
Tisztáztuk egymással a dolgokat reggel, miután Cassio tudatta vele, 
hogy rájöttem, mi folyik itt. Elia utána kínosan viselkedett, 
nyilvánvalóan szégyellte magát, de mondtam neki, hogy csak a 
munkáját végezte, és nem haragszom rá. Végül is nem mondhatott 
, nemet" Cassiónak. 

— Miért nem az ebédlőben esztek? - kérdezi Cassio. 

Simona vigyorogni kezd, amint észreveszi az apját. Az ujjai és az 
arca is össze van kenve borsópürével, de Cassio szemlátomást nem 
bánja. Odasétál hozzá, nyom egy puszit a homlokára, és alig kerüli 


el a piszkos, mohó kis kezeket, mielőtt tönkretennék az öltönyét. 

Daniele semmiféle módon nem reagál, csak szorítja a pici öklében 
a villáját a rászúrt répaszelettel. De egy pillanatra elkapom a 
tekintetéből sugárzó vágyakozást. Közel akar lenni az apjához, de 
valami megállítja. Cassio Danieléhez fordul, és megpuszilja a 
buksiját, aztán hozzám lép. Daniele figyelmesen néz bennünket. 
Cassio megérinti a vállamat, és gyengéden megszorítja, aztán helyet 
foglal velem szemben. Nem tagadom, csalódott vagyok. Azt 
kívántam, bárcsak megcsókolt volna. Talán aggódott, hogyan reagál 
Daniele. Végül is az anyukája csak hat hónapja halt meg. 

- Az ebédlőben szeretek vacsorázni - közli egyszerűen. 

Utálom, hogy ilyen távolságtartó, amikor nem egyedül vagyunk. 

- Nem tudtam, hogy hazajössz vacsorára. 

- Mondtam neked, hogy itt leszek, és ez így is marad. Felhívlak, ha 
nem tudok hazajönni. 

Sybil letesz elé egy tányért sült sertéshússal, krumplipürével és 
elképesztően finom, juharszirupos-balzsamecetes kelbimbóval. 
Cassio röviden biccent. 

- Megnézem, hogy áll a mosás - mondja Sybil, és távozik, 
otthagyva a félig megevett vacsoráját. 

-— Mostantól vacsorázhatunk az ebédlőben - közlöm. 

Daniele fog egy darabka húst, és az asztal alá hajítja. Düh önti el 
Cassio arcát, de gyorsan megrázom a fejemet. 

— Most rajtad a sor, hogy egyél egy falatot —- mondom Danielének. 

Daniele felszúr egy falat sertéssültet a villájára, a szájába 
gyömöszöli, és engedelmesen megrágja. 

Cassio szemöldöke összeszalad. 

— Mi folyik itt? 

A hangja mérsékelten nyugodt, de érezni lehet, hogy nem helyesli 
a helyzetet. 


- Danielével van egy megállapodásunk. Etetheti Loulou-t kis 
darabkákkal, ha ilyenkor ő is mindig eszik egy falatot. 

Cassio kifújja a levegőt. Simona nyafogni kezd, a karját nyújtja az 
apja felé. Cassio feláll, megtörli Simona arcát és kezét egy nedves 
konyharuhával, aztán az ölébe ülteti, és folytatja a vacsorát. Elfojtok 
egy mosolyt. A látvány elragadó: Cassio a háromrészes öltönyében, 
lenyűgözően és erősen, az apró, napraforgós ruhát viselő Simonával 
az ölében. Cassio megjegyzést sem tesz a virágokra. Daniele a szeme 
sarkából ismét Cassióra pillant, aki lenéz Simonára, így nem veszi 
észre. 

Gyengéden megsimogatom a haját. Felnéz, olyan szomorú és 
reménytelen a kis arca, hogy felfordul a gyomrom. Bárcsak beszélne 
velem! 

Érzem magamon Cassio tekintetét, felveszem hát a villámat, és 
eszem egy falatot a sertéssültből. 

— Milyen volt a napod? 

Eddig semmit nem mondott nekem arról, hogy mit csinál a nap 
folyamán, de nem is igazán ért haza elég korán ahhoz, hogy 
beszélgessünk. 

— A szokásos. 

Talán számítanom kellett volna efféle kitérő válaszra. Végül is 
Simona és Daniele is itt vannak. Ha ilyesféle üzletről beszélnénk 
előttük, az talán mélyebb sebeket hagyna bennük, mint az 
édesanyjuk halála. 

— Ti mit csináltatok? 

- Ismét kimentünk a kutyafuttatóba, igaz? — kérdezem Danielét, 
aki aprót bólint, aztán ledob egy falatka húst a padlóra. — És Elia 
segített berendezni a festőszobámat. 

Alig várom, hogy ismét festhessek, belevesszek a művészetbe. 

Cassio olyan tekintettel figyeli az arcomat, hogy zavarba jövök. 


Megigazítom a frufrumat, eltűnődöm, vajon miért utálja. Mindig is a 
részem volt. 

- Arra gondoltam, hogy a hétvégét a tengerparti nyaralómban 
tölthetnénk. 

Elkerekedik a szemem. Jó ide nem jártam már strandon. 

Cassio próbálja elkapni Daniele tekintetét. A kisfiú egyértelműen 
felélénkül a strand hallatán. 

- Mit gondolsz, Daniele? Építhetünk homokvárat, mint legutóbb. 

Daniele alig láthatóan megvonja a vállát, ami már valami. 

Cassióval vacsora után lefektetjük a gyerekeket. Cassio beteszi 
Simonát a kiságyba, míg én segítek Danielének átöltözni. Könnyebb 
így. Danielét nem zaklatja fel, és így a legjobb ilyen rövid idővel az 
alvási idő előtt. Betakarom, és megborzolom a haját. 

- Loulou imádni fogja a strandot. 

Daniele szája apró mosolyra húzódik. Aztán mögém siklik a 
tekintete. Az alsó ajkába harap. Árnyék borul ránk, és egy 
másodperccel később Cassio lehajol, és megpuszilja Daniele 
homlokát. 

— Aludj jól! 

Felállok, még egy utolsót integetek Danielének, aztán leoltom a 
lámpát, és becsukom az ajtót. Követem Cassiót a folyosón, de felém 
fordul, mielőtt elérnénk a lépcsőt, megragadja a nyakamat, és 
mélyen megcsókol, elakad tőle a lélegzetem. Azonnal életre kel a 
testem, ahogy a falnak nyom, a hatalmas tenyerével a mellemet 
markolássza, közben hozzám dörzsöli a kemény ölét. 

- Ágy - suttogom. 

- Azt már nem. 

Pislogok, de Cassio nem ad nekem időt, hogy felfogjam a szavait. A 
szájával az enyémen megragadja a combomat, és felemel. 

— Itt. Ennél a falnál. 


Elkerekedik a szemem. Cassio a torkomba harap, aztán megnyalja 
a fájó pontot. 

— Mi lesz Sybillel? 

- Már elment. 

Vibrál a morgás a bőrömön. Egyik izmos karjával és az erős teste 
nyomásával a levegőben tart, a másikat becsúsztatja kettőnk közé. A 
cipzár sziszegésétől borzongás fut végig a gerincemen egy 
pillanattal azelőtt, hogy félrehúzza a bugyimat, és egyetlen kemény 
lökéssel belém hatol. Ívbe feszül a hátam, félig a fájdalomtól, félig a 
gyönyörtől. Ez az első alkalom, hogy előjáték nélkül tesz a magáévá. 

A fülemre szorítja a száját. 

- Nem megmondtam neked, hogy ne hordd többé ezeket a 
combzoknikat és nevetséges ruhákat? 

A szemébe nézek, hozzádörgölöm magam, kergetem a kéjt, 
miközben a testem próbálja befogadni Cassio hosszú farkát. 

- Ez a büntetésem? 

Kihívó mosolyra húzódik az ajkam. 

Cassio erősebben szorít, ahogy ismét lök egyet, a falnak taszít. A 
derekába vájom a sarkamat. 

- Nem, édesem - suttogja rekedten, és a becézés felmelegít, mint 
egy pohár forró kakaó. - Figyelmeztetés. 

Felnevetek. Annak nem volt jó. A szavak azonban nem hagyják el 
az ajkamat, mert Cassio döngölni kezd, keményebben és 
mélyebben, mint előtte, kényszeríti a testemet, hogy megadja magát 
neki, és azt is teszi. Hamarosan síkossá válok körülötte, a testünk 
nedves egyesülésének a hangja betölti az előteret. Cassio durva 
csókjai elnyelik a kiáltásomat, amikor vad rázkódással elélvezek. 
Leereszt a padlóra, és majdnem összecsuklik alattam a lábam. 

— A földre! - parancsolja. 

Felháborodás villan a szememben a követelés hallatán, de a 


domináns arckifejezés és a szeméből sugárzó elemi vágy megérinti 
egy részemet, amely egyértelműen nem bánja a parancsoló 
viselkedését. Térdre hullok. 

Az ujjai a hajamba markolnak, ahogy a számba hatol. 

Nem veszem le a szememet az arcáról, imádom figyelni, ahogy 
elengedi magát. 

Utána talpra húz, felemeli a fejemet. 

- Rendben vagy, vagy túl kemény voltam? 

Lábujjhegyre állok, és a nyakába szorítom az arcomat, meghat a 
hangjából sugárzó figyelmesség. Kissé sajgok, és valószínűleg érezni 
fogom még holnapig, de pajkos módon jó érzés volt, mintha Cassio 
megjelölt volna odabenn. 

- Giulia? - hatol át a gondolataimon a mély dörmögése. -— Túl 
kemény volt? 

Apró sóhajjal megrázom a fejemet. A tarkómra teszi a kezét, aztán 
puszit nyom a fejem búbjára. Annyira szeretetteljes gesztus, olyan 
érzéseket ébreszt bennem, amelyeket félek megengedni magamnak. 
Végül is ez mindenekelőtt érdekházasság. Nem akarom szeretni őt, 
mielőtt ő szeretne engem. 

Milyen buta gondolat! Mintha az ember képes lenne elhalasztani 
a szerelmet, amíg kényelmes lesz. Elhúzódom, és hagyom, hogy 
bevezessen a hálószobába. 

Később az ágyban Cassióhoz bújok, a mellére fektetem az 
arcomat, az ujjai a felső karomat simogatják. Már lekapcsoltuk a 
lámpát, és próbálunk elaludni. Cassio testéből sugárzik az éberség, 
ezért tudom, hogy nem jár még közel az alváshoz. 

- Nem tudsz, ha a karodban tartasz, igaz? 

Nem akarok megbántottnak hangzani, de nem tudom titkolni. 

Cassio egy pillanatra abbahagyja a simogatást, egy sóhajjal 
megemelkedik a mellkasa a fejem alatt. 


- Nézzük meg. Megígértem, hogy megpróbálom. 

- Rendben. Ahogy megpróbálsz majd bízni bennem. 

Csend követi a szavaimat. Tényleg próbálkozik. Többet nem 
kérhetek. 

—- Mondott már valamit Daniele? 

- Nem - felelem. — Bólintásokkal kommunikál. Két hét múlva lesz 
a születésnapja, igaz? 

- Igen. Hároméves lesz. Még mindig emlékszem rá, amikor 
először a karomban tartottam. 

- Egyszer láttam egy fényképet egy újszülöttről. Nem tűnnek 
nagyon cukinak azzal a rengeteg mocsokkal magukon. 

- Már megmosdatták, mikor pár órával a születése után először a 
karomban tartottam. 

- Nem adják oda a nővérek azonnal a babákat a születésük után a 
szüleiknek? 

- Nem voltam ott, amikor Daniele született. 

- Ó, dolgoztál? — találgatom. 

Cassióból sugárzik a feszültség, és tudom, hogy nem erről van szó. 

- Gaia egyedül akart szülni. 

Örülök, hogy a sötétség elrejti az arcomat. Miért ne akarná egy nő, 
hogy a férje vele legyen, amikor életet ad a gyermeküknek? 

-Ó! 

Csönd tölti meg a sötétséget. 

— Mi a helyzet Simonával? 

Cassio a fejét rázza. 

- Nem tisztességtelen ez veled szemben, hogy nem tapasztalhatod 
meg a szülés csodáját? — Nem volt az, hiszen képtelen vagyok látni a 
varázslatot abban, hogy kinyomjak egy ilyen hatalmas valamit a 
vaginámon keresztül. 

- Sok dolgom lesz péntek délelőtt, de azt akarom, hogy délután 


elinduljunk a nyaralómba, így az egész szombat a miénk, hogy 
élvezzük az ott töltött időt. 

- Miért nem vagy hajlandó beszélni nekem a múltról? - kérdezem 
lágyan. 

Cassio megfordul, a szája forró a fülemen. 

- Fejezd be a kíváncsiskodást, Giulia! Nem fog tetszeni, amit 
találsz. Most pedig aludj! 

Fájnak a szavai. El akarok gurulni tőle, hogy teret adjak neki az 
alváshoz, ami nyilvánvalóan nem fog megtörténni, amíg ilyen közel 
vagyok hozzá, de a karja megfeszül a derekamon. Ismét magához 
szorít. Nyelek egyet. 

- Fiatal vagy — mondja. -— Aggódom, hogy hányféleképpen fogok 
fájdalmat okozni neked, mielőtt cinikus felnőtté válsz, hogy 
túlélhess a világunkban az oldalamon. 

- Nem hiszem, hogy így lesz. 

- Tudom, de előbb-utóbb úgyis belátod. 


Cassia 


Három hónapja nem jártam a nyaralómban. Utoljára azért mentem 
oda, mert békére és nyugalomra vágytam Gaia temetése után. 
Egyedül jöttem, Simona és Daniele nélkül, mert valahányszor rájuk 
néztem, arra az asszonyra emlékeztettek, akit el akartam felejteni. 
Giulia szeme elkerekedik a csodálkozástól, amikor behajtunk a 
parton álló pompás fehér bungaló elé. A szomszéd ház Miáé, de 
ritkán látogattuk meg egyszerre a helyet, bár egy ideig erősködött, 
hogy nyaraljon együtt a család. Simona elaludt az ülésében, de 
Daniele arcán felismerés villan fel. A múltban imádta ezt a helyet. 


Aggódtam, hogy még ez is megváltozott. 

A szél a ruhánkat rángatta. A november nem a legmegfelelőbb 
időszak ahhoz, hogy idekinn legyünk, de meg akartam mutatni 
Giuliának a házat. Magam sem tudom, hogy miért. Lenyűgözőbb 
lenne tavasszal vagy nyáron. 

Egy újabb széllökés letépi Giulia fejéről a fekete cowboykalapot, 
kinyúlok és elkapom a levegőben. 

Giuliából kirobban a meglepett nevetés. 

- Lenyűgözőek a reflexeid. 

Odanyújtom neki a kalapot, és édes mosollyal elveszi tőlem. 

- Ha annyi ellenséged van, mint nekem, gyors reflexek 
szükségesek a túléléshez. De nem tudom, miért kaptam el ezt az 
izét. Ocsmány. 

Giulia ismét olyan öltözetet választott, ami én biztosan nem 
választanék. Cowboycsizma, fekete sort nadrágtartóval, vakítóan 
rózsaszín pulóver és egy túl nagy méretű kabát, amely akár még 
rám is jó lett volna. Kész divatrémálom. 

Az arca megfeszül az aggodalomtól. 

- Hány gyilkossági kísérletet éltél túl? 

Próbálok visszaemlékezni. Nehéz megmondani. Túl sok volt 
belőlük. De csak néhányan kerültek a közelembe. 

Giulia megcsóválja a fejét. 

- Nem érdekes, ha ilyen sokáig kell gondolkodnod rajta, akkor 
valószínűleg nem is akarom tudni. Csak ígérd meg, hogy óvatos 
leszel, rendben? 

Megkerülöm az autót, kinyitom a hátsó ajtót, aztán kiveszem 
Simonát. Giuliával máris kialakítottunk egy rutint a gyerekekkel 
kapcsolatban. Ő foglalkozik Danielével, én pedig Simonával. 
Megkönnyíti az életünket, bár jéggé fagyasztja a szívemet, hogy a 
fiam nem hajlandó a közelemben maradni. 


- Hoznád Loulou szállítókosarát? 

Kiveszem a csomagtartóból. Giulia ragaszkodott hozzá, hogy 
magunkkal hozzuk a kutyát, bár jobban szerettem volna, ha Sybil 
vigyáz rá. Nehezebb nemet mondani Giuliának, mint kellene. 

Védelmezőn a mellkasomra szorítom Simonát, hogy megóvjam a 
hidegtől, és a bejárati ajtó felé vezetem Giuliát. Nehezére esik a 
karjában cipelni Danielét. Bár vékonyka kisfiú, a korához képest 
magas, Giulia pedig apró. Több értelme lenne, ha én vinném. 

Amint beérünk, Giulia leteszi Danielét, és ámulva körülnéz. A 
belső rész is fehér, akárcsak a külső. A ház hátsó része a strandra 
néz, és szinte az egész fal üvegből van, a dűnékre és az óceánra 
nyíló kilátással. A buckafű meghajlik a természet ereje alatt, és 
alacsonyan a víz fölött sötét felhők lógnak. A bútorok fehérsége még 
ilyen viharos napokon is megvilágítja a házat villany nélkül. 

Giulia az ablakhoz szalad, kikukucskál. A tekintete balra 
vándorol, ahol egy hintaágy himbálózik lágyan a szélben. A veranda 
megvédi az esőtől. A kilincs után nyúl. 

Leteszem a kutyakosarat, aztán a fehér bölcsőhöz viszem 
Simonát. Még mindig mélyen alszik 

— Túl viharos. Holnap majd kimehetünk. 

Giulia duzzog, úgy néz ki, mint egy tinédzser, hiszen az is, bár 
igyekszem úgy tenni, mint ha nem így lenne. Néha képes vagyok 
elfeledkezni róla, különösen olyankor, amikor a gyerekekkel 
foglalkozik, vagy az ágyban vagyunk, de nem mindig sikerül. 

Daniele mellette áll. Giulia a kezét nyújtja, és Daniele megfogja. 
Megdermedek, kissé még jobban összeszorul a szívem. Mosolyogva 
az utazókosárhoz vezeti, és kiengedi a kutyát. Loulou lassan 
előmerészkedik, körülnéz. 

— Ha lepisili a fehér szőnyeget, kinn alszik. 

Giulia a szemét forgatja, mintha azt hinné, hogy viccelek. 


A kutya kezd mindent végigszimatolni. De legalább már nem 
támadja meg a nadrágom szárát. 

Daniele úgy követi Loulou-t, mintha elveszett kölyökkutya lenne. 

- Behozom a csomagokat -— mondom, mielőtt újra kimegyek a 
hidegbe. Giulia a nyitott hűtő előtt áll, amikor visszatérek a két 
bőröndünkkel. Beviszem a csomagokat a hálószobánkba a folyosó 
végén, aztán csatlakozom Giuliához a konyhában. - Szóltam a 
házvezetőnőnek, hogy töltse fel a hűtőt. 

- Van külön házvezetőnőd a nyaralódhoz? 

- Miának és a szüleimnek is van házuk ugyanezen a strandon. A 
házvezetőnő gondoskodik mind a háromról. 

-— Mi a helyzet Ilariával? 

- Túl messze van. 

Giulia bólint. 

— Szóval..., tudsz főzni? 

Felvonom az egyik szemöldökömet. 

- Természetesen nem. 

- Természetesen nem - ismétli meg Giulia csöndesen, miközben a 
hűtőbe néz, mintha az lenne a végzete. - Hát akkor szerencsét kell 
próbálnom, gondolom. 

Figyelem, ahogy kirak egy halom zöldséget, rizst és csirkét a 
pultra. 

— Szereted az ázsiai konyhát? 

A pultnak dőlök, összefonom a karomat a mellemen. 

— Az attól függ. 

— Fűszeresen szereted? 

Megrándul a szám széle. Giulia felháborodva mered rám, aztán 
Danielére siklik a tekintete, aki az ablak előtt guggol a kutyával. 

Giuliához lépek, megérintem az ajkát. 

-— Elviselem az égető érzést, ne aggódj. 


Giulia nyel egyet. 

Elindulok az ablak felé, miközben Giulia elkezdi készíteni a 
vacsorát, bármit tervez is. Daniele egy pillanatra felnéz, amikor 
lehuppanok mellé és a kutya mellé, aztán ismét az óceánra 
összepontosítja a figyelmét. 

— Holnap a parton tölthetjük a délutánt. 

Nem válaszol, de nem is számítottam rá, szóval csak bámulok 
kifelé, ahogy a fiam is. 

Vacsora után ágyba dugjuk Danielét és Simonát, aki közben 
felébredt. A mellettünk lévő szobán osztoznak, bár van még két 
másik hálószoba is a házban. 

— Kiülhetünk a hintaágyra? - kérdezi Giulia, amikor átkarolom. 

-— Hideg van. 

- Melegen tarthatsz. Kérlek! 

- Rendben. 

Elvigyorodik, lekapja a kabátunkat a fogasról, amíg kerítek pár 
vastag gyapjútakarót. A szél elült, de fagyos hideg fogad bennünket, 
amikor kilépünk a verandára. A kabát ellenére Giulia borzong, 
amikor összebújunk a hintaágyon. Beburkolom a takarókba, aztán 
átkarolom. Összegömbölyödik mellettem, mint egy macska. 

A múltban rengeteg késő estét töltöttem egyedül a verandán, 
egyedüllétre vágyva. Gaia soha nem csatlakozott hozzám. Ám Giulia 
jelenlétét nem érzem betolakodásnak. 

- Nem az vagy, akire számítottam. 

— Milyen értelemben? 

A leheletünk bepárásítja az éjszakai levegőt, és felhallatszik a 
hullámok bömbölése. 

- Azt hittem, hogy kényszerítenem kell téged a szexre, hogy 
menekülni fogsz a házasságunk fizikai oldala elől. 

Giulia felemeli a fejét. 


- Tényleg szeretek lefeküdni veled. -— Felvillan a szeme a 
holdfényben. - Nagyon élvezetessé teszed. 

Kuncogok. 

- Ahogy lennie is kell. 

- Te is élvezed? - A hangja játékos, de érzem benne a 
bizonytalanság nyomát. 

— Igen. 

Közelebb vonom egy lassú csókra. Nem is csak a szex miatt. A 
takarók és a ruhája alá csúsztatom a kezem, megsimogatom az 
oldalát, csak hogy emlékeztessem magam. Megrándul, és kuncogás 
gyújtja lángra a belsőmet. 

— Volt valaha... 

- Nem beszélünk a múltról. 

Elhallgat, és kibámulunk az óceánra. 

Fel sem tudom idézni, mikor éreztem szinte elégedettnek magam, 
de ebben a pillanatban közel járok hozzá. 


TIZENÖT 
Cassio. 


A hideg ellenére másnap sétálunk egyet a parton. Simona Giulia 
mellén pihen a kenguruban, Daniele és Loulou pedig a víz mentén 
kocog. A kutya ugatja a hullámokat, próbálja elkapni a fogaival a 
habzó vizet. 

Micsoda ostoba jószág, de megmosolyogtatja Danielét és Giuliát, 
ezért egyelőre maradhat. Sirályok szállnak a fejünk felett. Giulia 
kinyújtja a kezét, és egy pillanatnyi habozás után összefonom az 
ujjainkat. Aggódom Daniele reakciója miatt, de nem úgy tűnik, hogy 
érdekli. A kutyát és az óceánt figyeli. 

Vibrál a telefonom a zsebemben. Kiveszem, és egy üzenetet 
találok Farótól. 


Hívj fel azonnal! 
A homlokomat ráncolva visszateszem a telefont a zsebembe. Túl 


hangosan bömbüöl a szél egy telefonbeszélgetéshez. 
-— Mi az? - kérdezi Giulia. 


-— Vissza kell mennünk a házba. Fel kell hívnom Farót. 

Elszontyolodik, és egy fél másodpercre megfordul a fejemben, 
hogy ügyet sem vetek Faro üzenetére, de megmondtam neki, hogy 
ne zavarjon, hacsak nem valami fontos dologról van szó. 

- Ó, hát persze! 

Megszorítom a kezét. 

— Holnap reggel is kijöhetünk. 

Bólint, aztán felkiált. 

- Loulou, Daniele, gyertek ide! 

A kutya és a fiam felénk szaladnak. Daniele arca egy pillanatra a 
múltra emlékeztet, majdnem olyan gyermekien ártatlan, mint 
akkoriban. 

Azonnal felhívom Farót, mihelyt visszaérünk a nyaralóba, míg 
Giulia letakarítja a homokot a kutyáról és Danieléről. 

Simona a padlón kúszik, egy labdát kerget, ami rettentő idegesítő 
módon csörög. 

- Mi az? Remélem, hogy fontos. Nem akarom, hogy zavarjanak. 

- Luca megvadult, amíg te a fiatal feleségedet döngetted. Megölte 
Gottardo és Ermano bácsit, meg azt az unokatestvérét, akinek a 
fivérének összezúzta a torkát. 

Döbbenten dőlök hátra. 

— Mi a fasz történt? 

- Senki sem tudja pontosan. Matteo nem kimondottan ontja az 
információt. Azt pletykálják, hogy Luca a Tartarus motorosbanda 
egy teljes egységét is feldarabolta New Jersey-ben. 

Simona a nadrágom szárát rángatja, és lassan felhúzza magát. 
Kinyúlok, hogy megtámasszam, és a fogatlan szájával rám vigyorog. 

- A pletykák szerint árulókra vadászik... Egyesek azt gyanítják, 
hogy a feleségéhez van valami köze. Szigorúan titkos, de az asszony 
Chicagóba ment, ahol találkozott az átkozott Dante Cavallaróval. 


A combomra támaszkodom, irányíthatatlanul száguldanak a 
gondolataim. 

- Gondolod, hogy Aria benne volt az árulásban? 

- Még életben van. 

Luca és Aria kívülről boldognak tűnt, vagy legalábbis olyan 
boldognak, amennyire egy házasság a mi világunkban az lehet, 
különösen, ha a férj olyan ember, mint Luca... vagy én magam. 

Giulia jelenik meg a nappaliban, aggodalom felhőzi az arcát, 
ahogy rám néz. Lassan közelebb sétál. 

- Ma este visszamegyek. Szervezz meg egy találkozót! Az 
apámnak is ott kell lennie. 

Ha Luca ilyen mészárlásba kezdett, akkor gondoskodnom kell 
róla, hogy a városom a tisztánál is tisztább legyen. 

— Úgy lesz. 

Leteszem a telefont. 

Giulia lerogy mellém. 

— Mi a baj? 

- Semmi, amiért aggódnod kellene. 

- Az arcod nem erről árulkodik. 

- Üzleti ügy. Luca megölt két kisfőnököt. Két nagybátyját, 
Gottardót és Ermanót. 

Giulia megrándul, döbbenten mered rám. Rájövök, hogy milyen 
tapintatlan voltam. Az ő nagybátyái is voltak, de nem az volt a 
benyomásom, hogy különösebben kedvelte volna bármelyiküket, 
ami nem meglepő. Szadista egoista volt mindkettő. 

- Szomorú vagy a nagybátyáid miatt? 

Úgy néz ki, mintha kábulatból rántottam volna ki, és élesen 
megrázza a fejét. 

- Miattad aggódom. Mi lesz, ha Luca még több kisfőnöktől 
megszabadul? 


- Tőlem nem fog megszabadulni. Hacsak nem adok neki okot rá, 
és én nem adtam. 

Lassan bólint, aztán ismét elkerekedik a szeme. 

— Kiara! 

— Ki? 

- Kiara, az unokatestvérem. Ermano lánya. Mi van vele és a 
nagynénémmel? 

- Nem tudom. Faro semmit nem említett. 

Megszorítja a karomat. 

-— Kérlek, Cassio, derítsd ki! Kiara még csak tizenkét éves. Mi van, 
ha megsebesült? 

- Kétlem, hogy Luca bántana egy gyereket. 

Az aggódó arca arra késztet, hogy ismét felvegyem a telefonomat. 
Általában közvetlenül Lucát hívnám, de a jelenlegi helyzetben ez 
nem tűnik bölcs lépésnek. 

- Csomagolj be, és készítsd össze Simonát és Danielét! Harminc 
percen belül indulnunk kell. Megkérdezem apámat Kiaráról. 

Az apám azonnal felveszi a telefont. 

- Faro elmondta? 

- Igen. Ez várhat a megbeszélésünkig. Információra van 
szükségem Ermano lányáról és feleségéről. 

- A gyerek életben van, de Ermano lelőtte a feleségét — volt valami 
az apám hangjában, amibe beleborzongtam. - Beszéltem egy 
barátommal New Yorkban, próbáltam kideríteni, milyen Luca 
hangulata, hogy befejezte-e a gyilkolást... 

- Minden rendben lesz. 

— El kellett volna mondanod neki mindent, Cassio. 

- Minden rendben lesz, apám. A múlt a múlt. Ha most mondanám 
el Lucának, azzal egyértelműen aláírnám a saját halálos ítéletemet. 

Bontom a vonalat, és bemegyek a hálószobába, ahol Giulia már 


pakolja a bőröndjeinket. Aggodalom csillog a tekintetében, amikor a 
szemembe néz. 

- Kiara életben van, de az anyja halott. 

Giulia a szája elé kapja a kezét. 

— Mi történik majd vele? 

- Lucának van még pár rokona, akit megkérhet rá, hogy fogadják 
be a kislányt. - Elveszem tőle a csomagokat. — Gyere! Tényleg vissza 
kell mennünk. 

Lassan bólint, egy kissé még mindig sokkos állapotban. 
Hozzálépek, a kezembe veszem az arcát. 

- Minden rendben lesz. 


A hazavezető út viszonylagos csöndben telik. Giulia a gondolataiba 
merül, és Simona elaludt, mint a kocsiban általában. 

Elia és Domenico már a házamban vannak, amikor megérkezünk. 
Segítenek mindent becipelni. Giulia követ, amikor átöltözöm a 
szokásos üzleti viseletembe. 

— Hol lesz a megbeszélés? 

Megkötöm a nyakkendőmet. 

- Nem ismered a helyet. Egy éjszakai klubban. 

Látom rajta, hogy többet is kérdezne, de nem akarok üzletről 
beszélni vele. Könnyed csókot nyomok az ajkára. 

- Ne várj meg ma este. Nagyon későn jövök haza. 

A házból kifelé menet ismét felhívom Farót. 

- Minden kész? 

— Igen, mindenki úton van. 

—- Mondtak valamit az őrszemeink a klub körüli mozgásról? 


- Úgy tűnik, hogy megbeszélést tartanak. Minden motor a klub 
előtt van. 

Most, hogy Luca hidegvérrel elpusztított egy egész egységet, csak 
idő kérdése a motorosklub bosszúja. Erőszakosak, és kevesebb 
szabály köti őket, mint bennünket. Az életemnek olyan fele ez, 
amelynek nem akarom, hogy Simona, Daniele vagy Giulia a része 
legyen. Minden tőlem telhetőt megteszek, hogy megvédjem őket 
tőle. 


Gyiulla 


Miután Cassio elmegy, fogom a telefonomat, és lerogyok a kanapéra. 
Simona lefoglalja magát egy mesekönyvvel, amelyik állati hangokat 
szólaltat meg, Daniele pedig a pokrócon ül mellette, csak félig- 
meddig figyelve a saját játékára, a szeme sarkából oda-odanézeget a 
húga könyvére. 

Loulou  összegömbölyödik mellettem, és azonnal simogatni 
kezdem a puha bundáját, mert azt remélem, hogy megnyugtat. A 
szokottnál gyorsabban ver a szívem, amióta Cassio elmondta, mi 
történt a nagybátyáimmal. A maffiában általában az ember halálát 
jelenti, ha kiesik a pikszisből. Nem voltam szomorú a nagybátyáim 
halála miatt. Rossz emberek voltak, még a mi elfajzott mértékünk 
szerint is, de aggódom, hogy mit jelent ez Cassio számára, 
számunkra, és egyfolytában szegény unokahúgom, Kiara körül 
forognak a gondolataim, aki immár árva. 

Felhívom aput. Nem veszi fel az első pár csörgés után, ami 
szokatlan tőle. Mindig kerít időt a számomra. Mi van, ha Luca úgy 
döntött, hogy tőle is megszabadul? Nem titok, hogy apu nem a 


kedvence. A házasságomnak Cassióval elméletileg az lenne a célja, 
hogy garantálja apu pozícióját, de vajon megvédi őt Cassio? Nem 
kedvelik egymást különösebben. De talán Cassio a kedvemért szól 
egy jó szót az apám érdekében. 

Apu végre fogadja a hívásomat, és magamba roskadok a 
megkönnyebbüléstől. 

— Giulia, a ma este nem a legmegfelelőbb idő a beszélgetésre. 

— Jól vagy? Hallottam, mi történt. 

Apu felsóhajt. 

-— Jól vagyok. Nem tagadhatom, felkavaró volt hallani, hogy Luca a 
család egyik tagjával a másik után számolt le, de én soha nem 
tettem semmit, amit árulásként lehetett volna értelmezni. 

— Mi lesz Kiarával? Hallottál valamit? 

- Matteo felhívott bennünket, és megkérdezte, hajlandóak 
vagyunk-e befogadni őt. 

Apu hangján érződik, hogy nem lelkesedik az ötletért. 

- Otthonra van szüksége, és a családja vagyunk. 

- Az anyád és én keményen dolgozunk azért, hogy javítsunk a 
család helyzetén, és minden erőfeszítésünket tönkretenné, ha 
befogadnánk egy áruló lányát. 

- Apu! - kiáltok fel döbbenten. - Kiara tizenkét éves. Ártatlan. 
Kérlek, ne mondd nekem, hogy nem leszel hajlandó befogadni őt 
olyasmiért, amit az apja tett. Ez mérhetetlenül kegyetlen dolog 
lenne. 

Apu egy pillanatig csak hallgat. Nem arról van szó, hogy ne 
tartanám képesnek a kegyetlenségre, de a szememben mindig 
igyekezett másnak mutatkozni. 

- Lehet, hogy Luca egyébként sem ad nekünk választási 
lehetőséget. A helyzet jelenlegi állása szerint túl kockázatos lenne 
csalódást okozni neki. 


- Akkor ne kockáztasd meg, és fogadd be Kiarát az otthonodba. 

— Hogy állnak a dolgok Cassio és közted? 

— Jól. 

- Valóban? - kérdez vissza apu, mintha nem hinne a fülének. 
Elszomorít, mivel tudom, hogy a legrosszabbra számított Cassiótól, 
és mégis feleségül adott hozzá. 

- Igen. Ígérd meg, hogy felhívsz, amint többet tudsz Kiaráról, 
rendben? 

— Úgy lesz. Anyád beszélni akar veled. 

Elfojtok egy sóhajt. Anyut ismerve valószínűleg aggódik amiatt, 
hogy a Kiara körüli jelenlegi fejlemények tönkreteszik a társadalmi 
pozícióját, és ez azt jelenti, hogy máris ellenlépéseket tervezget — 
amelyekben általában nekem és Christiannek is szerepet szán. 

— Hogy vagy, Giulia? 

A hangjára erőltetett vidámság megerősíti a gyanúmat. 

— Jól. Egy kicsit aggódom Kiara miatt. 

- Mikorra számíthatunk az apáddal unokára tőled? 

Rendben. Szóval, ez a terve. 

- Simona és Daniele is kicsi még. Minden időmet és energiámat 
lefoglalja, hogy gondoskodjam róluk. 

- Nem a te gyerekeid, Giulia. Bölcs döntéseket kell hoznod. Egy 
saját gyerek megerősíti majd a pozíciódat, különösen, ha fiú, akiből 
kisfőnök lehet. 

- Daniele lesz a kisfőnök, anyu. Ha akarok majd valaha gyereket, 
akkor az nem taktikai célokból lesz. 

Cassióval nem beszéltünk még gyerekvállalásról. Ragaszkodik 
hozzá, hogy fogamzásgátlót szedjek, amit egyébként is megtennék, 
mert pillanatnyilag egyértelmű, hogy nem akarok teherbe esni. A 
legjobb anyja szeretnék lenni Danielének és Simonának, és egy 
harmadik gyerek ezt egyáltalán nem könnyítené meg. 


- Most, hogy feleség vagy, már nem engedheted meg magadnak, 
hogy naiv légy. 

Felsóhajtok. 

- Le kell tennem a telefont. Simonának szüksége van rám. 

Nem várom meg a válaszát. Leeresztem a telefont, és figyelem, 
ahogy Daniele Simonával együtt nyomkodja az állatképeket a 
mesekönyvben. Nevetnek a nyávogás, tehénbőgés és ugatás 
kakofóniája hallatán. Mosolyogva dőlök hátra. Minden nappal egyre 
jobban elrabolják a szívemet. 


Próbálom megvárni Cassiót, de végül elalszom, kényelmetlenül 
összegömbölyödve a kandalló előtti karosszékben. 

Nem tudom, mennyi idő telik el, amikor egy hideg kéz a 
karomhoz ér, kirántva a szundikálásból. Sötét van a szobában, csak 
a haldokló parázs fénye táncol a fáradt szemem előtt. Cassio hajol 
fölém, lőportól, dohányfüsttől és whiskytől bűzlik. 

- Mondtam, hogy ne várj meg. 

- Hány óra van? - motyogom, a nyelvem és az izmaim nehezen 
mozognak. 

— Késő. 

Próbálom kivenni Cassio arcát, hogy összekapcsoljam a hangjából 
sugárzó feszültséget a kifejezésével, de a sötétség elrejti a vonásait. 
Kinyúlok, és megérintem a karját. Az ing ropogós anyaga a bőréhez 
tapad. Merevnek érzem az ujjaim alatt, valamitől megkérgesedett. 
Cassio élesen beszívja a levegőt, és kirántja magát a szorításomból. 

Azonnal felébredek. 

— Cassio? 


Felülök, és Cassio hátrál egy lépést tőlem, ahol már nem érhetem 
el. 

— Menj, feküdj le, Giulia! Most azonnal! 

Felállok, elindulok felé. A haldokló parázs nem ad elég fényt, hogy 
sokat lássak, de a fehér ingének egy része sötét. 

-— Mi történt? Megsebesültél? 

- Ágyba, Giulia! Azonnal! 

- Nem. Nem vagyok gyerek, a feleséged vagyok, és nem megyek 
sehová, amíg nem tudom, hogy jól vagy. 

- Az őrületbe kerget a szemtelenséged. 

— Szerintem tetszik neked a szemtelenségem. 

Felsóhajt, és kisétál a helyiségből. Követem. Az előtér is sötét. Az 
aggodalmam tovább erősödik minden lépéssel és Cassio makacs 
hallgatásával. Amikor végre megérkezünk a hálószobánkba, 
felkapcsolom a lámpát. Elszorul a szívem, amikor meglátom a vért 
Cassio fehér ingén. A nagy része már megszáradt, csak egy folt 
látszik frissnek a karján. Cassio egy szó nélkül bemegy a 
fürdőszobába, de az arca elárulja a rosszallását, amikor követem. 

— Mi történt? 

Cassio kigombolja az ingét, és lelöki magáról, de az egyik ujj a 
karjához ragad. Megrándul az arcom, amikor meglátom a sebet, 
amelybe beleragadt. Fogok egy törölközőt, és meleg vízzel 
benedvesítetem, aztán eltolom Cassio kezét. Átáztatom az ingujj 
véres anyagát, várom, hogy elváljon a hosszú vágástól, mielőtt még 
több kárt okoz. 

Cassio szinte kíváncsian figyel, semmi jelét nem adja, hogy valaki 
nyilvánvalóan vágódeszkának használta az alkarját. Óvatosan 
lehúzom róla az inget, és Cassio arca éppen csak megrebben, de egy 
hang sem hagyja el az ajkát. 

-— Nem az első eset, hm? 


Könnyedén kell vennem a helyzetet, nehogy pánikrohamot 
kapjak a férjem miatti aggodalomtól. Mi lenne, ha történne vele 
valami? Mihez kezdenék két kisgyerekkel, egy hatalmas házzal és 
egy kissé neveletlen kutyával? 

-— Csak egy felszínes vágás. Túl fogom élni. 

Felnevetek, de erőltetettnek hangzik. Mihelyt a seb kiszabadul az 
ingből, Cassio a padlóra hajítja a tönkretett ruhadarabot. 

- Innen megoldom. 

Kivesz egy elsősegélydobozt a mosdó alatti szekrényből. 

- Nem fogod elárulni, hogy mi történt? 

Kitisztítja a sebet, és felsóhajt, amikor nem fordítom el a fejemet. 

- Nem vagyok biztos benne, hogy ismerned kell az üzletem 
részleteit. 

— Az életed része vagyok, hadd legyek hát annak is része. 

Tétovázás sugárzik a szeméből. Lenéz a sebre, és leragasztja. 

- Luca az árulók mellett egy MK-val is leszámol, amelyik 
problémákat okoz nekünk. 

Az értetlen arckifejezésem láttán hozzáteszi: 

- Egy motorosklub. Erősebbek délen, különösen Texasban, Új- 
Mexikóban és Floridában, de itt is kezdenek megjelenni az 
egységeik. Luca megkért, hogy derítsem ki, miben sántikál a helyi 
tagozatuk. Elkaptunk egyet, egy erős harcost. Megvágott a késével. 

- Miért keveredsz ilyesmibe? Miért nem az embereidet küldöd, 
hogy elintézzék az ilyesmit? Az apám soha nem kockáztatná az 
életét egy támadásban. 

Cassio ironikusan mosolyog. 

- Ezért nem az apád a legjobb kisfőnök. Ha lojalitást vársz az 
embereidtől, akkor meg kell mutatnod nekik, hogy kész vagy az 
oldalukon harcolni. 

Megcsóválom a fejemet. 


- Így halnak meg az emberek. 

- Aggódsz miattam? 

Átkarolom a derekát, és a mellére szorítom az arcomat. 

- Ígérd meg, hogy óvatosabb leszel! 

-— Mindig óvatos vagyok. 

— A seb másról árulkodik. 

- Feküdj le. Már... 

Simona sírása hangzik fel a bébiőrből. 

— Ennyit az alvásról. 

Cassio a derekamra teszi a kezét, és gyengéden az ágy felé lök. 

-— Te lefekszel aludni, és pedig gondoskodom Simonáról. 

— Pihenésre van szükséged... 

- Nem. Hadd intézzem én. 

Rádöbbenek, hogy szüksége van rá, hogy a karjában tartsa a kicsi 
lányát. Talán így emlékezteti magát a világában létező jóra. 

- Rendben. 

Lerogyok az ágyra, úgy érzem, egy cseppnyi erőm sem maradt. 
Cassio futólag megcsókol, aztán indul a gyerekszobába. 

A maffia világában nőttem fel. A halál és a veszély állandó 
társaim voltak, de az apám soha nem jött haza sebesülten. Tudta, 
hogyan tartsa távol magát a bajtól, és hagyja, hogy mások 
kockáztassák érte az életüket. Csodáltam Cassiót a bátorságáért. 
Ugyanakkor azt kívántam, bárcsak olyan gyáva lenne, mint apu, 
hogy biztonságban legyen. A gyerekeiért... és értem. 


TIZENHAT 
Giulia 


Danielével letelepszünk a padlóra. Arra szánjuk ezt az időt, hogy 
erősítsük a köteléket nem csupán közte és köztem, hanem Loulou- 
val is, miközben Simona szundikál. Az elmúlt pár este Cassio ismét 
későn jött haza, és reméltem, hogy ez nem marad így állandóan. 
Egyelőre Danielére, Simonára és Loulou-ra összpontosítok. Eléggé 
elterelik a figyelmemet. 

Loulou közelebb kocog egy labdával a szájában, mint általában, 
amikor leülök a padlóra. Elveszem tőle a labdát, és elgurítom a 
padlón. Daniele kíváncsi tekintettel követ mindent. Két dobás után 
felé nyújtom a labdát. Elveszi és elhajítja, szélesen mosolyog, 
amikor Loulou kergetni kezdi a játékot. Ezt csináljuk pár percig, 
mielőtt elteszem a labdát, és megpaskolom magam mellett a padlót. 
Loulou közelebb jön, imádnivaló, ahogy kilóg a rózsaszín nyelve. 
Gyengéden megsimogatom, aztán keresztbe rakom a lábamat, és 
intek Loulou-nak, hogy jöjjön még közelebb. Összegömbölyödik az 
ölemben, gyengéden simogatom a fülét, és elámulok, mennyire 
selymes. 


Daniele közelebb csúszik, míg végül a combomnak ütődik a térde. 
Érzem, hogy szeretné megsimogatni Loulou-t. Egy ideje már 
figyelem a kutyát, hogy lássam, készen áll-e ilyen közeli kapcsolatra. 
Az elmúlt pár napban már nem próbálta elkerülni Danielét. Most 
pedig teljesen nyugodtnak tűnik, félig lehunyt szemmel nézi a 
kisfiút. 

- Meg akarod simogatni? 

Daniele gyorsan biccent. 

- Próbálj meg lassan mozdulni, hogy megszokja a jelenlétedet, 
rendben? 

Újabb éles biccentés. 

-— Félős. Meg kell ismernie téged, és tudni, hogy a barátja vagy. 

Megfogom Daniele kezét, és Loulou hátára teszem. A kutya füle 
kíváncsian megrándul, és egy kicsit jobban kinyitja a szemét. 
Lassan végighúzom Daniele kezét Loulou oldalán, egyelőre távol 
tartom a fejétől, mert azt olvastam, hogy a kutyák gyakran 
fenyegetve érzik magukat, ha ott érintik meg őket. Loulou szemhéja 
ismét lecsukódik, mert élvezi a simogatást. 

- Látod? Óvatosnak kell lenned. Loulou kicsi. Ne húzd meg a fülét 
vagy a farkát, rendben? 

Daniele bólint, megbabonázva figyeli, ahogy a keze mozog a kutya 
bundáján. 

Elhúzódom, hagyom, hogy egyedül csinálja. Talán jó úton járunk. 
Már Cassio sem panaszkodik Loulou miatt. Simona most már elég 
gyakran hagyja, hogy megnyugtassam éjszakánként, így Cassio 
többet aludhat. 

Elmosolyodom, elönt az optimizmus. 


Félig már alszom, amikor Cassio aznap éjszaka hazaér. Egy hét telt 
el a gyilkosságok óta, és a gyerekek meg én alig láttuk őt. 

Figyelem, ahogy lefekvéshez készülődik. Aztán elnyúlik 
mellettem. 

— Mikor jössz haza megint vacsorára? 

Cassio megfogja a csípőmet, közelebb húz magához. Az ajka az 
enyémre tapad, és elönt a forróság, de elhúzódom tőle. Pár elejtett 
szón kívül kizárólag a szexszel kommunikálunk egymással. 
Felsóhajt. 

- Fontos a munka. Túl sok mindent kell csinálnom. Fáradt vagyok. 
Csak szeretném elterelni a figyelmemet, amikor itthon vagyok, nem 
pedig vitatkozni veled. 

Újra megcsókol, és ezúttal dühösen lököm el magamtól. 

- Nem bánhatsz úgy velem, mint egy dadussal vagy kurvával, 
Cassio. Ennél jobbat érdemlek. 

- Soha nem bánnék veled úgy, mint egy kurvával — morogja. — A 
feleségem vagy, és akarlak. Ha jól emlékszem, te is mindig élvezed. 

Ez így van. Cassio gondoskodott róla, hogy közösülés előtt és 
közben is elélvezzek. 

- Ez nem jelenti azt, hogy nincs szükségem érzelmi kapcsolatra is 
kettőnk között. Azt gondoltam, hogy jó úton járunk, de most ismét 
ellöksz magadtól. Tényleg csak a rengeteg munka az oka, vagy van 
valami más is? 

Egy pillanatig hallgat. 

- Próbálok gondoskodni róla, hogy te és a gyerekeim 
biztonságban legyetek. És teljes irányítás alatt kell tartanom a 
várost, hogy ezt garantálni tudjam - ismét megcsókol, ezúttal 
lágyabban, de érzem a mélyben megbúvó sürgetést. -— Próbálok 
holnap vacsoraidő környékén hazaérni. 

Vajon csak azért mondja, hogy megnyugtasson? Hagyom, hogy 


elmélyítse a csókot, lehúzza a hálóingemet, és felébressze a testemet 
az ajkával. 


A következő nap ötleteket keresek egy hároméves gyerek 
születésnapjához. Egy hét múlva lesz Daniele nagy napja, és meg 
akarom lepni tortával és egy tematikus születésnapi partival. 
Simona a kanapé szélébe kapaszkodva felhúzza magát a talpára 
mellettem, és büszkén vigyorog. 

- Ügyes vagy - gügyögöm, miközben a szememet Danielén és 
Loulou-n tartom. Daniele dobálja neki a labdát, amit a kutya 
minden egyes alkalommal visszaejt a lába elé. Gyönyörű látvány, 
azt kívánom, bárcsak Cassio is látná. 

Jelez a telefonom, hogy üzenetem érkezett. Meglepődöm, amikor 
látom, hogy Christian írt, hogy a környéken jár, és meg akar 
látogatni. Nem láttam az esküvő óta. Régen is legfeljebb kéthavonta 
találkoztunk, mert más városban éltünk, de ez most megváltozott, 
legalábbis addig, amíg visszatér Baltimore-ba, hogy apu oldalán 
uralkodjon - bármikor történik is meg ez. A konyhába sietek, hogy 
szóljak Sybilnek, készítsen pár szendvicset és kávét. 

Tizenöt perccel később behajt a kocsija a ház elé. 

- A bácsikád jön látogatóba -— mondom Danielének, aki egész nap 
követte minden lépésemet. Simonát a karomban tartom, bár 
ficánkol. Mászni akar, de túl gyors, és nehéz szemmel tartani a 
hatalmas házban. 

Daniele szeme elkerekedik, döbbenet és remény elegye sugárzik 
az arcáról. Meglep a reakciója. Cassiónak csak lánytestvérei vannak. 
Gaiának vajon volt fivére? Nem emlékszem rá. Megszólal a csengő. 


Loulou csaholva robban ki a nappaliból. A bejárati ajtónál 
megtorpan, és kaparni kezdi. 

- Majd én nyitom! - kiáltok Sybilnek, mielőtt kijöhetne a 
konyhából. Elia és Domenico látja a lépcsőt a kamerákon keresztül, 
amelyek körben mindenhol fel vannak szerelve, így tudják, hogy 
csak a bátyám az. 

- Nem, Loulou! - szólok szigorúan a kutyára, és óvatosan oldalra 
tolom a lábammal, mielőtt kinyitom az ajtót. Loulou újból próbál 
átnyomakodni mellettem, de ismét hátrébb lökdösöm. 

Christian vastag kabátot visel a csípős decemberi hidegben, és 
kíváncsian néz rám. 

- Természetesen megtartottad a kutyát. 

Daniele a bátyámra mered, aztán megfordul, és felsiet az 
emeletre. Értetlenkedve Christianre mosolygok, miközben a 
lábammal távol tartom tőle Loulou-t, aki morog rá. Tényleg 
dolgoznunk kell még azon, hogy bánik a vendégekkel. 

- Mi van a kölyökkel? - kérdezi a bátyám Daniele felé biccentve, 
aki eltűnt a szemünk elől. 

Vállat vonok, és szélesebbre tárom az ajtót, hogy beléphessen. 

Christian bejön, és egy karral megölel, próbálja nem összenyomni 
Simonát, aki tiltakozva nyöszörög a közelsége ellen. Átjár a 
kabátjából áradó hideg. 

Gyorsan elhúzódom tőle, és becsukom az ajtót. Egy pillanatra nem 
figyelek oda, és Loulou elrobog mellettem, hogy dühös 
vakkantásokkal Christianre vesse magát. A bátyám lenéz rá, nincs 
lenyűgözve. 

- Menj innen! - szól rá, és kevésbé gyengéden tolja el, mint én 
tettem. 

- Loulou! - kiáltok rá, mire végre abbahagyja, és arrébb kocog. 

- Hogy vagy? - kérdezi Christian, miközben kibújik a kabátjából, 


és felteszi a fogasra. Nyilvánvalóan járt már itt korábban, és tudja, 
mi hol van. Aggodalom sugárzik a hangjából. 

Megfogom a karját. 

— Jól vagyok. 

Összehúzza a szemét. 

- Tudom, hogy hazudsz. 

- Tényleg jól vagyok. Csak egy kicsit minden túl sok. Daniele nem 
beszél, és alig eszik. Próbálom áttörni a falakat, kideríteni, hogy mi 
történt, de nem tudom, hogyan. 

A nappaliba vezetem Christiant, bár aggódom Danieléért. Majd 
később megnézem, mi van vele, ha nem jön le hamarosan. Loulou a 
nyomunkban marad, nem veszti szem elől Christiant. Bátor kutyus, 
azt meg kell hagyni. 

Letelepszünk a kanapéra, Sybil már kirakta a süteményt, 
szendvicset, kekszet és kávét. 

- A gyerek nemrég veszítette el az anyját. Természetes, hogy 
traumatizált. 

- Tudom, de többről van szó. Kerüli Cassiót. 

- Talán hagynod kellene a múltat, Giulia. 

Ahogy beszél, az inkább figyelmeztetésnek hangzik, mint 
tanácsnak, és az aggódó arckifejezése csak megerősíti a gyanúmat. 

Leteszem Simonát a padlóra, amikor már túl sokat mocorog. 
Azonnal elmászik, indul a játékokkal teli takarója felé. 

— Mit tudsz, amit nem mondasz el nekem? 

Christian összeszorítja a száját. 

- Tudom, hogy Cassio nem akarja, hogy vájkáljanak a múltjában, 
különösen, ha Gaiáról van szó, és azt hiszem, hogy tiszteletben 
kellene tartanod a kívánságát. 

- Hogy őt védjem vagy magamat? 

Christian fog egy kekszet, és beleharap, nyilvánvalóan csak az 


időt húzza. 

- Mindkettőt... és ezeket a gyerekeket is. 

Simona felé biccent, aki egy plüss egyszarvút nyomogat, amelyik 
minden egyes alkalommal éles hangon felnevet, mire Simona 
kuncog. Örömtől csillog a szeme, amikor rám pillant. 

- Hogyan segíthetnék Danielén, ha nem tudom, mi történt? 

-— A fiú majd helyrejön. Egy nap majd kisfőnök lesz. Nem az anyja 
halála az utolsó trauma, amelyet elszenved. 

A bátyám rideg véleménye hallatán összerándul a gyomrom. 

- Aggódsz, hogy Cassio bántani fog, ha próbálom kideríteni, mi 
történt Gaiával. 

Christian felveszi a  kávécsészéjét, iszik egy kortyot, az 
arckifejezéséből ítélve megfontolja, hogy mit mondjon. 

- Nem hiszem, hogy aggódnod kell. Cassio eddig jó volt hozzám, és 
jó a gyerekeihez is. 

Christian megfogja a kezemet, és úgy néz rám, ahogy néha Cassio 
szokott - mintha naiv gyermek lennék. 

- Hadd mondjak neked valamit a Cassióhoz hasonló férfiakról, 
akiket ismerek, mert én is olyan ember vagyok. Ahogy ő, úgy én is 
kisfőnök leszek. Hozzá hasonlóan én is túléltem és tettem 
borzalmas dolgokat, hogy elég erős legyek erre a feladatra. Kell 
hogy legyen egy sötét oldalad, ha hatalmi pozícióba akarsz kerülni a 
maffiában. Minél erősebb ez a sötét oldal, annál nagyobb a 
valószínűsége, hogy hatalmi pozícióba kerülsz, és ott is maradsz. 
Senki sem fenyegeti Cassio hatalmát. 

- Tudom, hogy mindnyájatoknak van sötét oldala. Neked, apunak, 
Cassiónak, de egyikőtök sem bántott engem, és nem is hiszem, hogy 
valaha megteszitek. 

Christian keserűen felnevet. 

— A sötétség néha akkor is előjön, amikor nem kellene. 


Elia jelenik meg a küszöbön. 

- Minden rendben? 

Összeráncolom a homlokom. 

- Hát persze! — Az órára pillantok. Majdnem öt óra. - Miért nem 
mész ma haza korábban? Az elmúlt hetekben nagyon sokat 
dolgoztál. Christian majd itt marad, és megvéd engem. 

Elia a bátyámra mered. Nem tudok olvasni az arcából, de 
egyértelműen tükröződik róla némi gyanakvás. 

- Cassio megparancsolta, hogy tartsam rajtad a szememet. 

A hangsúlya alapján inkább hangzik figyelmeztetésnek, mint 
védelemnek. Vajon még egyszer beszélnem kell Cassióval a 
bizalomról? 

Christian összehúzza a szemét. 

- Meg tudom védeni a húgomat, ne aggódj. 

- Távozz - parancsolom. 

Elia bólint, de látszik rajta, hogy nem tetszik neki az ötlet. Ennek 
ellenére sarkon fordul, és elmegy. Egy pillanattal később kinyílik, 
majd becsukódik a bejárati ajtó. Vajon megint jelent Cassiónak? 

Christian a fejét csóválja. 

- Cassio rövid pórázon tart téged. 

Nem beszélhetek vele a házasságomról. Csak azt bizonyítaná, 
hogy Cassiónak igaza volt, amikor nehezére esett megbízni bennem. 

- Hogy érzi magát anyu az új, feltörekvő csillag szerepében? 

Christian gúnyosan elmosolyodik, de elfogadja, hogy témát 
váltsunk. 

- Veszélyben érzi magát amiatt, hogy be kellett fogadniuk Kiarát. 

- Az unokahúgunk nem tett semmi rosszat. Az apja az áruló, nem 
Ő. 

- Tudod, hogy megy az ilyesmi. Mindenképpen ő fog szenvedni az 


apja bűneiért. Mindig a gyerekek fizetnek meg az apák bűneiért. 

Apu silány reputációjára utal, ami miatt sokan azt hiszik, hogy 
belőle sem lesz jó kisfőnök? Vagy Cassióra és Danielére? 

- Ma felhívom őket, és beszélek Kiarával. Akartam adni neki 
egypár napot, hogy magához térjen abból, ami történt. 

- Kétlem, hogy helyrejöhet valaki, aki végignézte, hogy a saját 
apja megöli az anyját. 

- Még mindig a nagybátyánkról beszélünk, vagy valami másra 
próbálsz utalni? Ha kertelve akarsz közölni velem valamit, akkor 
nem működik. 

Christian fog még egy kekszet. 

- Nem tudom, mire gondolsz. 

- Még szép, hogy tudod. Azt hittem, hogy nem tudod, mi történt 
Gaiával. Hazugság volt? 

- Nem. Csak furcsának találom, hogy Daniele kerüli Cassiót, és 
nem beszél. Ilyen fajta traumát általában csak nagy katasztrófa 
okoz. 

- Ebben a korban elég nagy katasztrófa, ha valaki elveszíti az 
édesanyját. 

Christian feszélyezetten mosolyog. 

- De apu legalább még mindig boldog a kötelék miatt. 

Ezután csak apuról beszélgetünk, aki máris szüreteli a Cassióval 
kötött házasságom gyümölcseit. Kevesebben beszéltek róla a háta 
mögött, mert túlságosan rettegtek a férjemtől. Ámbár kételkedem 
benne, hogy Cassio apu segítségére sietne, hacsak nem én kérem 
meg rá. 

Simona elfintorodik. 

Felsóhajtok. 

- Ez az arckifejezés azt jelenti, hogy ki kell cserélnem a 
pelenkáját. Akarsz addig idelenn maradni? 


Christian a fejét rázza. 

— El tudom viselni. Láttam már rosszabbat. 

Felveszem Simonát, és felmegyünk az emeletre a szobájába. 
Menet közben észreveszem, hogy résnyire nyitva van Gaia 
szobájának az ajtaja. Leteszem Simonát a pelenkázóasztalra. Majd 
utána megnézem Danielét. 

Christian arca összerándul az undortól, amikor kibontom a 
csomagot. Nyilvánvaló, hogy egyszer sem cserélte ki a saját gyereke 
pelenkáját. 

- Azt hittem, el tudod viselni — ugratom, bár az én orrom is 
megrándul a bűztől, különösen olyankor, amikor Simona 
valamilyen húst evett előtte — mint ma. 

-— Ez nem jelenti azt, hogy élvezem. 

- Én sem élvezem, de valakinek meg kell csinálnia — mondom, 
aztán megcsiklandozom Simona pocakját, mire elvigyorodik. — Igaz? 

- Apunak soha nem lett volna szabad ebbe a helyzetbe 
kényszerítenie téged. Túl fiatal vagy ahhoz, hogy két kisgyerek 
gondját viseld, akik ráadásul nem is a tieid. 

Kezd bosszantani, hogy mindenki állandóan ugyanezt mondja. 
Először anyu, most Christian, és még Cassio is folyamatosan az ő 
gyerekeiként emlegeti őket. Nem vagyunk régóta házasok, de azt 
kívánom, bárcsak Cassio látná, hogy a gyerekek máris mennyire 
fontosak nekem. 

- Elboldogulok vele, Christian — csattanok fel. -— Nem könnyű, de 
makacs vagyok. 

— Igaz. 

Felháborodva meredek rá, de nem tudok igazán haragudni rá, 
amikor úgy vigyorog, mint egész gyerekkoromban. Amint végzek 
Simonával, befektetem a kiságyba. Látom rajta, hogy fáradt. Nem 


volt hajlandó délben elaludni. Sírni kezd, amikor hátralépek, 
lehajolok hát, és ringatom a kiságyat, amíg be nem csukódik a 
szeme. De abban a másodpercben, ahogy próbálok távozni, ismét 
bömbölni kezd. Ezúttal nem megyek vissza hozzá, remélem, hogy 
majd magától megnyugszik. Többen is mondták, hogy néha hagyni 
kell a gyerekeket sírni, hogy megvigasztalják magukat, de ezt 
lehetetlenül nehéznek találom. 

- Nagyon követelőző - kommentálja Christian, és összefont karral 
az ajtófélfának dől. 

Felveszem Simonát, próbálom kitalálni, mi a baj. Tovább bömböl, 
aztán minden figyelmeztetés nélkül engem és magát is lebüfizi. 

- Fúj - mondja Christian. 

Sóhajtok, átöltöztetem, aztán visszateszem a kiságyba. Ezúttal pár 
perc után lenyugszik. Intek Chirstiannek, hogy maradjon csöndben, 
miközben kisétálunk, és becsukom az ajtót. Gyanakodva nézegeti a 
hányást a blúzomon és a hajamban. 

- Nem öltözöl át? 

Felhorkantok. 

- Nem. Szeretem, ha olyan a szagom, mint egy bárnak vasárnap 
reggel. 

- Mintha tudnád, milyen szaga van egy bárnak. 

Nem tudtam. Soha nem tehettem be a lábamat egybe sem, és nem 
is okvetlenül a korom miatt. Cassio valószínűleg akkor sem engedi 
majd, ha betöltöm a huszonegyet. Bemegyek a hálószobába, 
próbálok nem gondolni a tönkrement blúzomra. A szag önmagában 
elég rossz. Christian kíváncsian néz körül. Vajon feldühítené 
Cassiót, hogy behoztam valaki mást a magánlakhelyére? Évek óta 
együtt dolgozik Christiannel, de kétségkívül nem voltak barátok. 

- Gyorsan le kell zuhanyoznom. Ránéznél Simonára, ha megint 
bőgni kezd? Félek, hogy újra hányni fog. 


- Hát persze! Az előtérben fogok várni, amíg elkészülsz. Végül is 
nem veszíthetlek szem elől, ha nincs itt egy testőr. 

A szememet forgatom, aztán bemegyek a fürdőszobába. Nem 
könnyű levetkőzni anélkül, hogy a hányás a bőrömre kerüljön. 
Felkapok egy köntös, és Christian kérdő tekintete ellenére lesietek a 
mosókonyhába, hogy betegyem a koszos holmit a mosógépbe. 
Megkönnyebbülten felsóhajtok, amikor a forró víz végre lezubog a 
testemen, lemosva a hányás szagát. 

Éppen a hajamat szárítom, amikor felfordulás zaját hallom. 
Kikapcsolom a hajszárítót, és fülelek. Fojtott férfinangok szűrődnek 
be. Közelebb lépek a hálószoba ajtajához. 

— Mi a faszt keresel itt? — vicsorog Cassio. 

Leteszem a hajszárítót, és egyetlen törölközőbe csavarva kisietek 
a fürdőszobából, még mindig nedves hajjal. Sokk hulláma önt el a 
látványra. Cassio a falnak nyomja Christiant, a bátyám torkára 
szorítva az alkarját. 

Cassio felém kapja a tekintetét. A szeme lassan végigsiklik a 
félmeztelen testemen, és színtiszta düh ömlik el az arcán. 

A padlóra hajítja Christiant, kihúzza a kést a tokjából, és a bátyám 
mellkasára térdel. Megfagy a vér az ereimben. Cassio Christian 
torkára nyomja a csillogó pengét. Azonnal kibuggyan a vér. Mi 
történik itt? 

Odarohanok, és megragadom a karját, próbálom elhúzni. 

— Mit csinálsz, Cassio? Fejezd be! Fejezd be, kérlek! 

Cassio lehajol, bele Christian arcába, ügyet sem vetve a hiábavaló 
próbálkozásomra, hogy leállítsam. 

— Mi a faszt művelsz egyedül a feleségemmel? 

Kell egypár szívdobbanásnyi idő, mire a szavak átszivárognak a 
rettegés ködén. 

- Elment az eszed, Cassio? Ő a bátyám! Azonnal ereszd el! 


Christian próbál kiszabadulni, de csapdába szorult Cassióval a 
mellkasán és a késével a nyaki verőerén. Beszélni sem tud. Az arca 
egyre jobban elvörösödik, kétségbeesés sugárzik a szeméből. 

- Kérlek, könyörgöm neked, hogy engedd el! Bármit gondolsz is, 
nem az történik! 

Cassio nem reagál. 

Csoszogás hangzik fel a folyosón. Az ajtó felé pillantok, de nem 
látok semmit. Cassio megdermed, a tekintete követi az enyémet. 
Csak Daniele lehet. Cassio hirtelen elereszti Christiant, talpra ugrik, 
és a háta mögé rejti a kést egy másodperccel azelőtt, hogy Daniele 
megjelenik az ajtóban. A haja kócos és az arca álmos. A padlón 
fekvő Christianról rám néz, aki mellette térdelek, aztán fel Cassióra. 
Christian a torkára szorítja a tenyerét, szóval Daniele nem láthat 
semmit. 

Cassio a háta mögött tartja a kezét a késsel, ahogy közelebb lép 
Danieléhez. A korábbi félelmetes dühöt kedvesség maszkja váltja fel 
az arcán. Leguggol a fia elé. Daniele engem néz, látszik rajta, hogy 
nem érti, mi folyik itt. Ezzel ketten vagyunk. Zakatol a szívem a 
mellkasomban, a félelemtől még mindig elszorul a torkom, de 
sikerül mosolyt varázsolnom az arcomra. 

- Miért nem mész be a szobádba, és játszol még egy menetet? 
Mindjárt ágyba duglak -— mormogja Cassio kényszeredetten nyugodt 
hangon. Daniele magához szorítja a tabletet, aztán lassan elcsoszog. 
Pár másodperccel később hallom, hogy bemegy a szobájába. Cassio 
visszafordul felénk, becsukja az ajtót. Christian talpra kecmereg, 
megfeszül a teste. A bátyám és a férjem közé állok, készen arra, 
hogy megakadályozzam Cassio újabb támadását. 

Jeges félelem jár át Cassio tekintetétől. Csak Christiant nézi. A 
szemem sarkából látom, hogy a bátyám előhúzza a kését. 

— Utoljára kérdezem. Mit keresel te itt? 


— Ezért tűnt el Andrea? -— nyögi ki Christian. 

Cassio előrelendül. Próbálom ellökni, de túl erős. A két férfi 
dulakodni kezd. 

— Kérlek, Cassio! 

Éles fájdalom hasít a karomba, és felkiáltok. Cassio hátrarándul, 
elkerekedik a szeme, ahogy lenéz rám. Vér csordogál a hosszú, 
felületi sérülésből az alkaromon. 

— Te... — vicsorog Christianre. 

- Te voltál az, Cassio. Vak dühödben megsebesítettél — hazudom. 
Nem tudom, melyikük vágott meg, és a seb nem is veszélyes, bár 
rettentően ég. A sebre szorítom a kezemet, reszketek. 

Cassio hátrál egy lépést. A késére néz, amelyet vér szennyez. 
Lehet éppen Christiané is. A bátyám visszadugja a tokjába a kését, 
de nem veszi le a szemét a férjemről, miközben megkérdezi tőlem: 

— Elvigyelek orvoshoz? 

Cassio álla megfeszül. 

- Nem - felelem határozottan. — Azonnal megj el! 

— Giulia... 

— Menj el! 

Cassio élesen veszi a levegőt, kitágulnak az orrlyukai, ahogy 
figyeli, amint a vér kiszivárog az ujjaim között. 

Christian lassan elhátrál, nem fordít hátat Cassiónak. 

- Harminc perc múlva felhívlak. 

Aprót bólintok, megdöbbent, ami történt, és egyáltalán nem 
értem, hogy Cassio miért reagált Így. 

Mielőtt a bátyám kislisszolhatna, Cassio halkan közli: 

- Sehol sem rejtőzhetsz el, ha kiderül, hogy elárultál, Christian. 
Baltimore-ban sem leszel biztonságban, ha holtan akarlak látni. 

- Ha bántod Giuliát, megtalállak és megöllek, Cassio. 


Cassio sötét tekintettel mered a bátyámra. Christian eltűnik. 

Hirtelen már nem vagyok benne biztos, hogy jó ötlet volt 
elküldeni. Cassio minden nyilvánvaló ok nélkül elveszítette az eszét 
pár perce. A felesége meghalt... vagy megölték, és senki nem tudott 
semmit az esetről. 

Találkozik a tekintetünk, és enyhül a félelmetes düh. Nyilvánvaló 
bizalmatlanság és bűntudat szikrája maradt csupán. Elteszi a kését, 
aztán közelebb lép. Megfeszülök, nem tudom, mire számítsak 
azután, aminek a szemtanúja voltam. 

- Nem foglak bántani -— dörmögi megbánó hangon. 

Gyengéden eltolja a kezemet a sebről, és megvizsgálja. Megrándul 
az arcom, amikor megbökdösi a fájdalmas területet. Aggodalmasan 
ráncolja a homlokát. 

-— Én tettem ezt? 

- Számít? Te voltál az, aki elkezdte a harcot. Elveszítetted az 
önuralmadat. Azt mondtad, soha többé nem lesz okom félni tőled. 
Ma ennek az ellenkezőjét bizonyítottad. 

- Nem akartalak bántani. 

- Csak Christiant. 

Cassio a fogait csikorgatja. 

- Gyere! Be kell kötnöm a sebet. 

Követem a fürdőszobába. Cassio egy szót sem szól, miközben 
felültet a pultra, és elkezdi kitisztítani a sebet. 

— Mi történt az imént? - suttogom. 

Cassio beköti a karomat, aztán megcsókolja a tenyeremet. Amikor 
felegyenesedik, már nem a gondoskodó férj, hanem a rossz zsaru, 
aki éppen kezdi a kihallgatást. 

— Mit keresett Christian itt fenn egyedül veled? 

A szemöldökömet ráncolom. 

- Látogatóba jött. Hetek óta nem láttam. Hazaküldtem Eliát, mert 


Christian képes megvédeni engem. 

Cassio a nyakamra teszi a kezét. 

- Miért zuhanyoztál, mielőtt hazaértem? 

Ezt komolyan kérdezi? 

- Nem volt tudomásom róla, hogy engedélyt kell kérnem tőled a 
zuhanyzásra. 

Dühösnek látszik. 

— Miért zuhanyoztál le? Válaszolj! 

- Nem. Ez nevetséges. 

- Ha nem akarod elárulni nekem, hogy miért, akkor kénytelen 
leszek feltételezni, hogy le kellett mosnod magadról annak a 
bizonyítékát, amit előtte csináltál. 

Megrándul az arcom, aztán grimaszt vágok, amikor rájövök, hogy 
mire célzott. Meglököm a mellkasát. Nem mozdul. 

- Tényleg azt mondod, amire gondolok? 

Annyira megrémít már maga az ötlet is, hogy nem tudom, hogy 
kezeljem a helyzetet. 

Cassio a combomba markol. 

- Akkor válaszolj a kérdésemre! 

Rámeredek. Tényleg komolyan beszél. 

- Simona lehányt, ezért zuhanyoztam le. Ha nem hiszel nekem, 
akkor menj, ellenőrizd a mosógépet. Még nem volt időm beindítani. 

Elereszt, és tényleg eltűnik a szemem elől. Nem tudom elhinni. 
Leugrom a pultról, és majdnem összecsuklik a lábam. Súlyként 
nehezedik rám a sokk. Teljesen megrázott, hogy Cassio ennyire 
elveszítette az önuralmát egy ilyen nevetséges dolog miatt. 
Besétálok a hálószobába, de nem vagyok benne biztos, hogy itt 
akarom tölteni az éjszakát. Cassio visszatér, szemlátomást 
nyugodtabban. 

Megcsóválom a fejemet. 


- Nem tudom elhinni, hogy azt hitted, megcsaltalak a saját a 
bátyámmal. Ezt gondoltad, igaz? 

Az arca kemény. Kigombolja a kézelőjét, amelyet gyakran tesz, 
amikor el akarja kerülni a választ. 

- Bíznod kellene bennem, Cassio, de ehelyett annyira elvakít a 
féltékenység, hogy még a bátyámra is gyanakodsz, hogy viszonya 
van velem. Mennyire beteg dolog ez? Te állandóan gyönyörű, 
készséges nőkkel vagy körülvéve a klubjaidban, és én soha nem 
vádollak azzal, hogy lefekszel velük, azzal meg főleg nem, hogy 
lefekszel a húgaiddal, az isten szerelmére! 

— Miért csalnálak meg azokkal a nőkkel? Csak rád tudok gondolni. 

Megdermedek. 

— Gondolsz rám? 

Soha még csak meg sem fordult a fejemben a lehetőség, hogy 
egyetlen gondolatot is pazarol rám munka közben. 

Cassio figyel, látszik a szemén, hogy vívódik magában. 

- Akkor miért löksz el magadtól állandóan? Miért okozol 
fájdalmat azzal, hogy nem bízol bennem? 

Cassio a nyakkendőjéért nyúl, durva rántással meglazítja. Egy 
kissé még feszült, és ha Christian még mindig itt lenne, valószínűleg 
ismét rátámadna. Úgy tűnik, hogy Cassio uralkodik magán, ezért ért 
akkora sokként, hogy ennyi féktelen agresszió rejtőzik benne. 
Természetesen ez csak megerősíti, hogy próbáltam tudomást sem 
venni erről az oldaláról. Nem véletlenül olyan a híre, amilyen. 

- Nem löklek el magamtól. Egy ágyon osztozunk, és időt töltünk 
együtt. 

- Szexelünk, és megbeszéljük, mit csináltak a gyerekek, de 
bármikor próbálok a maszkod mögé kukucskálni, azonnal kizársz, 
és most féltékenységi rohamodban majdnem megölted a bátyámat. 
Mondd el, hogy mi történt! 


Megfeszül az álla. Hátat fordítok neki, egy pillanatra el kell 
menekülnöm az intenzív tekintete elől. Ledobom a törölközőt, 
kiveszek egy hálóinget a fiókból. Cassio léptei visszhangzanak 
mögöttem. 

- Ne! Ne érj hozzám! Most ne. Válaszokra van szükségem. Nem 
tudok lefeküdni veled, ha nem vagy hajlandó elárulni az igazat — 
pillantok rá a vállam fölött. 

Cassio elkezdi kigombolni az ingét - olyan nyugodtan és 
gondosan, hogy egy pillanatig én akarok üvölteni és tombolni. 
Örülök, amikor elindul az ajtó felé. 

-— Lefektetem Danielét. 

Lerogyok az ágyra. Megígértem Cassiónak, hogy nem költözöm át 
másik szobába, de pillanatnyilag nem vagyok benne biztos, hogy 
meg akarom tartani ezt az ígéretet. Nem tudom, hogy képes vagyok- 
e maradni, legalábbis addig, amíg nem világosít fel arról, ami 
történt. Nem akarok félni a férjemtől, de most ez a helyzet. 

Felhangzik Daniele sírása, felpattanok, és besietek a szobájába. 
Cassio próbálja ráadni a pizsamanadrágot, de Daniele küzd ellene. 
Cassio végül elereszti, és Daniele hozzám szalad, átöleli a lábamat. 

Cassio megsebzett vadállatnak látszik, amikor felegyenesedik. 

- Megtennéd...? — A hangja rekedt, az álla megfeszül. 

Bólintok, és a karomba veszem Danielét. Cassio bánatos szemmel 
figyeli, ahogy pizsamába öltöztetem, aztán ágyba dugom Danielét. 
Cassio gyors puszit nyom Daniele homlokára, aztán elindulunk 
kifelé, és leoltjuk a lámpát. 

Feszült csönd ereszkedik ránk, ahogy az előtérben állunk. 

- Mondd el az igazat! Ha azt akarod, hogy ez a házasság 
működjön, ha jelentek bármit is a számodra, akkor mondd el, hogy 
mi történt — könyörgök neki. 

Cassio a bekötött karomra néz. Félig ki van gombolva az inge, és 


kimerültnek látszik. 

- Szükségem van egy italra. Csatlakoznál? — nyújtja a kezét. 

Tétovázom, de az elkínzott arcát látva megfogom a kezét, és 
követem a földszintre. 

Sybil aggodalmas arccal téblábol az előtérben. 

- Készítettem minestronét. A konyhában van. Nem voltam benne 
biztos, fognak-e vacsorázni... 

Elharapja a mondat végét. Valószínűleg hallotta a dulakodást, és 
látta Christiant elmenekülni a házból. 

- Nem vagyunk éhesek. Menj haza! - csattan fel Cassio. 

Sybil rám néz. Elmosolyodom. 

- Köszönjük, hogy főzött vacsorát. Kellemes estét a férjével! 

Tétovázik, aztán fogja a retiküljét és a kabátját, majd távozik. 
Cassio megszorítja a kezemet, és behúz magával a nappaliba. 
Ahogyan minden este, most is ég a tűz a kandallóban. Általában 
már a látvány is felmelegíti a belsőmet, de most nem olvasztja fel a 
félelem hideg érzését. Cassio elereszt, hogy a bárszekrényhez 
menjen. Leülök az egyik fotelba, kinyújtóztatom a pucér lábamat, 
élvezem a kandallóból áradó meleget. 

- Nekem is készíts egy italt! 

Cassio halkan felmordul, hogy kifejezze a nemtetszését, de pár 
perccel később felém nyújt egy poharat egyujjnyi borostyánszínű 
itallal. Elveszem, és belekortyolok. 

Cassio lerogy a mellettem álló fotelbe, görgeti a jégkockákat a 
poharában. Rám néz. 

- Tudtam, hogy idejutunk. Másképpen nem is lehetett. Így kellett 
végződnie. 

- Ez semminek sem a vége - felelem. -— Akkor nem, ha nem 
hagyod. El akarsz veszíteni engem? 

Cassio iszik egy nagy kortyot, aztán keserűen mosolyog. 


- Nem történt meg máris? 

- Nem, de így lesz, ha továbbra is elrejted előlem az igazságot. 
Ami ma történt... Nem tudok túllépni rajta, hacsak el nem mondod, 
hogy miért cselekedtél így. Segíts megérteni. 

Cassio ledönti az ital maradékát. A lángokba bámul, és keserűen 
mosolyog. 

Megcsördül a telefonom, ijedtemben megrándulok. Cassio arca 
elsötétedik, de fogadom a hívást. Nem kell megnéznem a kijelzőt 
ahhoz, hogy tudjam, ki az. 

— Jól vagyok, Christian. 

- Kapcsolatba léptem pár lojális emberemmel Baltimore-ban. Apu 
nem fog közbelépni, de én igen, ha szükséged van rám. Csak szólj, és 
megszabadítalak tőle. 

Ez árulás. Figyelembe véve, hogy pillanatnyilag milyen rossz a 
helyzet a Famigliában, és mennyire kiszámíthatatlan Luca, nem 
engedhettem meg, hogy Christian ilyen gondolatokat forgasson a 
fejében. 

— Nem, jól vagyok, őszintén. Majd holnap beszélünk. 

— Giulia... 

- Holnap - bontom a vonalat. - Ez a nézés magyarázatra szorul, 
Cassio. 

Felvonja a szemöldökét, mintha nem tudná, hogy miről beszélek. 
Egy másodpercre sem hiszem el. Szó szerint izzott a szeme a dühös 
féltékenységtől, amikor Christiannel beszéltem. Fel sem tudom 
fogni. 

- Hogyan jut egyáltalán eszedbe, hogy van valami köztem és a 
bátyám között? - ledöntöm az italom felét, felállok, letérdelek elé, és 
megfogom a combján ökölbe szorított kezét. Kinyitja a markát, hogy 
összekulcsolhassam az ujjainkat. A düh és gyanakvás mögött mély 
fájdalom és sebezhetőség rejtőzik a szemében. Ez utóbbi 


lecsendesíti az amiatt érzett haragomat, amit tett. — Kérlek, mondd 
el az igazat! 

Cassio lehajol, és édesen megcsókol. 

A homlokomat ráncolom. Ez nem a megfelelő idő a fizikai 
közelségre. Válaszokat akarok. 

- Szükségem volt egy utolsó csókra, mielőtt állandóan úgy nézel 
majd rám, mint akkor, amikor Christianre támadtam - hátradől, 
ismét a lángokba mered. - Én öltem meg az első feleségemet. 

Kiszalad a lábam alól a talaj. Lassan elhúzom a kezemet az 
övéből, azt kívánom, bárcsak rosszul hallottam volna, és 
borzasztóan biztos vagyok benne, hogy nem így történt. 

Cassio sötéten mosolyog. Lassan végignéz az elborzadt arcomon. 

- Nem a saját kezemmel. Ő ölte meg magát, de miattam tette. 

A megkönnyebbülés szinte kilöki belőlem a lélegzetet. Képtelen 
lennék Cassióval maradni, ha valóban ő ölte volna meg a feleségét — 
nem mintha valaha is engedné, hogy elhagyjam. 

Tudom, hogy az öngyilkosság gyakoribb a köreinkben, mint 
amennyire az emberek szeretik elismerni, és általában a 
bántalmazás és a kétségbeesés az oka. Mit művelt Cassio a 
feleségével? Jó hozzám és a gyerekeihez. Nem tudom elképzelni, 
hogy bántalmazta volna a volt feleségét, hacsak az asszony halála 
nem változtatta meg a véleményét. Bár megvágta a karomat..., még 
ha tényleg ő volt is, nem szándékosan tette. Bűntudatosnak látszott 
utána. 

-— Miért? - kérdezem, bár rettegtem megtudni az igazságot, de meg 
akartam szabadulni a múlt sötét árnyaitól, és erre az az egyetlen 
mód, hogy napvilágra hozzuk, ami történt. 

Cassio örömtelenül mosolyog. A lángok árnyékot vetnek az éles 
arcvonásaira. 

— Mert megöltem a férfit, akit szeretett. 


Megszólalni sem tudok a döbbenettől. 


TIZENHÉT 
Cassio. 


A múlt 


Ez a mai nap egy totális szerencsétlenség volt. Elég rossz volt 
elveszíteni két embert az átkozott motorosokkal szemben. Még 
rosszabb volt egy átkozott tégla miatt elveszíteni őket. Nem voltam 
biztos benne, ki az, legalábbis nem teljesen. Sok minden szólt 
Andrea ellen. Nem vett részt két napja a karácsonyi vacsorán, de 
ma elméletileg ő vigyázott Gaiára. 

Már majdnem éjfél volt, amikor beléptem az otthonunkba, arra 
számítottam, hogy mint általában, most is mindenki ágyban lesz 
már. Fény sugárzott ki a nappaliból az előtérbe. Követtem, és 
Danielét a kanapén találtam, egy kis tableten játszott, összeráncolta 
a homlokát, annyira koncentrált. Odamentem hozzá. 

— Miért vagy még mindig fenn? 

- Nem tudok aludni. Andrea bácsitól kaptam ezt. 

-— Hol van? 


- Odafenn az anyuval. Játszanak. 

Fel sem nézett, teljesen elbűvölte a színes kijelző. Pontosan ezért 
nem akartam, hogy ilyesmit kapjon. 

- Játszanak? 

Daniele szórakozottan bólintott. 

- Aha. Andrea bácsi adta ezt nekem, hogy én is játsszak. 

- Maradj itt, és játssz tovább -— mondtam neki határozottan, és 
felsétátam az emeletre, közben elővettem a fegyveremet. 
Felosontam a lépcsőn, vigyáztam, hogy ne okozzak zajt. 

Megálltam, és hallgatóztam Gaia hálószobájának az ajtaja előtt. Az 
ajtó mögött valaki felnyögött, és egy nő felkiáltott. Nem kínzás 
hangjai voltak. 

Belöktem az ajtót. A falnak csapódott. 

Düh sugárzott végig az ereimen az elém táruló látványra. Gaia, a 
terhessége végén járó feleségem a féltestvérén lovagolt, mindketten 
meztelenek voltak. 

A feleségem a féltestvérét kefélte. 

Egy másodpercig egyikük sem mozdult. 

Gaia felsikított, eltakarta a mellét, mintha kevesebb jogom lenne 
látni, mint a kibaszott féltestvérének. Összenéztek, és tudtam, hogy 
ennek egy ideje már tartania kellett, talán hosszabb ideje is, mint 
amióta házasok vagyunk. 

Az árulás keserű íze virágzott ki a számban, amelyet a bosszú 
utáni ellenállhatatlan szomjúság követett. Becsuktam az ajtót. 
Andrea lelökte magáról Gaiát, és az éjjeliszekrényen heverő pisztoly 
felé vetette magát. Meghúztam a ravaszt. A golyó átzúgott a 
tenyerén, szétrobbantotta. Vér és hús fröccsent mindenfelé. 

Elbődült fájdalmában. 

— Ne! - sikította Gaia, talpra botladozott, és a fegyver felé mozdult. 
Két hosszú lépéssel mellette termettem, átkaroltam a mellét a hasa 


fölött. 

- Ne! - sikította, és próbált kiszabadulni a szorításomból. 
Befogtam a száját, és a fürdőszoba felé rángattam. 

- Fejezd be a sikongatást! — morogtam. - Danielének nem kell ezt 
végighallgatnia. 

Nem maradt abba a fojtott sikongatás. Nem érdekelte, hogy a 
fiunk meghallja-e. Belöktem a fürdőszobába, és bezártam az ajtót, 
aztán visszafordultam Andreához, aki kezdett magához térni a 
fájdalom okozta kábulatból. Gaia az ajtón dörömbölt. Andrea 
próbálta megint elérni a fegyvert. Szétlőttem a másik kezét is, 
beteges elégedettséget éreztem a fájdalomkiáltása hallatán. Elfojtott 
ordítással hátrahanyatlott, maga elé tartotta a két szétroncsolt 
kezét. 

- Ne bántsd Andreát! Ne merészeld, Cassio, vagy esküszöm, hogy 
megölöm a gyereket a méhemben. 

Megdermedtem, az ajtóra kaptam a tekintetemet, képtelen voltam 
elhinni, amit Gaia mondott. A gardróbszobához léptem, fogtam a 
tekercs ragasztószalagot és bilincseket, aztán visszatértem a 
hálószobába. Andrea nem jelentett számomra veszélyt ebben az 
állapotban. 

Kinyitottam az ajtót, és Gaia szinte rám zuhant. Hátratántorodott, 
amint meglátta, hogy mi van a kezemben, majd felkapta a késes 
borotvámat, és a hasa aljára szorította. 

- Ne bántsd őt, vagy kivágom Simonát a hasamból. 

- Bántanád a lányomat ezért a férfiért? 

- Ezt te nem értheted meg! - károgta. - Egész életemben őt 
szerettem. Csak ő számít. 

— Tedd le a borotvát, Gaia, és beszélhetünk. 

- Soha nem hagynád őt életben. Ismerlek. Vagy ő, vagy te. 

-— És te engem akarsz holtan látni. 


- Igen - tttovázásnak nyoma sem volt a hangjában. - Olyan régóta 
akarom a vesztedet. Semmi mást nem akarok jobban. 

Előrelendültem, megragadtam a csuklóját, mielőtt bánthatta 
volna magát és a babát. Az erőlködése ellenére sikerült 
összekötöznöm a kezét és a lábát, és óvatosan lefektettem egy 
halom törölközőre. Leragasztottam a száját, hogy a sikongatása ne 
riassza meg Danielét. 

- Nem hagyhatom, hogy megöld a gyermekünket. 

Kétségbeesés sugárzott a szeméből, amikor felegyenesedtem, és 
elhagytam a helyiséget. Halk kattanással becsuktam magam mögött 
az ajtót. Andrea talpra kászálódott, de elkaptam, mielőtt 
elmenekülhetett volna. A radiátorhoz bilincseltem, aztán az ő száját 
is leragasztottam. Majd később beszélünk. 

Mély levegőt vettem, ellenőriztem a ruhámat, hogy nem véres-e, 
aztán inget cseréltem, mielőtt lementem a földszintre. Útközben 
küldtem Farónak egy üzenetet, hogy azonnal át kell jönnie egy 
orvossal, aki kezelheti Gaiát. Válaszra sem méltattam a válaszul 
küldött kérdéseit. 

Daniele a nappali közepén ácsorgott, a tablet még mindig a 
kezében. Értetlenség sugárzott a kis arcáról. A bensőmben kavargó 
sötétség ellenére elmosolyodtam. 

- Igazad volt. Az anyukád és Andrea bácsi játszott. 

— Sikítást hallottam. 

Kuncogtam, bár elszorult a torkom. 

- Aha. Kergetőztek, és az anyu megijedt. 

Melléléptem, megsimogattam a fejét. 

-— Most ágyba duglak. Játszhatsz még, ha akarsz. 

Bólintott. Felvettem Danielét, és felvittem az emeletre, jó volt 
érezni a meleg testét. A jó részemet szólította meg, azt a részemet, 
amelyet Andrea ma nem fog látni. Lefektettem Danielét az ágyába, 


távoztam, és bezártam az ajtaját. 

Visszatértem Gaia szobájába. Ismét ránéztem, mielőtt Andreával 
foglalkoztam volna. Még mindig ott feküdt, ahol hagytam. A szeme 
könyörgött, hogy kíméljem meg Andreát - a férfit, akivel nyolc évig 
kefélt a hátam mögött. 

Hátat fordítottam neki, nem bírtam elviselni a nézését, és 
Andreához mentem. Kioldottam a bilincset, megragadtam az egyik 
csukóját, és magam után rángattam, élveztem a fojtott kiáltásait. 
Őrült módjára küzdött. Éppen lefelé rángattam a lépcsőn, amikor 
Faro bejött az előtérbe a saját kulcsával, a sarkában a 
legmegbízhatóbb orvosunkkal. 

Faro elkerekedett tekintete lesiklott Andrea vérző testére, aztán 
felnézett a szemembe. Az orvosnak arcizma sem rezdült - ismerte a 
szabályokat. Nem hagyja el a házat semmi, amit itt látott. 

- Gaia odafenn van - közöltem. - Kezeld, gondoskodj róla, hogy a 
gyerekkel együtt jól legyen. És egy kibaszott másodpercre se 
veszítsd szem elől. Azzal fenyegetett, hogy kárt okoz a babának. 

Nem vártam válaszra. Ehelyett az alagsor ajtaja felé rántottam 
Andreát, és lelöktem a lépcsőn. A zuhanás zaja a fojtott kiáltásával 
végződött, amikor landolt a lépcső alján. Követtem. Léptek 
hangzottak fel mögöttem. Nem kellett megfordulnom ahhoz, hogy 
tudjam, Faro az. 

Andrea összetört halomként hevert a lépcső alján, nyögdécselt. 
Ismét megragadtam, és a hangszigetelt helyiség felé rángattam, ahol 
egy székre ültettem. 

Faro óvatosan méregetett. 

- Ő a tégla? 

— Talán - feleltem. -— De az biztos, hogy ő az, aki a húgát keféli. 

Elkerekedett Faro szeme, ahogy Andrea meztelen testére meredt. 

— Cassio... 


- Ne — morogtam. Nem akartam együttérzést. Kevesebbet ért, mint 
a piszok a cipőm talpán. Az együttérzés a gyengéknek és ostobáknak 
való. Talán az utóbbi voltam, de az első biztosan nem. 

- Basszus! - csóválta Faro a fejét. Tudta, hogy minek kellett 
történnie, mit kellett — akartam tenni. 

Letéptem Andrea szájáról a ragasztószalagot. 

-— Most pedig beszélgetünk. 

Andrea a mellemre köpött. 

- Nincs miről beszélni. 

- Ó, dehogynem! - megragadtam a torkát. - Mióta keféled a 
feleségemet? 

Andrea dacosan mosolygott. 

- Előbb volt az enyém, mint a tiéd. 

— Mit jelent ez? —- ráztam meg jó erősen. 

Egy pillanatra fennakadt a szeme, aztán találkozott a tekintetünk. 
Sok vért veszített, és veszít is minden egyes másodperccel. Nem 
fogja élve elhagyni ezt az alagsort. 

- Gaia tizenöt éves kora óta együtt vagyunk. Tizenhat éves kora 
óta kefélünk. 

Megállíthatatlan hullámként forrt bennem a düh. 

- Hazudsz. 

-— Miért? Mert vérzett, amikor először együtt voltatok? — gúnyosan 
felnevetett. — Mindenre van orvos. 

Majdnem nyolc év. Ilyen hosszú ideig csalt meg Gaia. Én hűséges 
voltam hozzá még akkor is, amikor már alig tolerálta a jelenlétemet, 
és csak havonta egyszer vagy kétszer feküdt le velem. Nem érdekelt. 
Megtartottam a házassági fogadalmat, ő pedig az első naptól kezdve 
lábbal tiporta azt. Megbíztam benne és Andreában, hagytam, hogy ő 
legyen a feleségem egyetlen testőre, mert Gaia erre kért. Leszartam, 


mi történt a nászéjszakánk előtt, hogy szűz volt-e vagy sem, de az 
azóta elkövetett minden egyes árulás savba mártott késként hasított 
belém. 

Ökölbe szorult a kezem. 

- Ne feledkezz meg a motorosokról - figyelmeztetett Faro, de alig 
hallottam. - Infóra van szükségünk. 

Andrea nyelt egyet. 

- Ha örököst akarsz, akkor életben kell tartanod Gaiát, mert 
Daniele és Simona nem a tiéd. Az enyémek. 

Elöntötte az agyamat a vér. Nekiugrottam, ütöttem az arcát, a 
mellét, a gyomrát. Ütöttem minden porcikáját, amelyet csak értem. 

- Hagyd abba, Cassio! 

Faro megragadta a vállamat, de üvöltve félrelöktem, inkább 
viselkedtem állatként, mint emberként. A falnak zuhant, és 
összeesett. 

Ismét Andrea felé fordultam. A szeme elárulta, hogy tudja: meg 
fog halni. 

Égett az öklöm minden újabb ütéstől. Elvakult dühömben ütöttem 
húst és csontot, még a padlót is magunk alatt. Ütöttem és ütöttem, 
amíg végül már nem kaptam levegőt, amíg lüktetett a kezem a 
fájdalomtól, amíg sajgott a mellkasom a láthatatlan súly alatt. 
Ellöktem magam a hullától, a falnak dőltem, ziháltam. Szétrepedt az 
öklöm, amikor a kőpadlóba vertem. 

Levegő után kapkodtam, és lehunytam a szememet. Amikor ismét 
kinyitottam, már nyugodt voltam. Andreából véres halom lett. Nem 
kellett ellenőriznem a pulzusát, hogy tudjam, halott. Sok embert 
megöltem késsel, pisztollyal, kalapáccsal, borotvával, de sohasem a 
puszta kezemmel. Nem hagytam, hogy a harag irányítsa a tetteimet. 
Ma igen. 

Faro velem szemben ült, óvatosan figyelt. 


— Jól vagy? 

Kinyújtottam a vérrel borított karomat. Átázott tőle az ingem és a 
nadrágom. Sajogtak az ujjaim, ahogy megmozgattam őket. Fanyarul 
mosolyogtam. 

- A feleségem a féltestvérét kefélte az egész házasságunk alatt... 
Daniele... — Elhaltak a szavaim, kiszáradt a torkom. 

Faro felállt, megrándult az arca. Átlépte a holttestet, és majdnem 
elcsúszott a vérben. 

-— Basszus! — morogta, aztán megállt előttem. A kezét nyújtotta. 

Megfogtam, és hagytam, hogy felhúzzon, bár éles fájdalom 
hasított az ujjaimba. 

Faro megérintette a vállamat. 

- Lehet, hogy Andrea csak azért mondta, hogy provokáljon, 
Cassio. Nem tudod, hogy igazat mondott-e. Daniele és a baba a tiéd 
is lehet. Tényleg azt hiszed, hogy Gaiának lett volna bátorsága 
kakukkfiókákat rakni a fészkedbe? 

- Ne hívd őket így - figyelmeztettem rekedten. 

Faro olyan áthatóan nézett rám, hogy dühbe gurultam. 

- Andrea tudta, hogy mi vár rá. Lassú halál, több órás brutális 
kínzás, míg végül elárulja az összes titkát. Gyors halált halt azzal, 
hogy provokált téged. 

Lenéztem a padlón heverő véres halomra. 

- Kétlem, hogy az a fájdalommentes vég volt, amelyben 
reménykedett. 

- Nem fájdalommentes, nem - ismerte el Faro, követve a 
tekintetemet. -— De elég gyors. Jobb, mint amit megérdemelt, ha 
engem kérdezel. 

Visszadőltem a falnak, nem tudtam, mi legyen ezek után. A 
feleségem elárult, elismerte, hogy inkább látna holtan, és 


megfenyegetett, hogy megöli a babánkat..., ha egyáltalán a miénk 
volt. 

Összeszorult a mellem, amíg végül minden lélegzetvétel kész 
küzdelemmé vált. 

- Mit fogsz most csinálni? - kérdezte Faro. Aggódó szemébe 
néztem. - Gaiával -— pontosított, mintha nem tudtam volna. 

- Nem tudom. 

Nem bírtam - nem fogom megölni őt. Még mindig a feleségem, 
Daniele és Simona anyja volt. Lehorgasztottam a fejemet a rám 
zúduló érzelmek súlya alatt. 

- Cassio — esedezett Faro, és megszorította a vállamat. 

- Hívd fel az apámat. Kérd meg, hogy jöjjön át. Tudnia kell. 
Egyelőre ne szólj senki másnak. Elő kell állnunk valami mesével. 

— Titokban fogod tartani Gaiai viszonyát? 

- Természetesen. Nem akarjuk, hogy az emberek megtudják. 
Andreára fogjuk az egészet. Árulónak nyilvánítjuk, valószínűleg 
egyébként is az volt. 

- Lehet, hogy Gaia többet tud. Ha Andrea szeretője volt, akkor 
beszélgethettek. 

Leráztam magamról Faro kezét. Düh és kétségbeesés új hulláma 
öntött el. 

— Meg kell néznem, hogy van. 

- Cassio! -— Faro megragadta a vállamat. — Ha meg nem is ölöd, 
többé nem bízhatsz benne. A házasságotoknak vége. 

Nem szóltam semmit, csak felsétáltam a lépcsőn. Gaiát és az 
orvost a feleségem hálószobájában találtam. Gaia az ágyon feküdt, 
úgy festett, mint akit benyugtatóztak. Az orvosról fojt az izzadság, és 
egy duzzanat éktelenkedett a homlokán. 

- Küzdött. Kénytelen voltam nyugtatót adni neki, és ágyba 


rángatni. Máskülönben bántotta volna magát vagy a babát. 

Sal doki végigmérte a véres ruhámat. 

- Ellenőrizzem, hogy megsebesült-e? 

- A baba jól van? - kérdeztem a küszöbről, képtelen voltam 
belépni, közelebb menni a feleségemhez és az ágyhoz, amelyben 
elárult. 

- Igen. Az természetesen nem ideális, hogy nyugtatót kellett 
adnom Gaiának. Ha ilyen hisztérikus lesz, akkor is, amikor felébred, 
akkor lehet, hogy kénytelenek leszünk lekötözni. Ebben az 
állapotban nem tarthatjuk nyugtatókon. 

— Elindíthatjuk a szülést? 

Sal megcsóválta a fejét. 

- Elméletileg. De még legalább két-három hetet kellene adnunk a 
babának. 

Hogyan gondoskodhatnék róla, hogy a baba biztonságban legyen? 
Folyamatosan szemmel kellett volna tartanom  Gaiát, és 
reménykedni benne, hogy túlteszi magát Andrea halálán. Tudtam, 
hogy őrültség ebben reménykedni. És egyébként is, miben 
reménykedhettem még ezen a ponton? Abban, hogy egy fedél alatt 
élünk, miközben gyűlöljük egymást? Gaiai minden ébren töltött 
percében a brutális halálomat kívánja majd, én pedig minden 
lélegzetvétellel neheztelni fogok rá azért, amit tett. Ez a házasság 
halott volt. Az volt a kezdet kezdetétől. 

— Maradj vele — közöltem. 

Kisétáltam, be a saját hálószobámba, ahol gyorsan lezuhanyoztam 
és felöltöztem, aztán átmentem Daniele szobájába. 

Közben elaludt, összegömbölyödve az oldalán. Lassan mellé 
sétáltam, és lerogytam a padlóra. Megsimogattam a kócos haját. Úgy 
nézett ki, mint Gaia. Mindenki ezt mondta az első perctől kezdve. Az 
anyja barna szemét és sötétszőke haját, még az arcvonásait is 


örökölte. Nem volt benne semmi belőlem. A húgaimnak és az 
anyámnak is hasonlóan sötétszőke volt a haja, így azt feltételeztem, 
hogy tőlük örökölte. Lehunytam a szememet. Andrea és Gaia 
hasonlított egymásra. Ha Andrea volt Daniele apja, az 
megmagyarázta, miért nem örökölt belőlem semmit. 

Éles fájdalom hasított a mellembe. Néztem a kisfiút, akit 
mindennél jobban szerettem a világon. Gaiát soha nem önmagáért 
szerettem. Tiszteltem őt, és gondoskodtam róla, mert megadta 
nekem a legtisztább ajándékot a világon: egy gyermeket. 

Hirtelen felálltam. Hangok hallatszottak a folyosón, az egyikük az 
apámé volt. Kiléptem a szobából, Faro és az apám suttogva 
beszélgettek. Amint apám rám nézett, azonnal azt kívántam, 
bárcsak megkímélhettem volna őt ettől. Felém sántikált, sápadtnak 
és gyengének látszott. Megragadta a vállamat, kutatóan nézett a 
szemembe. 

- Senki sem fog hibáztatni, a legkevésbé én, fiam, ha azt akarod, 
hogy Gaia eltűnjön, miután a baba megszületett. 

Bólintottam. Nem ez lett volna az első alkalom, hogy egy maffiózó 
megüöli a feleségét azért, mert az megcsalta őt. Vajon más lett volna 
a helyzet, ha Gaia nem terhes? Megöltem volna őt is, mint Andreát? 
Öltem nőket korábban is. A kurvákat, akiket a motorosok tartottak, 
hogy leszopják őket - de azoknál volt fegyver, és próbáltak megölni 
engem és az embereimet. 

Gaia még mindig nő volt, még mindig a feleségem, még mindig 
Simona és Daniele anyja. Nem ölhettem meg őt, hacsak nem közte 
és a gyerekeim vagy magam között kellett választanom. 

- Nem akarom, hogy eltűnjön. 

Apám zavartnak látszott. 

- Faro elmondott nekem mindent. Hogyan akarhatod őt magad 
körül tartani? Veszélyt jelent a számodra. 


- Nem a saját, hanem a gyerekeim élete miatt aggódom. 

Az apám Faróra nézett, aztán vissza rám. 

- Azt sem tudod, hogy a te gyerekeid-e. Apasági tesztet kell 
végeztetned, amilyen hamar csak lehet. 

- És aztán? -— morogtam. 

Apám vállat vont, mintha egyszerű lenne a megoldás. 

- Ha nem a tieid, akkor visszaküldhetjük őket Gaiával együtt a 
családjához, és találunk egy új feleséget, aki gyerekeket szülhet 
neked. 

Lemondani Danieléről? Vagy akár a meg nem született 
kislányunkról, aki bevette magát a szívembe attól a pillanattól 
kezdve, amikor először meghallottam a szívverését és megláttam az 
ultrahangfelvételt? 

Az apám még szorosabban markolta a vállamat. 

- Gondolkozz észszerűen, Cassio! Utódra van szükséged. Nem 
akarhatod felnevelni egy másik férfi gyerekeit. Az isten szerelmére, 
azok a gyerekek vérfertőzés gyümölcsei lehetnek! Az bűn. 

- Bűn - ismételtem meg, és keserűen felnevettem. — Ma a puszta 
kezemmel agyonvertem egy embert. Megnyúztam és elégettem egy 
motorost, hogy információt szerezzek. Nem is emlékszem, hány 
embert öltem meg. Kábítószert árulunk, fegyvert. Zsarolunk és 
kínzunk. Hogyan lehetne egy gyerek bűn? 

Az apám leeresztette a karját. 

- Halasszuk el egy másik napra ezt a beszélgetést. 

- Nem lesz újabb beszélgetés, apám. Daniele és Simona az én 
gyerekeim, és itt a történet vége. Mindenkinek fizetnie kell, aki az 
ellenkezőjét állítja. 

Az elhatározásomat részben gyávaság motiválta. Rettegtem az 
igazságtól, féltem Daniele arcába nézni, és nem a saját, hanem 
Andrea fiát látni benne. Soha nem engedem, hogy megtörténjen. 


Apám kihúzta magát. 

— Ne felejtsd el, hogy kivel beszélsz. 

- Nem felejtem el. Tisztellek. Ne tedd ezt tönkre azzal, hogy 
olyasmit mondasz, amit nem fogok megbocsátani. 

Az apám még jobban a botjára nehezedett, és nagyot sóhajtott. 

— Sötétben akarsz élni. 

- A sötétség az, ahol a leginkább kényelmesen érezzük magunkat 
-— biccentettem Farónak. — Tüntesd el a holttestet! 

Bólintott, aztán megfordult, hogy végezze a munkáját. Mindig 
számíthattam rá. De bízni benne a mai nap után? Soha többé nem 
fogok bízni senkiben. 

A tekintetem megállapodott Gaián, innen is láttam, hogy az ágyon 
fekszik. 

- Hogy leszel képes valaha is az arcába nézni azok után, amit tett? 
— kérdezte az apám. 

- Kétlem, hogy problémát jelentene. Valószínűleg soha többé nem 
fog az arcomba nézni azok után, amit tettem Andreával. 


Simona három héttel később született császármetszéssel. Gaia 
érzelmi állapota romlott, ezért éjszakára kénytelenek voltunk 
lekötözni, és figyelni a nap minden percében, még akkor is, amikor 
vécére ment. Elia, Sybil és Mia felváltva vigyázott rá. Még egy 
szobában sem lehettem vele anélkül, hogy hisztériás rohamot ne 
kapott volna. Én azonban boldogan elkerültem őt. Bár nem 
szerettem, az árulása olyan mélyen megsebzett, amire nem is 
gondoltam volna. Az otthonom volt a menedékem, a hely, ahol 
elengedhettem magam a kimerítő munkanapok végén, és a 


gyerekeim jelentették a fényt az életemben. Most pedig mindent 
keserű sötétség borított. 

Daniele nem értette, miért nem láthatja az anyját, de rettegtem 
miatta és azért, amit az anyja mondhat neki. Gaia mindig 
bosszúszomjas volt, és most oka is volt arra, hogy gyűlöljön engem. 

Gaia nem engedte meg, hogy jelen legyek a szülésnél, ezért csak 
egy nappal a születése után vehettem először a karomba Simonát, 
és azonnal beleszerettem abba a kislányba. A vér keveset jelentett 
ebben a pillanatban, és soha nem is engedem meg, hogy másként 
legyen. 

Gaia nem lépett túl Andrea halálán. Őrültség volt a részemről azt 
hinni, hogy megteszi Daniele és Simona kedvéért. Egy ideig elhitette 
velem, hogy így történt. Gyógyszert szedett, ami megnyugtatta, és 
egy idő után szinte olyannak tűnt, mint a régi önmaga. Így is 
elsősorban Sybilnek és Miának kellett gondoskodnia Danieléről és 
Simonáról. De úgy tűnt, hogy javulnak a dolgok. A nyilvánosság 
előtt sikerült eljátszanunk a szerepünket, zárt ajtók mögött pedig 
elkerülni egymást. Néha udvariasak voltunk egymással, de a Gaia 
szeméből sugárzó gyűlölet mindig emlékeztetett a helyzetünk 
valóságára. Megöltem a férfit, akit szeretett. Soha nem fog 
megbocsátani nekem, és nem is volt szükségem a bocsánatára. Csak 
arra volt szükségem, hogy legalább gondoskodjon a gyerekeinkről. 

De Gaia a szeretetét és a figyelmét főleg az Andreától kapott 
utolsó ajándékára fordította: Loulou-ra. Úgy bánt a kutyával, 
mintha ember lenne, gyengédséggel és szerető szavakkal árasztotta 
el, amelyeket Danielének és Simonának kellett volna kapnia. 

Nem engedtem meg neki, hogy egyedül maradjon a 
gyerekeinkkel. Sybilnek vagy Miának velük kellett lennie, mert még 
mindig nem voltam biztos benne, hogy Gaia nem árt nekik csak 
azért, hogy olyan fájdalmat okozzon nekem, mint én neki Andrea 


halálával. Korábban soha nem hittem képesnek gyerekgyilkosságra, 
de most már nem voltam benne annyira biztos. A gyerekeim 
élettelen testének a képe kísértett rémálmaimban. 

Hazugságban éltünk, ami minden nappal egyre elviselhetetlenebb 
lett, de ugyanakkor hozzá is szoktam. 

Négy hónappal Simona születése után, a nyolcadik házassági 
évfordulónkon Gaia vetett véget neki. A látszat kedvéért asztalt 
foglaltam vacsorára a kedvenc éttermünkbe, de azonnal tudtam, 
hogy valami baj van, amint hazaértem. 

Rettentően csöndes volt a ház. Túl csöndes. Élveztem a nyugalmat, 
de ez a csönd túl hangosan csengett, baljósan visszhangzott a 
falakról. 

Sybil a kanapén aludt. Felráztam, felébredt, de képtelen volt 
fókuszálni. 

— Elnézést, uram. Biztosan elaludtam. 

- Ez nem csak alvás. Mondtam, hogy Gaia mellett kell maradnod! 
— vicsorogtam, és eleresztettem. — Hol van Daniele és Simona? 

Sybil pislogott, elkerekedett a szeme a félelemtől. Elkezdtem 
felrohanni a lépcsőn, de megdermedtem az emeleten. Apró, véres 
mancsnyomok borították a bézs szőnyeget. 

Annyira összeszorult a szívem, hogy egy pillanatig biztos voltam 
benne, hogy szívrohamot kaptam. Végül is öröklődött a 
családunkban. Simona szobájához rohantam, feltéptem az ajtót, 
aztán a kiságyhoz tántorogtam. Simona mozdulatlanul feküdt, és 
minden megfagyott bennem. Abban az egy másodpercben, amíg 
halottnak hittem, megértettem, miért akarta Gaia megölni magát 
Andrea elvesztése után. Olyan gyorsan kaptam fel Simonát, hogy 
fülsiketítő sikítással ébredt fel. Istenem, ez volt a legcsodálatosabb 
hang a világon. A vigasztalhatatlan sírása ellenére a mellemhez 
szorítottam, és újra meg újra megpusziltam a fejét. 


Loulou ugatott, aztán nyüszített. Simonával a karomban 
kisétáltam a szobából. Daniele a folyosón állt, pár lépéssel az anyja 
szobájától, a mellére szorította Loulou-t. A kutya vadul ficánkolt. 
Ahogy közelebb léptem, láttam, hogy csupa vér a szőre és a pofája 
is. Daniele karja is vörös volt. Odasiettem hozzá, és letérdeltem, az 
egyik karomban tartottam Simonát, a másik kezemmel megfogtam 
az arcát. 

— Mi történt, Daniele? 

Az ujjaimmal végigfutottam a kis testén, sebesüléseket kerestem, 
de sértetlen volt. 

- Megtaláltam Loulou-t. Hol van anyu? 

A kutya vadul csattogtatta a fogát, míg végül Daniele ledobta. A 
résen keresztül berohant Gaia szobájába. Daniele mozdult, mintha 
követni akarná. Elkaptam a csuklóját. Jeges félelem járta át a 
csontjaimat. 

- Ne. Odabenn voltál? 

-— Anyu aludt. Most már ébren van? 

Elszorult a torkom. 

- Nem. Még mindig alszik. Menj le a földszintre Sybilhez. Meg kell 
mosdatnia. 

Daniele dacosan felemelte az állát. 

— Anyut akarom. 

— Megj le a földszintre, Daniele! 

Lassan hátrált, aztán eltűnt a lépcsőn. Simona elcsöndesedett a 
karomban. Túl kicsi volt ahhoz, hogy megértse, mégsem voltam 
képes bevinni Gaia szobájába, tudván, hogy mit fogok ott találni. 

Visszavittem a kiságyába, aztán lassan Gaia szobájához mentem. 
Belöktem az ajtót, és beléptem. Ismerős szag csapta meg az orromat 
-— soha nem jelentett számomra semmit, de ettől a naptól kezdve fog. 
Bár tudtam, mit fogok találni, a látvány olyan volt, mintha 


gyomorszájon vágtak volna. Lassan közeledtem az ágyhoz. Gaia 
egyik karja bénán lelógott az ágy oldalán, még mindig csöpögött 
belőle a vér a keményfa parkettára. Loulou alatta kuporgott, 
lelkesen nyalogatta a ragacsos ujjait. Egy vértócsa közepén ült -— a 
mennyiségből is tudtam, hogy nem kell mentőt hívnom. A munkám 
megkövetelte, hogy tudjam, mennyi vért képes veszíteni az emberi 
szervezet, mielőtt lépéseket kellett tenni a korai halál elkerülésére — 
mielőtt minden szükséges információt kicsikartunk az érintettből. 

Gaia meghalt. 

A vér csöpögött tovább Loulou-ra, és az átkozott jószág csak 
nyalogatta tovább mohón. Elöntött a düh, a nyakánál fogva 
felkaptam a kutyát, az ajtóhoz tántorogtam, és kihajítottam az 
előtérbe. Nyüszítve landolt, aztán elrohant. 

Lenéztem a véres kezemre, aztán a feleségem élettelen testére. 
Lassan becsuktam az ajtót, arra az esetre, ha Daniele erre járna. 
Véres tenyérlenyomat maradt utánam a fehérre lakkozott fán. 

Danielének nem kellett ebből többet látnia. Visszafordultam a 
hátborzongató látvány felé. Összetörve hevertek a petyhüdt teste 
mellett a vörös rózsák, amelyeket az egyik szobalány vett Gaiának 
ajándékul a nyolcadik házassági évfordulónkra. Vörös rózsák, mint 
a véráztatta lepedő és Gaia fehér ruhája. Kétségbeesett próbálkozás, 
hogy helyrehozzuk a házasságunkat, amelyet nem lehetett 
helyrehozni. A kudarcom bizonyítéka. 

Teltek a másodpercek, miközben néztem a feleségemet. Még 
élettelenül is gyönyörű volt. Az esküvői ruháját választotta, amikor 
megölte magát. Még mindig tökéletesen illett rá. A felsőrészbe varrt 
kristályok csillogtak a lámpa fényében. Pár közülük véres lett, 
amitől rubinnak látszottak. Mint a nyaklánca ékkövei. Még a haját is 
úgy bodorította be, ahogyan akkor viselte, amikor elmondtuk az 
esküt. Mióta tervezgette vajon? 


Felvettem a telefonomat, és felhívtam az apámat. Ritkán hívtam 
fel vacsoraidő után. Anyámmal klasszikus filmek nézésével töltötték 
az estéiket, vagy ostáblán játszottak. Most, hogy visszavonult, már 
volt ideje ilyesmire. Olyan szerelemre, házasságra vágytam fiatal 
koromban, Gaia előtt, mint amilyen az övék volt. 

— Cassio, nem vacsorázni mész Gaiával? 

Vacsora, hogy kérkedjünk a bukott házasságunkkal a 
nyilvánosság előtt. 

— Gaia halott. 

Csönd. 

- Megismételnéd? 

— Gaia halott. 

— Cassio... 

- Valakinek fel kell takarítania, mielőtt a gyerekek meglátják. 
Küldj egy takarítócsapatot, és értesítsd Lucát! 

Letettem a telefont. A tekintetem megakadt egy papíron, amely az 
ágyon hevert Gaia teste mellett. Az ágyhoz araszoltam. A halál nem 
zavart, mivel olyan gyakran magam voltam a hírnöke, de minden 
idegsejtem lázongott az ellen, hogy a feleségem holttestének a 
közelében legyek. A másik karja, amelyik nem lógott le az ágyról, 
keresztben feküdt a mellén. A felvágott csuklójából ömlő vár 
átáztatta a fehér menyasszonyi ruha anyagát. Élettelen barna szeme 
a mennyezetre meredt, még halálában is tele volt vádaskodással. 
Lecsuktam a szemhéját, és reszkető ujjakkal felvettem az utolsó 
levelét. 

Az elegáns kézírás és a drága papír szerelmes levelet ígért, de 
természetesen nem az volt. 


Egy részem meghalt az esküvőnk napján. 
Mindent elvettél tőlem. Minden alkalommal, amikor bennem 


voltál, azt képzeltem, hogy Andrea az. Csak így voltam képes 
elviselni az érintésedet. És aztán ezt is elvetted tőlem. 
Elvetted tőlem az egyetlen dolgot, amelyet az életnél is 
jobban szerettem. 

Az hittem, hogy az elejétől fogva gyűlöltelek, de most már 
tudom, milyen érzés a valódi gyűlölet. 

Mióta megölted Andreát, minden áldott nap próbáltam 
módot találni rá, hogy tönkretegyelek. És aztán kitaláltam, 
mi lehet az. Tudtam, hogy tönkretenne, ha megölném 
Danielét és Simonát. Úgy szereted őket, ahogyan én 
szerettem Andreát. 

Meg akartam ölni őket, hogy fájdalmat okozzak neked. 
Meg akartam ölni a saját gyermekeimet, hogy olyan 
szenvedést okozzak neked, mint amilyet én érzek minden nap 
Andrea halála óta. Ennyire gyűlöllek, Cassio. 

Egy részem még mindig meg akarja ölni őket. De ma ott 
álltam Simona kiságya fölött, és nem tudtam megtenni. Nem 
miattad. 

Andrea miatt. 

Lehet, hogy az ő gyerekei, és nem tudom elpusztítani ezt az 
utolsó részét még azért sem, hogy tönkretegyelek téged. 

Remélem, hogy az övéi. Remélem, hogy megbizonyosodsz 
róla, és ez majd tönkretesz téged. Azt kívánom, bárcsak élve 
elemésztene a bűntudat amiatt, amit tettél, de még ebben sem 
reménykedhetek, tudva, hogy milyen ember vagy. 

A szüleim tudtak Andreáról és rólam. Ők kényszerítettek, 
hogy feleségül menjek hozzád. 

Hazudtak neked, és tönkretették az életemet. 

Bár a bűntudatodban nem reménykedhetek, tudom, hogy 
számíthatok a bosszúvágyadra. 


Lelassult a szívverésem, miközben Gaia nekem szóló levelét 
olvastam. Képtelen voltam megmozdulni, csak bámultam az utolsó 
szavait. Nem voltam szomorú, amiért elveszítettem őt. Eleve soha 
nem volt az enyém. Andreáé volt, még a férfi halála után is. Mély 
szomorúságot éreztem amiatt, amit ez Daniele és Simona számára 
jelent, és őrjöngő dühöt azokkal szemben, akik felelősek voltak 
ezért az egészért. A szüleivel szemben, akik házasságra 
kényszerítették velem, bár tudták az igazat. Vérfertőzés volt. A 
szerelmük kárhozatra volt ítélve, ahogyan a miénk is, de a szülei 
hagyták, hogy egy késpengébe rohanjak, nem figyelmeztettek, 
amikor megengedtem, hogy Andrea minden napot a feleségemmel 
töltsön. 

Kopogás hangzott fel, de nem reagáltam. Ekkor kinyílt az ajtó. 
Faro besurrant, és megjelent mellettem. Mondott valamit, de 
fojtottak voltak a szavai. Elvette tőlem a levelet. Hagytam. Nem 
számított, ha elolvassa. 

— Cassio! 

Erősen megrázott, és végre ráfigyeltem. Az apám mögötte állt, a 
sétabotjára nehezedett, dühösnek látszott, ahogy átfutotta a levelet. 

- Ne merészelj bűntudatot érezni, Cassio — mormogta. — Pontosan 
ezt akarta. Megcsalt, valószínűleg segített a bátyjának információt 
kiszivárogtatni a motorosoknak, és próbálta megölni a gyerekeidet. 
Egy cseppnyi bűntudatot sem érdemel. 

Faro a szemembe nézett. 

- Te sem választottad őt. Taktikai okokból kényszerítettek 
benneteket ebbe a házasságba. Semmivel sem vagy bűnösebb nála. 

Ám annak éreztem magam. 

- Nem tudom, Daniele mennyit látott ebből. 

- Mindegy, úgysem fogja megérteni -— grimaszolt az apám. 


- Bezártam azt az átkozott kutyát a raktárba. Tiszta vér volt -— 
mondta Faro. 

Szórakozottan bólintottam, de a tekintetem visszatért Gaiára. A 
feleségem miattam ölte meg magát. Én voltam az utolsó szög a 
koporsóban, de a szülei építették meg azt. 

- Gondoskodjatok mindenről - parancsoltam. -— El kell intéznem 
valamit. 

Az apám megragadta a karomat. 

- Fiam, mondd, hogy nem csinálsz semmi őrültséget! 

Ritkán láttam félelmet a szemében, de most ott volt. 

- Nem olyasfajta őrültséget, amitől félsz. Gyáva tett, és bűn azok 
ellen, akik maradtak. 

Kitéptem a karomat a szorításából, és elvonultam. 

Faro utánam sietett. 

- Szükséged van a segítségemre? 

— Nem. 

Autóval mentem. Húsz perccel később bekopogtam az apósomék 
házába. Rájuk fogtam a fegyvert, amikor kinyitották az ajtót. 

— Beszéljünk Andreáról és Gaiáról. 

A szobalányuk másnap holtan találta őket a hálószobájukban. 
Agyonlőtték magukat, képtelenek voltak elviselni a fiuk és a lányuk 
halálát. Ez volt a hivatalos közlemény. 


TIZENNYOLC 
(Cassie 


A jelen 


Lassan elfordulok a kandallótól a fiatal feleségem felé. Sápadt, az 
ajka elnyílt a borzalomtól, miután végighallgatta a történetemet. 

- Amikor feleségül vettem Gaiát, szerelmes volt a féltestvérébe. 
Akkor még nem tudtam. A szülei igen, de úgy döntöttek, hogy nem 
osztják meg velem az információt. Most már talán megérted, miért 
voltam gyanakvó Christiannel szemben. 

Giulia a szája elé kapja a kezét, a padlóra mered, mintha képtelen 
lenne rám nézni. Nem vethettem a szemére. Ez a történet még az 
apámat és Farót is megrázta. 

— Ó, istenem! 

Grimaszt vágok. Utálok visszaemlékezni és még inkább beszélni 
arról, ami történt, de még ennél is rosszabb Giulia arckifejezését 
látni most, hogy tudja az igazat. 

- Miután feleségül vettem Gaiát, megkérdezte, hogy lehet-e a 


féltestvére az egyik testőre. Beleegyeztem, mert szörnyen érezte 
magát távol az otthonától, és azt hittem, hogy ez majd segíteni fog. 
Azt akartam, hogy megtalálja a boldogságot a házasságunkban. 

Giulia bólint, nem néz fel. 

- A szülei? Megölted őket? 

- Így van. Elárultak engem. A hazugságuk Gaia és Andrea életébe 
került. 

Giulia elborzadva levegő után kap. Jó lány, kedves és pozitív, aki 
még a sötétségben is kész meglátni a fényt. Egy nőt már a mélybe 
rántottam. Kétségbeesetten reméltem, hogy Giulia megmenekül 
ettől a sorstól. 

- Gaia az utolsó levelében gyakorlatilag megkért arra, hogy 
megöld őket. 

— Jól ismert engem. 

Néha megosztottam vele a munkám részleteit, amikor nagyon 
meg voltam rázva, vagy megkért rá, ami nem történt meg gyakran. 

Giulia a fejét csóválja. Azt mondta, hogy kárhozatra van ítélve a 
házasságunk, ha nem mondom el neki az igazat, de van egy olyan 
érzésem, hogy az igazság éppen véget vetett annak, ami bimbózott 
közöttünk, bármi legyen is az. Gaiát nem fájt elveszíteni. Egyrészt, 
mert elárult engem, és mert soha nem szerettem őt. Giuliát 
elveszíteni — azon nem fogok túllépni. Nem vagyunk régóta együtt, 
de a házasságunk hetei alatt jobban beragyogta a napjaimat, mint 
ahogy el tudtam volna képzelni. 

- Soha nem emeltem kezet Gaiára, még akkor sem. Soha nem 
öltem volna meg. Bárhogy döntesz is, nem kell aggódnod a 
biztonságodért, Giulia. Nem foglak bántani. 


Giulia 


Nem kaptam levegőt. Mélységesen megrázó volt végighallgatni, 
ahogy Cassio nyers, keserű hangon elmesélte a történetet. Sokkal 
rosszabb volt, mint amire számítottam. Fájt a gondolat, hogy más 
nővel kapom rajta Cassiót. Mennyivel rosszabb lehetett ez neki? 
Rajtakapni a terhes feleségét az asszony féltestvérével, egy férfival, 
akiben megbízott, és rájönni, hogy a gyerekei talán nem is az övéi. 
Túlságosan borzasztó volt még belegondolni is. Még én magam sem 
tudom, hogy mit tennék egy ilyen helyzetben. Valószínűleg nem 
ölnék meg senkit, de nem vagyok férfi, akit arra neveltek, hogy 
túléljen a maffiában. 

Cassio mogorván mosolyog az arckifejezésem láttán. 

- Íme a férfi, akihez hozzámentél, Giulia. Megértem, ha most már 
félsz tőlem. Nem fogom megakadályozni, hogy másik hálószobába 
költözz, de nyilvánvalóan megérted, hogy Simona és Daniele miatt 
házasoknak kell maradnunk. Nem veszíthetnek el téged is. 

Talpra állok, Cassio ölébe mászom, és átkarolom, bár teljesen 
megmerevedik. Keményen megcsókolom. Istenem, ez rettenetes! 
Minden. Nincs rendben, hogy Cassio megölt egy embert féltékeny 
dühében, de gyilkos volt, és ő is, akárcsak minden férfi a 
világunkban, ennél kevesebbért is gyilkolt már. Egy részem 
megértette. 

Cassio szemében értetlenség keveredett óvatos reménnyel. 

— Mit... mit csinálsz? 

A torkára szorítom az arcomat. Az egyik karjával lazán átölel. 

— Giulia? Mondj valamit! 

- Nem félek tőled. 

Nem féltem. Talán kellett volna, de mindig is tisztában voltam 


azzal, hogy Cassio képes brutalitásra olyan triviális dolgokért, mint 
a hatalom és a pénz. Az, hogy gyilkolt, mert valaki fájdalmat okozott 
neki, csak azt mutatta, hogy nem volt érzelemmentes gyilkos. 

Cassio az állam alá dugja az egyik ujját, és felemeli a fejemet. 

- Halottad, hogy mit mondtam? 

- Igen. Megvédted Danielét és Simonát. Életben hagytad Gaiát, 
annak ellenére, amit tett. Tudom, hogy nem sok férfi kímélte volna 
meg. Ez több, mint amit reméltem, azok után, amiket rólad 
hallottam. 

Cassio cinikusan elhúzza a száját. 

-— Kész szerencse, hogy eleve rossz volt a benyomásod rólam. 

A szememet forgatom, remélem, hogy feldobom vele a hangulatot. 

Cassio a kezébe fogja az arcomat. 

- Egyedül csak te vagy rá képes, hogy egy egyszerű nézéssel 
megsérts, és mégis jobban érezzem magam. 

Megmarkolom a vállát, közelebb húzom magamhoz az arcát. 

- El akarod temetni a múltat, és segíteni akarok neked ebben. Ne 
gondolj többé arra, hogy azt fogom tenni, amit Gaia. Nem vagyok 
olyan, mint ő, és biztosan nem fogom ágyban végezni a bátyámmal. 
Már a gondolattól is rosszul vagyok. És nem foglak megcsalni senki 
mással sem. Kívánlak, és lojális vagyok. Fel tudod ezt fogni azzal a 
kemény fejeddel? 

Cassio a mellkasára bök. 

- Itt tudom, hogy nem vagy Gaia. -— Aztán a fejére mutat. - Itt fenn 
van a probléma. Nagyon nehezen bízom meg másokban, és ez 
mindig így volt. Most pedig még inkább. De próbálkozom. - A két 
kezébe fogja a fejemet, és egymásra tapasztja a szánkat, mielőtt ezt 
mormogja: 

- Nem veszíthetlek el téged. 

- Nem fogsz. Akkor nem, ha tovább dolgozol a bizalmi 


problémáidon, ha harcolsz értünk, mert én aztán pokolian kész 
vagyok háborúba menni ezért a házasságért és a gyerekeinkért. 

Cassio lassan elhúzódik. 

- Mit mondtál? 

Lebiggyesztem a számat. 

- Hogy kész vagyok harcolni értünk. 

- Nem - vág vissza nyersen. - Azt mondtad, hogy a mi 
gyerekeinkért. 

Elpirulok. Nem elég, hogy majdnem bevallottam az érzéseimet 
Cassiónak, az is kicsúszott a számon, hogy azt akarom, Simona és 
Daniele kettőnké legyen, ne csak az övé. Csak egy hónapja ismerem 
őket, de sok évig leszek mellettük. Remélhetőleg egy nap az 
enyémek lesznek - a saját és mindenki más véleménye szerint is. 

- Tudom, hogy a tieid..., nem az enyémek, de kicsit fáj, amikor azt 
mondod, hogy a te gyerekeid, mintha én nem törődnék velük... 

Cassio . magához ránt, és szenvedélyesen megcsókol. 
Belékapaszkodom, szinte levegőt sem kapok, amikor végül 
elhúzódik. 

- Nem érdemellek meg téged, Giulia, de a gyerekeim... a 
gyerekeink igen. 

- Tényleg igazán törődöm velük. Ha nem is akarsz több gyereket, 
én nem bánom, mert úgy fogom felnevelni őket, mintha a sajátjaim 
lennének. 

- Tudom - mondja csöndesen. - Én is ezt tenném. 

Kutatóan nézek a szemébe. 

- Nem csináltattál apasági tesztet? -— kérdeztem, bár elég biztos 
vagyok a válaszban. 

-— Nem - feleli Cassio. 

Olyan sok érzést fejez ki ez az egyetlen szó. Szeretetet Simona és 


Daniele iránt, elkötelezettséget, hogy a gondjukat viseli, de félelmet 
is. 

- Szóval, nem tudod, hogy Daniele és Simona a tiéd-e? 

- Nem. Simona és Daniele is úgy néz ki, mint az anyjuk... mint... 
Mint Gaia féltestvére. 

- De a hajuk színe hasonlít a húgaidéra. 

- Igen - ismeri be, de kétség cseng a hangjában, és megértem, 
hogy miért. Most, hogy alaposabban belegondolok, be kell vallanom, 
hogy sem Simona, sem Daniele nem hasonlít az apjára. Fáj a szívem, 
amikor a lehetőségre gondolok. 

Nyelek egyet. 

— Miért? 

- Mert szeretem őket, és kibaszottul rettegek tőle, hogy a teszt 
eredménye ezt  megváltoztathatja. — Különösen  Danielével 
kapcsolatban... Nem bírom elviselni a gondolatot, hogy neheztelnék 
rá, mert úgy néz ki, mint Andrea. 

Remeg a hangja. 

- Tényleg úgy gondolod, hogy kevésbé szeretnéd Danielét, ha nem 
a te fiad lenne? 

- Nem tudom - vallja be Cassio fájdalmas hangon. - Baromira 
nem tudom, ezért nem is fogom megkockáztatni. Inkább nem 
tudom az igazat, inkább élek hazugságban, mint hogy fájdalmat 
okozzak Danielének és Simonának. 

A kezembe fogom az arcát. 

— A te gyerekeid, Cassio. 

- Nem tudhatod... 

- Azok. Mert szereted őket, mert te neveled őket, és mert az 
apjukként szeretnek téged. Ez az, ami számít. 

- Ja - mondja egy pillanattal később. - Hogy lehetsz ilyen 
átkozottul bölcs és kedves, Giulia? Nekem kellene tanácsokat adni 


neked. Az isten szerelmére, majdnem kétszer annyi idős vagyok, 
mint te! 

Vállat vonok. 

- Gyorsan fel kellett nőnöm. 

Cassio kisimítja a fÍrufrut a homlokombáól, sóvárgás ködösíti el az 
arcát. 

- Miattam. Az első találkozásunk után azt gondoltam, hogy te is 
csak egy újabb gyerek vagy, akiről gondoskodnom kell, túl fiatal 
vagy a kötelezettségekhez, amelyek azzal járnak, hogy a feleségem 
vagy, de bebizonyítottad, hogy tévedtem. Gondját viseled a 
gyerekeimnek, annak a kutyának, még nekem is. 

— Loulou. Ez a neve. 

- Andrea adta ajándékba Gaiának pár héttel azelőtt, hogy 
rajtakaptam őket. 

- Ó! - ez megmagyarázza, miért nem képes ránézni Loulou-ra. A 
kutya túl sok fájdalmas dologra emlékezteti. — Nem az ő hibája. 

— Felnyalta Gaia vérét! 

Megrándul az arcom, nem akarok elidőzni ezen a felkavaró 
képen. 

- Kutya. Nem bánt senkit. 

Cassio fáradt mosollyal oldalra biccenti a fejét. 

- Megtarthatod, de ne várd, hogy megkedveljem azt az izét. 

Lenyelem a visszavágást. Bizonyos dolgokhoz idő kell. 
Megsimogatom Cassio borostás arcát és állát. 

- Tudod, hogy Daniele miért kerül téged? Látott valamit? 

- Nem volt jelen, amikor megöltem Andreát, sem a 
veszekedésemkor Gaiával -— a pohara után nyúl, iszik egy nagy 
kortyot. — Közvetlenül Andrea halála előtt még rendben volt. De az 
azt követő hetekben visszahúzódott, és Gaia öngyilkossága után 
már nem fogadott el. Daniele nem szeret engem. Látom a szemében. 


Régen közel álltunk egymáshoz, de minden megváltozott... Nem 
beszél, ezért nem tudom, hogy azért van-e, mert Gaia mondott neki 
valamit, vagy azért, mert látott valamit. 

A homlokára hajtom a fejemet. 

— Együtt kiderítjük. Magunkért. A gyerekeinkért. 


Tudva, amit már tudok, libabőrös leszek, amikor Danielét másnap 
reggel az anyja hálószobájában találom. Cassio olyan nyers és 
eleven szavakkal festette le a helyszínt, hogy szinte látom magam 
előtt Gaiát ott feküdni. Elszorul a torkom, látva Danielét 
összegömbölyödve az oldalán. Azt kívánom, bárcsak tudnám, mi 
játszódik le a fejében, vajon többet látott-e, mint Cassio feltételezi. 
Lassan megyek oda Danieléhez, próbálom elhessegetni a képeket a 
fejemből. — Mennyivel rosszabbul érezheti magát  Cassió, 
valahányszor beteszi a lábát ebbe a szobába? 

Felveszem Danielét, és felébred a karomban. Könnyű vinni, mert 
már nem kisbaba. Cassio kilép a gyerekszobából Simonával a 
karjában. Gyengéden megborzolja Daniele haját, de a gyerek 
elhúzza a fejét. 

Bátorítóan Cassióra mosolygok. 

— Vacsorára itthon leszek - ígéri, mielőtt elmegy. 

Ahogy mindennap, Elia elvisz engem, a gyerekeket és Loulou-t a 
kutyafuttatóhoz. Daniele foghatja a pórázt, amikor később sétálunk 
a park többi részében. Ma még csak nem is kérte a tabletjét. Loulou 
lefoglalja a teljes figyelmét, és én boldogan megadom ezt neki. 
Csodálatos látni, ahogy közelebb kerülnek egymáshoz. 

Elia letelepszik a padra, míg én fogom Simona apró kezét, hogy 


tétova lépéseket tehessen a járdán. Daniele a földön kuporog, segít 
Loulou-nak lyukat ásni a hideg talajba egy bottal, amelyet talált. 
Tiszta piszok, és valószínűleg tilos lyukakat ásni a parkban, de nem 
állítom le. 

— Loulou! 

Megdermedek, és majdnem eleresztem Simonát, mire dühösen 
felkiált, de a tekintetem Danielére tapad, aki az imént megszólalt. 
Nem hozzám, és nem hangosan, de hallottam a szót. Nagyot nyelek, 
próbálom eldönteni, hogy próbáljak-e még több szót kikényszeríteni 
belőle. A hangja halk és lágy, egész nap szívesen hallgatnám. 

Úgy döntök, hogy nem erőltetem, bár nehéz. Inkább lenézek 
Simonára. 

- Jó kislány. 

Vigyorog, és tesz még pár remegős lépést. 

Amint hazaérünk, és van egy kis szabadidőm, felveszem a 
telefont, és felhívom Cassiót. Nem bírok tovább várni. Az első 
csengés után felveszi. 

— Mi történt? 

A hangjából sugárzó feszült aggodalom miatt megbánom a 
döntésemet. 

- Minden rendben. Csak el akartam mondani neked, hogy Daniele 
ma beszélt Loulou-hoz. 

Csönd. 

— Biztos vagy benne? 

Minden szótagból kétség sugárzott. 

- Igen. Hallottam, hogy mondta a nevét. Hát nem nagyszerű? 
Haladunk. 

— Miért beszélne a kutyához? 

- Sok gyerek szoros kapcsolatot épít ki a háziállatával, mert 
ítélkezés és büntetés nélkül megoszthatnak velük mindent. Ők a 


legjobb barátaik. 

- Ez nem magyarázza meg, hogy miért a megszállottja annak a 
kutyának. 

És ekkor leesik. 

- Gaiát Andreára emlékeztette, de Danielét csak az anyjára, és ez 
természetes. Vigaszt talál Loulou-ban, és ez jó. 

Cassio felsóhajt. 

— Talán. Most vissza kell mennem dolgozni. 

- Rendben. Azért hazajössz vacsorára? 

— Megígértem, szóval igen. 

- Köszönöm. Élvezem veled a vacsorákat. 

Gyorsan leteszem a telefont, nem akarok túl érzelgőssé válni. 


Cassio aznap este megkér, hogy én fektessem le Danielét. 
Kimerültnek látszik, és mintha nem tudná elviselni, hogy a fia még 
egyszer elutasítsa. 

Betakarom Danielét, felveszem az egyik képeskönyvet, amelyet 
rendeltem, és olvasni kezdem neki, de csak Loulou-ra figyel, aki 
összegömbölyödött az ágy előtt. Megpaskolom a matracot. 

-— Gyere, Loulou! 

Loulou a fülét hegyezi, és felugrik a takaróra Daniele és közém. 
Daniele apró ujjai azonnal megtalálják a bundáját, és simogatja a 
kutyát, miközben olvasom neki a könyvet. 

- Akarod, hogy Loulou veled maradjon? 

Daniele bólint. 

- De fel fogod ébreszteni, ha mászkálsz a házban. A saját 
ágyadban tudsz maradni? 


Megfontolja a dolgot, oldalra biccenti a fejét, aztán határozottan 
bólint. Elmosolyodom, aztán nyomok egy puszit a homlokára. 
Bekapcsolom az éjszakai lámpát, az ajtóhoz sétálok, és lekapcsolom 
a villanyt. 

-— Jó éjszakát, Daniele! 

Már éppen csukom be az ajtót, amikor felhangzik a lágy hangja. 

— Jó éjt! 

Megdermedek. Lassan megfordulok, de Daniele a takarók alá 
bújik. Nyelek egyet, és távozom. Mintha transzban lennék, úgy 
megyek le a földszintre, ahol Cassiót a szivarszobában találom, 
felállította a biliárdasztalt a játékhoz. Elég egyetlen pillantást vetnie 
az arcomra, és elindul felém. 

— Hé, mi a baj? 

— Daniele jó éjszakát kívánt. 

Cassio hátrál egy lépést. 

— Beszélt hozzád? 

Meglepetés és csalódottság keveredik a hangjában. Először 
Loulou, most meg én. 

- Csak annyit mondott, hogy jó éjszakát, de ez már valaminek a 
kezdete, igaz? 

Lassan bólint, de látom rajta, mennyire megviseli, hogy Daniele 
hozzám szólt először. Átkarolom a derekát. 

- Sokat vagy távol, szóval Loulou, Simona és én vagyunk azok, 
akikkel együtt van. Időt kellene szakítanod rá, hogy sétálj velünk a 
parkban, vagy együtt ebédeljünk. Mindig fáradt, amikor találkoztok, 
és nincs a megfelelő hangulatban ahhoz, hogy kötelék alakulhasson 
ki köztetek. 

- A nyaralóban tölthetnénk a születésnapját. Daniele szeret ott 
lenni. 

Elvigyorodom. 


- Tökéletes. Sütni akarok egy tortát, és dinoszauruszokkal 
dekorálni mindent. Talán meghívhatnánk Miát és a családját, hogy 
Danielének legyen kivel játszani. Mia lányai korban közel vannak 
hozzá, igaz? 

- Az egyik egy évvel fiatalabb, a másik két évvel idősebb. És ez 
remek tervnek hangzik. 

Kisimítja a frufrut a hajamból. 

- Még mindig utálod? 

Emlékszem, mit mondott a hajamról, amikor először találkoztunk. 
Akkor fájt, de most már nem annyira. Különbözik az ízlésünk. 
Cassio legalább nagyrészt feladta a követelést, hogy úgy öltözzek, 
ahogyan ő szeretné. 

- Nincs semmi, amit utálok benned — mormogja. 

Vadul zakatol a szívem. Az arcába nézek, próbálom megfejteni, 
mit jelent a hangsúlya. Az ajka az enyémre talál, leállítva a 
gondolatmenetemet. Hevessé válik a csókja, ahogy megmarkolja a 
csípőmet, és felültet a biliárdasztalra. Meglepetésemben felsikítok. 
Cassio az asztal szélére húzza a popsimat, és szétfeszíti a lábamat. 
Rettentően kényelmetlen, de átkozott legyek, ha szólok egy szót is. A 
kockás szoknyám felcsúszik. 

— Mi a helyzet a szoknyámmal? Azt sem utálod? 

Cassio forró, nedves ösvényt nyal a belső combomra. Ficánkolok, 
elfojtom a kuncogást. Egy részem el akarja lökni őt, de a másik még 
többet akar. 

- Addig nem, amíg gyors hozzáférést biztosít számomra az édes 
puncidhoz. 

A bugyin keresztül megcsókol. 

— Tényleg odavagy az orális szexért. 

A könyökömre támaszkodom, hogy lássam őt a lábam között. 
Mindig kinyal szex előtt, és néha csak úgy is. És nem is siet vele. 


Lassan csinálja, és csodálatos. Nagyon felizgat, hogy ugyanúgy 
élvezi, mint én. 

- De még mennyire! Egész nap képes lennék nyalni téged. — A 
nagyajkak közé dugja a nyelvét, a bugyim még mindig ott van 
kettőnk között. -— Panaszkodsz? 

A rövid hajába markolok, próbálom visszanyomni, hogy nyaljon. 
Eszem ágában sincs beszélni. 

— Abszolúte nem. Varázslatos a nyelved. 

Kuncog, és a mély dörmögés hallatán nedvesség újabb sugara 
csöpög belőlem. A bugyi alá dugja az ujjait, és lassan lehúzza rólam. 
Felemelem a popsimat, hogy megkönnyítsem a dolgát, aztán 
szélesebbre tárom a lábamat. 

- És mi a helyzet veled, édesem, te szeretsz térdelni és szopni a 
farkamat? 

- Igen - nyögöm ki, és közelebb csúszom a szájához. 

Önelégülten vigyorog. A nyelve helyett a mutatóujjával kezd 
finoman ingerelni. Belém dugja, a vágyamtól csöpögőn húzza ki. 

- Annyira akarsz engem, hogy tönkre fogod tenni a biliárdasztalt. 

- Nem érdekel. Ne kínozz tovább, kérlek! A nyelvedre van 
szükségem. 

Elsötétedik a mosolya. 

- Emlékszel, hogy megmondtam neked, csak én adok parancsokat 
a hálószobában? 

- Nem a hálószobánkban vagyunk - visítom, mielőtt felemel az 
asztalról, megfordít és előrelök, hassal az asztal szélére, kidugott 
seggel. Nagyot csap a hátsómra, a hátam egy pihegő nyögés 
kíséretében ívbe feszül. Sziszeg a cipzárja, a markába fogja a 
seggemet, a makkja lassan széttárja a farpofámat, míg végül érzem 
a bejáratomnál, aztán egyetlen mozdulattal belém hatol. 

Megtámaszkodom a zöld felületen, ahogy Cassio felnyársal. 


- Mindig kinyalsz — nyögöm ki nagy nehezen. - Nincs szükség rá, 
hogy megparancsoljam. 

A mellkasa a hátamnak nyomódik. 

— Most is éhezem az édességedre. 

Keményebben döf belém, amitől egymásnak ütődnek előttem a 
golyók. Még mélyebbre hatol, és a háromszög alakú tartó a 
golyókkal szó szerint megrándul. És csak ennyi kell, ez a szemmel 
látható bizonyíték Cassio zsigeri vágyára ahhoz, hogy teljesen 
elveszítsem az irányítást, és beszűküljön a látásom, csak a ragyogó 
zöld anyagra összepontosítson, ahogy a körmöm beléhasít. Az 
orgazmus elemi erővel ér el, az asztalra ejtem a fejemet, próbálok 
lélegezni, miközben rázkódik a testem. 

Cassio kihúzódik belőlem. Levegő után kapok, és a hüvelyem 
összerándul a váratlan veszteségtől. Érzem, ahogy hideg levegő 
csapja meg a nedves húsomat. Aztán visszatér a nyelve, felforrósít. 
Óvatosan nyalogat, tudja, hogy még nagyon érzékeny vagyok. 
Elernyedem az asztal tetején, lógok a szélén, mert nem tart meg a 
lábam. 

Hamarosan ismét felizgulok, és Cassio egyre mohóbb, a 
nyalogatásból korbácsolás lesz. Elveszítem az időérzékemet, 
hagyom, hogy Cassio átvegye az irányítást, hogy kielégítsen és ő is 
kielégüljön, míg végül szinte delíriumba esem. Utána mindketten 
elnyúlunk a biliárdasztalon, hangosan kapkodva levegő után. Elég 
biztos vagyok benne, hogy holnapra lesz rajtam pár horzsolás és 
zúzódás, de egy csöppet sem érdekel. 

- Néha eltűnődöm azon, mit mondok majd Danielének, ha 
idősebb lesz, és válaszokat követel. El fog majd tűnődni azon, hogy 
miért halt meg a fél családja. 

Cassio felé fordítom a fejemet, aztán megfordulok, a mellére 
támaszkodom, és az összefont ujjainkra támasztom az államat. 


- Bűntudatos a hangod. 

- Néha bűnösnek is érzem magam. 

- Meg kellett ölnöd Andreát. Ha nem is ölted volna meg 
dühödben, később úgyis meg kellett volna tenned, mert áruló volt. 

- Ez soha nem bizonyosodott be. Nem kérdeztem ki őt, sem Gaiát. 
Kellett volna, de megöltem Andreát, mielőtt kínzással kiszedhettem 
volna belőle az igazságot. Gaia pedig... Egyszerűen képtelen voltam 
belőle ilyen módon kicsikarni információt. Egyébként sem mondott 
volna nekem semmit. 

Az alsó ajkamat harapdálom. 

- Andrea áruló volt. Minden erre mutatott, szóval elkerülhetetlen 
volt a halála. Gaia halála a tiltott viszonyuk eredménye volt, így 
szintén elkerülhetetlen. Gaia választása volt, és semmit sem tehettél 
volna, hogy megakadályozd. 

—- Megöltem Daniele és Simona nagyszüleit is. 

- Daniele egy nap majd kérdéseket fog feltenni, és mi 
megválaszoljuk azokat. Elmondjuk neki, hogy Andrea áruló volt, aki 
elmenekült. Az árulásától megszakadt a húga szíve, és megölte 
magát, a szüleik pedig nem bírtak tovább élni, miután elveszítették 
mindkét gyermeküket. Kevés ember tudná megkérdőjelezni a 
történetet, aki pedig igen, az nem fogja. 

A hátamat simogatja. 

- Nem hittem volna, hogy te leszel az, aki egy hazugság mellett 
dönt. 

- Ha ez megvéd téged és a gyerekeket. 

Cassio felsóhajt, erős melle felemelkedik az állam alatt. 

- Először is meg kell bocsátania nekem, bármi miatt haragszik is 
rám. 


TIZENKILENC 
Giulia 


Két nappal Daniele születésnapja előtt, amikor biztossá válik, hogy a 
hétvégét a nyaralóban tudjuk tölteni, felhívom Miát. Nem beszéltem 
vele az esküvő óta, csak néha váltottunk kedves, rövid sms-eket. 

— Giulia, milyen kellemes meglepetés! Minden rendben? 

- Igen, természetesen. 

- Természetesen? 

Félreérthetetlen volt a kíváncsisága. Eltűnődtem, vajon mennyit 
tudott valójában Gaia halálának okáról. Cassio szavai alapján ítélve 
csak az alapokat. 

- A nyaralóban töltjük a hétvégét, hogy megünnepeljük Daniele 
születésnapját, és azon tűnődtem, hogy te és a családod 
csatlakoznátok-e hozzánk. Vagy ez túl megerőltető lenne a 
számodra? 

Mia három hét múlva fog szülni, szóval nem voltam biztos benne, 
hogy meg akar kockáztatni akár egy rövid utazást is. 

— Máris kivisz téged oda? 

A homlokomat ráncolom. 


-— Már töltöttünk egy hétvégét a házban. 

- Ó, ez csodálatos, Giulia! 

Nem értem, miért lepődött meg és örül neki ennyire. Azt 
gondoltam, hogy a nyaraló az egész családé, nem csupán Cassióé. 

- És igen, természetesen csatlakozunk hozzátok. Akarod, hogy 
megkérdezzem llariát és a szüleimet is, hogy szeretnének-e eljönni? 

- Igen - felelem megkönnyebbülten. Velük még kevesebbet 
kommunikáltam, és kínosnak éreztem volna váratlanul felhívni 
őket, különösen Cassio szüleit. 


Hideg, de napos idő van, amikor péntek délután megérkezünk a 
nyaralóba. Cassio vette meg Danielének az ajándékot, ami 
meglepett. Nálunk mindig az anyám vett nekünk dolgokat, de 
örültem, hogy Cassio legalább megpróbál részt venni az ilyesmiben. 

Miután elrendezkedünk, elkezdem kipakolni a születésnapi torta 
hozzávalóit. Cassio végignéz a kirakott dolgokon, ahogy megáll 
mögöttem. Chino nadrágot visel, ami kiemeli az izmos lábát, és a 
pulóver sem rejti el, milyen széles a válla. Megcsapja az orromat az 
arcszesz fűszeres illata, amely mindig meglepő melegséggel tölt el, 
és ellen kell állnom a kísértésnek, hogy nekidőljek. Eddig még nem 
viselkedtünk intimen a gyerekek előtt, és nem fogok semmi ilyesmit 
kezdeményezni. 

- Mihez kellenek? - kérdezi Cassio. Mivel eltakar a teste, 
megsimogatja az oldalamat, és egy pillanatra megszorítja a 
csípőmet, aztán hátralép. 

- Szivárványos konfettitortához. 

Látszik rajta, hogy nem érti. Én sem tudtam, hogy létezik ilyen 


torta, mielőtt elkezdtem receptek után kutatni az interneten. 

- Majd meglátod. - Daniele a teraszajtó előtt ácsorog, les ki a 
strandra. Loulou mellette ül, nem veszi le a szemét az égen keringő 
sirályokról. - Talán sétálhatnál egyet vele a parton, hogy csak 
holnap lássa a tortáját. 

Cassio sötét szemöldöke összehúzódik. 

- Megpróbálhatom. 

Ekkor Simona hozzánk mászik, a lábamat használja támasznak, 
hogy felhúzza magát. Eleinte bizalmatlan volt velem, de most már 
ritkán hagyja el az oldalamat. 

- Nem gondoltam volna, hogy Daniele és Simona ilyen gyorsan 
hozzád szokik. 

— Azt hiszem, segít, hogy ennyire kicsik. 

Túl kicsik, hogy igazán felfogják, mi történt, különösen Simona. 

— Ja — Cassio figyelmesen nézi Danielét. 

— Miért nem viszitek magatokkal Loulou-t? 

Cassio arckifejezése azonnal vonakodóvá válik. 

- Hallgass meg! — mondom, mielőtt vitatkozni kezdene. — Daniele 
szereti őt. Ha Loulou megbízik benned, akkor talán Daniele is fog. 
Azt hiszem, emiatt kezdett bízni bennem. 

- Az a kutya a közelébe sem enged. Már az is kész csoda, hogy az 
az izé már nem kapkod utánam. 

Felveszem Simonát, aki egyfolytában a szoknyámat rángatja, és 
Cassio felé fordulok. Merőn néz rám és a lányára, és ellágyul az 
arca. 

- Talán kezdhetnéd azzal, hogy Loulou-nak hívod. Próbáld meg. 
Kérlek! 

Összeráncolja a homlokát, a fejét csóválja, aztán lehajol, és 
megcsókol, meglep vele. Simona az álla után nyúl, és Cassio a 
szájába kapja az ujjait, mire a gyerek kuncogni kezd. Amikor Cassio 


elhúzódik, Danielére nézek, de még mindig szinte az ablaküvegre 
szorítja az orrát. 

- Rendben. De nem fog Loulou elszaladni, ha odakinn lesz velem? 

- Elképzelhető. Ne vedd le róla a pórázt. 

Az ablakhoz menet felkapom a pórázt. Cassio szorosan a 
nyomomban van. Fura látni, hogy egy ilyen kemény férfi, aki 
megszokta, hogy maffiózókat irányítson, mennyire nem tudja, hogy 
mihez kezdjen egy kisfiúval. Gondolom, könnyebb veszélyes 
férfiakat féken tartani, mint visszanyerni egy kisfiú bizalmát. Ezt 
ugyanis nem lehet kierőszakolni, kikényszeríteni vagy kikövetelni. 
Ráteszem Loulou-ra a pórázt, és Daniele azonnal felnéz. 

- Te és az apukád elviszitek Loulou-t sétálni. 

Daniele még jobban felemeli a fejét, felnéz Cassióra. 

— Gyere, hideg van odakinn. Rád adjuk a bélelt overallt. 

Felveszi Danielét, aki csöndben marad. Öt perccel később 
Danielén már a meleg overall, Cassio pedig magára kap egy kabátot. 
Odanyújtom neki a pórázt. Ahogy elveszi, abból világosan látszik, 
hogy soha életében nem fogott ilyesmit. Daniele és Loulou 
kislisszan, mihelyt kinyílik az ajtó. Cassio követi őket, ügyet sem vet 
rá, hogy Loulou a part felé rángatja. Egy pillanatig figyelem őket, 
amíg elérik az óceánt. Olyan gyönyörű látvány. Cassio hatalmas 
termete mellett az apró, bolyhos kutya és egy kicsi fiú... 


Nincs sok tapasztalatom a sütéssel, így aztán csak remélhetem, hogy 
minden rendben lesz. A festésben viszont van, szóval legalább az 
ételfestés gyerekjáték lesz. 

Simona az etetőszékben ül, hogy figyelhessen. Általában jobban 


szeret mozgásban maradni, de úgy tűnik, hogy leköti a figyelmét, 
ahogy tortát sütök. Háromfelé osztom a tésztát, és mindegyiket más 
színűre színezem. Bevonom vajkrémmel, és az egészet beszórom 
ehető konfettivel. 

Simonát szemlátomást elbűvölik a színes darabkák, és 
egyfolytában nyúlkál értük, de nem akarom, hogy megfulladjon 
tőlük. Beteszem a kész tortát a hűtőbe, aztán fogom Simonát, 
mindketten vastag gyapjúkabátba öltözünk, és kimegyünk a 
verandára. Daniele a fagyos hideg ellenére a homokban játszik. 
Cassio egy napozószéken ül közvetlenül mellette, a telefonján 
pötyög, és néha a fiára pillant. Loulou Daniele mellett kuporog, az 
orrát feltartja a szélbe. Lesétálok a falépcsőnkön a strandra. 

Cassio hátrakapja a fejét, sugárzik a testéből az éberség, míg meg 
nem lát engem és Simonát. Elernyed, visszateszi a telefont a kabátja 
zsebébe. 

— Végeztél a tortával? 

Mosolyogva bólintok, a homokhalmokat nézem Daniele körül, aki 
szemmel láthatóan teljesen belemerül a munkába. 

- A húgod és a családja egy óra múlva itt lesz. Készülődnünk 
kellene. - Amilyen homokos volt Daniele, a tisztálkodás 
valószínűleg el fog tartani egy ideig. 

Cassio felegyenesedik, aztán leguggol Daniele elé, aki egy 
pillanatra felnéz. 

- Mia nénikéd jön látogatóba. Meg kell téged mosdatni. 

Gyengéden megfogja Danielét, talpra állítja, aztán elkezdi 
leporolni a homokot az overalljáról. Daniele nem ellenkezik, 
összeszorítja a száját. Fel-felpillant Cassióra, és ugyanazt a 
vágyakozást látom a szemében, mint Cassióéban oly gyakran. 

— Készen állsz rá, hogy bemenjünk? 

Daniele bólint, és együtt visszasétálnak a házhoz. Cassio 


megmosdatja Danielét. Kevesebbet tiltakozik, mint korábban. 
Danielének is hiányzik az apja. Rendet teszek a konyhában, és 
megterítek, örülök, hogy beleegyeztem Mia javaslatába, hogy 
hozzanak valamit egy étteremből. A főzés és a sütés egyszerre túl 
sok lett volna a kevés tapasztalatommal. 

Mia még jobban kikerekedett, amióta utoljára láttam az 
esküvőnkön. A férje, Emiliano egyidős Cassióval, és csak gyorsan 
kezet ráz velem, mielőtt csatlakozik Cassióhoz egy aperitifre. Mia 
két lánya öt- és kétévesek, és abszolút imádni valók a copfjukkal és 
a cuki ruhájukban. 

- Hogy van a baba? 

Mia megsimogatja a hasát. 

— A fiatalúr jól van. 

— Fiatalúr? 

Mia elmosolyodik, de Emiliano megszólal, mielőtt válaszolhatna. 

— Fiú. 

Érezhető a megkönnyebbülése és a lelkesedése. A mi köreinkben 
a férfiaknak szükségük van örökösre. Elveszem az ételesdobozokat 
Miától, és az asztalhoz viszem, egy kicsit bosszant, hogy Emiliano 
hagyja, hogy Mia cipelje őket, bár nem nehezek. 

- Egyre gyorsabb - biccent Mia Simona felé, aki tökéletesítette a 
villámgyors kúszást. 

— Már próbál járni. 

Mia a vállamra teszi a kezét, lehalkítja a hangját. 

— Jól nézel ki. Szóval, minden rendben Cassio és közted? 

— Igen. 

- Örülök. Ő és a gyerekek is megérdemelnek egy kis szünetet. 


Cassia 


Egy ideje már nem rendeztünk családi vacsorát a nyaralóban. 
Látszik, hogy Mia mennyire örül az új fejleménynek. Már hónapok 
óta próbál rábeszélni ilyesmire. 

Emiliano csatlakozik hozzám egy Negronira vacsora előtt. 
Rajtakapom, hogy úgy nézegeti Giuliát, amit végtelenül dühítőnek 
találok. Nem fog ráhajtani. Erős az önvédelmi ösztöne. Minden 
vonzó nőt megnéz, és sajnos nem is éri be ennyivel. Eddig minden 
terhessége alatt megcsalta Miát. Amikor először megtudtam, 
megfenyegettem, közöltem vele, hogy apró darabokra vagdosom a 
farkát, ha nem hagyja abba, de Mia megkért, hogy tartsam magam 
távol a házasságuktól. Szereti a férjét, és inkább úgy tesz, mintha 
Emiliano nem csalná meg. Tiszteletben tartom a kívánságát, és 
Emiliano jobban vigyáz, hogy titokban tartsa a házasságtörést. 
Miának van egy hatodik érzéke, amellyel kiszimatolja a hűtlenséget, 
így azonnal tudta, amikor rájöttem Gaia viszonyára, de soha nem 
árultam el neki, hogy kivel csalt meg a feleségem. Giulia az egyetlen, 
akinek minden részletet elmeséltem. Magam sem tudom pontosan, 
hogy miért. Az apám vagy Faro lett volna a nyilvánvaló választás 
egy ilyen vallomásra, de Giuliával a korkülönbség ellenére erősebb 
kapcsolatot érzek. Tökéletes ellentétei vagyunk egymásnak - a 
szemléletmódunktól kezdve az élettapasztalatainkon keresztül a 
jóságunkig, illetve az én esetemben rosszságunkig, de kiegészítjük 
egymást. 

Mia büszkén néz rám a helyéről, mintha olvasna a 
gondolataimban. Gaiát az első pillanattól kezdve ellenezte, Giuliát 
támogatta, amióta csak meglátta. Az első feleségemmel 
kapcsolatban igaza volt, és reméltem, hogy Giuliával kapcsolatban 


is az lesz. 


Másnap reggel nemsokkal napkelte után ébredek, fel akarom 
kelteni Danielét, ahogy az előző két születésnapján is tettem, de az 
ágya üres. A padlón találom az ablak előtt, dobálja a kutyának a 
labdát. A dobásai nem hosszúak vagy pontosak, de az arcáról 
sugárzó koncentráció, majd öröm láttán elszorul a szívem. 

— Boldog születésnapot! 

Daniele összerezzen, elejti a labdát. Felém gurul, és a meztelen 
lábamnak ütődik. Loulou nem meri elvenni. Felveszem, aztán 
odagurítom Danielének. Megfogja, és ismét eldobja. Loulou lelkesen 
visszahozza. Daniele megfogja a labdát, és lenéz rá. 

- Felbontjuk az ajándékaidat, mihelyt Giulia és Simona felébred. 

Felnyújtja a labdát. Beletelik egy pillanatba, mire rájövök, miért. 
Lassan közelebb lépek hozzá, félek, hogy meggondolja magát, aztán 
fogom a labdát, és átdobom a szobán Loulou-nak. Utánarohan, mint 
egy őrült, aztán visszahozza. Ezúttal elém ejti le. Leülök Daniele 
mellé, és odanyújtom neki a labdát. 

— Te jössz! 

Sok hónap után először néz a szemembe. A tekintete kérdő, és ha 
megkérdezne, azonnal elmondanék neki bármit, amit hallania kell. 
A labda köré fonja a pici ujjait, aztán eldobja. Hosszú időt töltünk 
így, míg Loulou már nagyon liheg, és végül beviszi a labdát a 
kosarába, mert elege lett a kergetőzésből. 

Ekkor veszem észre Giuliát félig elrejtőzve az ajtóban, olyan lágy 
a tekintete, hogy a szívem kihagy egy ütemet. A mellére öleli 
Simonát, aki még mindig álmosnak látszik. 


- Boldog születésnapot, szülinapos fiú! — mondja, ahogy besétál. — 
Mit szólnál egy kis tortához? 

Giulia meggyújt három gyertyát a torta tetején, amely csillog az 
ehető konfettitől, mint később megtudom. Daniele szeme 
elkerekedik, ahogy meglátja a tortát. Felteszem az egyik székre, 
hogy jobban megnézhesse. 

— El kell fújnod a gyertyákat, és kívánni valamit. 

Simona próbál elhajolni Giuliától, hogy megérintse a gyertyákat, 
és dühében eltorzul az arca, amikor nem sikerül. 

- Kell segítség? - kérdezi Giulia Danielétől, akinek első 
próbálkozásra csak egy gyertyát sikerül elfújni. 

- Hároméves vagy, nagyfiú. Meg tudod csinálni - biztatom. 

Aprót bólint, és még erősebbet fúj. Ezúttal mindkét gyertya 
elalszik. 

— Jó! 

Giulia vigyorogva vágja le az első szeletet a tortából. Láthatóvá 
válnak a színes rétegek, ahogy kiemeli. 

- Nahát! - leheli Daniele. 

Megmerevedem, képtelen vagyok elhinni, amit hallottam. 
Egyetlen egyszerű szó, az első, amelyet Daniele hónapok óta 
kimondott a jelenlétemben. 

Nahát, valóban. 

Egyet kell értenem vele, nem csupán a szivárványos konfettitorta 
miatt. Giulia letesz elém egy tányért, és leül egy székre Simonával az 
ölében, aki azonnal kihasználja a pillanatot arra, hogy belevájja az 
ujjait Giulia tortaszeletébe. 

Giulia nevetése úgy cseng fel, mint egy harang, ahogy elkapja 
Simona apró kezét, és a szájába veszi, hogy lenyalja róla a 
vajkrémet, aztán a maradékot letörli egy szalvétával. Nem tudom 
levenni róla a szememet. 


Észreveszi, az arckifejezése feszengőről zavarttá változik. 
Megtapogatja az arcát, mintha arra számítana, hogy tortamorzsák 
ragadtak rá, aztán kisimítja a homlokából a frufrut, amit gyakran 
csinál, amikor ideges. El sem tudom hinni, hogy amikor először 
találkoztunk, arra  összpontosítottam, amit rossznak láttam 
Giuliában - például a frufruját, a vicces ruháit, a korát — ahelyett, 
hogy arra figyeltem volna, ami jó volt. És abból olyan sok van, hogy 
még az apró bosszúságokat is a háttérbe szorítja. Giulia tökéletes a 
gyerekeim számára és nekem is. Talán a kora miatt volt még mindig 
fiatalosan optimista, naivan vakmerő és merészen bohém. 

Nem olyan, amilyennek egy feleséget képzeltem, de a pokolba, 
pontosan az, akire szükségem van. 


- Apu rossz ember? 

Majdnem leesem a létráról. Daniele legfeljebb egy vagy két szót 
mondott a születésnapja óta eltelt két hét alatt, most pedig a 
szenteste előtti reggelt választja arra, hogy feltegyen egy ilyen nehéz 
kérdést. Megvárom, hogy elmúljon a kezdeti sokk, mielőtt 
felakasztok egy újabb díszt a karácsonyfánkra. Aztán lassan 
lemászom. 

Daniele a karácsonyi díszekkel megpakolt dobozok között ül, 
amelyeket én vásároltam, mert aggódtam, hogy Gaia régi holmijai 
túl sok fájdalmas emléket hoznának felszínre, miközben Simona 
darabokra szaggat egy ezüstgirlandot, amelyet az egyikben talált. 

Leülök Daniele mellé, az arcát fürkészem. Egy piros díszt pörget a 
padlón, összeráncolt homlokkal figyeli. Loulou abban a pillanatban 
elrohant, amikor Elia behozta a fát a nappaliba ma reggel, és azóta 
a közelébe sem hajlandó menni. 

-— Ki mondta ezt neked? 

Magától nem juthatott eszébe ilyesmi. Túl fiatal. 


— Anyu. 

Halk suttogás a hangja, és sajog a szívem, amikor meghallom. Még 
mindig nem néz rám, csak a díszre. 

— Mit mondott? 

-— Hogy apu rossz. Hogy bántotta Andreát, és elszomorította anyut. 

Az ajkamba harapok, próbálom eldönteni, hogy mit mondjak. Időt 
nyerek magamnak azzal, hogy kiveszek egy darab girlandot Simona 
szájából, mire dühösen felsír, de túlságosan zaklatott vagyok ahhoz, 
hogy reagáljak. Annyira kizökkenti a reakcióm hiánya, hogy 
elcsendesedik. 

Daniele felemeli a fejét, egyenesen a szemembe néz. Eléggé 
megbízik bennem ahhoz, hogy feltegye nekem ezt a kérdést, egy 
kérdést, amely biztosan nehéz súllyal nyomta a vékonyka kis vállát 
az elmúlt hónapokban. Szóba sem jöhet, hogy elmondjam az igazat. 
És ha őszinte akarok lenni, nem is tudom, hogy válaszoljak a 
kérdésére az igazságnak megfelelően. Csak annyit tudok, hogy 
Daniele boldog gyermekkort érdemel mindazok után, amin átment. 
A hazugság csúszós lejtő, ahol előbb-utóbb elbotlik az ember. 

- A nagybátyád elárulta az apukádat. Elszökött, mert nem akarta, 
hogy megbüntessék a tévedéséért. Ez nagyon fájt az anyukádnak. 
Nem volt önmaga, miután a nagybátyád elment. Ezért nem tudta, 
hogy mit beszél, Daniele. Az apukád mindent megtesz, hogy 
megvédjen téged és Simonát, mert szeret benneteket. Soha nem 
bántana téged vagy a húgodat. 

- Nem bántotta az anyut? 

- Nem - suttogom. Ez az igazság és egyben hazugság is. Egy 
hazugság, amely segít a családunknak gyógyulni. Néha azért 
hazudunk másoknak, hogy megvédjük őket vagy magunkat; máskor 
magunknak hazudunk ugyanezért. A mai hazugság mindenből egy 
kicsi. 


- Téged? 

- Engem sem bántott. 

Simona a karácsonyfa felé mászik, és nyújtja a kezét, mintha fel 
akarná húzni magát egy ágba kapaszkodva. Talpra ugrom, és 
gyorsan felkapom, Danieléhez viszem. 

— Figyelnél rá? 

Bólint, és az ölébe teszem a húgát. Magához öleli, és Simona egy 
időre elégedettnek tűnik. 

- Látod — mondom lágyan. - Meg akarod védeni Simonát, és én 
meg akarlak védeni benneteket, az apukád pedig meg akar védeni 
mindnyájunkat. 


Miután végzünk a fadíszítéssel, bemegyünk a gyerekekkel a 
festőszobámba. Ahogy az elmúlt pár hétben a szokásunkká vált, 
mindkét gyerek kap ecseteket, vízfestéket és papírt, hogy elfoglalják 
magukat, amíg befejezem a képet, amelyet Cassiónak festek. 
Majdnem elkészültem, de még nem vagyok teljesen elégedett a 
partra kicsapó hullámok  vízpermetével. Elevenebbnek kell 
látszaniuk. Azt akarom, hogy Cassio érezze az óceáni levegő illatát 
és a frissítő szellőt, amikor meglátja. Van egy fénykép pontosan 
erről a kilátásról a hálószobánkban, ezért remélem, hogy tetszeni 
fog neki a festmény. 

Loulou az ajtóban szimatol, de többet nem teheti be ide a lábát, 
mert állandóan átrohangászik a papírokon és a festékes tálakon, és 
mindenhol színes mancsnyomokat hagy. 

Daniele végighúzza a papíron az ecsetet, kék csíkokat készít, 
mintha ő is le akarná festeni az óceánt. 


Leteszem az ecsetemet, és odalépek hozzá. Nem néz fel, amikor 
leülök mellé. Simona a parkettát csapkodja az ecsetjével, 
mindenfelé festéket spriccelve. Az overallom és a meztelen lábam 
milliárdnyi színben pompázik. Daniele a ma reggeli beszélgetésünk 
után visszatért a régi csöndes önmagához, elgondolkodik azon, amit 
mondtam neki. Azt kívánom, bárcsak beleláthatnék a fejébe. 

- Az apukád imádna egy festményt az óceánról karácsonyra. 
Miért nem adsz neki egyet? 

Daniele a kék festékbe mártja az ecsetet, és tovább rajzolja az 
egyenetlen vonalakat. 

- Rendben - feleli csöndesen. 

- Semmi sem tenné boldogabbá az apukádat, mint időt tölteni 
veled, és ismét hallani a hangodat. 

Megpuszilom Daniele halántékát, felállok, és visszatérek a 
vásznamhoz. 


Szenteste vendégül látjuk a családot vacsorára. Szerencsére a 
lakoma legnagyobb részét Sybil főzi. Még Ilaria és a férje is átjönnek 
a gyerekeikkel. Mia már a terhessége végén jár. Van egy olyan 
érzésem, hogy karácsonyi babája lesz, és látszik is rajta, hogy 
kétségbeesetten szeretne szülni. Mia és Ilaria gyerekei vadabbak, 
mint Daniele, de Daniele szelektív némasága ellenére jól kijönnek 
egymással. Amikor leülünk az asztalhoz, egy téma egyértelműen 
tabu: Gaia. Nem bánom. Így is eleget kísért még e falak között. 

Mansueto úgy figyel engem és Cassiót, mint egy héja. 
Nyilvánvalóan védi a fiát. 

- Mikor áldasz meg bennünket újabb unokával? 


A torkomon akad egy grillezett spárga. 

Daniele tekintete az apja és köztem cikázik. Nem vagyok benne 
biztos, hogy érti a kérdést. Simona legalább elfoglalja magát azzal, 
hogy bébirépákat présel össze a tenyerében. 

- Bármelyik nap megáldhatlak benneteket egy unokával - jegyzi 
meg Mia nyomatékosan, és megpaskolja a kerek pocakját. 

Mansueto leinti. 

- És boldog is vagyok a fiad miatt, de mi a helyzet veled, Cassio? 

Cassio lassan leteszi a villát és a kést. Egy ér lüktet a nyakán. 
Megérintem a lábát az asztal alatt. Nem akarok vitát a karácsonyi 
vacsorán. 

— Két kisgyerekem van. Ennyi elég. 

- Figyelembe kell venned a fiatal feleségedet. 

Ez nem rólam szól. Talán Mansueto aggódik, hogy valóban 
Andrea az apa, nem Cassio. A vérvonal folytatásának vágya minden 
maffiózóba mélyen beleivódott, ezért olyan megdöbbentő, hogy 
Cassio nem csináltatott apasági tesztet abban a pillanatban, hogy 
holtan találta Gaiát. 

- Én boldog vagyok azzal, amink van - vágom rá gyorsan. 

Cassio megérinti a karomat, hála csillog a szemében. 

— Most igen, de mi lesz egypár év múlva? 

- Apám - szól rá Cassio élesen -, ez nem a te dolgod. 

Mia felém fordul. 

- Hallom, hogy festesz. 

Legszívesebben megölelném, és boldogan témát váltok, bár 
Mansueto nyilvánvalóan nem fogja egyhamar ejteni a kérdést. 


Cassia 


Nehéz volt elnyomni a mérgemet a vacsora alatt, ezért 
megkönnyebbültem, amikor végre mindenki távozott. Az apám 
tovább gyötört, hogy csináltassak apasági tesztet. Ez is újabb finom 
utalás volt arra, hogy talán még nincs örökösöm. Ágyba dugom 
Simonát, és Daniele ajtajában találom Giuliát. 

- Daniele azt akarja, hogy ma este te fektesd le. 

Nem vagyok biztos benne, hogy jól hallottam. Régen ez volt a 
kettőnk rituáléja, valami, amelyet nagy becsben tartottam és 
hiányoltam, valahányszor túl későn értem haza — a múlt része. 
Giuliához lépek, aztán bekukucskálok mellette az ágyra. Daniele 
már pizsamában van, a paplanon ül, Loulou-t simogatja. A 
kutyáknak semmi keresnivalójuk nincs az ágyban. Ez a határozott 
véleményem, mégsincs szívem kidobni. 

- Akarod, hogy mesét olvassak neked? 

Daniele tétován bólint. Giulia szemébe nézek, eltűnődöm, hogy 
mit tett. Reménykedve rám mosolyog. Melegség önti el a mellemet. 
Soha nem éreztem még ilyen... gyengédséget egy nő iránt. 
Lehajolok, és futólag megcsókolom, mielőtt az ágyhoz lépek. 

Daniele a homlokát ráncolja. Leülök mellé, és felveszem a 
képeskönyvet az éjjeliszekrényről, de esélyem sincs kinyitni. 

—- Megcsókoltad Giuliát. 

Leteszem a könyvet, miközben próbálom összeszedni magam. 
Hiányzott Daniele hangja, bár nehéz kérdést tett fel. Eddig kerültem 
előtte a fizikai közelséget Giuliával, aggódtam, hogy felzaklatja őt. 

— Igen. 

— Miért? 

Kíváncsinak látszik, nem szomorúnak vagy dühösnek. Kicsit 
közelebb húzódom hozzá, és megsimogatom a fejét. 

— Mert igazán kedvelem Giuliát. 

— Az anyut is kedvelted. 


Belenézek a barna szemébe, Gaia szemébe, és képtelen vagyok 
másra, mint hazudni. 

— Igen. 

Volt idő, amikor igaz lett volna ez a kijelentés. Az elején 
kedveltem őt, amíg végül csak a neheztelés maradt. 

— Hiányzik anyu. 

A vallomása hallatán kiszárad a torkom. Természetesen tudom, 
hogy hiányzik neki az anyja, bár az élete utolsó hónapjaiban nem 
viselte gondját Danielének és Simonának. 

—- Tudom. 

A mellemre vonom, remélem, hogy nem húzódik el. Nem teszi. 
Engedi, hogy a karomban tartsam, és ez az apró gesztus már 
magában a legnagyszerűbb karácsonyi ajándék, amelyet el tudok 
képzelni. Örülök, hogy nem kérdezi meg, nekem is hiányzik-e az 
anyja. Egy hazugság elég volt. 

- Én is kedvelem Giuliát — mondja csöndesen. 

Megdermed a kezem a fején. 

— Akkor jó. 

A hangom még a saját fülemnek is idegen. Ilyen még soha nem 
történt. Mindig megőriztem a hidegvéremet, nem számított, hogy 
éppen támadás alatt álltunk, ha megöltem vagy kínoztam valakit, de 
ez... 

—- Maradni fog? 

- Igen -— vágom rá azonnal. Nem hagyom, hogy bármi történjen 
Giuliával. 

- Rendben. 

Daniele hangja egyre álmosabb. Az utóbbi hónapokban hiányzott, 
hogy érezzem, ahogy a pici teste elernyed a karomban. Betakarom, 
és felolvasom az első oldalt, bár már alszik. 

Loulou félig csukott szemmel néz fel rám. Egész elviselhető, 


amikor nem kakil oda mindenhová vagy csattogtatja a fogát. 
Felállok, és visszatérek a hálószobába, meglep, hogy Giulia megvárt. 
Megölelem, muszáj magam mellett éreznem. 

- És? Hogy ment? 

— Jól. 

Elgondolkodva összehúzza a szemét. Többet akarok mondani. 
Valamit, amit soha nem mondtam senkinek a gyerekeimet kivéve. 
Már korábban is megformáltam magamban ezeket a szavakat, de a 
nyelvemhez tapadtak, mint a ragasztó. 

- Arra gondoltam, hogy megajándékozhatnánk egymást ma este. 
A holnap reggel a gyerekeké és Loulou-é, hogy kibontsák az 
ajándékaikat. 

Kuncogok. 

- Ne mondd, hogy vettél a kutyának ajándékot. 

Giulia lebiggyeszti az ajkát. 

- Természetesen. A család része. És vettem ajándékot Eliának, 
Domenicónak és Sybilnek is. 

-— Hogy sikerült a szüleidnek olyasvalakit alkotni, mint te? 

— Christian is jól sikerült. 

Nem akarok a bátyjáról beszélni. Feszült az együttműködésünk, 
mert Christian nem bízik bennem, ahogy én sem benne. Ez nem 
valami jó alap egy munkakapcsolathoz. 

- Hadd hozzam ide az ajándékomat. A dolgozószobámban van. 

- Veled megyek. Az én neked szóló ajándékom is a földszinten 
van. 

Giulia megfogja a kezemet, és a hobbiszobája felé húz. Eddig nem 
tettem be oda a lábamat. 

— Hunyd le a szemedet! 

Korholóan nézek rá. 

- Nem vagyok tizenkét éves. 


- Ünneprontó vagy, öregember! Most pedig hunyd le a szemedet. 

Figyelmeztetésül keményen a seggébe  markolok, amitől 
megugrik, de aztán lehunyom a szememet. Az ujja köré csavart, és 
meg sem próbáltam kiszabadulni. A tenyere megfeszül a kezemben, 
ahogy bevezet a szobába. 

- Állj meg itt! — Engedelmeskedem. A levegő nehéz a friss festék 
illatától. — Most pedig nyisd ki a szemedet. 

Először nem tudom, mit kellene látnom, és nem értem, miért vette 
le Giulia a fényképet a hálószobánk faláról. Aztán rádöbbenek, hogy 
ez nem a fénykép, hanem egy részletes festmény a nyaraló előtti 
strandról. 

— Te festetted? 

- Igen -— feleli, miközben megigazítja a frufruját és az ajkába 
harap. 

Közelebb lépek, elámulok a részletek, az óceán elevensége láttán. 
Nem vagyok művészetrajongó, és csak párszor jártam múzeumban, 
ha az üzlet megkívánta. 

— Tetszik? 

Sokat jelent neki. A festmény és általánosságban a művészet. 
Eddig nem igazán gondoltam erre. 

— Csodálatos! 

Mosoly ömlik el Giulia arcán. 

— Tényleg? 

- Tényleg -— megcsókolom, de hátralépek, mielőtt belevesznék az 
illatába és az ízébe. -— Hadd adjam oda az ajándékodat. 

Izgatottság villan fel az arcán, és félig-meddig arra számítok, hogy 
követni fog, de türelmesen vár. Hozzám szalad, amikor visszatérek 
egy kis csomaggal. 

- Mi ez? 

- Ellentmondana az ajándékcsomagolás céljának, ha elárulnám. 


A szemét forgatja, és kikapja az ajándékot a kezemből, aztán pont 
annyi visszafogottsággal csomagolja ki, mint Daniele. Felhajtja a 
pamutbársony fedelet, és leesik az álla. 

- Napraforgós fülbevaló? 

Eredetileg egy elegáns fülbevalót vettem neki, egy olyan ékszert, 
amilyet én választottam volna - olyasmit, ami Giulinának nem 
tetszett volna. Három napja meggondoltam magam, és kerestem az 
interneten napraforgós fülbevalókat. A legtöbb ocsmány volt, 
fényes sárga szörnyűség. Aztán egy aranyműves honlapján 
véletlenül belebotlottam Giulia ajándékába. A  napraforgók 
elegánsak, aprók és színaranyból készültek. Elegánsak, mégis 
huncutak. Akárcsak Giulia. 

- Annyira gyönyörű - leheli. — Azt hittem, utálod, amikor 
napraforgót viselek. 

— Te szereted őket. 

- Ó, Cassio! — kiveszi, és a fülébe rakja. — Nos? 

- Gyönyörű! - képtelen vagyok tovább várni. Felkapom Giuliát. 
Kuncog. — Hol? 

- Ágyban. 

- Nem a biliárdasztalon? 

-— Nem. 

Ma éjjel szeretkezni akartam vele, nem kefélni, mint két begerjedt 
tinédzser, bár egyikünk valóban egy begerjedt tinédzser. Amikor 
lefektetem az ágyra, rádöbbenek, hogy ez számomra is valami új. 

Nem sietek, gyengédebb vagyok, kevésbé sürgető, és bár Giulia 
eleinte nem érti, végül átveszi a tempót. Utána hozzám bújik. 

- Ez másmilyennek érződött - mintha jelentett volna valamit. 

Hallom a kérdést a hangjában, de nem tudom, hogy mit mondjak. 
Bólintok. Valóban így van. Utoljára az első közös éjszakánkon 


voltam ilyen óvatos, mert Giuliának erre volt szüksége. Ma nekem 
volt rá szükségem, hogy kiderítsem, mi történik, hogy megerősítsem 
azt, amit soha nem tekintettem lehetőségnek. 

— Volt már ilyen egy nővel? 

Giulia hangja kíváncsi, de érzem benne a..., talán a féltékenység 
jelét. Nem kell hazudnom. 

- Nem. Gaiával nem, és előtte csak viszonyaim voltak. 

- És utána? 

- Nem volt senki utána. 

Giulia kíváncsian kukucskál fel rám. 

-— Tényleg? Nem feküdtél le senkivel Gaia halála óta? 

- Nem. Más dolgok jártak a fejemben. - Tétovázom, eltűnődöm, 
vajon beszámoljak-e neki az egyetlen botlásomról. -— De közvetlenül 
azután, hogy rajtakaptam Gaiát Andreával, lefeküdtem egy nővel, 
akivel részegen megismerkedtem egy bárban. Bosszúdugásnak 
szántam. Hogy bebizonyítsam magamnak, más nők akkor is 
akarnak engem, ha a saját feleségem nem. Nem éreztem magam 
jobban utána, és nem is mondtam el Gaiának. 

- Én csak téged akarlak, és egyáltalán nem tetszik, amikor más 
nők stírölnek téged. 

Kirobban belőlem a nevetés. 

— Féltékeny vagy? 

— Egy kicsit — ül fel, és az ölembe telepszik. — Hozzád hasonlóan én 
sem szeretek osztozni. 

Nem kell aggódnia. 

- Őszintén szólva elég követelőző vagy. Kétlem, hogy ki tudnék 
elégíteni melletted még egy nőt. 

Elkerekedik a szeme a  megbotránkozástól. A megjátszott 
ellenkezése ellenére megpördítem, és egyetlen erőteljes mozdulattal 
beléhatolok, keményen és gyorsan kefélem, mert már nincs 


szükségem megerősítésre azzal kapcsolatban, amit érzek. 


HUSZONEGY 
(Cassie 


Giulia megszervezte Simona első születésnapját januárban, tortát 
sütött, és mindent lufikkal díszített. A család teaidőben jött át. 

Simona mostanra már megtette az első lépéseit, és kiskutyaként 
követte Giuliát. Túl kicsi volt ahhoz, hogy emlékezzen az anyjára. 
Számára csak Giulia létezett. 

Farót, a feleségét és a két gyerekét is meghívtuk. Egy nyugodt 
percre csatlakozott hozzám. 

— Giulia rábírta Danielét, hogy újra beszéljen. 

Bólintok, követem Giuliát a tekintetemmel. Megigazítja a 
napraforgókat Simona hajában. A lányom ruháját is 
napraforgóminták díszítik. Imádni valóan fest, ezért felhagytam a 
tiltakozással. 

- Úgy van. Jót tesz a gyerekeknek. 

- És neked is - feleli Faro szuggesztív vigyorral. 

Összehúzom a szememet. 

- Ugyan már, Cassio! Mintha a fiatalság kútjába zuhantál volna, és 
már nem is vagy olyan házsártos, mint régen. Örülök neked. 


Nem szólok semmit. 

-— Az apád megkeresett. 

Faro hangjának változásából tudom, hogy nem fog tetszeni, amit 
mondani készül. 

— Mit akart? 

- Megkért, hogy beszéljek veled közös gyerekvállalásról Giuliával. 
Úgy gondolja, hogy minden eshetőségre fel kellene készülnöd. 

— Arra az eshetőségre, hogy Daniele nem a fiam? - csikorgom. 

Faro vállat von. 

— Ez is egy lehetőség, és ráadásul nem is valószínűtlen. 

- Nincs szükségem egy újabb gyerekre, és egyértelműen nincs 
szükségem rá, hogy te vagy az apám beleavatkozzon a dolgomba. 

Faro felemeli a kezét. 

- Nem akartam beleavatkozni. Ezért is szóltam neked. De az apád 
nem fogja egyhamar feladni. Aggódik. 

- Ha én elfogadtam Danielét és Simonát a saját gyerekemként, 
akkor abbahagyhatná az aggódást. 

- Ezt neki mondd. 

A szüleimhez megyek. Miával beszélgetnek, aki a karjában tartja 
az újszülött fiát. Kimerültnek látszik. 

- Hagyd abba, apám! 

Tudja, miről beszélek, anélkül, hogy részletekbe kellene 
merülnöm. 

- Próbálok gondolni a jövődre. 

Daniele felé intek, aki Simona kezét fogja, mivel a húga még 
mindig kissé bizonytalan lábakon áll. 

— Ott van a jövőm. Történet vége. 

Az anyám a karomra teszi a kezét. 

- Szeretjük őket, de... 

- Nincs de. 


Összenéznek, aztán vonakodva bólintanak. 

Mia büszkén mosolyog rám. 

Remélem, hogy egyszer és mindenkorra rendeztük ezt a kérdést. 
Minél többet kutakodik az apám, annál valószínűbb, hogy híre 


megy. 


Miután mindenki elment, Giuliával játszunk egy parti biliárdot. 
Szükségem van rá, hogy valami elterelje a figyelmemet, és Giulia 
egész jól megtanult játszani. 

- Holnap el kell vinned Danielét az óvodai bemutatkozásra. Pár 
napja intézkedtem. 

Giulia az asztalra hajolva megdermed. Aztán felegyenesedik. 

— Mi? Miért? 

- Azt akarom, hogy gyerekek között legyen. Ez az óvoda csak a mi 
köreinkből vagy az üzlettársaink köréből fogad gyerekeket. Daniele 
a jövő katonái között lesz. Megtanulja majd, hogyan bizonyítson a 
többi fiú között. Túl puhánnyá válhat, ha állandóan csak veled van. 

Düh fut át az arcán. Megrázom a fejemet. 

- Ez tény. Nem tehetsz róla. Én pedig csak az estéket és a 
hétvégéket töltöm vele. Szüksége van rá, hogy verekedjen, és 
rakoncátlan fiúkkal ismerkedjen meg. 

— Ne szakíts félbe! Azt sem tudod, mit akartam mondani. 

Felidegesít a hangsúlya. A mai dolog után apámmal ki vagyok 
éhezve a harcra. 

— Akkor monda, amit mondani akarsz. 

— Meg kellett volna beszélned velem a terveidet. 

- A döntésem végleges. Danielének meg kell változnia. 


Giulia a mellemre bök. 

- Akkor is család vagyunk. A feleséged vagyok. Megérdemlem, 
hogy részem legyen egy ilyen döntésben! 

- Ők az én gyerekeim, Giulia. 

Váratlan csapásként ér a fájdalma. 

- Nem - vág vissza hevesen. - Ők a mi gyerekeink, Cassio. Már 
mondtam neked, és most elmondom még egyszer. Mindhármótokat 
szeretlek. 

Rámeredek, a dühöm gyorsabban elillan, mint a futóhomok. 

— Mi? 

Bólint, nagyon dühösnek látszik. 

- Hallottad. Ők nem csak a te gyerekeid. Az enyémek is. Nem 
hívhatod őket a sajátjaidnak, amikor arra szottyan kedved. Mindig a 
mieink, a tieid és az enyémek. Talán vér szerint nem, de ugyanúgy a 
véremet adnám értük. Szóval, ne beszélj úgy velem, mintha az a két 
gyerek nem jelentene nekem semmit, mikor ők jelentenek nekem 
mindent. Ugyanúgy, ahogy a makacs, idióta apjuk. 

Ez az első alkalom, hogy Giulia sérteget. Az első alkalom, hogy 
felemeli a hangját, majdnem üvölt. A dühe nem gerjeszti fel a 
sajátomat, ahogyan Gaiáé tette a múltban, mert Giulia vallomása a 
legjobb dolog, amit életemben hallottam.  Kavarognak a 
gondolataim. A kétség apró szikrája azonban megmarad az 
elcseszett fejemben, és képtelen vagyok elfogadni, hogy tényleg az 
enyém egy olyan jó, kedves és szeretetteljes ember, mint Giulia. 
Basszus, szeretem őt, még azt a Írufrut is, amelyet az elején utáltam, 
még azokat a borzalmas napraforgós ruhákat is, még azt is, amikor 
tiszteletlen és a szemét forgatja. Istenem, különösen olyankor! A 
kezembe fogom az arcát. 

- Én is szeretlek téged. 


Pislog. Most rajta van a sor, hogy meglepődjön. 

— Mi... tényleg? 

- Valóban meg kell kérdezned? 

Fürkészőn vizslatja az arcomat, ugyanazzal a hitetlenkedéssel, 
amelyet én éreztem pár pillanattal ezelőtt. 

— Mondd ki! 

— Szeretlek. 

— Még egyszer. 

Kuncogok. 

— Szeretlek. 

-— Én is szeretlek téged. 

Megcsókolom, közel vonom magamhoz. Egy idő múlva elhúzódik. 

-— Az én gyerekeim? 

- Azok - felelem. 

- Akkor engedd meg, hogy veled döntsek. 

- Nem mondtam meg, hogy Danielének hány napot kell óvodában 
töltenie. Különböző lehetőségeket kínálnak. Mi lenne, ha holnap 
megbeszélnéd ezeket az óvónőkkel, aztán együtt döntünk? 

- Megegyeztünk - mosolyog. - Tényleg szeretsz? 

Megpuszilom a frufruját. 

— Tényleg. 


Faróval a szivarszobában ülünk le a szokásos heti egyeztetésre. A 
dolgok New Yorkban a legnagyobb jóindulattal szólva is 
bonyolultak, információt kicsikarni róluk meg még nehezebb. 

- Luca különösen kiszámíthatatlan volt az elmúlt pár hónapban. 
Még több embert ölt meg. Árulókat, motorosokat, a Bratva katonáit. 


Az emberek aggódnak, hogy ha egyetlen rossz lépést tesznek, akkor 
Luca velük is végez. 

- Annak nincs oka aggódni, akinek nincs semmi rejtegetnivalója. 

Faro grimaszt vág. 

- Pontosan, de mindketten tudjuk, hogy nem mondtad el az igazat 
Lucának Andreáról és Gaiáról. A jelenlegi hangulatában ez a halálos 
ítéleted lehet. 

- Csak te és az apám tudja. Apám gondoskodott róla. 

Az apám megölette a takarítócsapatot és Sal dokit Gaia halála 
után anélkül, hogy konzultált volna velem. Néha elfeledkezett róla, 
hogy most már én vagyok a kisfőnök, és nincs szükségem a 
közbeavatkozására. 

— Mi a helyzet Giuliával? 

A homlokomat ráncolom. 

- Megbízom Giuliában. 

Faro a fejét csóválja. 

- Gaia után nem szabadna. Mi van, ha megemlít valamit a 
bátyjának, vagy ne adj? isten az apjának? Felix kihasználná a 
lehetőséget, hogy megzsaroljon téged, vagy elárulja Lucának, hogy 
jó pontot szerezzen vele. 

— Giulia nem fogja elmondani senkinek. 

- Ők a családja. Giulia pedig nő. Hajlamosak szemet hunyni a 
szeretteik hiányosságai felett. 

- Amiért hálásnak kell lennünk, különben sem a te, sem az én 
feleségem nem viselne el bennünket. 

A hiányosságok a legkisebbek a hibáim közül. Giulia elfogadta 
őket. A fiatal kora ellenére a házasságunk első napjától kezdve 
önzetlenül a gondját viseli Simonának és Danielének. 

— Beszélj vele! — erősködik Faro. 

Kopogást hallunk, és Giulia dugja be a fejét. 


- Elnézést, hogy megzavarlak benneteket, de Christian van itt, és 
azt mondja, hogy beszélnie kell veled. 

- Rendben - felelem lassan. — Küldd be! 

Faro nyomatékosan rám néz. 

Christian belép. 

— Faro. Cassio, beszélhetnék veled négyszemközt? 

— A consiglierémként Faro marad. 

A decemberi incidens óta többé nem bíztam Christianben. Soha 
nem voltunk barátok, de hasznos ember. Szerencsétlen eset, hogy 
az észszerűtlen féltékenységem ártott a munkakapcsolatunknak. 
Nem az a fajta férfi vagyok, aki bocsánatot kér, és egyébként is 
kételkedem benne, hogy Christian elfogadná. 

Christian bólint. Nem lép beljebb a szobába. Ehelyett közel marad 
az ajtóhoz. 

- Beszéltem Lucával... 

Faro éles pillantást vet rám, de nem hagyom, hogy átragadjon 
rám a pánikja. Még mindig nem hiszem, hogy Giulia bármit is 
mondott volna a bátyjának. Talán Christian magától gyanakszik, de 
több esze van annál, hogy nyomós bizonyíték nélkül pletykákat 
terjesszen. Jóban vagyok Lucával, ezért nagyon meggyőző érveket 
kellene felsorakoztatni ellenem. 

- A következő pár évben New Yorkban fogok dolgozni alatta, 
mielőtt átveszem Baltimore-t. 

Düh önti el a véremet, de visszafogom magam. 

- Nem konzultáltál velem először? 

- Nem tartozom a katonáid közé, Cassio. Egy kisfőnök fia vagyok. 
Valójában csak Luca parancsolhat nekem. Beleegyezett, hogy alatta 
dolgozzam. 

- Mivel indokoltad neki? 

- Azt mondtam, hogy mindketten túl erős egyéniségek vagyunk 


ahhoz, hogy jól dolgozzunk együtt. 

Összehúzom a szememet, eltűnődöm, vajon csak ennyit mondott- 
e. Okos húzás volt, hogy előbb Lucát kereste meg. Így garantálta, 
hogy nem fogok megszabadulni tőle. Nem mintha végeztem volna 
vele. Elég kárt okoztam már a múltban, és nem tenném kockára 
Giulia szerelmét azzal, hogy megölöm a bátyját. 

- Sok szerencsét az új kalandodhoz. Csak ne feledd, hogy Luca 
nem tétovázik megölni azokat, akiket fenyegetésnek tekint. 

Christian feszülten mosolyog. 

- Azt hiszem, ezen a téren te és ő nagyon egyformák vagytok. 

Biccent, aztán távozik. 

Faro a homlokát ráncolva csóválja a fejét. 

— Ez nem jó. 

-— Túl sokat képzelsz mögé. 

- Az igazságnak van egy olyan rossz szokása, hogy előbb-utóbb 
napvilágra kerül. Mindent el kellett volna mondanod Lucának a 
kezdetektől. 

Csörög a telefonom. Luca az. Faro úgy néz ki, mint aki fontolgatja, 
hogy lefoglal egy jegyet a legközelebbi Kolumbiába tartó gépre, 
hogy eltűnjön. 

— Mit tehetek érted, Luca? 

—- Gondolom, Christian beszélt veled. 

Semmi félrebeszélés, mint általában. Luca mindig a lényegre tér. 

- Így van. Mindig is úgy vettem, hogy csak ideiglenesen dolgozik 
alattam. Most, hogy a sógorom lett, kissé bonyolultabbá váltak a 
dolgok. 

- Én is erre jutottam - egy pillanatra elhallgat. - Van bármi, amit 
tudnom kell? 

A szívverésem felgyorsul, de nem mutatom. 

— Milyen értelemben? 


- Christiannel kapcsolatban. Évekig dolgoztál vele. 

- Hatékony. Kemény. Tudja, mit kezdjen magával. Egyáltalán nem 
olyan, mint az apja. Nem fogod megbánni, hogy befogadtad. 

-— Akkor jó. Egyelőre ennyi. 

Leteszi a telefont. Faro felvonja a szemöldökét. 

- Minden rendben. 

- Reménykedjünk, hogy így is marad. Ha Luca valaha megtudja, 
mindnyájunkkal végez - veled, az apáddal és velem is. És nem lesz 
kellemes. 


Giulia 


A szivarszoba körül ólálkodom, miután Christian bemegy. Mivel 
Cassio majdnem megölte a bátyámat, aggódom amiatt, hogy együtt 
vannak egy helyiségben, bár az elmúlt pár hónapban együtt 
dolgoztak. 

Leesik a vállam a megkönnyebbüléstől, amikor Christian végre 
kilép. 

— Mi volt ez? Minden rendben? 

Bólint. 

- New Yorkba költözöm, hogy Luca alatt dolgozzam. 

- Ó! - sóhajtom csalódottan. Nem találkoztunk gyakran, de 
kellemes érzés volt tudni, hogy ugyanabban a városban élünk. - 
Amiatt, ami közted és Cassio között történt? 

Christian felnevet. 

- Basszus, hát persze! Megvádolt bennünket, hogy viszonyunk 
van. Ez túl sok baromság az én ízlésemnek. És jobb kapcsolatokat 
építhetek ki azokkal az emberekkel, akik számítanak, ha Luca alatt 


dolgozom. 

- Nincs rá más mód? Nem tudsz kibékülni Cassióval? Nem 
akarom, hogy gyűlöld a férjemet. 

Christian nyilvánvaló csodálkozással néz rám. 

— Kedveled őt. 

-— Igen. Tudom, hogy nehéz elhinni, de jó hozzám. 

- Örülök, de túl nagy a feszültség Cassio és köztem. Egy nap majd 
ismét együtt kell dolgoznunk, de most az a legjobb, ha nem 
találkozunk. 

- Megértem. Mikor utazol? 

— Holnap. 

Megölelem. 

— Aztán ne tűnj el, és hívj fel! 


Cassio és Faro nem sokkal később elhajt, én pedig elmegyek a 
kutyafuttatóba a gyerekekkel és Loulou-val. Meglepődöm, amikor 
tíz perccel ez érkezésünk után Mansueto biceg felénk. 

-— Csatlakozhatok hozzád, Giulia? — kérdezi. 

Elia azonnal feláll, helyet csinál neki a padon. 

- Természetesen - felelem, bár gyanakszom a motiváció miatt. — 
Honnan tudtad, hogy itt vagyok? 

- Domenicótól. 

Bólintok, a szemem sarkából az idősebbik testőrömre sandítok, de 
félreérthetetlenül kerüli a tekintetem. 

Mansueto Eliához fordul. 

—- Hagyj minket magunkra! 

Elia elindul Simona és Daniele felé, akik nézik, ahogy Loulou egy 


tacskóval játszik. Domenico jó távolról figyel. 

A kezembe fújok, hogy felmelegítsem. Érzem magamon Mansueto 
figyelő tekintetét. 

- Szeretném, ha átgondolnád a döntésedet, hogy nem esel 
teherbe. 

A hajamig ugrik a szemöldököm. 

- Ez nemcsak az én döntésem, hanem Cassióé is. Egyelőre nem 
akar több gyereket. Simona és Daniele leköti a teljes figyelmünket. 

Mansueto nézi, ahogy egy csapat kutya kergetőzik. 

- De csak azért, mert jobban szeret úgy tenni, mintha a gyerekek 
az övéi lennének. 

- Nem tudhatod, hogy nem azok. Andrea és Gaia ezt azért is 
állíthatta, hogy fájdalmat okozzanak neki. 

— Szóval, elmesélt neked mindent? 

Az ajkamba harapok. 

— El kellene fogadnod Cassio döntését. 

— Megváltoztatná a döntését, ha tudná az igazat. 

— Milyen igazat? 

Mansueto szomorúan néz rám. 

-— Hogy a gyerekek nem az övéi. 

-— Ezt nem tudhatod. 

- De igen. Megcsináltattam az apasági tesztet Cassio tudomása 
nélkül. 

Megdermedek. 

— Micsoda? 

- Sem Simona, sem Daniele nem az övé. A teszt megerősítette. 
Andrea gyerekei. 

Összeszorul a szívem. 

-— Miért mondod ezt el nekem? 

- Mert Cassio nem akarja tudni. Ha elmondom neki... Nagyon 


makacs tud lenni. Szükségem van a segítségedre. 

- Én sem fogom elmondani neki. Tiszteletben tartom a kívánságát, 
ha nem akarja tudni. 

- Akkor ne mondd el neki most. Egy nap majd rájön. Ez 
elkerülhetetlen. Legalább gondoskodj róla, hogy addigra legyen 
Cassiónak örököse. Szülj neki egy kisbabát. Te nem akarsz saját 
gyereket, Giulia? 

Simona és Daniele kuncog, amikor Loulou és a kutyabarátai 
rángatni kezdenek egy faágat. 

- Nem tehetek semmit. 

Mansueto megfogja a kezemet. 

- Cassio nem fog haragudni rád, ha elfelejted bevenni a 
gyógyszert, és véletlenül teherbe esel. Fiatal vagy, és sok a dolgod. 

El sem tudom hinni, amit javasol. 

- Nem - felelem határozottan. — Nem fogom így becsapni Cassiót. 
Kérlek, soha többé ne kérj tőlem ilyesmit! Hadd higgye Cassio, hogy 
Daniele és Simona az övé, ha ez az, amit akar. Szereti őket. 

Rekedt sóhaj szakad ki Mansuetóból. 

- Nem csoda, hogy beléd van bolondulva. 

Daniele észreveszi a nagyapját, és hozzánk szalad, átkarolja 
Mansuetót az apró karjával. Mansueto megsimogatja a fejét. 

- Gyors vagy, édes gyermek. 

Daniele felmosolyog rá, és mesélni kezd neki Loulou-ról és a 
kutyabarátairól. Felállok, és elkapom Simonát, aki kétszer is 
megbotlott nagy sietségében, hogy kövesse a bátyját, ezért most 
bömböl. Mansueto az ölébe veszi Danielét, és egy dán dogra mutat. 
Lassú léptekkel visszatérek hozzájuk. 

Simona a  nagyapjára vigyorog, aki kedves mosollyal 
megsimogatja a pufók arcát. Úgy bánik velük, mint az unokáival. 

Elkapom négyszemközt, mielőtt hazaindulna. 


- Kérlek, ígérd meg, hogy nem árulsz el véletlenül semmit 
Danielének és Simonának! Daniele kezd jobban lenni. Beszél. 
Imádta az első napot az óvodában. Nem akarom, hogy 
felszakadjanak a régi sebek, mert a vér mindennél fontosabb neked. 

- Nem szabadna elfelejtened, hogy kivel beszélsz. 

- Nem az a fajta vagyok, aki tiszteletlenséget mutat. De meg fogom 
védeni ezeket a gyerekeket, ha kell, akár a saját nagyapjuk ellen is. 

Mansueto rekedten felnevet, aztán megpaskolja a vállamat. 

— Cassio szerencsés fickó. 

Sarkon fordul, és visszasántikál a fekete limuzinhoz a testőreivel. 

- Minden rendben? - kérdezi Elia. 

— Igen. 

Csak remélni merem, hogy meggyőztem Mansuetót. 


Cassio sokáig dolgozott, és elaludtam Daniele mellett. Éjfél után 
ébredek fel, és követem a fényt a földszintre, be a szivarszobába. 

Cassio a karosszékében ül a kandalló előtt, egy pohár whiskyvel a 
kezében, összeráncolt homlokkal bámul a lángokba. A zakóját és a 
nyakkendőjét hanyagul a másik székre hajította. A mellényt nem 
vette le, de kigombolta az ing felső gombjait és az ingujját is. 
Megdörzsöli a borostáját, úgy néz ki, mint aki éppen egy 
borotvaszesz- vagy whiskyreklámot forgat. 

-— Merengsz valamin - jegyzem meg, ahogy belépek a szobába. 

- Nem igaz. 

Bezárom az ajtót. Cassio felvonja a szemöldökét, ahogy felé tartok. 

- De igen. Állandóan túl sokat aggódsz. 

- Nekem mondod? 


Megállok előtte. Elcsigázottnak és fáradtnak látszik. Túl sokat 
dolgozik, túl sokat aggódik. 

— Az üzlet miatt, Giulia. 

- A bátyám az oka? 

- Részben. Luca sok szart kavart fel a brutális támadásaival az 
elmúlt hónapokban. Csak idő kérdése, hogy a Bratva és a motorosok 
visszavágjanak. De nem kell emiatt aggódnod. Semmit sem tehetsz 
az ügyben. 

- Segíthetek, hogy jobban érezd magad. 

Megrázza a fejét, de abbahagyja, amikor a lába közé térdelek. 
Kifújja a levegőt, leteszi a poharat az asztalra. Felmosolygok rá, 
lehúzom a cipzárját, és a bokszeren keresztül masszírozom, amíg 
forróvá és keménnyé válik a tenyerem alatt. Cassio légzése 
elmélyül, és vágy úszik a szemében. Kiszabadítom a farkát a 
bokszerből, és csak a végét veszem a számba. A tekintetem a 
kisasztalon álló pohárra siklik. Odanyúlok érte, és becsúsztatok egy 
jégkockát a számba. Cassio elnyílt ajakkal figyel, a melle zihál. Pár 
másodpercig  szopogatom a jeget, aztán hagyom, hogy 
visszacsússzon a pohárba, és ismét összezárom az immár hideg 
ajkamat Cassio makkja körül. 

- Ó, basszus! — csikorogja, a feje hátraesik. Egy pillanat után újra 
felemeli, hogy figyelhessen a félig lehunyt szemhéja alól. 

Mélyebben a számba veszem, centiről centire, a nyelvemet 
használom, hogy izgassam az érzékeny hegyét - tényleg nem sietek, 
ízlelgetem a forróságát és az ízét. Cassio a karfán tartja a kezét, 
tenyérrel lefelé, és hagyja, hogy kielégítsem. Kivételesen átadja 
nekem az irányítást. Meg akarom mutatni neki, hogy gondoskodom 
róla, mert fontos nekem... mert szeretem. 

Imádom a hangokat, amelyeket kiad magából, amikor közel ér a 
csúcshoz, a halk nyögéseket és az éles levegővételeket. Imádom, 


ahogy megfeszülnek az ujjai a bőr karfán, ahogy remegnek az izmos 
combjai a Brioni pantalló drága anyaga alatt. De leginkább azt 
imádom, ahogy felvillan a birtokló csillogás a szemében egy 
másodperccel azelőtt, hogy elengedi magát. 

- Igen, édesem! - csikorogja. 

Megfeszül, kissé összerándul, és elélvez, a szeme lecsukódik. A 
saját vágyam forró és nehéz a lábam között, de egyelőre ügyet sem 
vetek rá. 

Nyelek, és tovább dolgozom a nyelvemmel és a számmal, 
miközben meg-megrándul az orgazmus utórezgéseitől. Finoman 
simogatom a golyóit, és a számban tartom, csak gyengéden 
szívogatom. Elcsendesedik, rám néz, a kezébe fogja az arcomat. 
Hagyom, hogy a farka lassan kicsússzon a számból, amitől ismét 
halk nyögés szakad fel a torkából. Megpuszilom a combját. 

— Jobb? 

Rekedten felnevet. 

— Ja - előrehajol, és elkapja a csípőmet. — Most én jövök. 

- Ez most rólad szólt. 

—- Tudom. 

Talpra húz, és a hálóingem alá dugja a fejét. Megfogja a bugyimat, 
félrehúzza, felfedve a duzzadt húst. A nagyajkak közé csúsztatja a 
nyelvét, és levegő után kapok. Megragadja a combomat, és felemeli 
az egyik lábamat, hogy a talpam a karfán legyen - feltár magának. 
Ahogy korábban én, most ő is fog egy jégkockát, és szopogatja a 
szájában, mielőtt a kezébe köpi, és a nagyajkam közé dugja a hideg 
nyelvét. Felizgat a hideg, ívbe feszül a hátam a gyönyörtől. Belém 
dugja a nyelvét, és a fejébe kapaszkodom, hogy mozgatni tudjam a 
csípőmet, és még mélyebben magamba fogadjam. Hátrahúzódik, 
aztán az ujjai a puncimhoz érintik a jégkockát. Felkiáltok az 
érzéstől. Cassio lassan dörzsöl a jégkockával, míg végül teljesen 


elborít a hideg nedvesség, és aztán ismét előrehajol, és gyengéden 
leszívogatja a nedvességet az érzékeny bőrömről. Rázkódom a kéj 
erejétől, de visszafogom magam. Cassio belém nyomja két, 
jégkockától hideg ujját. 

Mozgatom a csípőmet, mert több kell, kétségbeesetten többre 
vágyom. Az egyik ujja megtalálja a seggemet, és behatol. 

- Ó, istenem! - kapok levegő után. 

Két ujjával a puncimban, egynek a hegyével a seggemben és 
Cassio szájával a csiklómon vad rázkódással darabokra hullok. 
Közelebb nyom az arcához, és közben mélyebbre hatol a 
hátsómban. Az orgazmusom ereje tompítja a fájdalmat. Az ölébe 
rogyok, kielégülten és kimerülten. 

— Mi volt ez? - sikerül végre kinyögnöm. 

- Többet akartam csinálni, mint csak rácsapni a csinos popsidra. 

Fújok egyet. 

— Tetszett? 

- Még nem döntöttem el, de a nem felé hajlok. 

Mély torokhangon felnevet. 

-— Talán meg tudlak győzni. 

- Talán. De nagyon meggyőzőnek kell lenned a nyelveddel, 
mielőtt még egyszer megpróbálod. 

A csípőcsontomat és a hátamat simogatja, és elmosolyodom 
magamban. Egész nap aggódtam a Mansuetóval folytatott 
beszélgetés miatt. Most könnyebben érzem magam. Semmi sem 
változott. Eltitkolom az igazságot Cassio elől, az ő és a gyerekek 
érdekében. 

— Azt hiszem, Simona kezd beszélni. 

- Mit mondott? - Cassio fáradtnak tűnik, még a hangja is mélyebb, 
mint általában. 

— Tata. Kicsit úgy hangzott, mint a papa. 


Cassio megszorítja a karomat, de nem szól semmit. 

- Eltűnődtem, hogyan kellene szólítania engem. Tudom, hogy 
Daniele Giuliának hív, de... - nyelek egyet, félek hangosan 
kimondani az ötletemet -, ...de arra gondoltam, hogy Simona talán 
anyunak akar szólítani. Nem emlékszik Gaiára, és szomorú lenne, 
ha nem lenne soha senki, akit anyunak hívhat. Ő... 

Cassio végre félbeszakítja a csapongásomat azzal, hogy magához 
húz, és megcsókol. 

- Igazad van. Most már te vagy az anyja, szóval így kell szólítania. 
Eleinte valószínűleg össze lesz zavarodva, mert Daniele Giuliának 
hív. 

— Ja, de ez rendben van. Majd az ő tempójuk szerint haladok. Már 
az boldoggá tesz, hogy mindketten elfogadnak engem. 

- Azért van, mert te a legelső naptól kezdve elfogadtad őket. Soha 
nem nehezteltél rájuk vagy rám, a rád nehezedő kötelességek súlya 
miatt. 

- Az elején kötelességnek éreztem. Olyasminek, amit meg kellett 
tanulnom, de már nem ilyen. Ez a család most már az életem része. 


HUSZONKETTŐ 
Giulia 


Az első nyári vakációnkat a nyaralóban töltjük. Kora június van, és 
ragyogóan süt a nap. Az időjárásjelentés pár esőmentes napot ígért. 
Cassio egy hétre otthagyta a munkát, ami nem jelenti azt, hogy 
vészhelyzet esetén nem kell hazamennie, de még mindig mámoros 
vagyok az esélytől, hogy eltölthetünk egy családi nyaralást a parton. 

Aranyos, fodrokkal és napraforgókkal díszített bikinit adok 
Simonára, cuki napszemüveget és egy szalmakalapot. Az én bikinim 
is nagyon hasonlóan fest, a rengeteg fodrot leszámítva, de így is 
sikerül cuki ikrek benyomását keltenünk. Daniele a kedvenc 
Supermanes úszónadrágját viseli. 

Cassio ínycsiklandóan fest a fürdősortjában. Beviszi Danielét a 
vízbe, míg mi Simonával csak a lábujjunkat dugjuk be az Atlanti- 
óceánba. A langyos vizet szeretem, így nem értem, hogy képes 
Cassio és Daniele élvezni, hogy megmártózzon a hidegben. Simona 
osztja a véleményemet, és minden áldott alkalommal felsikolt, 
amikor a hullámok elérik a pici ujjait. Öröm önti el a szemét, ahogy 
felemeli a karját. 


— Kar, anyu! 

Minden alkalommal kihagy a szívem, amikor ,anyunak" szólít. 
Néha ,Giulának" hív, amikor utánozni próbálja Danielét, de 
nehézséget okoz neki kimondani a nevemet. Daniele az első pár 
alkalommal össze volt zavarodva, amikor a húga anyunak szólított 
engem, de elfogadta a helyzetet, miután elmagyaráztam neki, hogy 
nem próbálom átvenni az anyukája helyét, és ez csak azt mutatja, 
mennyire szeretem őket, és mennyire fontosak nekem. 

A mellemhez ölelem Simonát, miközben figyelem, ahogy Cassio a 
vállán viszi Danielét. Mindenki, aki látja őket, tudja, hogy apa és fia, 
nem a fizikai hasonlóság miatt, hanem azért, ahogyan viselkednek 
egymással. Gyönyörű látvány. Loulou vadul ugat mellettem, 
feldühíti, hogy nem éri el Cassiót és Danielét, de nem nagyon 
kedveli a vizet. 

— Apa! - visítja Simona, és kinyújtja a karját. Cassio kijön a vízből, 
és leteszi Danielét a partra. Loulou alaposan megvizsgálja őt, 
mintha aggódna, hogy ártott neki az óceán. Odaadom Simonát 
Cassiónak, aki megcsókol, mielőtt visszamegy a vízbe. 

Daniele végigrohan a víz széle mentén, Loulou még mindig a 
sarkában csahol. Azóta kinőtt a szőre, és így a legcukibb göndör 
szőrgolyó a világon. 

- Ne olyan gyorsan! - kiáltom, amikor Daniele és Loulou 
túlságosan bevadul, és aztán Daniele megbotlik, és nagyot esik. 
Odaszaladok hozzá. Loulou már nyalogatja az arcát. Letérdelek 
mellé. Sírva fogja a térdét. Egy kődarabra zuhant, és vérzett a térde 
alatti vágás. 

- Minden rendben. Majd bekötözzük. 

Cassio árnyéka fölénk borul. Átadja Simonát, és beviszi Danielét a 
házba. Az apja karjában sikerült megnyugodnia. 

Szerencsére a sebet nem kell összevarrni. Cassio kitisztítja és 


leragasztja egy  sebtapasszal közben folyamatosan halk, 
megnyugtató hangon beszél Danieléhez. 

Daniele nem ejt több könnyet. Próbál nagyfiúként viselkedni, 
amikor az apja közelében van. Cassio megpaskolja a fejét. 

— Kérsz egy nyalókát? - kérdezem. 

Daniele lehajtja a fejét, lenéz a kanapéra, és mozgatja a lábát. 

- Daniele? - lekuporodom elé, próbálom kitalálni, mi a baj. 
Meglep, amikor a nyakam köré fonja a karját. — Hé, jól vagy? 

Szorosan a mellemre ölelem Danielét, nem tudom, miért van 
szüksége a közelségemre, de kész vagyok megadni neki. 

— Anyu - suttogja. 

Megdermedek. Cassio megfeszül, izgatott szemmel figyel. Vajon 
Daniele Gaiára gondol? Hiányzik neki az anyja? Lassan 
hátrahúzódom. 

Daniele lenéz az államra. 

- Hívhatlak anyunak? 

Elszorul a torkom, és könny szökik a szemembe a váratlan kérés 
hallatán. 

Cassio arca megmerevedik. 

Megpuszilom Daniele arcát, aztán ismét szorosan megölelem. 

— Igen. Semmi sem tenne boldogabbá. Szeretlek. 

Szipogni kezd, és én is képtelen vagyok tovább uralkodni 
magamon. Cassio elfordítja a tekintetét, ugrál az ádámcsutkája, 
ahogy nyel. Egy pillanattal később odajön hozzánk, letérdel 
mellénk, és mindkettőnket megölel. A mellére szorítom az arcomat, 
érzem, ahogy zakatol a szíve a bordái alatt. Cassio megpuszilja a 
fejem búbját, aztán Danielét. 

Daniele aznap minden alkalmat kihasznál arra, hogy anyunak 
szólítson, először szégyenlősen, de később már imádnivaló 
hebehurgyasággal. 


Este Cassióval beülünk a ház előtt felállított hintaágyba, nézzük a 
naplementét. Még nem beszéltünk a nap történéseiről. Daniele és 
Simona mellett nem volt rá időnk. 

-— Erre nem számítottam - jegyzem meg. 

Cassio tudja, hogy miről beszélek anélkül, hogy külön mondanom 
kellene. Megfeszül a karja a vállamon, közelebb húz magához. 

- Én sem. Elég idős ahhoz, hogy emlékezzen az anyjára, de 
gondolom, idővel még az emléke is el fog halványulni. Ahhoz túl 
fiatal volt, hogy erős kapcsolatot alakítson ki Gaiával. Ami végső 
soron áldás, gondolom. 

- Szerintem is - borzasztóan gonosz dolognak tűnik örülni Gaia 
korai halálának, de Simona és Daniele számára valószínűleg 
könnyebb így. Ha idősebbek az anyjuk öngyilkossága idején, még 
többet  kínlódnának. -  Daniele és Simona előbb-utóbb 
kérdezősködni fog majd Gaiáról. Természetes, hogy az ember többet 
akar tudni a szülőanyjáról. 

Cassio kifújja a levegőt. 

- Amíg nem kérik, addig nem fogok beszélni róla. Egyébként is 
hazugság lenne minden, amit mondok nekik. 

- Nem minden. 

-— Azt hittem, hogy kárelhárítást végzek, amikor 
összeházasodtunk. 

A homlokomra kúszik a szemöldököm. Cassio kuncog, amikor 
meglátja. 

- Tudom, nagyon romantikus. De azért vettelek el, hogy 
megkönnyítsd az életemet. 

- Arra számítottál, hogy dadus leszek egy kis szexszel. 

- Nem tagadhatom. Nem vettem fontolóra a lehetőséget, hogy 
partnerré válunk, hogy a hálószobán kívül is élvezni fogom a 
jelenlétedet, sőt még ez is valószínűtlennek tűnt, amikor 


megismerkedtünk. 

- Te aztán tudod, hogyan varázsolj egy romantikus naplementét 
még romantikusabbá - ugratom. 

- A romantika nem erős oldalam. 

- Nem mondod? 

Cassio felém fordul, és a kezébe veszi az arcomat. 

-— Megleptél, és folyamatosan meglepsz. 

— Ez jó dolog..., igaz? 

- Több mint jó. 

- Gondolod, hogy valaha teljesen meg fogsz bízni bennem? Lesz 
olyan idő, amikor nem számítasz majd rá, hogy megcsallak? 

- Bízom benned - a kétkedő arckifejezésem láttán hozzáteszi: 

- Tényleg, de abban nem vagyok biztos, hogy teljesen eltűnik-e 
valaha a kínzó kétség az agyam mélyéről. Így rajtakapni Gaiát... — 
megcsóválja a fejét, aztán kinéz az óceánra. - Tudom, hogy a 
legtöbb ember képes nagyon rossz dolgokat elkövetni. Mindennap 
látom. Nehéz nem mindig a legrosszabbra számítani. 

Megértem őt. El sem tudom képzelni, milyen érzés lehet 
rajtakapni a partneredet, amikor megcsal téged, különösen egy 
családtaggal. 

- Én nem foglak megcsalni. Meg fogok dolgozni a bizalmadért 
minden nap, nem számít, mennyi időbe telik, amíg a gyötrő hang 
elhallgat a fejedben. Szeretlek. 

Cassio lehajol, az ajka az enyémhez ér. 

- Ha van valaki, aki el tudja hallgattatni azt a gyötrő hangot, 
akkor te vagy az. Új életet leheltél belém. 

- Az újonnan felfedezett férfiasságodra érted? - ugratom 
vigyorogva. 

Cassio nem mosolyog. Megsimogatja a hajamat, a tekintete követi 


az ujjait, ahogy azok lesiklanak. 

- Mindenre. Halott voltam odabenn, kötelességszerűen végeztem 
a dolgomat mindennap, a munkáért éltem, azért, hogy jövőt építsek 
a gyerekeim számára. De közben elfeledkeztem a jelenről, az 
életről. Megmutattad nekem, hogy milyen fontos a pillanatnak élni, 
megtapasztalni a gyerekeim életét, és nem csak tervezni a jövőjüket 
- megcsókol. Aztán elsötétedik a mosolya. - De az újonnan 
felfedezett férfiasságom is egyértelműen annak az eredménye, hogy 
megjelentél az életemben. 

A blúzom alá csúszik a keze. Körülnézek. 

— Senki sem láthat itt bennünket. 

- Tudom - felelem. Aztán felállok, és hátralépek. - De arra 
gondoltam, hogy kipróbálhatnánk a strandot... 

Cassio feláll. 

- Mindenhol homokos leszel. 

Újabb lépést hátrálok, és lehúzom a blúzt a fejemen keresztül. 

- Talán szeretni fogom a plusz súrlódást, öregember. 

Cassio mosolya kegyetlenné válik. 

- Azt hiszem, előbb bele kellene mártanom téged az óceánba, 
hogy megbüntesselek a szemtelenségedért. 

Hátrálok, le a lépcsőn, és Cassio úgy cserkész be, mint egy vadász 
a prédát. 

— Fuss, kislány, fuss! 

- Nem vagyok... 

Fojtott rikoltással utánam veti magát, hátraugrom, megpördülök 
és elrohanok. A lábam a puha homokba mélyed, a hűs esti szellő a 
hajamba kap. Hátrapillantok a vállam fölött, látom, hogy Cassio 
leveszi a cipőjét, az ingét és a nadrágját. A szememet forgatva 
ledobom a melltartómat, és odakiáltok neki: 

- Soha nem fogsz elkapni, öregember! 


Cassio meglepően gyors. A pokolba, gyorsabb, mint egy hozzá 
hasonlóan magas és izmos férfinak kellene lennie. Úgy tűnik, van 
értelme a sok átkozott edzésnek. 

Kuncogva kigombolom a sortomat. Sajnos nem állhatok meg, mert 
Cassio a nyomomban van, így majdnem orra esem, amikor futás 
közben megpróbálom lerúgni a sortomat. Immár egy szál bugyiban 
felgyorsítok, próbálok felszaladni a dűnéken, minél messzebbre az 
óceántól. 

- Megvagy! - morogja Cassio, és egy szempillantással később a 
derekam köré fonja a karját, és felemel a földről. Forró csókot nyom 
a nyakamra, aztán megharap, mire levegő után kapok. Hiába 
küzdök, az óceán szélére cipel. 

- Nagyon hideg lesz. Szerencsére tudom a tökéletes módját annak, 
hogy felmelegítselek. 

- Ne merészeld, Cassio! — figyelmeztetem, de a hullámok közé lép. 
Hideg vízpermet csap a vádlimra. — Cassio! 

A vízbe hajít. Az Atlanti-óceán jeges hidege sokként sugárzik végig 
a testemen. Levegő után kapkodva török a víz felszínére, miközben 
a szervezetem kétségbeesetten próbál hozzászokni a hideghez. 

Cassio úgy néz ki, mint aki a Karib-tengerben mártózott meg, nem 
az Atlanti-óceánban. Még libabőrös sem volt! 

Dühösen meredek rá, ugyanakkor nem tudom megállni, hogy ne 
vigyorogjak. Talán megleptem őt, de ő is meglepett engem. Olyan 
rettenetesen higgadtnak és mindent kézben tartónak nézett ki, 
amikor először megláttam őt a szüleim házának előterében, hogy 
eltűnődtem, vajon működni fogunk-e valaha. A személyiségünk 
számtalan aspektusát tekintve még mindig különbözünk, de 
mindketten apróbb kiigazításokat végzünk a másik kedvéért. A 
házasság adok és kapok kérdése, és bár Cassiónak szüksége van rá, 
hogy mindent ő irányítson, ő is enged, hogy működjön a dolog. 


-— Mi lenne, ha most felmelegítenélek? 

Közelebb nyomul hozzám, a csodálatosan meleg testéhez von. 
Ismét a torkomra szorítja a száját. 

- Nincs szex az óceánban. Lefagynak a fontos kincseim, ha tovább 
maradunk a vízben. 

Cassio a bőrömbe nevet. 

— Milyen kincsek? 

A szája délre vándorol, aztán összezárul az egyik mellbimbóm 
körül. 

Megmarkolom a fejét, és bólintok. 

— Például ez. 

Végignézek a dűnéken sorakozó házakon. Némelyikben ég a 
lámpa, és eltűnődöm, vajon megláthatnak-e bennünket, ha 
kinéznek az óceánra. 

Nem érdekel. 

- Ne aggódj, melegen tartom a kincseidet — mormogja Cassio a 
bőrömbe, és úgy döntök, hogy ez megéri a fagyhalált. 

Egy gyors menet után az óceánban sikerül rábeszélnem Cassiót 
egy újabbra a strandon, amit később megbánok..., ahogy előre 
megjósolta. A testem minden  négyzetcentiméterét vastag 
homokréteg borítja, és nem is csak egy homokszem talált utat olyan 
résbe, amelyet jobban szeretek homokmentesen. Egy hosszú zuhany 
után is sajgok, amikor ismét letelepszünk a hintaágyba. További 
büntetésként szolgál Cassio , ugye megmondtam?" arckifejezése. 

Valaki kopog a teraszajtón. Simona az üvegnek nyomja az orrát, 
és veri az apró ökleivel. Cassio kinyitja az ajtót, és felveszi őt, aztán 
leül mellém a lányával az ölében. Simona hozzábújik, és fáradtan 
rám mosolyog. Megborzolom a sötétszőke fürtjeit, aztán magam alá 
húzom a lábamat. Cassio mozgásban tartja a hintaágyat a hosszú 
lábával. 


Nem sokkal később ismét kinyílik a teraszajtó, és Daniele lép ki a 
verandára mezítláb. A szemét dörzsölve botorkál felénk. Felemelem 
a hintára kettőnk közé, és a mellemre hajtja a kicsi fejét. 

Soha nem gondoltam, hogy készen állok az anyaságra. 
Legtöbbször gyereknek éreztem magam, mielőtt apu bejelentette 
nekem az eljegyzésemet Cassióval. Igaz a mondás, hogy csak akkor 
nősz fel az előtted álló feladatokhoz, ha szembenézel velük. 
Valószínűleg gyakran fogok hibázni, miközben felnevelem ezeket a 
gyerekeket. Együtt kell tanulnom velük. 

Cassio hátrahajtja a fejét, békésnek és elégedettnek látszik. A 
menedéke akarok lenni. A munkája tele van vérrel, konfliktussal és 
halállal. Otthon ezt nem akarom. Rajtakap, hogy nézem, és fáradtan 
rám mosolyog. 

Gondját viselem Simonának és Danielének, megvédem őket 
mindentől, még az igazságtól is. Megesküdtem, hogy soha nem 
fogok hazudni Cassiónak, az egyetlen kivétel az az igazság, amit az 
apja mondott nekem. 

A hazugságok idővel kiderülnek. Remélem, hogy ez lesz az egyik 
olyan alkalom, amikor ez nem történik meg. 


HUSZONHÁROM 
Giulia 


Kilenc évvel az esküvő után 


Cassio délután jön haza. Asztalt foglalt a kilencedik házassági 
évfordulónk alkalmából a kedvenc éttermünkbe, egy apró helyre, 
ahol rusztikus francia fogásokat kínálnak. Mia beleegyezett, hogy 
vigyáz Simonára és Danielére, bár ez inkább csak azt jelenti, hogy a 
gyerekek náluk alszanak, mivel már kilenc- és majdnem tizenkét 
évesek. Már nem kell a nap minden percében figyelni rájuk, bár 
gyakrabban rosszalkodnak, mint nem. 

Éppen végzünk az ízletes, meleg brióson tálalt májpástétommal és 
két pohár Viognier-vel, a kedvenc fehérborommal, amikor 
összeszedem a bátorságomat. 

- Még mindig nem akarsz több gyereket? 

Nyugodt, halk hangon akartam megkérdezni, de egyszerűen csak 
kibukik belőlem. 

Cassio lassan leereszti a poharát, összeráncolja a szemöldökét. 


— Te talán...? 

Nyomatékosan ránézek, aztán felemelem a majdnem üres 
borospoharamat. 

- Tényleg? Azt hiszed, hogy meginnék két pohár bort, ha terhes 
lennék? 

Kuncog. 

- Nem is gondoltam rá. 

— Férfiak... — motyogom, de képtelen vagyok elfojtani a mosolyt. — 
Szóval, mit mondasz? 

Furamódon ideges vagyok. Cassióval majdnem mindent 
megbeszélünk, kivéve az olyan üzleti ügyeket, amelyeket túlságosan 
brutálisnak ítél - és a titkot Simonával és Danielével kapcsolatban, 
amelyet még mindig a szívem legmélyebb sarkában eltemetve 
hordozok. 

Cassio a kezemre teszi a kezét. 

- Te akarsz még egy gyereket? 

Még egy gyereket. Nem egy gyereket, nem a saját gyerekedet. 
Olyan messzire jutottunk, és most már abszolút semmi kétség sem 
férhet hozzá, hogy Simona és Daniele az én gyerekeim is. 

- Még nem érzem úgy, hogy a családunk teljes lenne. Újra 
szeretnék ölelgetni egy kisbabát. 

- De azok sírnak, hánynak és kakilnak is, és mihelyt nem 
csinálják, elkezdenek hisztizni. Tényleg ezt akarod? 

Vigyorgok. 

— Igen. 

Cassio megcsóválja a fejét, mintha észszerűtlen lennék, de a 
szeméből sugárzó gyengédségből tudom, hogy beadja a derekát. 

— Szóval? 

- Ha újabb kisbabát akarsz, akkor megkapod. 

- De mi a helyzet veled? Nem akarom, hogy csak szívességként adj 


nekem egy kisbabát. 

Cassio az asztal fölé hajol. 

- Bízz bennem, nem teher a számomra adni neked egy babát. — 
Gyengéden a karjára csapok, mire halkabb hangon folytatja. — 
Szeretnék közös babát veled. 

- Már ma el is kezdhetjük - suttogom, és végighúzom a cipőm 
sarkát a  pantallója szárán, és  szuggesztíven mosolygok. 
Ellenállhatatlanul néz ki a méretre szabott öltönyében. 

Felhúzódik a szája széle. 

- Biztos, hogy ki akarod hagyni a Canard á Vorange-t és a Crépe 
Suzette-et? 

Szinte túl sok a maradék önuralmamnak hallani Cassiót franciául 
beszélni, még akkor is, ha csak a narancsszószos kacsát és a 
palacsintát dicséri. 

Az ölére szorítom a cipőm sarkát, mire mély sziszegés szakad fel a 
torkából. 

- Rendben, először étel, aztán szex. 

Megcsóválja a fejét, de nem mond semmit, mert a pincér felénk 
tart a főfogással. 


Az előző két évhez hasonlóan a tengerparti nyaralóban töltjük a 
karácsonyt. A hideg ellenére szeretünk nagy sétákat tenni a parton. 
Cassio ilyenkor pár napra megszabadulhatott a felelősség súlyától. 
Valaki mindig akart tőle valamit, ha otthon volt. Ez van, ha az 
ember kisfőnök. Apu mindig áthárította másokra a munka 
legnagyobb részét. Cassio jobban szereti, ha a kezében van az 
irányítás. 


Simona és Daniele feldíszíti a karácsonyfát, míg én elkészítem a 
karácsonyi ebédet a család számára. Loulou mellettem ólálkodik, 
abban a reményben, hogy lehullik egy darab szalonna a padlóra. 
Hagyománnyá vált, hogy Cassio húgai és a családjuk a férjem 
szüleivel együtt átjönnek hozzánk ünnepelni. A szüleim nem 
akartak ilyen messzire autózni télen, szóval mindig meglátogattuk 
őket Baltimore-ban karácsony után. 

Különleges karácsonyi ajándékot szánok Cassiónak, amelyet 
akkor adok majd oda neki, ha kettesben leszünk. Egy díszdobozt, 
benne egy cuki kezeslábast , Helló, apu" felirattal, füldugóval, 
Advillal és szőnyegtisztítóval, vicces emlékeztetőként arra az esetre, 
amikor Simona letépte magáról a pelenkát, és a nappali szőnyegére 
kakilt, miután céklát evett. Emlékezetes pillanat volt, amelyet a 
szőnyeg nem élt túl. A jelek szerint a céklát nehezebb kiszedni az 
anyagból, mint a vért. 

Alig várom, hogy lássam a reakcióját. 

Mia sokat sejtetően néz rám, amikor nem kérek bort a vacsoránál, 
és úgy tűnik, Cassiónak is hamar feltűnik. Ez jobban aggaszt, mint 
Mansueto lelkes arckifejezése. Betartotta az ígéretét, és nem 
említette újra az apasági tesztet, de a csönd nem jelenti azt, hogy 
nem jár változatlanul a fejében. Az elmúlt hónapokban gyorsan 
romlott az egészségi állapota. Kerekesszékbe kényszerült, és sokat 
fogyott. Talán az utolsó dolog, amit el akar érni az életében, az, hogy 
legyen egy olyan örökös, aki a vérrokona. 


Cassia 


Mielőtt Giulia odaadja a karácsonyi ajándékomat, már tudom, hogy 


állapotos, és nem csak abból, hogy nem iszik bort. Az elmúlt 
hetekben másképp viselkedett. Alig észrevehető változások indultak 
el benne. Néha megérintette a mellét, mintha sajogna. Emellett nem 
érezte jól magát reggelente. Soha nem kérdeztem rá, mert időt 
akartam adni neki, hogy elfogadja a tényt. 

A vacsora alatt természetesen mindenki észreveszi. Giulia mindig 
ivott egy pohár fehérbort az étkezéskor. 

Az apám félrevon, mielőtt az anyámmal távoznak. Tudom, mi 
következik. 

- Át kellene gondolnod azt az apasági tesztet. A meg nem született 
gyermeked megérdemli. 

-— Ez meg mit akar jelenteni? — suttogom élesen. 

Daniele és Simona éppen elköszön az unokatestvéreitől, és túl 
messze vannak tőlünk ahhoz, hogy bármit meghalljanak. 

— Ha fiú, akkor ő lehet az igazi örökösöd. 

— Befejeztük ezt a vitát. 

- Öreg vagyok. Nem tudom, hogy még mennyi időm van... 

- Éppen ezért nem kellene most tönkretenned a kapcsolatunkat. 

Apám biccent, aztán int az anyámnak, hogy tolja ki a házból. 

Giulia aggódva figyel. Feszülten rámosolygok. Nem kell tudnia 
erről. 

Kissé meglepődöm, amikor később a hálószobában kinyitom 
Giulia dobozát, bár tudom, hogy miről fog árulkodni. Negyvenéves 
vagyok. Gaia halála után biztos voltam benne, hogy nem leszek újra 
apa, erre tessék. 

- Terhes vagyok - suttogja, amikor pár másodpercig nem szólok 
semmit. 

Gyengéden magamhoz ölelem, megcsókolom az édes száját. 

-— Ez gyors volt - a hangomból büszkeség árad. 

Giulia a szemét forgatja. 


- Olyan keményen gyakoroltunk az évek során, hogy a spermáid 
gyakorlatilag készen állnak az olimpiai aranyra. 

Giulia gyors visszavágása még ennyi év után is gyakran 
váratlanul ér. 

- Néha nem is tudom, mit csináljak veled. 

Lebiggyeszti az ajkát. 

- Megcsókolsz? 

Megteszem, aztán elhúzódom. 

- Elmondjuk holnap Simonának és Danielének? 

Giulia tétovázik. 

- Biztosan boldogok lesznek. 

Az anyjuknak fogadták el Giuliát. Daniele alig említette Gaiát, 
Simona pedig semmire nem emlékezett belőle. 

Aggodalom suhan át Giulia arcán, és rádöbbenek, hogy nem 
amiatt aggódott, hogy a gyerekeink nem fogadják el a babát - 
egészen a meggondolatlan kijelentésemig. 

- Nem ezért tétováztál. 

-— Nem, csak arra gondoltam, hogy várnunk kellene pár hetet. Nem 
akarom, hogy történjen valami - fürkészőn néz a szemembe. - 
Boldogok lesznek, ugye? 

-— Természetesen. Lesz valaki más, akit kínozhatnak. 

Ezek ketten néha olyanok, mint a kutya meg a macska, különösen, 
ahogy nagyobbak lettek, és Daniele próbál lazának tűnni. 


Még hat hetet várunk, mielőtt egyik este a vacsoraasztalnál 
bejelentjük nekik a terhességet. 
Egy pillanatig mindketten csak elkerekedett szemmel néznek, 


aztán éljenezni kezdenek. Nem tudják, mit jelent egy csecsemő: 
kötelező bébiszitterkedést és pelenkacserét. 

Giulia megkönnyebbülten nevet. 

Simona felugrik a székéből, Giuliához szalad, és átkarolja. 

- Óvatosan - figyelmeztetem. -— Anyukádnak egy kisbaba van a 
hasában. 

Simona elkerekedett szemmel bólint, és Giulia még lapos hasára 
mered. 

— Hall engem? 

— Igen. 

Lehajol. 

-— Kérlek, legyél hugica! A fiúk idegesítőek. 

- Hé! Te vagy idegesítő — vágja oda Daniele teli szájjal, és pár szál 
tészta kiesik, ahogy beszél. 

Simona felhúzza az orrát. 

— Büdös vagy. 

Daniele lenyeli a falatot, és böfög. 

- Te vagy büdös. 

— Fúj! 

— Elég! — szólok rájuk erélyesen. — Vacsorázunk. 

Daniele bólint, de nem veszi le a szemét Simonáról. 

Simona megsimogatja Giulia pocakját, mintha varázslámpa lenne, 
és teljesítené egy kívánságát, aztán visszaül a helyére. Daniele 
kinyújtja rá az étellel teli nyelvét, mire a húga megüti. Giuliára 
nézek. Tényleg akarsz még egyet ezekből? 

— Alig várom, hogy legyen még egy - közli. 


Gyiulla 


A nyolcadik hónapban vagyok, amikor Mansueto újra szívrohamot 
kap. Az orvosok nem biztosak benne, hogy elhagyja még valaha a 
kórházat. Rettegés tölt el, amikor megkér, hogy egyedül látogassam 
meg. 

Sápadtan és vékonyan fekszik a kórházi ágyban. A tekintete még a 
szokásosnál is fáradtabb, és alig bírja felemelni a fejét 
köszönésképpen, amikor besétálok. 

- Hogy vagy? - kérdezem gyengéden, ahogy lerogyok az ágy 
melletti székre. 

- Nem sok időm maradt. 

Megfogom a ráncos kezét. 

— Ezt nem tudhatod. 

Bágyadtan elmosolyodik. 

- Meg fogok halni, Giulia, és csak egy dolgot kell megtennem, 
mielőtt elhagyom ezt a világot. 

- És mi az? 

- Azt akarom, hogy a vérvonalam fennmaradjon és uralkodjon - a 
pocakom felé biccent. - Te hordod a méhedben a Moretti név valódi 
örökösét. Nem szabad megengedni, hogy Daniele kisfőnök legyen. 
Ez egyszerűen nem helyes. 

Hátradőlök, elhúzom a kezemet. Azt kívánom, bárcsak ne árultuk 
volna el Mansuetónak a baba nemét. Ha lány lenne, akkor az 
apósom nem lenne ennyire a kérdés megszállottja. 

- Tegyél meg egy szívességet egy haldokló embernek, és mondd el 
Cassiónak az igazat azokról a gyerekekről. Tudnia kell. 

Megrázom a fejemet. 

- Nem mondom el neki, és neked sem kellene. Miért kérsz 
egyáltalán ilyesmire? 

Fáradtan mosolyog. 

- Öregember vagyok. Nem sokáig maradok életben. Cassio soha 


nem bocsátaná meg nekem, ha elmondanám neki. Nem hagyhatom 
úgy itt ezt a világot, hogy gyűlöl engem. De ha te mondod el neki... 

-— Ezt nem gondolhatod komolyan. 

- Szeret téged, Giulia. Neked megbocsátana. Hogyan is ne tenné? 

- Ha el is mondom neki, az sem változtatna semmin. Szereti 
Danielét és Simonát, akkor is azt akarja majd, hogy Daniele kisfőnök 
legyen. 

- Ha ez igaz, akkor miért nem akarta soha megtudni az igazat? 
Minden férfiban él a vágy, hogy örökséget hagyjon maga után, és 
Cassio öröksége a te hasadban növekszik. Daniele egyetlen öröksége 
az árulás és a vérfertőzés. 

Elkerekedik a szemem. Vad védelmező ösztön forrong bennem. 
Nem tudom elhinni, hogy van mersze sértegetni a gyermekemet 
előttem. 

- Hogy mondhatsz ilyet? 

Mansueto nagy nehezen felül. 

- Mert ez az igazság. Nem akarod, hogy a fiad kisfőnök legyen? 
Nem akarod, hogy elnyerje a pozíciót, amelyet megérdemel? 

Meg sem tudok szólalni. Döbbenten a hasamra szorítom a 
tenyeremet. Mansueto félreérti a gesztust. 

- Minden anya a legjobbat akarja a gyerekének, és az a baba a 
méhedben Cassióé és a tiéd. Ha megkéred rá, Cassio kitagadja 
Danielét, és a fiadat teszi meg a valódi örökösévé. 

Lassan megrázom a fejemet. 

- Soha nem tenne ilyesmit. 

- De igen. Érted. Bármit megtenne érted. Még ezt is. Jobban szeret 
téged, mint bárki mást. 

- Az ember, akit szeret, soha nem kérné tőle, hogy tagadja ki a 
gyermekét. 

Mansueto tekintete esedezővé válik. 


- Akkor ne kérd meg rá. Véletlenül is kibökheted az igazat. Ha az 
emberek megtudják, ki Daniele apja, akkor soha nem fogadják el 
kisfőnöknek a Famigliában. A vérfertőzés szégyenletes és undorító. 

- Daniele és Simona nem tehet arról, hogy kik a szüleik. 

— Giulia... 

- Nem - vágok közbe határozottan. - Tudod, hogy tisztellek 
Mansueto, de az, hogy egyáltalán eszedbe jut ilyesmit sugallni... — 
mély levegőt veszek. -— Nem fogom megtenni. Úgy teszek, mintha 
nem is kértél volna meg rá - közelebb hajolok hozzá, és ismét 
megfogom a ráncos, sápadt kezét. - Ígérd meg, hogy nem mondod el 
senkinek. Ígérd meg! 

Mansueto sóhajt, a szemében megbánás csillog. 

Felgyorsul a szívverésem. 

- Kinek? Kinek mondtad el? 

— Az apádnak. 


HUSZONNÉGY 
Giulia 


Hogy mondhatta el az apámnak? Ennyi erővel a híradóban is 
bejelenthette volna! 

Megfordulok, és kisietek a kórteremből, kifelé menet majdnem 
összeütközöm Miával. Megragadja a vállamat, hogy el ne essek. 

— Hé, mi a baj? 

Mosolyt kényszerítek az arcomra. 

- Elfeledkeztem egy megbeszélt találkozóról. Elnézést, mennem 
kell! 

- Rendben... 

Tétovaság és aggodalom sugárzik az arcáról. 

Elia a folyosón vár, és mellém lép, de intek neki, hogy maradjon 
távolabb, amíg felhívom az apámat. 

Szinte azonnal felveszi, vidáman cseng a hangja. Természetesen el 
van ragadtatva. 

— Giulia, hogy van az unokám? 

- Ne mondd el senkinek, apu! Esküdj meg! 

A vonal túlsó végén csönd van. 


-— Miről beszélsz? 

- Tudod, hogy miről beszélek. Danieléről és Simonáról. Ne áruld 
el senkinek, amit Mansueto mondott neked. 

- Giulia -— kezdi az apám, mintha még mindig a naiv hétéves 
lányához beszélne. 

- Komolyan mondom, apu. Nem akarom, hogy kikerüljön a hír. Te 
vagy az egyetlen, aki elterjesztheti. 

Gyorsabban lépdelek, de a pocakom súlya miatt le kell lassítanom, 
és megvárni a liftet, mert szóba sem jöhet, hogy a lépcsőn menjek le. 

- Nem várhatod tőlem, hogy üljek egy olyan információn, amelyik 
kisfőnöki pozícióba juttatja a saját húsomat és véremet. Neked is ezt 
kellene akarnod. Azt szeretnéd, hogy a fiad csak kapitány legyen, és 
egy vérfertőző házasságtörés következménye alatt szolgáljon? 

Összeszorítom a fogamat a sértés hallatán. Elia aggódó tekintettel 
figyel, miközben lemegyünk a lifttel a mélygarázsba. 

— Baltimore-ba utazom. Két órán belül ott vagyok. Esküdj meg! 

Apu felsóhajt. 

- Esküszöm. Szólok anyádnak, hogy készíttessen a szakáccsal egy 
kellemes vacsorát. 

Bontom a vonalat. 

- Baltimore-ba kell mennünk. 

Elia a homlokát ráncolja. 

-— A szüleihez? 

— Igen. Azonnal indulnunk kell. 

Elia az autóhoz vezet, és kinyitja nekem az ajtót. 

- Először szólnia kell Cassiónak. 

Lerogyok az anyósülésre, miközben Elia becsúszik a volán mögé. 
Felhívom Cassiót, de foglalt a telefonja. Luca a városban van, hogy 
beszéljen Cassióval és  Mansuetóval. Mindenki tudja, hogy 
Mansuetónek nincs sok ideje hátra. — Talán Cassio 


konferenciabeszélgetést folytat a többi kisfőnökkel és a Capójával. 

- Nem várhatunk, amíg utolérem őt. Sürgős a dolog. 

Elia feszülten bólint, és kihajt a parkolóból. Borzalmas a forgalom, 
és az aggodalmam minden egyes másodperccel tovább nő. Végül 
Cassio visszahív. 

— Jól vagy? 

A hangjából áradó aggodalom megmelengeti a bensőmet. 

- Jól vagyok. A baba is jól van. Ne aggódj! Úton vagyok a 
szüleimhez. 

— Mi a baj? 

Utálok hazudni Cassiónak, de nem tudom, mi mást tehetnék. 

- Anyám ma kiborult. Csak látni akarom, hogy jól van-e, és 
egyébként is kérik már egy ideje, hogy látogassam meg őket. 

- Nem túl megerőltető ez a te állapotodban? 

Fújok egyet. 

- Terhes vagyok, nem beteg. 

- Vigyázz magadra! Elia veled van, ugye? 

- Természetesen. És a szüleimnek is vannak saját testőrei, 
Christianről már nem is beszélve, aki szintén ott lesz. 

-— Akkor jó. Az apáddal ellentétben ő ért a dolgához. 

Általában megvédem az apámat, de ma nem találom hozzá a 
szavakat. 

- Holnap reggel itthon leszek. Velük vacsorázom, és ott töltöm az 
éjszakát. 

- Rendben - feleli Cassio. A háttérben férfihangokat hallok. -— 
Szeretlek - teszi hozzá olyan halkan, hogy csak én hallhatom. 

- És én is szeretlek téged. 

Bontom a vonalat, az elhatározásom erősebb, mint előtte. Elia 
figyelmesen néz. 

— Van valami, amit tudnom kell? 


- Nem - mosolygok, hogy finomítsam az elutasítást. 

Elég nagy baj, hogy Mansueto elmondta az apámnak. Ismerve őt, 
már továbbadta a hírt az anyámnak és Christiannek. Csak idő 
kérdése, hogy futótűzként terjedjen el. El sem akartam képzelni, mit 
tenne ez Danielével és Simonával. 

Egy idő múlva elalszom. Elia ébreszt fel, amikor behajtunk a régi 
otthonom elé. Elia kiszáll, és kinyitja nekem az ajtót. 

Anyu és apu a verandán vár, mindketten szélesen mosolyognak, 
mint kisgyerekek karácsony reggel. Azt kívánom, bárcsak ne valami 
olyasmi lenne az oka, ami tönkreteheti azoknak az életét, akiket a 
legjobban szeretek a világon. 

Elindulok feléjük, és kurtán megölelem őket. Christian mögöttük 
vár a sorára. 

- Napról napra egyre nagyobb vagy. 

- Ilyesmit nem illik mondani egy nőnek - korholom Christiant. — 
Egyedül vagy? 

- Az influenza eluralkodott a házunkon. Csak én maradtam 
talpon. 

Elmosolyodom, de lehervad az arcomról, amikor az apám 
szemébe nézek. 

- Biztosan éhes vagy -— mondja az anyám lelkesen, és int, hogy 
kövessem az ebédlőbe. Biccentek Eliának, hogy tudja, távozhat. Az 
őrházba megy. 

Leülünk az asztalhoz. Amint a szobalány feltálalja a vacsorát és 
távozik, azonnal a tárgyra térek. 

- Gondolom, apu már elmondta. 

Christian mogorván bólint. A feszült arca világossá teszi, hogy 
nem helyesli. 

Anyu lebiggyeszti a száját. 

— Elragadtatottnak kellene lenned, Giulia. Ez a te esélyed. 


Felszökik a szemöldököm. Hogy lenne ez az én esélyem? Én nem 
leszek kisfőnök. 

- Nem akarom, hogy ez kiderüljön. 

- A legjobbat kell akarnod a gyermeked számára - dorgál apu. 

Felrobbanok. 

- Valóban? Nekem talán az volt a legjobb, amikor hozzáadtál egy 
férfihoz, akit te magad jellemeztél úgy, hogy a legkönyörtelenebb 
kisfőnök a Famigliában, egy férfihoz, aki majdnem kétszer annyi 
idős, mint én? Nekem volt a legjobb, vagy neked, apu? 

Apu arca kővé dermed. Lebámul a tányérjára. Majdnem 
bűntudatot érzek, mert az összes hibája ellenére szeretem őt. Jobb 
apa, mint sok férfi a mi világunkban. 

- Hogy beszélhetsz ilyen hangon az apáddal? Mutass tiszteletet! — 
sziszegi anyu. 

Eszem egy falatot a marhabélszínből, hogy próbáljak nyugodt 
maradni. A terhességi hormonok miatt nehezebb észnél lenni. 

- Tisztellek, de mindent tönkre fog tenni az ambíciód. Nem 
érdekel, hogy kisfőnök lesz-e ez a baba. Csak a legjobbat akarom 
neki, de ennek nem része az, hogy vezető legyen a mi világunkban. 

- Mindig álmodozó voltál, Giulia. Ez az, amit szeretek benned — 
mondja apu, csillapítva az erősödő haragomat, amíg ki nem mondja 
a követező szavakat. - De férfiként én nem engedhetem meg 
magamnak az irracionális fantáziálást. Ismerem az élet realitásait. 
És az igazság az, hogy csak a pozíció és a hatalom számít. Nem 
hagyom, hogy egy házasságtörő ribanc fia kisfőnök legyen. Az 
unokánk fogja irányítani Philadelphiát, és senki más. 

— Apu! - szólal meg Christian rosszallóan. 

- Nem, nem vitatkozunk tovább a kérdésről. Mihelyt jövőre te 
leszel a kisfőnök, meghozhatod a saját döntéseidet, de egyelőre az 
én szavam az úr ebben a házban és ebben a városban. Nem érdekel, 


ha személyesen kell elmondanom az igazságot a Famiglia minden 
egyes tagjának, ha ez azt jelenti, hogy a mi vérünkből való fogja 
irányítani Philadelphiát. 

Lehajítom a villát, és felállok. 

- Ha ez a helyzet, akkor a mai volt az utolsó alkalom, hogy 
láttatok. 

Christian megfogja a karomat. 

- Maradj! Nem szabad ilyen hamar újból ekkora utat megtenned a 
te állapotodban. 

- Jól vagyok. Ne aggódj miattam. Egyetlen másodpercig sem 
maradok tovább ebben a házban. 

Apám feláll a székből. 

- A családunkért teszem. Amint megszületik a fiad, majd rájössz, 
és meg fogod köszönni nekem. 

Szomorúan mosolygok, könny ég a szememben. 

- Tévedsz, de tudom, hogy te és anyu ezt soha nem fogjátok 
megérteni. Nem vagytok képesek rá. 

- Hálásnak kellene lenned - suttogja anyu, mintha én törtem 
volna össze a szívét. Rosszul vagyok ettől a játéktól. 

- Hálás vagyok, hogy nem örököltem az ambíciódat. Én soha nem 
használnám bábuként a gyerekeimet ebben a hatalomért vívott 
szörnyű harcban. Sem Danielét, sem Simonát, sem Gabrielt — a 
hasamra teszem a kezemet. - Mert ők mindnyájan az én 
gyermekeim, és harcosként fogok megküzdeni mindenkivel, hogy 
megvédjem őket ennek a világnak a borzalmaitól, még ha a saját 
szüleimről van is szó. 

- Hogy merészeled mindazok után, amit tettünk? - suttogja élesen 
anyu. 

- Mindazok után, amit tettetek? — kiabálok. Éles fájdalom hasít a 
gyomromba, de ügyet sem vetek rá. - Feleségül adtatok Cassióhoz, 


hogy garantáljátok apu pozícióját. Ugyanezért adtad hozzá a saját 
unokahúgodat a Las Vegas-i szörnyetegekhez, és hálát vársz tőlem? 

Sarkon fordulok, szorítom a hasamat, zakatol a szívem a 
mellkasomban. Elia az előtérben vár, a keze a fegyverén, a szeme 
összehúzva. 

- Jobb, ha leveszed a kezedet a fegyverről, vagy nem éred meg a 
holnapot — morogja Christian. 

Elia ügyet sem vet rá, hozzám lép, megfogja a könyökömet. 

-— Jól van, Giulia? 

Feszülten biccentek. 

— Vigyél haza! Itt végeztem. 

Elia kivezet, menet közben felkapom a kabátomat. Christian 
követ. Berogyok az anyósülésre. A bátyám lehajol, mielőtt 
becsukom az ajtót. 

- Küldj egy sms-t, amikor hazaértél, hogy tudjam, minden 
rendben. 

Bágyadtam rámosolygok. 

— Bárcsak te lennél már a kisfőnök! 

- Akkor sem tudnám megakadályozni aput, hogy elterjessze a 
hírt. Ismered a szüleinket. Ez az ő nagy esélyük. 

- Tudom. 

- Azért megpróbálom lebeszélni róla őket. 

Cassio és Christian az elmúlt években egyetértésre jutott. Még 
mindig nem voltak barátok, de tisztelték egymást. Christian soha 
nem terjesztené el a hírt, még akkor sem, ha ez valószínűleg jobb 
pozícióhoz juttatná. 

- Ne vesztegesd az idődet — mondom neki, mielőtt becsukom az 
ajtót. Ezen a ponton már csak egyetlen ember maradt, aki 
garantálhatja, hogy a szüleim csöndben maradjanak. Az a férfi, 
akitől az apám úgy fél, mint az ördögtől, és nem csak azért, mert a 


Capója. 

- Luca még mindig Phillyben van? 

Elia a homlokát ráncolja. 

- Azt hiszem. Arra számítottak, hogy sokáig tart a megbeszélés. 
Holnap reggelig nem tér vissza New Yorkba. 

— Derítsd ki, hol van, és vigyél el hozzá! 

Elia rám mered. 

- Nem mehet csak úgy el a Capóhoz. 

- Az a Capo az unokatestvérem. Szakíthat egy kis időt a családra, 
nem igaz? 

- Mi folyik itt, Giulia? Megbízhat bennem, különben Cassio nem 
engem választott volna a testőrjének. 

—- Bízom benned. 

Kinézek az ablakon. Elia jó ember, és még jobb katona és testőr. 

- De nem fogja elmondani nekem, miről van szó. 

Az üvegre hajtom a fejemet. 

- Nem tehetem. 

Elia elsősorban Cassio katonája, hozzá lojális. Abban a pillanatban 
elmondaná Cassiónak az igazat, amint meghallja. 

— Mert Cassiónak nem szabad tudnia. 

Némi gyanakvás érződik a hangjából. 

— Vigyél el Lucához, Elia. Csak ennyit kell tudnod. 

Elia összeszorítja a száját, de felveszi a telefonját, és felhív valakit, 
hogy megkérdezze, hol a Capo. Mint kiderül, Luca már a 
szállodájában van, mire végre visszaérünk Philadelphiába. 

- Megvan neked Luca telefonszáma? - kérdezem, amikor 
beléptünk a Ritz-Carlton fényűző előterébe. 

- Nem. Nem minden katona kapja meg a Capo telefonszámát, 
Giulia. Több ezer embert irányít. Én még csak nem is beszéltem vele 
soha. 


A recepcióhoz sétálok, és a pultosra mosolygok. Nem egyszerű 
kideríteni Luca szobaszámát. A recepciós nem hajlandó elárulni. 

- Akkor hívja fel a szobáját, és mondja meg neki, hogy az 
unokahúga, Giulia akar beszélni vele. 

A nő pontosan ezt teszi, bólogat, miközben a telefonba beszél. 

- Rendben, Mr. Vitiello — leteszi a kagylót, és udvariasan rám 
mosolyog. - Az elnöki lakosztály a harmincadik emeleten. 

A liftekhez megyek. Elia a fejét csóválva követ. 

- Valószínűleg azt hiszi, hogy ez egy csapda, és ropogó 
fegyverekkel várja. Luca a legbizalmatlanabb ember, akit ismerek, 
és okkal. 

- Nos, nem fog lelőni egy terhes nőt. És ismer engem, úgyhogy 
nyugodj meg. 

Elia feszültsége az én szorongásomat is feléleszti. Megérintem Elia 
mellkasát, amint megérkezünk a harmincadik emeletre. 

— Te itt maradsz. Egyedül kell beszélnem Lucával. 

Elia arca megkeményedik. 

- Nem téveszthetem szem elől. 

- Közölni fogod Lucával, hogy nem bízol rá? Ezt szívesen 
megnézném. 

Elia nyel egyet. 

- Közvetlenül az ajtó előtt leszek. 

A szememet forgatom. 

- Hogy reagálhass, ha meghallod a sikolyaimat? Meg fogod ölni a 
Capódat, hogy megvédj engem? Ne légy nevetséges! Kinyír, mielőtt 
egyet pisloghatnál. 

Elia nem mond ellent nekem. Bekopogok az ajtón. Egy ideig 
semmi sem történik, aztán végre kinyílik az ajtó, és Luca áll a 
résben. A jobb kezében pisztolyt tart, az arca a szokásos kemény 
maszk. 


Elmosolyodom, próbálom leplezni, milyen ideges vagyok. 

— Jó estét, Luca! Elnézést a zavarásért. Válthatnák veled egy szót? 

Luca mögém néz Eliára, és a tekintetétől végigszalad a hideg a 
hátamon. 

- Nem számítottam rád, Giulia — megállapodik rajtam a gyanakvó 
tekintete. Unokatestvérek vagyunk, de ez nem jelenti azt, hogy közel 
állunk egymáshoz, vagy Luca a legcsekélyebb mértékben is 
megbízna bennem. Senkiben nem bízik meg. Egy pillanattal később 
bólint, és kinyitja nekem az ajtót. -— Gyere be! 

Elsétálok mellette. 

— Elia odakinn fog várni. Magánügyben akarok beszélni veled. 

Luca felvonja az egyik szemöldökét, de nem kommentálja a 
megjegyzésemet, ahogy becsukja az ajtót. A világunk szabályai 
szerint ez nem illendő. Egy férjes asszony nem maradhat egyedül 
egy másik férfival, de engem soha nem izgattak ezek a szabályok, és 
nem fogom most elkezdeni. Luca a nappali rész felé int. Leülök a 
fehér kanapéra. Luca a szemben lévő karosszékben foglal helyet. 
Visszadugja a pisztolyt a mellkasán lévő tokba, de a gyanakvás nem 
tűnik el az arcáról. 

— Cassio tudja, hogy itt vagy? 

Lebiggyesztem az ajkamat. 

— Nem, és értékelném, ha ez így is maradna. 

Luca összehúzza a szemét. Cassiónak a férjemként joga van tudni 
róla, ha találkozom valakivel, különösen egy férfival, különösen a 
Capóval. 

- Mit akarsz megvitatni velem, amiről nem akarod, hogy a férjed 
tudomást szerezzen? 

Lenéz a hasamra, és elkerekedik a szemem. 

- Nem erről a babáról van szó — mondom gyorsan. -— Hanem 


Danieléről és Simonáról. 

Tétovázom. Cassio tiszteli Lucát. A Famiglia valaha volt legjobb 
Capójának tartja, de vajon megbíznak egymásban? Nem. A hozzájuk 
hasonló férfiak nem engedhetik meg maguknak, hogy sok 
emberben megbízzanak. De Luca az egyetlen, aki hallgatásra 
kényszerítheti a szüleimet. Meg kell kockáztatnom, hogy elmondom 
neki, különben az igazság kétségtelenül kiderül. 

- Mi van velük? 

- Nem Cassio gyerekei. 

Meglepetés suhan át Luca arcán. Aztán még keményebbé válik a 
tekintete. 

- Honnan tudod? 

- Mert Mansueto mondta. Apasági tesztet végeztetett azután a 
dolog után Andreával és Gaiával. 

Amint a szavak elhagyják a számat, azonnal tudom, hogy hibát 
követtem el. Luca nem tudott róla. Minden izom megfeszül a 
testemben, ahogy előrehajol. 

- A dolog Gaiával és Andreával? 

Pislogok. Cassio nem mondta el Lucának, hogy mi történt? Azt 
hittem, Luca tudott Gaia haláláról és arról, hogy miért ölte meg 
magát. 

— Giulia. 

Luca hangja pengeként hasít belém. 

Félrenézek. Túl késő hazudni. De mit jelent majd az igazság Cassio 
számára? Nyelek egyet. 

- Gaiának viszonya volt a féltestvérével, és Cassio rájött. 
Mansueto gyanította, hogy Andrea az apa, és a teszt igazolta a 
gyanúját. 

- És most azért vagy itt, mert azt akarod, hogy a fiad legyen Cassio 
jogos örököse Daniele helyett. 


- Nem - suttogom elborzadva. -— Nem akarom, hogy Cassio 
megtudja. Nem akarom, hogy akárki megtudja, ezért vagyok itt. Azt 
kérem, hogy kényszerítsd a szüleimet hallgatásra. Tudják, és alig 
várják, hogy elterjesszék a hírt. 

Luca rám mered, és valamennyi elhalványul a brutalitásából. 

- Nem akarod, hogy a fiad kisfőnök legyen. 

- Daniele is az én fiam. 

Luca pár pillanatig félrenéz. 

— Elég nehéz titokban tartani ezt a hírt. 

- Senki sem tudja a szüleimet, a bátyámat és Mansuetót kivéve. 
Mansueto nem fogja elmondani senkinek, mert fél Cassio 
reakciójától, de a szüleim igen. Az apám retteg tőled. Csöndben 
marad, ha beszélsz vele. 

Sötét mosoly ömlik el Luca ajkán. 

- Azt akarod, hogy megfenyegessem a szüleidet? 

- Elég, ha az apámat megfenyegeted. Az anyám azt fogja csinálni, 
amit az apám mond. Engedelmes. 

- Olyan tulajdonság, amelyet te nyilvánvalóan nem örököltél. 

Elpirulok, nem vagyok benne biztos, hogy bóknak szánja-e vagy 
sem. 

-— Azt teszem, amit helyesnek gondolok. 

Luca feláll, fölém tornyosul. 

- A férjed azt mondta nekem, hogy azért ölte meg Andreát, mert 
tégla volt. Most megtudom, hogy azért tette, mert kefélte a feleségét. 
Cassio hazudott nekem az egyik katonámról. Beszélnem kell vele. 

Megnyílik alattam a föld, amikor rádöbbenek, hogy ez mit jelent. 
Cassio hazudott a Capójának. Luca ezt árulásként értelmezi. 

Talpra kecmergek, Luca felé tántorgok, megragadom a karját. 
Nem érdekel, hogy az arckifejezése felnőtt férfiakat kényszerít 
térdre, hogy ő az egyik legrettegettebb ember az Egyesült 


Államokban, akivel könyörtelenségben csak a vegasi szörnyetegek 
veszik fel a versenyt. Luca nem ölné meg az állapotos 
unokatestvérét, de megölheti egy meg nem született gyermek apját. 

— Össze volt törve Gaia miatt, a fájdalomtól és a dühtől elveszítette 
az eszét. Nem tudta, mit cselekszik. 

Luca arckifejezése nem változik. Lehet, hogy a szavaim csak még 
többet ártanak? Ha Luca úgy gondolja, hogy Cassio hirtelen 
felindulásból cselekedett, az érzelmei mozgatták, akkor talán még 
gyorsabban eltávolítja őt. 

Epe égeti a torkomat. 

- Andrea egyébként is lehetett tégla. Nem tudom. 

Luca kihúzza a karját a markomból. 

-— Beszélni fogok Cassióval, és ő majd mindent elmagyaráz nekem. 

Felnézek rá. 

- Nem fogod megölni a meg nem született gyermekem apját. 

Kérdésnek szántam, de valahogy fenyegetésnek hangzott, és egy 
pillanatra majdnem felnevetek a helyzet abszurditásán. 

— Egy férfi már halott lenne, ha így megfenyegetne engem. 

- Én nem vagyok férfi. 

Luca fogja a telefonját. 

— Most azonnal felhívom Cassiót, és te hazamész a testőröddel. — A 
füléhez szorítja a telefont. — Helló, Cassio, azt akarom, hogy gyere 
ide! 

Cassio mond valamit a vonal túlsó végén, és Luca válaszképp 
felvillanó mosolya láttán megfagy a vér az ereimben. 

Visszadugja a telefont a zsebébe. 

— A férjed már itt van. A testőröd abban a másodpercben felhívta, 
ahogy beléptél ebbe a lakosztályba. 

- Kérlek! - esedezem rekedten, a szememet könny égeti, de Lucát 
nem hatja meg. Az együttérzés nem tartozik a legfőbb jellemvonásai 


közé. 

Valaki kopog, és Luca int, hogy maradjak, ahol vagyok. Előhúzza a 
pisztolyát, és elindul az ajtó felé. Kavarognak a gondolataim, 
próbálok kiutat találni. 

— Jó estét, Luca! — köszön Cassio nyugodt hangon. 

Luca hátralép, és beengedi Cassiót, aztán becsukja az ajtót. Cassio 
tetőtől talpig végigmér, aztán hozzám lép. Magához húz, az arca 
komoly. 

— Mi folyik itt? 

- Sajnálom - suttogom. - Segíteni akartam, de mindent 
tönkretettem. 

Cassio fürkészőn néz a szemembe, aztán Luca felé fordul, aki úgy 
vizslat bennünket, mintha azt próbálná eldönteni, hogy barátok 
vagyunk-e vagy ellenségek. Cassio tartása azonnal megváltozik. 
Megfeszül, és úgy méregetik egymást, mint két ragadozó. 
Természetesen nála is van fegyver. Két pisztoly és legalább 
ugyanannyi kés. Luca nem veszi le a szemét a férjemről, és 
ugyanúgy néz rá, ahogy Cassio rá. 

Cassio gyengéden megszorítja a csípőmet, aztán megpuszilja a 
halántékomat. 

- Hadd vigyen Elia haza. 

Komolyan beszél? Nem hagyom el nélküle a lakosztályt! 

— Cassio... 

Kedvesen az ajtó felé lök. A tekintetem Luca és közötte cikázik. 

- Cassio, Luca tud Gaiáról és Andreáról -— suttogom könyörögve, 
próbálok hatni rá. 

Cassio bólint. 

- Tudom. A bátyád felhívott, és figyelmeztetett az apád tervére. 

Megdermedek. 

- Pontosan mit mondott? 


Cassio gyengéden megsimogatja a hajamat. 

- Hogy anyaoroszlánként harcolsz, hogy megvédd Danielét, 
Simonát és engem - feleli, és sóvárgó mosolyra húzódik a szája. 

Fürkészőn nézek a szemébe. Ez vajon azt jelenti, hogy tudja az 
igazat a gyerekeiről? Nem kérdezem meg, mert félek, hogy esetleg 
többet árulok el, mint Christian, de a következő pillanatban fény 
derül az igazságra. 

Cassio bólint, aztán visszapillant Lucára, aki figyelmesen néz 
bennünket, a keze a fegyverrel lazán lóg az oldala mellett. 

— Most távoznod kell. 

- Úgy van. Beszélnivalónk van - erősíti meg Luca hidegen. 

Cassio próbál ismét az ajtó felé taszigálni. Hátralépek. 

- Nem megyek sehová nélküled. 

- Minden rendben lesz, Giulia. Hadd vigyen Elia haza, hogy 
pihenhess egy kicsit. 

Kilépek Cassio mögül, hogy Lucára meredjek. 

- Minden rendben lesz, Luca? 

Luca szürke szeme érzelemmentes marad. 

- Azt gondolom, hogy távoznod kell, ahogy a férjed mondta. 

- Nem érdekel, hogy mit gondolsz, és pláne nem távozom addig, 
amíg nem esküszöl meg, hogy a férjem visszatér hozzám. 

Cassio magához ölel. 

— Most elmész, Giulia. 

Észreveszem, hogy Luca és közém áll, mintha aggódna, hogy a 
tiszteletlenségem miatt Luca esetleg megüt. 

- Nem! - csattanok fel, és hagyom, hogy összerogyjon alattam a 
lábam. Cassio megijed, és alig tud enyhíteni az esés erején. Lerogyok 
a padlóra, mint egy makacs gyerek - vagy egy terhessége végén járó 
nő, aki szentül elhatározta, hogy megmenti a férfit, akit szeret. — 


Nem megyek sehová. Pontosan itt maradok. Ki kell ráncigálnod 
innen. 

Cassio a fejét csóválja, de a szeméből csodálat sugárzik. Lehajol, és 
gond nélkül felemel, hiába tiltakozom. Az ajtóhoz visz és letesz, a 
karját a derekamon tartja, hogy ne próbáljak újra leülni a padlóra. 
Az ingébe kapaszkodom, összegyűröm. A hüvelyk- és a mutatóujja 
közé fogja az államat. 

- Menj haza, édesem! 

A hangja selymes és esedező. 

Könny homályosítja el a látásomat, ahogy rácsimpaszkodom. 

- Esküdj meg, hogy visszatérsz hozzám! 

Cassio visszanéz Lucára, és egy pillanatig csak egymásra 
merednek. 

- Esküszöm. 

Elia megjelenik mellettem Cassio jelzésére, átkarol és elrángat. A 
vállam fölött visszanézek Cassióra. Bátorítóan rám mosolyog, 
mielőtt becsukja az ajtót. Vajon hazudott arról, hogy hazatér? 


HUSZONÖT 
Cassio. 


Rácsukom az ajtót Giulia rettegő arcára, aztán Luca felé fordulok, 
aki még mindig a kezében tartja a pisztolyát. Bár szinte 
ellenállhatatlan vágyat érzek, hogy én is elővegyem a sajátomat, 
végül nem teszem meg. Tisztelem Lucát, és ő is többre becsül 
engem, mint a legtöbb kisfőnököt. Ami nem jelenti azt, hogy nem 
fog megölni. Nincs olyan nő vagy férfi, akit Luca ne lenne képes 
megölni, a feleségét és a gyerekeit kivéve - talán. 

- Hazudtál Andreáról. 

- Nem hazudtam. Elhallgattam az igazság egy részét. 

Luca vészjóslón lebiggyeszti az ajkát. 

- Egyesek szerint az igazság egy részének az elhallgatása 
hazugság. 

- Nekem csak a te véleményed számít. 

Luca közelebb lép. A pisztoly még mindig lazán lóg az oldalánál. A 
látvány becsaphatna olyasvalakit, aki nem ismeri Lucát olyan jól, 
mint én. Luca született gyilkos. Kevés ember annyira veszélyes, 
mint ő, fegyverrel vagy anélkül. 


- Ha ez igaz, akkor elmondtál volna nekem mindent, amikor 
kérdeztem. 

Bólintok. 

- Andrea az én katonám volt. Amikor megöltem, az a 
philadelphiai szabályok szerint történt. 

- Philadelphia az enyém, Cassio. Keleten minden az enyém. Te és 
az összes többi kisfőnök az én városaimat irányítja az én nevemben. 
Ezt soha ne felejtsd el! 

- Nem felejtem. De te megbízol bennem, és megengeded, hogy úgy 
irányítsam Philadelphiát, ahogy jónak látom, és tudod, hogy jól 
csinálom. Nem várod el, hogy beszámoljak neked minden egyes 
incidensről a városban. Megbízol abban, hogy ezeket elintézem én 
magam. 

- Elvárom tőled, hogy elmondd nekem, ha van egy áruló a 
Famigliában. 

- Andrea tégla volt. 

- Valóban? Vagy csak egy férfi, aki kefélte a feleségedet? 

Ha nem Luca mondaná ezt, támadásba lendülnék, de most 
elfojtom a dühömet. 

- Mindkettő igaz. A Tartarus motorosklub philadelphiai 
egységének az alelnöke, akit megcsonkítottam, elárulta, hogy van 
egy kapcsolatuk, és a leírás illett Andreára. 

- Csikartál ki belőle vallomást? 

- Ezt kellett volna tennem - ismerem el. Luca szemébe nézek. — 
Amikor hazatértem, miután megtámadtuk a klubházat, rajtakaptam 
a meztelen, terhes feleségemet, amint a sógoromat - a féltestvérét — 
lovagolta az én házamban, miközben a földszinten tartózkodó 
kisfiam azt hitte, hogy ők ketten odafenn valamiféle játékot 
játszanak. Amikor tetemre hívtam Andreát, dicsekedni kezdett, 


hogy a házasságunk első napjától kezdve kefélte a feleségemet, és a 
gyerekeim nem az enyémek. A puszta kezemmel agyonvertem, 
összetörtem minden kibaszott csontot a testében, szétzúztam a 
házasságtörő arcát, míg végül kiugrott a szeme a helyéből - és újra 
megtenném. 

Luca bólint, mivel a féltékenységi dühöt ő is jól ismeri. 

-— Megölted Gaiát? 

- Nem. Meg sem fordult a fejemben - felelem. -— Megölte magát, 
ahogy mondtam neked. Túlságosan hiányzott neki Andrea. 

A múlt fájdalma ezúttal nem jelentkezik. Gaia már a múlt. Giulia a 
jelenem és a jövőm. Megmutatta nekem, mit jelent olyan 
szenvedélyesen szeretni egy nőt, ahogyan a gyerekeimet szeretem. 

Luca elteszi a pisztolyát. 

— Az igazságot várom el az embereimtől. 

- Nem akartam, hogy bárki megtudja, hogy Gaia megcsalt. 
Néhányan is így megtudták, és persze elég rosszul reagáltak. 

Utálom ezt beismerni, de Lucának meg kell értenie. Megesküdtem 
Giuliának, hogy visszatérek hozzá, és mindenáron be akartam 
tartani az ígéretemet. 

- Megértem - közi Luca egyszerűen. -— Gondoskodom róla, hogy 
Felix tartsa a kurva száját, hacsak nem akarod, hogy kiderüljön az 
igazság. 

Az igazság Danieléről és Simonáról, a vérvonalukról és arról, hogy 
miért nem hasonlítanak rám. 

- Daniele és Simona minden tekintetben az én gyerekeim, és csak 
ez számít. Soha nem tudhatják meg az igazat. 

-— Nem fogják. 

Luca felveszi a telefonját. 

- Nekem kéne intézkednem. 

Luca fanyarul mosolyog. 


-— A feleséged nem lenne túl boldog, ha megölnéd az apját, és Felix 
valószínűleg erre játszik. Azzal azonban Felix is tisztában van, hogy 
én nem haboznék véget vetni a szaros kis életének. 

Biccentek. Luca korábban is ölt már meg családtagokat, szóval 
Felix egyértelműen nem reménykedhetne kegyelemben. 

Luca a füléhez szorítja a telefont. 

- Á, Felix, úgy hallom, szereztél néhány érdekes információt. 
Elmondtad már valakinek? - Luca vár. - És ez így is marad. 
Megértetted? Azt hiszem, legjobb lenne személyesen megvitatni a 
kérdést, csak hogy megértessem veled a lényeget. — Szünet. -— Nem, 
te fogsz eljönni hozzám New Yorkba holnap délután négykor. Ne 
várakoztass meg. -— Ezzel bontja a vonalat. 

Köszönetképpen biccentek, mert ezek a szavak soha nem hagynák 
el az ajkamat. 

— Most megj a feleségedhez. 

Megfordulok, és elindulok az ajtóhoz, de mielőtt még 
kinyithatnám, Luca újból megszólal. 

- Ez volt az utolsó alkalom, hogy elhallgattál valamit, Cassio. 
Három gyerek sem fog megvédeni, ha legközelebb hazudsz nekem. 

- Tudom. 

Távozom. Faro még mindig a folyosón vár, és majdnem összeesik 
a megkönnyebbüléstől, amikor meglát. 

Megvárja, hogy becsukódjon mögöttünk a lift ajtaja. 

— Azt hittem, hogy nem látlak többet. 

- Luca tudja, hogy többet érek élve, mint halva. 

Faro a fejét csóválja. 

-— Ha te mondod - alaposan szemügyre vesz. - Akarsz beszélni? 

Grimaszt vágok. 

- Nem kell beszélnem. 


Giulia abban a másodpercben felém rohan, ahogy belépek a házba, 
és olyan szorosan megölel, hogy attól félek, zúzódások lesznek a 
pocakján. A szeme vörös. Daniele lép az előtérbe mögüle. Tizenkét 
évesen majdnem olyan magas, mint Giulia. Még mindig emlékszem 
azokra az időkre, amikor a nadrágom szárába kapaszkodott. 

- Nem kéne már ágyban lenned? Holnap iskola. 

- Tudtam, hogy valami baj van, amikor anyu sírva jött haza. Nem 
volt hajlandó elárulni, hogy mi történik. 

A hangja már kezd kisfiúsból férfiassá válni. Én neveltem fel őt, 
évek óta sejtettem, hogy nem az én fiam, és most már biztosan 
tudom. De ez nem változtat semmin. Giulia úgy szereti Danielét és 
Simonát, mintha a sajátjai lennének, ahogyan én is. 

— Beszéltem Lucával. 

Daniele közelebb lép, félelem sugárzik az arcáról. 

- Bajban vagy, apu? 

Még mindig büszkeséggel tölt el, amikor ez a szó elhagyja az ajkát. 
Ez soha nem is fog megváltozni. 

Giulia hátrébb lép, hogy helyet adjon nekünk. 

Daniele tarkójára teszem a kezemet, és a mellemre vonom őt. 

- Mindent tisztáztunk. Félreértés volt. — Daniele gyorsan megölel. 
Most, hogy már nem kisfiú, egyre ritkábbá váltak a szeretetnek ezek 
a nyilvánvaló jelei. — Most pedig menj lefeküdni! 

Daniele elhúzódik és felmegy a lépcsőn, kettesével szedve a 
fokokat. Átkarolom Giuliát. 

- Semmi sem változott - jelenti ki határozottan. 

- Semmi sem változott - erősítem meg. - Daniele jó gyerek, az én 
fiam, és jó kisfőnök lesz belőle. 


Giulia szélesen mosolyog. 

- Tudom, hogy az lesz. Mint az apja - összefonja az ujjainkat. — 
Bújjunk ágyba! 

Abból, ahogy ezt mondta, tudom, hogy többre van szüksége az 
alvásnál, és a mai nap után tökéletes balzsamnak ígérkezik 
szeretkezni a feleségemmel. 

Miután Giulia elalszik, lemegyek a szivarszobába. Loulou utánam 
trappol. A legtöbb éjszakát Daniele vagy Simona ágyában tölti, de 
biztosan kicsalogatta a lépteim zaja. Készítek magamnak egy italt, 
leülök a széles karosszékbe, és iszom egy kortyot. A szobában sötét 
van, csak a holdfény árad be az ablakokon, és a haldokló parazsak 
világítanak a kandallóban. 

Loulou felles rám. 

Megpaskolom a combomat, és erőlködés nélkül felugrik, aztán 
összegömbölyödik az ölemben. Az évek során összhangba 
kerültünk. Továbbra is inkább Giuliát, Simonát és Danielét 
választja, de ha a szivarszobában töltök egy-egy álmatlan éjszakát, 
mindig társaságomul szegődik. 

Sóhajtva simogatom a puha bundáját. 

A titkok valahogy mindig kiderülnek. A mai nap is ezt bizonyítja. 

Tudnom kellett volna, hogy az apám elvégeztette az apasági 
tesztet abban a pillanatban, amint tudomást szerzett Andreáról. 
Nem az a fajta ember volt, aki nyugodni hagyta a dolgokat, amelyek 
zavarták. 

Dühös voltam, amiért figyelmen kívül hagyta a kívánságaimat, és 
iszonyúan zabos, hogy annyira nyilvánosságra akarta hozni az 
igazságot, hogy képes volt elmondani Felixnek. Mindketten azt 
akarják, hogy a meg nem született unokájuk kisfőnök legyen. Ennyi 
elég is ahhoz, hogy szövetségessé tegyen két embert, akik egyébként 
alig bírják elviselni egymást. 


Belegondolni sem akarok, mi történne Danielével és Simonával, 
ha mindez kiderülne. A mi köreinkben nem néznék őket jó 
szemmel. Házasságtörés és vérfertőzés gyümölcsei. Nem számít, 
milyen brutálisan reagálnék a pletykákra, kétlem, hogy képes 
lennék meggyőzni az embereimet arról, hogy egy nap elfogadják a 
főnöküknek Danielét. 

Nem vagyok biztos benne, hogy újra látni akarom az apámat. 
Kockára tette Daniele és Simona jövőjét. Ezt képtelen vagyok 
megbocsátani. Luca biztosan felhívta ma őt, mert az apám próbált 
utolérni, de lenémítottam a telefonomat. Nem akartam beszélni 
vele. 

Ebben a pillanatban felvillan a telefonom, Mia az. Már 
önmagában rossz jel, hogy ilyen késő éjjel ébren van. Fogadom a 
hívást. 

- Be kell jönnöd a kórházba. Apu haldoklik. Nem fogja túlélni az 
éjszakát. 

Csöndben maradok, a sokk és az izzó düh között ragadtam. 

— Cassio? 

- Hamarosan ott vagyok. 

Bontom a vonalat. Loulou leugrik az ölemből, és felsietek a 
lépcsőn, hogy felébresszem Giuliát. 

- Veled megyek - közli Giulia azonnal. 

A gyerekeket nem ébresztjük fel. Nem akarom, hogy lássák a 
haldokló nagyapjukat, különösen, ha esetleg az utolsó pillanataiban 
felfedi az igazságot. Elia vigyáz a házra, amíg távol vagyunk. 

Giulia aggódó pillantásokat vet rám úton a kórházba. 

— Jól vagy? 

-— Nem. 

— Szereted az apádat, ugye? 

A homlokomat ráncolom. Jelenleg leginkább haragszom rá, de 


akkor is szeretem. 

- Rendes apa volt, jobb, mint sok férfi a mi világunkban. 
Megvoltak a hibái, de nekem is megvannak. 

- Akkor ne hagyd, hogy a haragod tönkretegye a búcsút. Helytelen 
volt, amit tett. Már régóta beteg. Ez befolyásolhatta az értékítéletét. 

- Évek óta azt akarta, hogy kiderüljön az igazság. 

- Tudom. Akkor se harcolj ma vele! Hagyd, hogy békében haljon 
meg. Nemcsak miatta, hanem magad miatt is. 

Felsóhajtok. Giulia megbocsátó lélek, én inkább bosszúálló lény. 
Azért bólintok. 

Ilaria az anyámmal vár a folyosón. Mindketten sírnak, és 
egymásba kapaszkodnak. Az anyám azonnal hozzám siet, és 
szorosan megüölel. 

— Mi történt? 

Anyám nem tud válaszolni. Csak a fejét rázza, és sír tovább. 

Felvont szemöldökkel Ilaria felé fordulok. 

- Apa ragaszkodott hozzá, hogy fogadja ma Luca és Felix 
telefonhívását. Tudod, hogy milyen. Nem hagyta nyugodni az üzlet, 
még ha te irányítasz is. Azután feldúlt lett, ami egy újabb, kisebb 
szívrohamhoz vezetett. A szervezete túl gyenge. 

Bólintok. 

-— Most Miával beszél? 

- Igen - feleli Ilaria. -— Mindegyikünkkel akar váltani pár szót 
kettesben. 

Feltárul az ajtó, és Mia lép ki rajta könnyáztatta arccal. 
Fellélegzik, amikor meglát. 

— Hát itt vagy! Apa aggódott, hogy nem jössz el. 

— Itt vagyok - felelem egyszerűen. 

Giulia megszorítja a kezemet. Elindulok a kórterembe, próbálom 
elfojtani az apám iránt érzett haragomat. Azonnal eltűnik, amint 


meglátom őt az ágyban feküdni. Törékenynek látszik, mintha csak 
az árnyéka lenne annak az embernek, akit egész életemben 
ismertem. Giuliának igaza van. Ma nincs helye a vádaskodásnak, 
csak a búcsúnak. Ez az egyik legfontosabb, amit Giulia tanított 
nekem: utat engedni a kedvességnek, amikor megengedhetem 
magamnak, ami nem fordul elő gyakran. 

Az apám követ a tekintetével, ahogy felé sétálok. Halálosan 
rémültnek látszik. Soha nem láttam őt ilyennek. Bátor férfi, az egyik 
legerősebb ember, akit csak ismerek. Most viszont úgy néz ki, mint 
akit egyetlen szavam megtörhet. 

- Apám - szólalok meg csöndesen. 

Megérintem a vékony kezét, amely petyhüdten hever a takarón. 
Ellágyul az arca, és lassan megfordítja a kezét, hogy az enyém köré 
fonhassa az ujjait, majd bágyadtan megszorítja. 

— Cassio - rekedt suttogásként bukik ki belőle a nevem. Lehajolok, 
hogy jobban halljam. - Én csak... csak azt akartam, amiről az 
hittem, hogy a legjobb. 

- Tudom. 

Tévedett, de én is hibás vagyok múltbéli rossz döntésekért. 

- Sajnálom. Megbocsátasz nekem? 

A megbocsátás nem az erősségem. Nem vagyok biztos benne, 
hogy képes vagyok megadni az apámnak ilyen rövid idővel a 
történtek után, de nem maradt sok ideje. 

— Igen. 

Nem hazudtam. Idővel meg fogok bocsátani neki. Nem ma, de 
egypár hónap vagy év múlva igen. Egy pillanatra lehunyja a szemét, 
és kibuggyan egy könnycsepp. Soha nem láttam az apámat sírni. 
Előrehajolok, és óvatosan megölelem. Ismét megszorítja a kezemet, 
még gyengébben, mint az imént. 

— Be tudnád... hívni...? 


Bólintok, és megkérem a húgaimat és az anyámat, hogy jöjjenek 
be. Apám két órával később hal meg a családjától körülvéve. 
Giuliának igaza volt. Nemcsak az apámat szabadította fel, hogy 
békét kötöttünk, hanem engem is. 


- Hogy van a fiunk? - kérdezem, mint minden este, amikor 
megérkezem. 

Ma nem értem haza vacsorára, ami ritkán fordult elő. Giuliának 
pár nap múlva kell szülnie. A dolgok lecsendesedtek apám temetése 
és azután, hogy Luca figyelmeztette Felixet. Most már a jövőre 
összpontosíthatunk. 

— Jól - feleli Giulia lágyan, és a pocakjára teszi a kezét. -— Mindig 
éhes vagyok, és rettenetesen vágyom valami édesre. 

Megsimogatom az orrom hegyével a fülét. 

— Ahogy én is. 

Giulia fúj egyet. 

- Nem olyan vágy. Bár azt sem bánnám. 

Szemérmesen rám mosolyog, amitől megrándul a farkam. 
Szerencsémre Giulia szexuális étvágya egy csöppet sem gyengült a 
terhesség alatt. Ha lehetséges, még kielégíthetetlenebbé vált. 
Daniele és Simona egymás mellett ül a kanapén, az egyik kedvenc 
YouTube-csatornájukat nézik a tévén. Loulou összegömbölyödve 
fekszik mellettük. 

- Daniele, Simona, még egy videót megnézhettek ezután. Valamit 
meg kell beszélnem az anyátokkal az emeleten. 

Daniele felhúzza az orrát, világosan kifejezi, hogy hazugságot 
szimatol. Már nem gyerek. De ez legalább azt jelenti, hogy ő és 


Simona nem fognak zavarni bennünket. Szorosabban átkarolom 
Giuliát, és felvezetem az emeletre. 

- Lelkes vagy — kuncogja. 

- Mondtam, valami édesre vágyom, és mindketten tudjuk, hogy 
olyan édes kísértés vagy, amelyiknek nem bírok ellenállni. 

Giulia a szemét forgatja, közben kigombolja a ruháját, és a 
hálószoba padlójára hajítja. 

— Ez giccses volt. 

— Térdelj az ágyra! 

- Tudod, hogy vagy kilenc kilót nyom a hasam, ugye? 

A szavai ellenére teszi, amit kértem. Ez a kedvenc pozícióm a 
nyaláshoz, ahogy neki is. 

Felnyög, még mielőtt hozzáérnék, és nem a kéjtől. 

— Azt hiszem, el kell halasztanunk a szexet. 

Talpra segítem, és Giulia arca eltorzul. 

Megdermedek. 

- A baba az? - kérdezem. A hangom nyugodt, bár nem érzem 
magam annak. Minden kavarog a bensőmben. 

— Aha. 

Átkarolom Giuliát, hogy megtámasszam. Annyira ideges vagyok, 
hogy életemben először remeg a kezem. Segítek Giuliának 
felöltözni, hívom Eliát, és szólok Danielének, hogy vigyázzon 
Simonára, aztán bemegyünk a kórházba, és közben egyfolytában 
biztató szavakat suttogok. Azt sem tudom, hogy pontosan mit 
mondok, alig látom az utat magunk előtt, de biztonságban 
megérkezünk. 

Soha nem voltam jelen szülés alatt. Gaia nem engedte meg nekem, 
hogy tanúja legyek annak a pillanatnak, amikor egy baba 
megszületik. Nem erősködtem, mert azt akartam, hogy Gaia és a 
baba biztonságban legyen a vajúdás alatt. Nem akartam, hogy 


vitatkozzon velem. 

Ez alkalommal más volt. Minden tekintetben. Giulia maga mellett 
akar tudni, szüksége van rám. A fájdalom minden hulláma közben 
végig fogom a kezét, érzem, ahogy megvonaglik tőle a teste, 
csodálom az erejét és a képességét arra, hogy megajándékozzon a 
gyönyörű mosolyával, valahányszor megpihen. Az elképzelhető 
legrosszabb dolog látni őt, ahogy szenved, de hálás vagyok, hogy 
megengedi, hogy a tanúja legyek. 

- Még egy nyomás - bátorítja a bába majdnem ötórás vajúdás 
után. 

Giulia megszorítja a kezemet, eltorzul az arca. Fáradt és izzadt. 
Nedvesség borítja a padlót, a ruháimat átáztatta az izzadság és 
Giulia vére. Teljes a káosz, mégis ez életem legcsodálatosabb 
pillanata. 

És aztán sírás hangzik fel. Megfeszülök, visszatartom a 
lélegzetemet, és Giulia ugyanabban a pillanatban elernyed a 
megkönnyebbüléstől. Giulia vörös, izzadt arcára nézek, amely pár 
pillanattal korábban még eltorzult a fájdalomtól, most pedig olyan 
boldogság ömlik el rajta, amelyet alig bírok felfogni. A csomagra 
mered, amelyet a bába feltart, de én képtelen vagyok elfordítani a 
tekintetemet a feleségemről, az asszonyról, aki megmentett engem 
és a gyerekeimet a sötétségtől. Giulia csodálkozva néz rám, és végre 
elfordítom róla a tekintetemet a pici babára, aki ezt a boldogságot 
okozza. 

Ráncos, tiszta vér, és ebben a pillanatban minden a helyére kerül. 
Az a boldogság Giulia arcán..., a szívem csordultig telik, szinte 
elszédülök az erejétől. A bába hozzánk lép, és Giulia karjába adja a 
fiunkat. Gabriel gyönyörű. Átkarolom Giulia vállát, megpuszilom a 
halántékát, és olyan hála áraszt el, amelyre nem is éreztem 
képesnek magam. Giulia mosolya maga a színtiszta szeretet, a 


féktelen öröm. 

Két gyerekkel is boldog lettem volna, de most, hogy Gabriel Giulia 
karjában fekszik, hogy szemtanúja voltam a születésének, tudom, 
hogy az életünk még tökéletesebb lesz. 


Gyiulla 


A vajúdást egyértelműen elég egyszer átélni, ezért igen hálás 
vagyok azért, hogy már van három gyerekünk, akik közül kettőt 
nem nekem kellett kipréselnem magamból. Teljes szívemből 
szeretem Danielét és Simonát, és ezen nem változtat, hogy Gabriel 
csatlakozott a mi kis családunkhoz. Örülök, hogy egyszer 
megtapasztaltam a terhességet, de a természetes szülésnek nem 
leszek a rajongója. 

A szülés másnapján Simona és Daniele meglátogat a kórházban 
Eliával. Mindketten úgy bámulnak a kiságyban alvó Gabrielre, 
mintha földönkívüli lenne. 

Elfojtok egy mosolyt. Cassio megfogja a vállukat. A ruhája gyűrött, 
mivel a kórházban töltötte az éjszakát, és a borostája sokkal 
ápolatlanabb, mint ahogy szeretem, de a szemében büszkeség 
csillog. 

- Most már van egy kisöcsétek, akire vigyáznotok kell. Vagyis 
abba kell hagynotok az állandó veszekedést, különben 
felzaklatjátok a babát. 

Daniele kételkedve néz az apjára, átlát rajta. 

Ügyes próbálkozás. 

- Azt mondtad, hogy cuki lesz, de tiszta ránc, és vedli a bőrt a 
fejéről — húzza fel Simona az orrát. 


Cassio felsóhajt. Nevetve felkelek az ágyból, és lassan odamegyek 
hozzájuk, bár mindenem fáj. 

— Újszülött. Ők így néznek ki. Szerintem hihetetlenül cuki. 

- Én cuki baba voltam? - kérdezi Simona. 

- Igen - vágjuk rá egyszerre Cassióval. 

Daniele a homlokát ráncolja. Átkarolom. 

— Szeretlek — suttogom. 

Mosolyog, elhessegeti a sötét gondolatokat, amelyek zavarják. 

- Örülök, hogy öcsit adtál nekem, nem pedig hugit, ahogyan 
Simona akarta. 

— Ezt az apádnak kell megköszönnöd. 

Cassio összehúzott szemmel mered rám, amikor Simona és 
Daniele kérdőn néz rá. Vigyorogva lépek oda hozzá. 

- Talán hamarosan meg kellene ejtened azt a beszélgetést a 
madarakról és a méhekről. 

- Danielével beszéltem, Simonának pedig nem kell tudnia semmit, 
amíg nem lesz tizenhat vagy tizenhét éves. 

A szememet forgatom. 

- Én tizenhét voltam, amikor eljegyeztük egymást. 

- Ne is emlékeztess rá! 

Megcsókolja a számat, mire a gyerekeink undorodó arcot vágnak. 

— Jól alakult. 

— Igaz — ért egyet, és lenéz az alvó újszülött fiunkra. 


Délután anyu, apu és Christian jönnek látogatóba. Mansueto 
temetésén találkoztam a szüleimmel, de csak a nyilvánosság előtt 
váltottunk pár szót. A vitánk óta nem beszéltünk komolyan. 


Valószínűleg engem hibáztatnak, amiért megkértem Lucát, hogy 
fenyegesse meg őket. Ezért is lepődöm meg, hogy látom őket. 

Cassio az ablak mellett ácsorog, nem üdvözli a szüleimet, amikor 
belépnek. Azonban Christiannel kezet fog, ami mosolyra késztet. A 
bátyám felém fordul, és ügyetlenül megölel, mert a karomban 
tartom Gabrielt. 

- Gratulálok! Corinna nevében is. Eljött volna, de gyakran van 
rosszul. 

A felesége a harmadik gyereküket várta. 

— Köszönöm - suttogom. 

- Anyu és apu nem fog több gondot okozni neked. Beszéltem 
apuval, és egyértelművé tettem, hogy észhez kell térnie, ha nem 
akar elveszíteni téged és engem. 

Elönt a hála. Christian megszorítja a vállamat, aztán hátralép, 
hogy helyet engedjen anyunak és apunak. 

Anyu lassan odajön hozzám, a szeme könnyes. 

— Ó, Giulia! 

A boldogsága őszinte, és ez enyhíti a neheztelésemet. Az 
életemnek új szakasza kezdődik, és nem akarom, hogy a múlt súlya 
terhelje. Elmosolyodom. Az anyám megölel, óvatosan, hogy ne 
nyomja össze Gabrielt. Megsimogatja a fiam arcát, a kezébe fogja az 
apró ujjait. 

- Istenem, már elis felejtettem, milyen aprók a csecsemők! 

Apu pár lépéssel mögötte vár, zavartnak tűnik, de az ő szeméből 
is sugároznak az érzelmek. Rámosolygok, és előrelép. 

- Gratulálok! 

- Nem ölelsz meg? 

Megkönnyebbülés suhan át az arcán, és anyuhoz hasonlóan ő is 
gyengéden megölel. Nem igazán tudja, mit kezdjen Gabriellel, de 
egyszer megsimogatja a fejét, mielőtt hátralép. 


Cassio tekintete egy kályhát is megfagyasztana. 

- Remélem, hogy nem feledkeztek el Luca figyelmeztetéséről. 

- Cassio - figyelmeztetem lágyan. - A szüleim soha többé nem 
hozzák szóba a dolgot. Igaz? 

Várakozva nézek rájuk. Ha szeretnek engem, ha azt akarják, hogy 
az unokájukkal együtt az életük része legyek, akkor elfelejtik, amit 
Mansueto mondott nekik. 

Apu felsóhajt, és bólint. 

- Ha ez a kívánságod, akkor sírba visszük a titkodat. 

— Ez. 

Ezzel le is zárjuk a kérdést. Nem hozzuk ismét szóba, és amikor 
Simona és Daniele csatlakozik hozzánk, a szüleim megölelik őket, és 
majdnem úgy bánnak velük, mintha az unokáik lennének. 

Ez bizonyítja, mennyire félnek attól, hogy elveszíthetnek engem..., 
és persze Luca haragjától, de én az előbbire összpontosítok, nem az 
utóbbira. Az élet sokkal kellemesebb, ha az ember a pozitív 
dolgokra koncentrál, nem a negatívokra. És én olyan sok mindenért 
lehettem hálás. 

A szerető férjemért, egy viszonylag jól viselkedő kutyáért és 
három csodálatos gyerekért. 


EPILÓGUS 
Cassio. 


A múltban azért látogattam ki a családi nyaralóba, hogy megleljem 
a belső békémet, és emlékeztessem magam az élet szépségeire. 
Korán keltem, hogy álljak a verandán, és nézzem, ahogy az óceán 
kiáramlik a fehér homokra, hallgassam a víz megnyugtató 
susogását anélkül, hogy zavarnának. Gyakran hoztam magammal 
munkát. 

Ma sokáig aludtam. Erre Giulia tanított meg. Már elmúlt kilenc 
óra, amikor kilépek a verandára. Giulia és a gyerekek már fenn 
vannak. Nevetés hangját hozza a szél a strandról, nem a múlt 
csöndjét. Nem hiányzik. Nem azért jöttem ide, hogy belső 
nyugalmat leljek, vagy valami szépet lássak. A belső béke rám talált, 
amikor Giulia belépett az életembe. Nem kell több száz kilométert 
vezetnem érte egy nyaralóig. Most elég, ha hazatérek a 
feleségemhez. Túl szép ahhoz, hogy szavakkal ki lehessen fejezni — 
kívül és belül. 

Lehunyom a szememet, a reggeli Nap felé fordítom az arcomat, 
hagyom, hogy felmelegítse a felsőtestemet és az arcomat. Az 


életemet sok tekintetben a brutalitás sötétsége borítja, de az 
otthonom a menedékemmé vált. 

- Csatlakozol hozzánk, szerelmem? - kiált Giulia. 

Ránézek. Az egyik karjában a két hónapos fiunkat tartja, a másik 
kezével egy irdatlanul nagy strandkalapot szorít a fejére. A szél 
könyörtelenül cibálja a ronda holmit. A mókás ruháival már 
megbékéltem, de bizonyos dolgokat képtelen vagyok tolerálni. 

- Szerelmem? 

Ez a szó nem semmitmondó kedveskedés, ami csak megszokásból 
hagyja el Giulia ajkát. Jelentősége van minden alkalommal, amikor 
kimondja. 

Giulia minden tettével, minden mosolyával, a léte minden 
pillanatával kimutatja ezt a szót, ezt az érzést, a , szerelmet". 

Elindulok felé, a homok a meztelen lábamra tapad, ahogy 
átsétálok a dűnén a strandra. Simona és Daniele a hideg óceánban 
fürdik, nevetve kergetik egymást. Október végéhez képest meleg 
van, de a víz jegesen hideg. Odahaza Philadelphiában Daniele 
ritkán élvezhet ilyen gyerekhez illő, gondtalan pillanatokat. 
Tizenkettő, majdnem tizenhárom évesen csak egy év választja el 
attól, hogy maffiózó legyen - a tizennegyedik születésnapján fogják 
beiktatni. Egy pillanatra rám néz, és kisfiúsan rám vigyorog, mielőtt 
Simona az arcába fröcsköl, és folytatódik a fogócska. Csatlakozom 
Giuliához, átkarolom a derekát, megfogom a kezét, amelyikkel a 
kalapját tartja, és magamhoz húzom, Gabriellel kettőnk között. Egy 
széllökés elragadja a szalmakalapot, míg végül csak az egyik 
hatalmas napraforgódísz sárgállik a távolban. 

Giulia méltatlankodva mered rám. 

— Ezt direkt csináltad! 

Megcsókolom, ellágyul az ölelésemben. Giulia odaadja nekem 


Gabrielt, aki az én sötétkék szememmel kukucskál fel rám. 
Büszkeséggel tölt el, hogy rám hasonlít, de ez a büszkeség nem 
erősebb, mint az, amelyet akkor érzek, amikor Daniele vagy Simona 
csinál valamit, amire én tanítottam meg őket - például biliárdozni. 
Mindketten egész jók benne. Mind a hármukat egyformán szeretem. 

- Van még pár ilyen kalapom - közli Giulia jelentőségteljesen. 

- Tudom. Megbékéltem már a napraforgók iránti szereteteddel. — 
Giulia egy csomót ültetett azokból a gigantikus virágokból a 
kertünkben. A valaha gondosan nyírt pázsit most tele van 
játékokkal (a gyerekekével és Loulou-éval, vadvirágokkal és 
azokkal a sárga borzalmakkal. - Káoszt hoztál az életembe. 

— De te szereted ezt a káoszt. 

Daniele és Simona folytatja a kergetőzést a strandon. Loulou 
felugrik a napozóágyról, ahol eddig hevert, és vidám ugatással 
csatlakozik hozzájuk. A nyaralónk padlója ma este tele lesz 
homokkal. A múltban dühbe gurultam volna ettől. 

- Úgy van. Mindennél jobban szeretem az életünket. Tökéletes a 
szememben. 

Giulia megcsókolja a mellkasomat a szívem felett, aztán Gabriel 
homlokát. 

- Mi tettük azzá. Mindennap dolgozunk érte, hogy így maradjon. 
A boldogság választás kérdése. 

Nem vagyok biztos benne, hogy ez mindenkire igaz-e, de rám 
igen, különösen, amióta Giulia megjelent az életemben. Giulia még 
mindig szinte mindennap fest, és még leckéket is vesz, hogy 
fejlessze a tudását. Az egyik alkalommal a tanár megkérte a 
résztvevőket, hogy készítsenek egy festmény, amelyik kifejezi, 
milyennek látják a boldogságot. 

Giulia a gyerekeinket, Loulou-t és engem festett le, ahogyan 
sétálunk a strandon. 


Ez ennyire egyszerű. Ahányszor csak a Giuliát és a mi kis 
családunkat ábrázoló fényképre nézek, amelyet a tárcámban 
hordok, egyetlen túláradó érzelem tölt el: a boldogság. 


KÖSZÖNETNYILVÁNÍTÁS 


Általában minden erőmmel kerülöm az ilyesmit, mert aggódom, 
hogy elkerülhetetlenül elfelejtek megemlíteni valakit. Ám úgy 
érzem, hogy ideje köszönetet mondani. 

A férjem mindig azt mondja, hogy még nála is rosszabb vagyok az 
érzéseim kifejezésében, ami, ha ismeri őt az ember (gyakran csak 
jégemberként hivatkozom rá), elég jól kifejezi, mennyire rossz 
vagyok ebben. Talán azért, mert mi, írók több időt töltünk a saját 
fejünkben, mint azon kívül, mert néha gyakrabban mondok 
köszönetet magamban, mint ahányszor meggyőzöm magam, hogy 
hangot is adjak neki. Mélyebb érzelmeket kifejezni még nehezebb a 
számomra, Így általában egyszerűen meg sem teszem. 

De olyan sok ember van, aki rettentően sokat segített nekem, nem 
csupán ennél a könyvnél (ez csak egy nagyon kicsiny része), hanem 
a karrieremmel. Magányos erőfeszítés lehet hivatásos íróvá válni. 
Szeretek írni és kommunikálni a rajongókkal. Minden mást, például 
a szervezéssel kapcsolatos teendőket, amelyek együtt járnak az írói 
léttel, már nem annyira. 

Csodálatos  asszisztensemnek, Emilynek köszönhetem, hogy 
legalább látszatra szervezettnek tűnök. Mindent ő szervez meg 
nekem. Nélküle teljesen el lennék veszve. Nem könnyű a munkája, 
bár ő úgy tesz, mintha az lenne, még akkor is, ha elfelejtek valamit, 
vagy — összezavarok dolgokat, vagy ismét elveszem a 
gondolataimban. Nagyon köszönöm. 


2019-ben eléggé szerencsés voltam ahhoz, hogy megismerkedjem 
az írói templomom egy másik oszlopával, Kikivel a NextStep PR-tól. 
Neked van a legnagyobb szíved, és annyira hálás vagyok a 
kedvességedért. Nagyon különleges élmény volt személyesen 
megismerni téged, időt tölteni veled és a férjeddel. Segítesz nekem 
arra összpontosítani, hogy ne veszítsem szem elől a céljaimat. 
Köszönöm, hogy segítesz építeni a karrieremet. Csodálatos vagy, te 
és a csapatod is (köszönet Colleennek és Kristinának)! 

Marcia, köszönöm a rengeteg támogatást. El sem tudom mondani, 
mennyire hálás vagyok a lelkesedésedért. Az évem csúcspontja volt, 
amikor megismerkedtünk Las Vegasban. Olyan csodálatos nő vagy, 
és alig várom, hogy újra lássalak! 

Kate, köszönöm a felkérést, hogy csatlakozzam a Mystic Boxhoz, 
és köszönöm, hogy olyan különleges eseménnyé varázsoltad a 
kaliforniai és Las Vegas-i utazásomat. 

Nagy köszönet jár a kedves bétaolvasóimnak: Sejlának, Selmának 
és Ratulának. Akkor kapjátok meg a könyveimet, amikor még rút 
kiskacsák, de mindig megmutatjátok nekem, hogyan változtassam 
őket gyönyörű hattyúvá. Annyira köszönöm! 

Végül, de nem utolsósorban szeretnék köszönetet mondani a 
rajongóimnak, különösen a Flamingóimnak. Amikor 2018 végén 
visszatértem az íráshoz, nem tudtam, mire számítsak, maradtak-e 
még emberek, akik szívesen olvasnák a könyveimet, és aztán olyan 
mértékű lelkesedést tapasztaltam, ami teljesen lenyűgözött. A 
Flamingócsapatom azóta megnőtt, és ez olyan hihetetlenül boldoggá 
tesz. Nem is tudom szavakkal kifejezni, milyen sokat jelent ez 
nekem. A bátorításotok. A sztorival kapcsolatos találgatásaitok. Az 
izgalmatok. A vágyatok, hogy többet tudjatok meg a szereplőimről. 
Ez MINDENT jelent a számomra. 

És nem hallgatjátok el, hogy szeretitek a világomat. Gyönyörű 


írásokat közöltök a szereplőimről és a könyveimről. Instagram- 
oldalakat szenteltek a maffiózóimnak. Szóhoz sem jutok. Órákat 
tudnék tölteni azzal, hogy megnevezzem az összes embert, aki 
csodás ismertetőket ír a  könyveimről, mert mindegyikbe 
beleszédülök a boldogságtól. Egyelőre három különleges hölgynek 
mondok köszönetet, akik az elsők között írtak kritikákat a 
könyveimről, és teszik ezt azóta is (és elképesztenek a 
tehetségükkel]: 

Thebooksdreamer (Sofia), c bookollage (Coraline), read.me.astray 
(Alannah) 

Köszönöm. 

Valószínűleg van, akiről elfeledkeztem, és máris bűntudatot érzek 
miatta. TUDOM, hogy többen vagytok. Látom az írásaitokat. Tudom 
a neveteket. Abszolút szívből jön minden szívecske, amivel a 
posztjaitokra reagálok. 

És köszönöm az összes többi rajongómnak, aki bejegyzést, 
recenziót posztol, vagy csak általában támogatást nyújt. LÁTLAK 
benneteket, és próbálom majd még jobban kimutatni a hálámat, 
mivel VALÓBAN végtelenül hálás vagyok. A könyveim csak 


miattatok léteznek. V 


BARÁTH VIKTÓRIA 


BŰNÖSÖK 
KÖZT 


EGY 


- Aú! - kiáltok fel, amikor egy újabb adag akta landol az 
asztalomon. 

Craig, persze csak félvállról, odaszól egy bocsit, mielőtt 
továbbhalad. Marhára nem érdekli, hogy megint sikerült a kezemre 
dobnia egy papírköteget. 

-— Rohadj meg! -— duzzogom magamban. 

Megrázom a kezem, és félretolom az új mappákat, mert még így is 
bőven van előttem, amiből dolgozhatok. Mikor kapok már egy igazi 
melót? Olyat, amiért ezt a hivatást választottam. Nem akarom 
minden egyes napomat azzal tölteni, hogy unalmas papírmunkát 
végzek, és még unalmasabb kihallgatásokon veszek részt. A legtöbb 
ügyem pitiáner bűncselekményekből áll, amelyek kicsit sem 
jelentenek veszélyt az országunkra nézve, de még a városra sem. 
Tudom, fiatal vagyok még, de sosem lesz kellő tapasztalatom, ha 
nem engednek a tűz közelébe. 

— Mit sóztak rád már megint? 

Ivy egy bögre kávét tesz az asztalomra, és mellém áll. 

— Illegális fegyvertartás — sóhajtom. - A héten már a hetedik. 

-— Az még a drogfogásoknál is rosszabb. - Ivy a száját húzza. - Nem 
tudja a főnök, hogy megvan a terepvizsgád? 

- Már két hónapja leadtam a papírokat. De Coulsen biztos nem 
foglalkozik ezzel, a személyzetisek pedig minek strapálják magukat 
azzal, ami a munkájuk lenne? 


Nem tagadom a csalódottságomat. Azt hittem, ha átmegyek a 
teszteken, utána egészen másfajta munkákat kapok majd, de még 
mindig ugyanannál az asztalnál ülök, mint három évvel ezelőtt. 

- Miért nem kérsz egy időpontot Coulsennél? 

- Kértem, négyszer is. Mindig lemondták. 

- Akkor meg sétálj be hozzá, és állítsd kész tények elé! 

-— Ivy, belefáradtam... Futkosok a meló után, de mintha észre sem 
vennének. 

- Tudod, mit? Talán nem is vagy terepre való. Ha ennyit nem 
tudsz elérni, akkor... 

Ivy megvonja a vállát, és indulni készül, amikor felpattanok a 
helyemről. 

— Hé! 

Emelem fel a mutatóujjam, de elgondolkodom azon, amit 
mondott. Tényleg ennyire  leeresztettem volna? Ennyire 
elkényelmesedtem? Ha azt sem tudom elérni, hogy megbízást 
kapjak, akkor hogyan akarok érvényesülni egy kegyetlen és embert 
próbáló munkában? 

- Oké, igazad van - ismerem be. - Most bemegyek Coulsen 
irodájába, és addig nem jövök ki, amíg nem oszt be terepre! 

- Ez a beszéd! - vigyorog rám Ivy, majd meglibbenti szőke haját, 
és visszasétál az asztalához. 

Ő tökéletesen meg van elégedve azzal, amit most csinál, de én 
évek óta azért hajtok, hogy egy igazi bevetésen vehessek részt. Nem 
egy szürke irodában akarok ülni, hanem belevetni magam a munka 
sűrűjébe. Fel akarom venni azt az átkozott sötétkék kabátot, 
amelynek a hátán a legszebb három betű szerepel: FBI. 

Felszívom magam, összeszedem minden bátorságomat, és 
egyenesen Coulsen irodájához megyek. Gondolkodás nélkül 
bekopogok az ajtaján. Már nincs visszaút. Ezen a pillanaton áll vagy 


bukik minden, amiért eddig dolgoztam. 

- Igen? - szól ki Coulsen, én pedig benyitok. 

Felnéz rám a nagy, főnöki asztala mögül, és én egyre kisebbnek 
érzem magam. 

-— Miben segíthetek? - kérdezi. 

—- Harper vagyok, uram - mutatkozom be. - A bűnügyi osztályról. 

— Jól tudom, hogy kicsoda maga. Azt kérdeztem, hogy mit akar! 

Szigorúan néz rám, mintha valami fontosat kellene 
félbeszakítania miattam. 

- Az előléptetésemről szeretnék beszélni önnel — nyögöm ki. - 
Nem tudom, megkapta-e a kérelmemet. 

- Meg, meg - bólogat, majd int, hogy csukjam be az ajtót. — Nézze, 
tudom, hogy terepre akar menni, de jelenleg nem tudok munkát 
adni magának. 

- De hiszen nincs elég embere - vágok közbe. — Hallottam, ahogy 
arra panaszkodik az igazgatónak, hogy az ügynökeit halálra kell 
dolgoztatnia, ha minden esethez ki kell menniük. 

- Ez nem a maga dolga - csóválja a fejét. — Jelenleg nem tudom 
előléptetni, sajnálom. 

- Miért nem? 

Végre megered a nyelvem. Érzem magamban az erőt, és hogy 
most nem hátrálhatok meg. Nem mond igazi indokot, mégis elutasít, 
nekem pedig tudnom kell, hogy miért. 

- Mert nem küldhetek egy magafajtát terepre! — vágja rá Coulsen 
ingerülten. 

A következő pillanatban már vissza is fogja az indulatait, de az én 
torkomon ott ragad a szó. 

- Az apám nem én vagyok - jegyzem meg halkan. 

- Tudom - biccent Coulsen. - De akkor sem tehetem. Megkapta az 
esélyt, hogy itt lehessen, egyelőre ezzel kell beérnie. A bizalmat nem 


lehet megkövetelni, azt ki kell érdemelni. 

- És hogyan érdemelhetném ki egy rohadt íróasztal mögül? — 
emelem fel ismét a hangom. 

- Mondjuk úgy, hogy nem kiabál a felettesével, hanem azt teszi, 
amit mondanak! 

Ezt már nem vagyok hajlandó elviselni. A fejemet csóválva tépem 
fel az ajtaját, majd elviharzom a fülkém felé. Magamhoz veszem a 
kabátomat és a táskámat, majd egyenesen a kijárathoz megyek. 
Friss levegőre van szükségem, különben eljátszom azt a kevéske 
bizalmát is, amit eddig belém vetett. 

Utcákon keresztül sétálok, meg sem állok egészen a Santa Monica- 
mólóig. Igyekszem visszafojtani a bennem dúló haragot, mert 
tudom, a hirtelen természetem nem fog segíteni a céljaim 
elérésében. Ha valaki felhozza ellenem a családomat vagy a 
múltamat, úgy érzem, felrobbanok. De ha ez megtörténik, azzal csak 
az ő igazukat bizonyítanám be. Miért nem képesek az emberek 
átlátni azon, amit az apám tett? Hiába teszek meg mindent annak 
érdekében, hogy ne vonjanak párhuzamot köztünk, mégis falakba 
ütközöm, ha megtudják, ki is vagyok. Ezen még a nevem 
megváltoztatása sem segített. Azt hittem, ezzel elbújhatok a 
rosszindulatú megjegyzések és szúrós pillantások elől, de óriásit 
tévedtem. Gondolhattam volna, hogy az FBI minden jelentkezőt 
alaposan átvilágít, mielőtt megadják az ügynöki státuszt. Ennyi 
erővel visszautasíthatták volna a kérelmemet, és akkor nem kellene 
most azon rágódnom, hogy mihez is kezdjek az életemmel. 

Felülök a móló egyik korlátjára, rágyújtok egy cigire, és csak 
bámulom a végtelen óceánt. Nem fogok visszaérni a munkaidő 
végére, de most már magasról teszek rá. Ahogy Coulsenre is. 
Felőlem most már ki is rúghat, ha nem akar nekem esélyt adni, 
hogy bizonyíthassak. Megszólal a mobilom, de rá sem nézek. 


Tudom, ki az. Biztos voltam benne, hogy valaki szólni fog neki a 
vitánkról Coulsennel, de most semmi olyat nem tudna mondani, 
amitől megváltozna a véleményem. Elegem van abból, ahogyan 
bánnak velem. Mindenki! 

Itt jártunk az utolsó napon, amikor az apámat láttam. Vett nekem 
vattacukrot, felültünk az óriáskerékre, és még egy hatalmas 
plüssmacit is lőtt nekem. Akkor még nem értettem, miért bánik 
olyan jól a fegyverekkel, és talán az lenne a legjobb, ha ennél több 
emlékem nem is lenne róla. De sajnos mindenre emlékszem, ami 
utána otthon történt. Ahogy anyámmal bánt. Ahogy a kék és piros 
fények beterítették a nappalit, majd kiáltások és dübörgések 
közepette kirángatták az apámat anyám karja közül. Azt hittem, 
soha többé nem látom. Reméltem. Az anyám esténként azért 
imádkozott, hogy térjen vissza hozzánk, de talán az én imám jobban 
meghatotta az égieket, mert azóta sem tudok róla semmit. Ahogy az 
anyámról sem. Felnőttem, túltettem magam azon, ahogy a 
gyerekkoromat töltöttem, mások mégis még mindig azzal az 
énemmel azonosítanak. 

Megvárom, míg az óceán lassan kioltja a lángoló Nap fényét, és 
csak utána indulok haza. Attól tartok, hogy valaki várni fog otthon, 
ezért húzom az időt. Jelenleg csak egyvalaki társaságára vágyom. 


k.. 


A melóban szerencsére senki nem említi meg a tegnap történteket. 
Sokat gondolkodtam azon, hogy bejöjjek-e dolgozni, de az még 
rosszabb lehetőségnek tűnt, hogy otthon maradok, és belesüppedek 
az önsajnálatba. Legalább addig bejárok, amíg nem találok más 
elfoglaltságot, ha már a karrieremet derékba törték, mielőtt 


elkezdődhetett volna. 

Még Ivy is messziről elkerül, pedig ő az egyetlen, aki kedvesen 
szól hozzám. Szerintem ő sem gondolta, hogy visszajövök a tegnapi 
után. 

A laptopomra meredek, de fél szemmel látom, ahogy a lift felől 
egy csapat ügynök érkezik. Rögtön kiszúrom az arcát a tömegben. A 
gyomrom összerándul, de nem mozdulok. Kivárok, hátha magától is 
megtörténik, amit szeretnék, de amikor észrevesz, és találkozik a 
tekintetünk, ő elkapja a fejét. Szinte sejtettem. Mivel Coulsen irodája 
felé tartanak, ezért nem követem, de amikor eltűnnek az ajtó 
mögött, magamhoz veszem a bögrémet. Muszáj tudnom, mit keres 
itt. Ez nem egy egyszerű látogatás az biztos, ekkora csapattal csak 
komoly ügyben szoktak érkezni. Feltűnésmentesen elsétálok a 
konyha felé, hátha látok vagy hallok valamit, de teljesen 
besötétítettek. A hangok egyáltalán nem szűrődnek ki, pedig nagyon 
lassan lépkedek, talán elkapok egy-két szót. Majd szétrobbanok az 
idegtől, hogy semmi információm a benti történésekről, ezért 
gyorsan töltök magamnak kávét, és visszafelé ugyanúgy andalgok, 
hátha ezúttal nagyobb szerencsém lesz. Sajnos most sem lettem 
okosabb. De tudok egy nagyszerű módot arra, hogyan deríthetném 
ki, miért jött ide egy csapat DEA-ügynök. 

Az asztalom mögött ülve várok, amíg újra kinyílik Coulsen ajtaja. 
Szinte érzem a tesztoszteront a levegőben, amikor a férficsorda 
ismét végigvonul a termen. Látszik rajtuk, hogy azt hiszik, 
különbek, mint mi, irodai dolgozók. Egyedül ő lépked alázatosan, de 
a gondolataiba réved. Itt az ideje, hogy eltereljem ezeket a 
gondolatokat. 

Követem őket a lift felé, ahol szétszélednek. A legtöbben a kijárat 
felé mennek, az egyikük a büfé felé, és amikor meglátom hátulról, 
hogy ő egyedül a férfivécé irányába fordul, magamban felkiáltok: 


bingó! 

Amikor belépek a mosdóba, az első dolgom, hogy körbenézzek. Az 
összes fülke ajtaja nyitva áll, ezért tudom, hogy senki más nincs 
rajtunk kívül a helyiségben. A piszoár előtt állva találok rá. 
Nekitámaszkodom a csempének, és keresztbe fonom magam előtt a 
karom. 

- Már nem is köszön, Jones ügynök? - kérdezem, mire felkapja a 
fejét. 

- A francba, Becca, megijesztettél! — sóhajtja. 

—- Remélem, nem ment félre! 

Felhúzza a sliccét, majd a mosdókagylóhoz sétál kezet mosni, de 
közben nem néz rám. 

- Te ignoráltad a tegnapi hívásomat - közli. — Ha felvetted volna, 
tudtad volna, hogy jövök. Azt hittem, nem vagy rám kíváncsi. 

- Már hogyne lennék? - vonom meg a vállam. - Csak tegnap... 

- Tudom, Coulsen hívott - szakít félbe. Nagy levegőt vesz, és felém 
fordul, egyenesen a szemembe néz. -— Becca, el kell fogadnod, hogy ő 
a főnököd, és azt kell tenned, amit ő mond. 

- Eddig mindenki megkapta egyből az előléptetést, ahogy meglett 
a terepvizsgája, csak velem szívózik ennyit! -— akadok ki. — Téged 
nem idegesítene, ha a családod miatt nem végezhetnéd a 
munkádat? 

— Az teljesen más... 

- Persze, mert te férfi vagy, Oliver, és nektek mindent szabad! 
Még akkor is, ha feleségül veszed az egyik legnagyobb drogkartell 
fejét! Nekem meg csak annyi a vétkem, hogy rossz családba 
születtem. Te mégis ott vagy a csúcson, én pedig... 

Hát, ez a tervem nem épp úgy sült el, ahogy akartam. Nem ez lett 
volna a célom, úgyhogy vissza kell térnem az eredeti 
forgatókönyvhöz. 


- Sajnálom - sóhajtom. - Sok volt a tegnapi nap. 

— Megértelek - bólint. 

Közelebb lépek hozzá, a számat kicsit lebiggyesztem, és a 
tekintetem az ajkára szegezem. Ahogy a mellkasára teszem a 
kezem, érzem, hogy hevesen dobog a szíve. 

- Talán segíthetnél, hogy jobban érezzem magam... 

Egyre gyorsabban hullámzik a felsőteste, és ahogy lefelé 
csúsztatom rajta a kezem, megfeszülnek az izmai. Az arcomon 
érzem a leheletét, és amikor a szemébe nézek, és a nadrágjába 
nyúlok, már tudom, hogy nyert ügyem van. A nyelvem hegyét 
végighúzom a nyakán, és óvatosan beleharapok a fülcimpájába. 

- Este találkozunk! — súgom a fülébe, majd sarkon fordulok, és 
kisétálok a mosdóból. 

Most már csak várnom kell. 

Még le sem ment a Nap, amikor meghallom a csengőt. Onnan 
tudom, hogy ő az, mert Lucky nem ugat, csak felemeli a fejét. 
Felállok a kanapéról, és egyenesen az ajtóhoz sétálok. Oliver a külső 
rácsra támaszkodva vár, amíg kinyitom a szúnyoghálót, de utána 
rögtön letámad a csókjával. Belököm az összes ajtót, majd felugrom 
az ölébe. A konyhapultra ültet, miközben végigcsókolja a nyakam, a 
dekoltázsom, és már ki is gombolja a farmeromat. Szőke hajába 
túrok, és hagyom, hogy azt tegyen velem, amit csak szeretne. 

Eleinte csak önös érdekből akartam, hogy eljöjjön, de most már be 
kell vallanom magamnak, hogy egészen hiányzott. Kapcsolatunk a 
kezdetektől fogva hullámzó, de a szex mindig is rendben volt. Sőt, 
életemben nem találkoztam még olyannal, akivel ennél jobb lett 


volna. Még ha veszekszünk is, néhány perc múlva már nincs 
rajtunk ruha, és el is felejtettük, miért emeltük fel a hangunkat. 
Most azonban nem veszíthetem szem elől a valódi célomat. 

A ruháinkat széthajigáljuk a lakásban, de a hálóig már nem érünk 
el. Leültetem Olivert a kanapéra, és rögtön az ölébe ülök. Szeretek a 
tárgyra térni, és ő sem ellenkezik. Délután óta vártam ezt a 
pillanatot, ahogyan ő is. Ismerem már annyira, hogy tudjam, 
képtelen volt bármire is összpontosítani addig, amíg meg nem kap 
engem. Csoda, hogy ilyen sokáig tudott várni. Hetek óta nem láttam, 
ezért most bepótoljuk az elvesztegetett időt. 

A szőnyegen fekve térek magamhoz a kábulatból, amit okozott, 
Oliver pedig mellettem kapkodja a levegőt. Oldalra nyúlok, és a 
karjába kapaszkodva közelebb húzom magam hozzá. A mellkasára 
hajtom a fejem. 

-— Ez nem volt rossz — dünnyögöm. 

- Nem... — még mindig alig kap levegőt. — Azt hiszem, most 
szükségem lesz egy kis időre, mire megint vezetni tudok. 

- Már menni is akarsz? —- emelem fel a fejem, hogy a szemébe 
nézhessek. 

— Családi vacsora lesz — sóhajtja. 

- Ez nem hangzik túl lelkesen. 

- Nem erről van szó... — kihúzza magát az ölelésemből, és felül. — 
Tudod, hogy az életem mennyire zűrös most. 

Nagyon jól tudom. Többek között ezért is veszekszünk annyit. 

— Sophia jól van? - kérdezem gyengéden. 

— Jól. Csodálatos kislány. 

Végre elmosolyodik. Csak akkor látom igazán jókedvűnek, ha a 
lányáról beszél. 

- És mi lesz vele, amikor neked dolgoznod kell? 

A kezét tördeli, nem néz rám. Súlyos gondolatok járhatnak a 


fejében, mert nehezen szólal meg. 

- Fogalmam sincs... Chicagóban nincs senkink. Itt Hannah tudna 
rá vigyázni, de a munkám... 

Nem mondja végig, helyette a fejét csóválja. Nem is kell mondania 
semmit, én megértem. Ismerem őt, tudom, hogy mennyit jelent neki 
a munkája. Ha azt feladná, akkor egy része meghalna, nem lenne 
többé ugyanaz az ember, aki most. 

A karjára teszem a kezem, és gyengéden megszorítom. 

- Meg fogod oldani! 

Igyekszem biztatni, bár legbelül mardos a kíváncsiság, vajon rá 
tudnám-e venni, hogy itt maradjon? Akkor nem kellene minden 
alkalommal búcsút vennem tőle. 

Egy puszit nyom a homlokomra, majd felveszi az alsóját, és kisétál 
a fürdőbe. Egészen elmerülök a gondolataimban, de hirtelen 
eszembe jut, miért is csalogattam ma ide. A földön fekvő zakójáért 
nyúlok, és kiveszem belőle a mobilját. Inádkozom, hogy ne legyen 
új jelszava. Gyorsan beírom a születési dátumomat, és 
megkönnyebbülésemre megjelenik a háttérképe. Az e-mailekbe 
megyek, beírom az azonosítóját, és már látom is a leveleit és a 
naptárát. A mai naphoz lapozok, ahova ennyi van írva: Coulsen, 13 
óra, Fekete október. Nem lettem okosabb. De legalább már megvan, 
hogy milyen nyomon induljak el. 

Visszateszem a telefonját a zsebébe, és visszadobom a zakóját a 
földre. Megkeresem a saját ruháimat, és elkezdek öltözni, mire kiér 
a fürdőből. Nem vett észre semmit. Mosolyogva simít végig a 
vállamon, én pedig harcolok a bennem dúló viharral. Utálom, hogy 
ezt kell tennem. Utálom, hogy kihasználom. De ahogy neki a 
munkája a lénye része, úgy az én porcikáimba is beleivódott az, 
hogy sose fogadjam el, ha félre akarnak lökni. 


Reggel Coulsen irodája ismét sötétségbe borul. Oliver és a többiek 
már órák óta bent vannak, még a titkárnők sem mehetnek be. 
Képtelen vagyok a saját munkámra koncentrálni, amikor valami 
nagy dolog van készülőben, és én nem tudok róla semmit. Ivy hoz 
nekem kávét. 

- Hé, Ivy! - szólok utána, mire megáll. -— Tudod, hogy miért 
vannak itt? 

Coulsen irodája felé bökök az ujjammal. 

- Nem - rázza a fejét Ivy. - Csak annyit, hogy egy új ügyről van 
szó, ami szigorúan titkos. De részleteket nem tudok. 

Ez nekem már így is bőven elég. 

— Köszi! 

Felpattanok a székről, és lesietek az alagsorban található 
irattárba. Szerencsémre manapság már senki nem jár ide, mert 
mindent el lehet érni az online felületeken, ezért nem is értem, mit 
keres itt Leo, aki a legnagyobb koponya, ha számítógépes 
rendszerek feltöréséről van szó. 

— Szia, Leo! — köszönök rá mosolyogva, amint leérek a pultjához. 

Egy lélek sincs körülöttünk, csak a szürke  betonfalak 
visszhangozzák a szavaimat. Leo megigazítja a szemüvegét, és 
zavartan elfordítja a fejét. 

— Becca, nem segíthetek! 

A francba, túl jól ismer! 

- Csak meglátogattalak... — Felülök mellé a barna asztalra, és 
magamhoz veszek egy gumicukrot a mellettem fekvő zacskóból. 

-— Sosem jössz le csak úgy meglátogatni, mindig akarsz valamit! 

Nála sajnos semmit nem érek el a női bájaimmal, ezért a második 
kedvenc tulajdonságomra támaszkodom. Bekeményítek. 

- Emlékszel, amikor a karácsonyi bulin berúgtál, és kikotyogtad, 
hogy egy teljes órára nyitva felejtetted az irattár fő mappáját a 


gépeden, amikor elmentél ebédelni? 

Nagyot sóhajt, és idegesen néz körbe. Mintha bárki meghallhatna 
minket. 

- Igen, és arra is emlékszem, hogy már három alkalommal is 
megzsaroltál ugyanezzel a történettel. Miért segítenék így? 

- Mert nemcsak kirúghatnak a munkahelyedről, ha ez kiderül, de 
akár börtönbe is kerülhetsz. Bár biztosan hamar befogadnának, 
mert nagyon szép az arcod, de talán nem pont ilyen típusú 
romantikára vágynál. 

Egyre jobban izzad a homloka. 

- Honnan tudhatom, hogy nem köpsz be így is? - kérdezi. 

- Nem tudhatod. De minden kérésemmel, amit teljesítesz, egyre 
kevesebb az esélye. 

A felső fiókjából előkapja az inhalátorát, és mélyen beleszív. Egy 
kicsit bánt, amiért ezt teszem vele, de mindig is a kitűzött céljaimat 
tartottam a szemem előtt. És megnyugtat, hogy tudom, sosem 
lennék képes elárulni őt. 

— Ma este, nálam! 

Hátba veregetem, és visszasétálok az asztalomhoz. Már sokkal 
nyugodtabban ülök le dolgozni, de azért a fél szemem az irodán 
tartom. Már csak azért is, hogy láthassam, amikor Oliver kijön 
onnan. 


Éppen végzek a vacsora utáni mosogatással, amikor Lucky ugatni 
kezd a csengő hangjára. Ez biztosan Leo lesz. Megtörlöm a kezem, 
és az ajtóhoz sietek. Leo a hátizsákját szorongatva áll a 
küszöbömön, halálra vált arccal. A fejemet csóválva húzom be a 
házba. 

- Ne szarj már be, úgy nézel ki, mint egy szűz lány, akit 


megrontani készülnek. Pedig nem ez az első alkalom, hogy 
behatolásra kérlek! 

- Nagyon vicces! — Hátrasimítja göndör fürtjeit. — Kíváncsi vagyok, 
te mit éreznél, ha minden egyes nap kötélen táncolva élnél. 

- Hamarosan megtudjuk! 

A konyha felé mutatok. Amíg ő berendezkedik, én kibontok neki 
egy kólát, magamnak pedig egy sört, és leülök mellé a pulthoz. 

- Oké - sóhajtja. -— Bent vagyok. 

-— Máris? Még nem is érzem! 

Leo nem kedveli a humoromat. A laptopját bámulom, de ezekből 
a kódokból én semmit sem értek. 

— Mire vagy kíváncsi? - kérdezi. 

-— Fekete október. Mit ad ki erre? 

Leo gépel, az én pulzusom pedig az egekbe szökik. Nincs igazán 
vesztenivalóm, de nagyon remélem, hogy valami izgalmasat tudok 
meg arról, miért kellett idecsődíteni ennyi kábítószer-ellenes 
ügynököt. Oliver sosem mondana nekem semmit, ezért kénytelen 
vagyok ilyen módszerekhez folyamodni. Persze sokkal könnyebb 
lenne, ha egy kis szex hatására kinyitná a száját, de én hiába nyitom 
ki nagyra az enyémet, ő mindig szótlan marad. 

A képernyőn kódok jelennek meg, és ahogy Leo homloka egyre 
mélyebb ráncokba fut, úgy száll rám is egyre erősebb kétség. 

-— Mi az? - kérdezem idegesen. 

—- Mennyire kell ez az adat? 

- Eléggé — vonom megg a vállam. - Nagyon. Miért? 

- Nagyon rég nem találkoztam ilyen biztonsági kóddal. Bármi is 
legyen ez a fekete október, titkolni akarják. 

- Arra gondolsz, hogy egy titkos művelet? 

- De nem is akármilyen! Legalább hármas szintű. 

Még életemben nem találkoztam hármas szintű titkosítással. 


Kettessel igen, de már az is elég nagy port kavart. Ha ez a mostani 
ügy még annál is durvább... 

-— Csináld tovább! - biztatom. 

Izgatottan húzódom közelebb, hátha kiszúrok valamit a 
képernyőn. 

— Ez az! - kiált fel Leo. -— Néhány fájlt kifelejtettek a titkosításból. 
Amatőrök... 

Jóízűen nevet fel. Tudtam én, hogy ő is imádja ezeket a melókat. 
Csak próbál jó kisfiúnak látszani, de legbelül mindig is tudtam, hogy 
oka van annak, amiért száműzték az IT-részlegről az alagsor 
legeldugottabb zugába. 

Hirtelen egy mappa jelenik meg, benne két fájl. 

- Készen állsz? - fordul felém. 

— Még sosem voltam ennyire felkészülve semmire! 

Ahogy lenyomja az entert, egy fotó jelenik meg előttünk. Egy 
kocsma van rajta. Az a fajta, ahova nem szívesen teszi be senki a 
lábát, aki nem ismerős a környéken, mert bármikor beléállíthatnak 
egy kést. A cégéren nincs név, ezért nehéz beazonosítani a helyet, 
de a környék ismerősnek tűnik. Csak egy kicsi részlet látszik a 
mellette álló épületből, de azon szerencsére már van tábla. Egy 
mosoda az, a Kék Bubi lánc egyik kirendeltsége. 

Én is előveszem a laptopomat, és beírom a keresőbe, hogy Kék 
Bubi. Los Angelesben hatvanhárom üzletük van, ami elég sok 
ahhoz, hogy egyesével lenyomozzam őket. Megnyitom a képkeresőt, 
és ott végigpásztázom a találatokat, hátha szerencsém lesz. A 
harmadik oldalon ráakadok egy képre, ami úgy tűnik, mintha 
ugyanazt az épületet ábrázolná, amit keresek. Rákattintok, és már 
meg is jelenik előttem egy cím Altadenában. Nincs közel, de nem 
vészes a távolság. Megjegyzem a címet, de még véletlenül sem írom 
fel. 


- Nézzük a másikat! - intek Leónak, aki megnyitja a következő 
képet. 

Egy férfi szerepel rajta, hátulról, az arca csak félprofilból látszik. 
Szőkésbarna frizurája átlagosnak mondható, de a szakálla már 
jelent valamit, ahogyan a karját borító tetoválások is. Farmert, fehér 
pólót és egy bőrmellényt visel, amelynek a hátuljára egy törött 
koponyát varrtak, körülötte pedig szöveg szerepel: Káin Fiai. 

— Mond ez a név neked valamit? — mutatok a mellényre. 

- Nem igazán - rázza a fejét Leo. - De ez a srác nem úgy néz ki, 
mintha egy körben mozognánk. 

Valóban nem. Igazi nehézfiúnak tűnik, amit a marcona tekintete 
is alátámaszt. De mit akarhat tőle az FBI? 

- Törölj mindent a gépedről! - utasítom Leót. - És az én 
előzményeimet is! 

- Ne nyomtassuk ki? 

- Ne! Még véletlenül se! És felejtsd is el, amit láttál, rendben? 

Mintha kicsit csalódottan egyezne bele, de végül teszi, amit 
mondok. Fel-alá járkálok, és igyekszem feldolgozni az információt. 
Túl kevés darabkám van ahhoz, hogy összerakjam a teljes képet, de 
azt tudom, hogy bármit is terveznek, az nagyot fog szólni. Engem 
meg, mint mindig, ebből is kihagynak. Pedig, ha csak egy esélyt 
kaphatnék, hogy bizonyítsak... 

Megtorpanok a konyha közepén. 

— Leo! 

— Igen? 

Felkapom a kabátomat. 

—- Most mennem kell! 

- Ne hagyj itt a kutyáddal! -— kiált utánam. — Tudod, hogy utál 
engem! 


- Nem fog bántani! Ja, és köszi a segítséget! — Megállok előtte, és 
mélyen a szemébe nézek. - Ha bárkinek is elmondod, mit találtunk, 
azt a csöppnyi férfiasságodat is lenyisszantom, értve vagyok? 

Nem válaszol, csak bólogat. Megsimogatom a fejét, magamhoz 
veszem a táskámat, és kilépek a házból. 


A taxiból jóval korábban kiszállok, hogy legyen időm összerakni a 
tervet. Egyelőre csak egy címem és egy arcom van, a többit teljes 
homály fedi. Ennyivel nem állíthatok be egy olyan kocsmába, 
amelyen még tábla sincs. Rögtön kitűnnék onnan, ezért 
improvizálnom kell. Beugrom egy kisboltba, veszek egy Üveg 
vodkát, és ahogy ismét kilépek az utcára, leiszom belőle jó pár 
kortyot. Már egy ideje nem ittam tömény alkoholt, ezért elég 
gyorsan megérzem azt a jellegzetes bizsergést a lábamban. 
Rágyújtok, és úgy sétálok tovább, amikor eszembe jut az öltözékem. 
A kardigán nem a legjobb választás, ezért azt bedugom a táskámba, 
és az atlétámra veszem vissza a dzsekimet. Eggyel jobb, de még 
mindig túl rendezett vagyok. Meglátok egy használtruha-boltot, a 
kirakatban egy szakadt farmer miniszoknyával. Ez kell nekem! Ha 
már beilleszkedni nem tudok, legalább használjam ki a 
nőiességemet! A próbafülkében át is veszem, így már egészen 
beleolvadhatok a lerobbant kocsmai közegbe. 

A sarkon még egyszer meghúzom az üveget, majd a maradékot 
odaadom az egyik hajléktalannak. Nagyon megörül neki, nekem 
pedig már így is remeg mindenem. Ez holnap szörnyen fog fájni, de 
nem hátrálhatok meg. A fejembe vettem, hogy a végére járok, mi 
folyik itt, és meg is fogom tudni. 

Megállok a kocsma előtt. Veszek egy mély levegőt, amire 
egyébként is szükségem van, mert máris kéredzkedik vissza a 


vodka. Gondolkodás nélkül benyomom az ajtót, és belépek. Nem 
törődöm a kíváncsiskodó tekintetekkel, sem azzal, hogy szinte 
megáll az élet, amikor rálépek az olcsó sörtől és talán húgytól 
ragadós padlóra. Elég sötét van bent, és a berendezés sem a 
legszebb. Csupán néhányan lézengenek bent, de mindannyian 
bőrdzsekit vagy -mellényt viselnek, és egytől egyik felkapják a 
fejüket, amikor meglátnak. Nem tűnnek túl bizalomgerjesztőnek. 
Már az is szerencse, ha túlélem ezt az estét. 

Elbotorkálok a pultig, ahol a csapos rögtön hozzám lép. 

— Eltévedtél, kislány? -— szólít meg a kopasz, szakállas férfi. 

— Van itt alkohol? - kérdezem artikulálatlanul. 

— Van. 

- Akkor a legjobb helyen vagyok! - Felülök a bárszékre a pult 
mellé. -— Adjon egy vodkát! 

A kopasz megtámaszkodik a pulton, és oldalra fordítja a fejét. 
Mintha várna valamire, majd elővesz egy poharat, és tölt. Eddig 
egész jól haladok. De hogy most mit tegyek, azt nem tudom... 

—- Kösz! - biccentek, amikor megkapom az italomat, amit rögtön 
ledöntök. — Még egyet! 

A környezetem egyre gyanakvóbban néz rám, de igyekszem úgy 
tenni, mintha ezt nem venném észre. Az egyikük hozzám lép. 
Kockás inget visel, rajta bőrmellényt. Nagydarab fickó, jóval 
idősebb nálam, szintén hosszú szakállal és kevéske hajjal. 

— Segíthetek? -— szólít meg. 

— Persze! Azzal, ha visszahúzol a helyedre! 

Egyszerre hárman pattannak fel a helyükről, amitől meg kellene 
ijednem, de az elfogyasztott alkohol mennyisége eltompította a 
veszélyérzetemet. Megverni biztos nem fognak, bár jobban örülnék 
annak, mintha mást tennének velem. 

- Hé, hé, hé! - Egy vékony, rövidre nyírt hajú srác jelenik meg 


mellettem. — Fiúk, így kell bánni egy vendéggel? 

Egy ideig még bámulnak, majd szerencsére mindegyik visszaül az 
asztalához, az is, aki leszólított. A pult felé fordulok, és intek a 
csaposnak, hogy hozhatja a következő kört. 

— Kösz! - vágom oda a megmentőmnek. 

- Semmiség! Nem tudják, hogyan kell viselkedni. — Felül a 
mellettem álló székre, és ő is kér egy italt magának. -— És téged mi 
szél hozott erre? Nem túl okos döntés egyedül besétálni egy ilyen 
kocsmába. 

- Te is meg akarod mondani, hogy mit tehetek és mit nem? - 
emelem fel a hangom. - Csak azért, mert farkad van, még nem 
utasítgathatsz! 

- Nyugi, kislány! — védekezőn maga elé tartja a kezét. - Csak egy 
egyszerű kérdést tettem fel. De valami azt súgja, hogy mára eleged 
van a férfiakból. Csak nem egy csúnya szakításon vagy túl? 

Bárcsak az lenne... 

- A főnököm egy pöcs! - jelentem ki. -— Nem kapok normális 
munkát, mert baja van velem. Fel kéne mondanom a francba! 

-— Miért nem teszed? - vonja meg a srác a vállát. — Nem élheted le 
úgy az életed, hogy mások parancsolgatnak neked. 

Furcsa módon egész szimpatikus ez a gyerek. Végre valaki azt 
mondja, amit hallani szeretnék, ezért könnyen átkapcsolok, és a 
valódi érzéseimről kezdek el beszélni. 

- Elegem van abból, hogy folyton hozzám vágják a múltamat - 
vallom be. - Ráadásul úgy, hogy nem is tehetek a történtekről. Mégis 
mindenki mindent erre fog. A főnököm nem ad munkát, a 
pasiféleségem alkalmi kapcsolatnak tart, én pedig csak várok, hogy 
mikor lesz valamelyik férfi annyira kegyes hozzám, hogy végre én 
is a középpontba kerülhessek. Hogy mikor lesz végre valami úgy, 
ahogyan én akarom! 


- Akkor dobd őket! Mire vársz? 

Felhorkantok. 

- És mégis, mihez kezdenék? 

- Hát, Billy csak beugrónak van itt — biccent a csapos felé. — Az 
előző lány elköltözött Európába, így megüresedett a helye. Ha 
nagyon nem tudsz mihez kezdeni... 

- Köszi, de még én sem tudom, hogy merre induljak, mit hoz a 
jövő! 

— Azért... 

A mellényén lévő zsebbe nyúl, amelyből előhúz egy tollat, de 
véletlenül elejti. Amikor megfordul, hogy felvegye, meglátom a 
mellénye hátán a törött koponyát. A szívem gyorsabban kezd 
dobogni. Ugyanezt a jelet láttam annak a férfinak a hátán, aki a 
képen szerepelt. 

Egy pillanatra kijózanodom. Koncentrálnom kell. Figyelem, ahogy 
elvesz a pultról egy szalvétát, és felírja a telefonszámát, majd felém 
csúsztatja. 

- Most mennem kell, de ha mégis segíthetek abban, hogy tiszta 
lappal kezdj egy olyan helyen, ahol megbecsülnek, akkor hívj 
nyugodtan! 

Rám kacsint, majd eltűnik a hátsó ajtó mögött. Hosszasan 
bámulok utána, majd a szalvétára szegezem a tekintetem. Bármit is 
jelentsen ez, úgy érzem, forró nyomon járok. 

Elteszem a szalvétát, és lecsúszok a székemről. Fizetés után 
kitántorgok a kocsmából, és a busz felé veszem az irányt. Egy ideig 
még kóricálok, hogy biztos legyek benne, nem követnek, de a 
megállóban előveszem a mobilomat. Nem bírom ki, hogy ne járjak 
ennek az ügynek a végére. 

Megnyitom a keresőt, és beírom: Káin Fiai. Ezernyi találatot dob 


ki, egyik cikk hosszabb, mint a másik. Rákattintok az elsőre, és 
olvasni kezdem. 

A Káin Fiai motoros bandát 1967-ben alapították, és azóta 
megannyi történet kering róluk. Egyesek szerint teljesen 
ártalmatlanok, leszámítva a kocsmai verekedéseket, 
dorbézolásokat, mások ugyanakkor azt gondolják, sokkal több van a 
háttérben, mint amennyit akár csak sejteni lehet. Több feljelentést 
tettek már ellenük drog- és fegyverbirtoklásért, valamint prostitúció 
alapos gyanúja miatt, de ezek a vádak hamar szertefoszlottak. A 
legtöbbször már a rendőrségnél megállt az ügy, ezért valójában 
sosem vizsgálták ki az eseteket. Az biztos, hogy valami nem tiszta a 
házuk táján, amit abból is éreztem, ahogy engem vizslattak, amikor 
betértem abba a lebujba. Annak pedig csak egy oka lehet, hogy az 
FBI és a DEA is hosszas megbeszéléseket folytat ezekkel az 
emberekkel kapcsolatban. A fejemben megszólal a jackpotot jelző 
hang. Most már nem hajíthatnak csak úgy félre! 

Tárcsázom Leót. Remélem, hamar felveszi. 

- Igen? - szól bele idegesen. 

— Egy utolsó kérésem van. 

Nagy sóhajtást kapok válaszul. 

- Mi az? - kérdez vissza kelletlenül. 

- Úton vagyok hozzád. Törölnöd kell a mobilomról mindent, ami 
gyanús lehet. 

- Az könnyen megoldható. 

- És még valami... 

- Nem egyről volt szó? 

- Ígérem, ez az utolsó, utána békén hagylak! 

Mindenképp szükségem van a segítségére, különben nem lesz 
sikeres az akcióm. 


- Mit kapok cserébe? - kérdezi Leo. 

- Nem árullak be a... 

- Nem, nem, nem. Ennél most több kell! 

A sarkon látom befordulni a buszt, ezért nincs sok időm. 

- Oké - egyezem bele. - Ígérem, hogy kihúzlak az alagsorból, 
legalább a harmadik szintre. 

Néhány másodpercig gondolkodik. 

— Az ötödikre! 

— Jó - forgatom a szemem. - Az ötödikre. 

- Megegyeztünk! Na, mondd, mi kéne? 

Veszek egy mély levegőt. Most vagy soha. 

- Leo - kezdek bele -, csinálnod kell nekem egy új 
személyazonosságot! 


álomgyár 


A könyv mágikus eszköz. Az író a bűvész, a toll pe- 
dig a varázspálca. A jó bűvész magán tudja tartani 
a figyelmet, és az olvasó reméli, hogy még sokáig a 
bűvkörében maradhat. 


A 2012-ben alapított Álomgyár Kiadó ezeket a bűvé- 
szeket keresi. Azokat, akik fantáziájukkal olyan he- 


lyekre merészkednek, ahová mások nem képesek. 
Az ő történeteiket hozzuk el az olvasóknak, Nektek. 


Jelentkeznél? Írj nekünk! 
konyvetirokoalomgyar.hu 


Látogass el hozzánk: 

D A NSA TIEUASS 


A nemzetközi bestsellerszerző, Dani Atkins két szívmelengető és elgon 
dolkodtató romantikus regénnyel jelentkezik, melyekben az esküvőké 
a főszerep. Az egyik történetben egy nem mindennapi menyasszonyi 
ruha kapcsolja össze a szereplőket, míg a másikban a szív kifürkészhe 


tetlen útjai teszik próbára a két főszereplőt. 

(er: CSAKSEGYES ZEREEMESSEŰRTÉEN E 
SOROZAT 


Az Aranykönyv díjra jelölt Carrie Cooper ezúttal Los 
Angeles napsütötte városába repíti az olvasókat és 
mutatja be, hogy egy szerelem bizony képes a feje 
tetejére állítani a világot! De semmi sem történik ok 


nélkül, hiszen az univerzum egyensúlyra törekszik. 


SOROZAT 


Azt mondják, bármikor újra kezdheted az életed... De azt nem 
mondják, hogy ez nehéz lesz... Hidasi Judit sorozatában visszata- 
lálunk a múlthoz, ahonnan életünk kötelékei erednek. A történet 
hősnőivel együtt járjuk be az utat, amely elvezet azokhoz az ér- 
tékes dolgokhoz, amelyekről hajlamosak vagyunk megfeledkezni. 

SES SOROZAT SZENT 


Papp Csilla legújabb, szenvedéllyel fűszerezett 
regénysorozata a szív kérdéseire keresi a választ, 
mindezt az írónőtől megszokott lenyűgöző stílus- 
ban. Mara és Konrád vággyal teli történetét a sors 
írja, de mint tudjuk, a sor nem mindig kegyes. 

BIRARY PETER 
u 


Bihary Péter szókimondó és izgalmas stílusáról ismert, amit ez 
a két regény. is tükröz. Az egyik történetben egy megszállott 
vitorlázó kalandjait követhetjük nyomon, míg a másik. könyvben 
egy hivatásos katona személyes vendettájának lehetünk része 


HOLLY MILLER ) e 


Holly Miller felejthetetlen romantikus regényei a szerelemről és 
a szeretetről mesélnek nekünk, lenyűgöző és egyedi stílusban. 
Megindító és elgondolkodtató olvasmányok. 


álmomban 


már, 
szerettelek 


, Gyönyörűen megírt, 
függőséget okozó könyv. 
NICOLA MAY 
BESTSELLERSZERZŐ 


NEW YORK TIMES £- USA TODAY BESTSELLERSZERZŐ 


TIA WILLIAMS 


Tedílatatát 


A díjnyertes New York Times és USA Today bestsellerszerző, valamint 

elismert divatszerkesztő, Tia Williams regénye egy botrányosan szexi 

és kacagtató történet egy rosszul időzített szerelemről és az újrakez- 

désről. A könyv flmadaptációja a tervek szerint hamarosan elérhető 
lesz a legnagyobb streamingszolgáltató kínálatában. 


TIA WILLIAMS 


USA Today bestsellerszerző 


A LA NERELT NEZ 


Amikor Breenek és Easonnak szembe kell néznie egy felfoghatatlan tragé- 

diával, amelyben mindketten elveszítették a társukat, kénytelenek egymás 

segítségére támaszkodni, még ha soha nem is kedvelték egymást igazán. 

Megismerik egymást, és elkezdenek megnyílni a másik felé. Hiába a fájda- 

lom, nem zárhatják el a szívüket, és bízniuk kell abban, hogy egyszer rájuk 

virrad egy új esély napja. A USA Today bestsellers ző, Aly Martinez cso- 
dálatos és megrendítő regénye egy gyógyító szerelemről. 


Baráth Viktória legújabb regényében a motorosklubok világába 
nyerünk bepillantást. Becca, a fiatal FBI-ügynöknő beépül a Káin 


Fiai nevű bandába, azt azonban nem sejti, hogy ez az akció és 


az általa megfigyelt férfi olyan veszélybe sodorja, amely minden 


tekintetben végzetes lehet számára. 

S.M HOLMES 


A rendkívül sikeres Tiéd a főszerep-sorozat szerzője, K. M. Holmes újra el- 
varázsolja olvasóit érzelmekkel és fordulatokkal teli regényével, miközben 
bepillantást enged egy olyan világba, amiről sokan csak fantáziálnak. 


K. M. Holmes visszaviszi olvasóit a Neked megadom magam c. regényben 
megismert Moran család történetébe, és feltárja múltjuk szenvedélyes és sötét. 


TESS WA K E E EENB 


Cassie és Luke nem is különbözhetnének jobban, azonban 
érdekházasságot kötnek, és mindkettőjük élete örökre meg- 
változik. Tess Wakefield amerikai írónő a Netflixen nagy 
sikert aratott, azonos című film alapjául szolgáló regénnyel 
robban be a magyar irodalmi köztudatba. 
Csupán színjáték? Vagy valódi szerelem? 


TESS WAKEFIELD 


A FILM ALAPJÁUL 
SZOLGÁLÓ REGENY 


R. KELÉNYI ANGELIKA 


Caroline Wood 
kalandjai folytatódnak! 


A folyton különös kalandokba keveredő újságírónő 
meglepő és rejtélyes történetek nyomába ered. A világ 
legizgalmasabb tájait veszi célba, ahol cseppet sem 
veszélytelen események kellős közepén találja magát! 

HATALOM, MÁMOR, TOSZKÁNA 


. A Hatalom, mámor, Toszkána-sorozat egy festői 
helyszíneken játszódó humoros, olasz intrikákkal, ér- 
zékiséggel fűsz rezett történet, melyben az írónő 
a legváratlanabb helyzetben a már tőle megszokott 
csavarokkal borzolja fel az olvasók kedélyeit. A törté- t 
net előrehaladtával felmerül a kétely, vajon a szerelem p? 

beérik-e a legsötétebb időkben is. 


"pun MLTTT? 

PERZSELŐ ROMÁNC PROVENCE-BAN 


Anne L. Green legújabb, dél-franciaországi sorozata. 
ji egy életszagú, öszinte és drámai történet egy oly 
. —— szerelemről, amely által bizonyosságot nyerünk, hogy 
. ——. két ember belső órája járhat egyformán a korkülönb- . 
ség ellenére is. 

, Magával ragadó királyi romantikus 
regény. Öröm volt olvasni." 

li álom 


Claire Contreras, New York Times bestsellerszerző Kékvérűek 

című sorozatában összemosódnak az érzelmi határok és a tár- 

sadalmi szerepek. Hiszen ki tudna ellenállni a vágyak legtökéle- 
tesebb megtestesítőinek? 

Tés 


teren Val 


Bujaság. 
Szerelem. 
Bosszú. 
Szabályok. 


Borsa BTW az "erőtikus-romantikus regények népszerű írónője ezút- 
tal egy korabeli, kosztümös, emberi lelket boncolgató, perzselő érzel- 
mekkel megtűzdelt történetbe repíti az olvasót. 

Reading, Willing § Able 


BUDAI LOTTI 
Tök -életten életlek-sorozat 


A nagy sikerű történelmi regények és a Rizsporos hétköznapok- 
sorozat szerzőjeként ismert Budai Lotti sajátos humorú és közvetlen 
hangvételű történeteiben mesél összekuszált sorsokról, testi és lel- 
ki utakról, önismeretről és önmegvalósításról, egyszóval azokról és 
azoknak, akik nemcsak az Igazit keresik, hanem a Valódit. 


IBZOÉRES AB REORVVEN 


ta el, és vitte magával Sz O - 
délyes világába. A romantikus-erotikus irodalom rajongói 
számára kötelező olvasmány. 


